

**РАЗВОЈНА АГЕНЦИЈА ГРАДА БИЈЕЉИНА**

# Бијељина, Меше Селимовића 22А / 055-204-024 / ЈИБ:4402338060004 / Еко-код:0005091

# email: email@agencijamsp.com / www:agencijamsp.com

# ПРОГРАМ РАДА

**са финансијским планом Развојне агенције Града Бијељина за 2025. годину**

**Бијељина, април 2025. године**

## САДРЖАЈ

1. УВОД........................................................................................................... 3
2. САЖЕТАК................................................................................................... 4
3. ОРГАНИЗАЦИЈА....................................................................................... 5
4. ОСНОВНИ ЕКОНОМСКИ ПОКАЗАТЕЉИ........................................... 6
5. ПЛАН АКТИВНОСТИ НА ПОДРШЦИ РАЗВОЈА СЕКТОРА МСП-А И

ПРЕДУЗЕТНИШТВА................................................................................ 8

* 1. Финансијска подршка................................................................................ 8
     1. Подстицај развоја новооснованих привредника...................................... 9
     2. Подстицај развоја постојећих МСП.......................................................... 10
     3. Подстицај развоја предузетника................................................................ 11

5.1.5. Промоција предузетништва........................................................................ 13

* 1. Нефинансијска подршка............................................................................. 14

1. ПЛАН ЕДУКАТИВНИХ И ПРОМОТИВНИХ АКТИВНОСТИ........... 14
   1. Едукативне активности............................................................................... 15
   2. Активности промоције................................................................................ 16
2. ПЛАН ОСТАЛИХ АКТИВНОСТИ........................................................... 17
   1. Контрола намјенског кориштења подстицајних средстава

додијељених у 2024. години и обилазак предузећа на подручју Града

Бијељина....................................................................................................... 18

1. ФИНАНСИЈСКИ ПЛАН............................................................................. 19
2. ЗАКЉУЧАК................................................................................................. 21

**1. УВОД**

Развојна агенција Града Бијељина (у даљем тексту: Агенција) је јавна установа и непрофитна организација и има својство правног лица које стиче уписом у судски регистар надлежног суда у Бијељини.

Оснивач Агенције је Скупштина Града Бијељина, основана је Одлуком Скупштине општине Бијељина, број: 01.022-2/06 од 4. јануара 2006. године, и Рјешењем број: 080-0-REG-06-000115 од 03.04.2006. године.

На основу Рјешења о регистрацији Окружног привредног суда у Бијељини, број: 059-0-рег-21-001 211 од 9.12.2021. године, уписана је промјена назива Агенције за развој малих и средњих предузећа Града Бијељина, нови назив гласи: „Развојна агенција Града Бијељина“.

Овом измјеном извршено је усклађивање назива у складу са чланом 36. став 1. Закона о развоју малих и средњих предузећа („Службени гласник Републике Српске“ број: 50/13, 56/13) а у вези са чланом 13. став 1. Закона о измјенама и допунама Закона о развоју малих и средњих предузећа („Службени гласник Републике Српске“ број: 89/19), гдје стоји да: ријечи „локалне агенције за развој МСП“ замјењују се ријечима „локалне развојне агенције“. Основна регистрована дјелатност Агенције је 84.13– *Регулисање и допринос успјешнијем пословању привреде.*

Основни циљ Агенције је стварање услова за развој малих и средњих предузећа (у даљем тексту: МСП) на територији Града Бијељина, пружање директне подршке привредницима и пружање квалитетних пословних услуга.

Сектор MСП има посебно значајну улогу као стабилан извор новог запошљавања и значајно доприноси уравнотежењу регионалног економског развоја.

Агенција подстиче оснивање и развој малих и средњих предузећа и предузетника на подручју Града Бијељина, у сарадњи са релевантним институцијама с циљем повећања њихове конкурентности и повећања запослености кроз пружање директних подстицаја и стручне помоћи.

Правни основ за израду годишњег Програма рада са финансијским планом за 2025. годину (у даљем тексту: Програм рада) je Закон о развоју малих и средњих предузећа („Сл. Гласник Републике Српске бр. 50/13, 56/13, 84/19 и 115/24), оснивачки акт Агенције и Стратегија развоја Града Бијељина.

Корисници подстицајних средстава по овом програму су привредни субјекти са подручја Града Бијељина који имају статус МСП у складу са одредбама Закон о развоју малих и средњих предузећа, као и да испуњавају опште и посебне услове прописане Правилником о додјели подстицајних средстава и предметним јавним позивима.

Надлежни ресорни орган је Одјељење за привреду Градску управе Града Бијељина   
које врши надзор у раду Агенције.

Као обрађивач материјала Развојна агенција Града Бијељина доставља на разматрање Програм рада са финансијским планом за 2025. годину, Скупштини Града Бијељина у складу са Програмом рада Скупштине за 2025. годину.

## 2. САЖЕТАК

У току претходних година остварен је дио циљева стратешког развоја док се дио преноси на наредне године, тако да у оквиру овог Програма рада планирамо наставак активности у циљу локалног економског развоја.

Програмом рада са финансијским планом представљене су активности које Агенција планира да спроведе у периоду од 1.1.2025. до 31.12. 2025. године. Планиране активности спроводе се у циљу локалног економског развоја путем којег локална заједница ради заједно са партнерима из јавности, пословног и невладиног сектора у циљу економског раста и стварања нових радних мјеста.

Сврха локалног економског развоја је развити економски капацитет локалног подручја како би се створила основа за економски развој и квалитет живота за све, а крајњи циљ је подстакнути конкурентност.

Предузетништво се као избор каријере и даље не сматра позитивним или прихватљивим начином живота и сигурном егзистенцијом. Наиме, и даље постоји страх од покретања бизниса, а најчешће се покреће из нужде. Агенција настоји уз правилно подстицање да мијења свијест и ствара прилике за нове предузетнике.

Постоји потреба за подстицајним мјерама које ће имати утицаја на формирање позитивног става према оснивању нових предузећа наглашавањем позитивне стране предузетништва и представљањем добрих пракси.

Агенција у току 2025. године планира да реализује активности које се односе на доприносе имплементације Стратегије локалног економског развоја Града Бијељина, путем предложених програмских пројеката и мјера у циљу остварења секторских циљева економског развоја, планира да у овој години спроведе три подстицајне мјере:

|  |  |
| --- | --- |
| Подстицајна мјера | Реализација/Јавни позив |
| Подстицај развоја новооснованих привредника | Јавни позив за подстицај развоја новооснованих привредних субјеката  Јавни позив за запошљавање код послодавца и самозапошљавање младих до 35 година |
| Подстицај развоја постојећих малих и средњих предузећа | Јавни позив за подстицај развоја постојећих малих и средњих предузећа  Јавни позив за додјелу средстава за подстицај развоја постојећих малих и средњих предузећа у области предузетништва жена |
| Подстицај развоја предузетника | Јавни позив за додјелу подстицајних средстава за подстицај развоја предузетника |

Степен реализације дефинисаних подстицајних мјера ће се мјерити оствареним резултатима утицаја на дефинисану стратегију.

Реализација планираних мјера ће се финансирати из средстава Буџета Града Бијељина у узносу од 400.000,00КМ, са конта 415 200 грантови у земљи у оквиру посебне оперативне јединице трезора (Остали корисници, ПЈ 5910) Развојна агенција Града Бијељина.

Агенција планира да спроведе промоцију предузетништва организовањем заједничког наступа МСП на сајмовима, организовање сајмова или конференција у циљу наступ привредних субјеката са подручја Града Бијељина на међународним сајмовима и на тај начин пружи прилику привредницима да представе своје производе и пласирају их на тржиште, као и да учврсте постојеће и стекну нове пословне контакте.

Планиране си и активност подршке сектору МСП и предузетништва пружајући професионалну и стручну помоћ власницима привредних друштава и предузетницима, у свим фазама пословања у складу са расположивим капацитетима и кроз укључивање спољних сарадника.

## 3. ОРГАНИЗАЦИЈА

Органи управљања су: Управни одбор и директор. Органи управљања су одговорни за: поступак додјеле подстицаја, вјеродостојност финансијско-књиговодствене документације, контролне поступке, провођење поступака јавних набавки, трошење средстава, вођење пословних књига, информисање и извјештавање.

Функцију чланова Управног одбора обављају три члана, која су именована рјешењем Скупштине Града Бијељина. Надлежности и одговорности Управног одбора регулисане су чланом 40. Закона о развоју малих и средњих предузећа, чланом 17. Закона о систему јавних служби, Статутом Агенције и Пословником о раду Управног одбора.

У складу са Правилником о унутрашњој организацији и систематизацији радних мјеста („Службени гласник Града Бијељина“, број 6/22) и Правилником о измјенама и допунама Правилника о унутрашњој организацији и систематизацији радних мјеста („Службени гласник Града Бијељина“, број 12/22) запослена су четири радника и директор. Један приправник и један приправник волонтер су на финансирању обављања приправничког стажа у току 2025. године.

## 4. ОСНОВНИ МАКРОЕКОНОМСКИ ПОКАЗАТЕЉИ

На основу макроекономских показатеља из године у годину се смањује број незапослених особа, биљежи се сталан тренд раста регистрованих дјелатности, из чега произилази потреба да се настави са мјерама које проводи Агенција. Слиједи приказ основних макроекономских показатеља на подручју Града Бијељина.

|  |  |  |  |  |
| --- | --- | --- | --- | --- |
| **Показатељи** | **2023. година** | **2022. година** | **2021. година** | **2020. година** |
| Број привредних друштава - по предатом завршном рачуну (АПИФ) | 1.266 Микро 607  Мала 444  Средња 151  Велика 64 | 1.188 Микро 581  Мала 410  Средња 136  Велика 61 | 1.094 Микро 494  Мала 414  Средња 131  Велика 55 | 1.069 Микро 459  Мала 445 Средња 113  Велика 52 |
| Самостални предузетници активни/регистар Одјљење за привреду | 2.264 | 2.183 | 2.069 | 1.866 |
| - број одобрења за рад | 354 | 396 | 413 | 257 |
| - број одјава | 271 | 245 | 193 | 185 |
| Број запослених РЗ за статистику | 24.937 | 24.674 | 23.870 | 23.321 |
| - мушкарци | 13.004 | 13.019 | 12.892 | 12.707 |
| - жене | 11.933 | 11.655 | 10.978 | 10.614 |
| Вриједност увоза | 865,5 милиона КМ | 808,9 милиона КМ | 680,9 милиона КМ | 597,9 милиона КМ |
| Вриједност извоза | 297,5 милиона КМ | 291,2 милиона КМ | 222,8 милиона КМ | 162,7 милиона КМ |
| Спољнотрговински дефицит | 568,0 милиона КМ | 517,7 милиона КМ | 458,1 милиона КМ | 435,2 милиона КМ |
| Покривеност увоза извозом у % | 34,37 | 36 | 32,72 | 27,2 |
| Висина просјечне мјесечне  плате након опорезивања у  КМ | 1.185 | 1.063 | 945 | 885 |

*Основни економски показатељи на подручју Града Бијељина:*

*Подаци Одјељења за привреду*

Према структури привредна друштава која обављају привредну дјелатност и која су предала финансијски обрачун Агенцији за посредничке, информатичке и финансијске услуге - одјељење Бијељина по структури: највеће учешће имају микро предузећа која имају до девет запослених.

У наставку слиједе промјене које се односе на евиденцију активног тражења посла.

*Евиденција активно тражење посла на подручју Града Бијељина:*

|  |  |  |  |  |
| --- | --- | --- | --- | --- |
| **Показатељи** | **2024. година** | **2023. година** | **2022. година** | **2021. година** |
| Биро Бијељина  - стање на евиденцији (активна понуда радне снаге) | 4.349 | 5.207 | 6.258 | 6.917 |
| - жене | 2.558 | 3045 | 3.715 | 4.047 |
| Биро Бијељина  -брисано ради запослења | 2.088 | 2.240 | 2.593 | 2.579 |
| - жене | 1.250 | 1.337 | 1.508 | 1.472 |

*Подаци ЈУ Завод за запошљавање-Биро Бијељина*

* Према подацима Одјељења за привреду Градске управе Града Бијељина на дан 31.12.2024. године, број активних предузетника је 2.351. Од укупног броја регистрованих предузетника 848 је жена или 36%.
* Већ седму годину заредом у Бијељини је забиљежен сталан тренд раста регистрованих предузетника.
* По броју регистрованих и броју активних предузетника, Бијељина се налази на другом мјесту у Републици Српској.   
  *Активни предузетници по дјелатностима*

|  |  |  |
| --- | --- | --- |
| **ДЈЕЛАТНОСТ** | **АКТИВНИ**  **ПРЕДУЗЕТНИЦИ**  **31.12.2024.** | **АКТИВНИ ПРЕДУЗЕТНИЦИ**  **31.12.2023** |
| ТРГОВИНА | 594 | 573 |
| САОБРАЋАЈ | 174 | 190 |
| ЗАНАТСТВО | 720 | 770 |
| УГОСТИТЕЉСТВО | 273 | 273 |
| АГЕНЦИЈЕ, УСЛУГЕ | 483 | 527 |
| ПОЉОПРИВРЕДА | 20 | 18 |
| **УКУПНО** | **2.264** | **2.351** |

*Подаци Одјељења за привреду*

* Статус МСП имају привредна друштва, друга правна лица и предузетници (у даљем тексту: привредни субјекти) који испуњавају критеријуме из члана 5. Закона о развоју малих и средњих предузећа.
* Према величини, МСП се дијеле у складу са члана 6. и 7. Закона о развоју малих и средњих предузећа.
* Пословање у форми привредног друштва прописано је Законом о привредним друштвима и другим посебним прописима. У форми привредног друштва могу се обављати све дјелатности утврђене Уредбом о класификацији дјелатности Републике Српске.
* Пословање у форми предузетника прописано је Законом о самосталним предузетницима и посебним прописима којима се уређују поједине привредне области.

На подручју Града Бијељина постојиодлична прилика за развој микро, малих и средњих предузећа, која се требају развијати на основу сљедећег:

* + Афирмације и подршке отварању нових заната и малих и средњих предузећа;
  + Предузетничкo оспособљавање младих;
  + Поједностављених процедура регистровања;
  + Адекватне предузетничке инфраструктуре;
  + Искоришћавања развојних фондова за афирмацију развоја предузетништва;  Промовисања природних потенцијала и туризма, а тиме и развоја туристичког предузетништва;
  + Имплементације акцијских планова који произилазе из стратегије развоја туризма;
  + Афирмисања рада Агенције.

**5. ПЛАН АКТИВНОСТИ НА ПОДРШЦИ РАЗВОЈА СЕКТОРА МСП И**

## ПРЕДУЗЕТНИШТВА

### **5.1. Финансијска подршка**

Агенција ће подстицати развој привредних субјеката који имају независност у пословању и доношењу пословних одлука, са структуром оснивачког капитала привредног субјекта која чини 100% приватни капитал, подстицајним средствима која су обезбјеђена буџетом за 2025. годину.

У смислу овог Програма рада;

* Привредни субјекти су привредна друштва и самостални предузетници који су регистровани и обављају дјелатност на подручју Града Бијељина као и њихове пословне јединице.
* Постојећа мала и средња предузећа су привредни субјекти који су регистровани за обављање дјелатности најмање двије године прије објављивања јавног позива и која запошљавају најмање три радника на неодређено вријеме на осам сати, на дан расписивања предметног јавног позива.
* Предузетништво жена;

Привредно друштво чији је власник жена са најмање 51% удјела у истом и у којем је жена одговорно лице за пословање и управљање (директор) уписана у Агенцији за привредне регистре и самостални предузетник жена које посједују и воде предузетничку дјелатност.

Активности подршке су усмјерене на подстицаје, у складу са подстицајним мјерама и секторским циљевима локалног економског развоја а који су у протеклом периоду дале значајне резултате у стварању нових и очувању постојећих радних мјеста.

Циљ додјеле подстицаја је давање подршке:

1. Оснивању нових привредних субјеката и самозапшљавање,
2. Побољшање продуктивности и конкурентности привредних субјеката у сврху: примјене нових технологија, унапређењу технолошких процеса (набавка основних средстава) и подршке запошљавању адекватне радне снаге са евиденције Завода за запошљавање Републике Српске – Биро Бијељина,
3. Промоцији предузетништва: сајмови и конференције.

#### 5.1.1. Подстицај развоја новооснованих привредника Планирана средства 135.000 КМ.

#### Додјела средстава ће се вршити по основу два јавна позива.

а) Јавни позив за подстицај развоја новооснованих привредних субјеката **-**планирани износ средстава 25.000 КМ.

Право учешћа имају привредна друштва и самостални предузетници са подручја Града Бијељина који обављају дјелатности из области производње, прераде и услуга.

* Регистровани 2025. године.

За следеће намјене:

* Запошљавање нових радника са евиденције Завода за запошљавање

Републике Српске – Биро Бијељина

* Набавку основних средстава: машина, опреме и алата.

Вријеме реализације: мај – новембар 2025. године.

Носилац: Агенција

б) Јавни позив за запошљавање код послодавца и самозапошљавање младих до 35 година - планирани износ средстава 110.000 КМ.

Право учешћа и намјена:

1. Привредни субјекти/послодавци са подручја Града Бијељина који обављају дјелатности из области производње и услуга који запошљавају особе старости до 35 година
2. Особе старости до 35 година које су се самозапослиле и регистровале властиту привредну дјелатност. Регистрована дјелатност може бити у организационом облику; пдривредно друштво и самостална предузетничка дјелатност као основно занимање.

Вријеме реализације: јун – новембар 2024. године.

Носилац: Агенција

#### 5.1.2. Подстицај развоја постојећих малих и средњих предузећа

Планирана средства 130.000 КМ.

Додјела средстава ће се вршити по основу два јавна позива.

а) Јавни позив за подстицај развоја постојећих малих и средњих предузећа **-** планирани износ средстава 100.000 КМ.

Право учешћа и намјена:

1. Привредна друштава са подручја Града Бијељина која обављају дјелатности из области производње и прераде, право на подстицај могу остварити за набавку основних средстава, која се односе на:

а) увођење нове или значајно побољшање постојеће технологије: машина, опреме и алата,

б) улагања у нематеријална средства: ISO стандарди, HACCP, CE знак и пословни софтвери.

1. Привредна друштава са подручја Града Бијељина која обављају дјелатности из области производње, прераде, услуга и трговине право на подстицај могу остварити за:

* повећање запослености – запошљавање адекватне радне снаге са евиденције Завода за запошљавање Републике Српске – Биро Бијељина која је неопходна за раст конкурентности МСП.

Вријеме реализације: мај – септембар 2025. године.

Носилац: Агенција

б) Јавни позив за додјелу средстава за подстицај развоја постојећих малих и

средњих предузећа у области предузетништва жена,

* планирани износ средстава 30.000 КМ.

Право учешћа имају привредни субјекти чији је оснивач и законски заступник жена и који према класификацији дјелатности обављају дјелатности из области производње, услуга и угоститељства на подручју Града Бијељина.

Право на подстицај остварује се за следеће намјене:

* Повећање запослености – запошљавање адекватне радне снаге са евиденције Завода за запошљавање Републике Српске – Биро Бијељина која је неопходна за раст конкурентности МСП.
* Набавку основних средстава, која се односе на:

а) увођење нове или значајно побољшање постојеће технологије: машина, опреме и алата,

б) улагања у нематеријална средства: ISO стандарди, HACCP, CE знак и пословни софтвери.

Вријеме реализације: мај – новембар 2025. године.

Носилац: Агенција

#### 5.1.3. Подстицај развоја предузетника

Додјела средстава ће се вршити по основу расписаног јавног позива - планирана средства 135.000КМ.

Подстицај је намијењен:

1. Самосталним предузетницима са подручја Града Бијељина који према класификацији дјелатности обављају занатске и предузетничке дјелатности из области производње, прераде и услуга, право на подстицај могу остварити за набавку основних средстава, која се односе на:
   1. Увођење нове или значајно побољшање постојеће технологије: машина, опреме и алата,
   2. Улагања у нематеријална средства: пословни софтвери,
   3. Повећање запослености – запошљавање адекватне радне снаге са евиденције Завода за запошљавање Републике Српске – Биро Бијељина, која је неопходна за раст конкурентности.

1. Самосталним предузетницима који имају статус малог предузетника са подручја Града Бијељина који према класификацији дјелатности обављају занатске и предузетничке дјелатности из области производње, прераде и услуга право на подстицај могу остварити за:
   * 1. увођење нове или значајно побољшање постојеће технологије: машина, опреме и алата,
     2. улагања у нематеријална средства: пословни софтвери,
     3. повећање запослености – запошљавање адекватне радне снаге са евиденције Завода за запошљавање Републике Српске – Биро Бијељина, која је неопходна за раст конкурентности.

1. Самосталним предузетницима регистрованим на територији Града Бијељина а чија предузетничка дјелатност има статус старог заната, умјетничког заната или домаће радиности, остварен у складу са одредбама Правилника о дјелатностима које се сматрају старим и умјетничким занатима и домаћом радиности („Службени гласник Републике Српске“, број: 70/12). Право на подстицај могу остварити за улагања у обртна средства.

Вријеме реализације: јун – новембар 2025. године.

Носилац: Агенција

*Табеларни преглед приједлога финансијских средства за додјелу директних подстицаја:*

|  |  |  |
| --- | --- | --- |
| **Подстицајна мјера** | **Јавни позив** | **Износ средстава у**  **КМ** |
| Подстицај развоја новооснованих привредника |  Јавни позив за подстицај развоја новооснованих привредних субјеката | 25.000 |
| Јавни позив за самозапошљавање младих до 35 година | 110.000 |
| Подстицај развоја постојећих малих и средњих предузећа |  Јавни позив за подстицај развоја постојећих малих и средњих предузећа | 100.000 |
| Јавни позив за додјелу средстава за подстицај развоја постојећих малих и средњих предузећа у области предузетништва жена | 30.000 |
| Подстицај развоја предузетништва |  Јавни позив за подстицај развоја предузетника | 135.000 |
| **УКУПНО** |  | **400.000** |

* На основу Одлуке о оснивању и Статута Агенције на приједлог директора Управни одбор доноси Правилник о начину и условима кориштења подстицајних средстава за развој МСП и предузетништва на подручју Града Бијељина, којим се прописује: намјена, услови, организације и дјелатности које немају право учешћа, критеријуми и поступак додјеле подстицаја за подстицај развоја малих и средњих предузећа и предузетништва као и начин извјештавања о утрошку додијељених подстицаја.
* Планирана финансијска средства за наведене три подстицајне мјере за додјелу директних подстицаја ће бити расподијељена путем пет јавних позива.
* У складу са подстицајном мјером предметним јавним позивом ће се дефинисати услови: право учешћа, намјена, потребна документација и др., а у висини укупних планираних средстава за подстицајну мјеру у складу са овим програмом.
* Додјелу подстицајних средстава врши комисија коју именује директор Агенције. Комисија при свом раду за оцјену пристиглих пријава примјењује Правилник о начину и условима кориштења подстицајних средстава за развој МСП и предузетништва.
* Износ средстава који се може додијелити кориснику подстицаја не може бити већи од

10.000 КМ.

* Кориснику подстицаја средства могу бити додијељена само по једном јавном позиву за једну намјену.
* Подстицајна средства за набавку основних средстава се додјељују као рефундација већ уложених средстава.
* Подстицајна средства за запошљавање радника се додјељују за незапослена лица која су била пријављена на евиденцији незапослених лица код Завода за запошљавање – филијала Бијељина прије објављивања Јавног позива.
* Неутрошена финансијска средства из подстицајне мјере/јавног позива могу се утрошити на другу подстицајну мјеру/јавни позив, а у висини укупних планираних средстава за подстицај буџетом Агенције. Сагласност на преусмјеравање подстицајних средстава даје Управни одбор.

#### 5.1.5 Промоција предузетништва

У циљу промоције предузетништва планирамо да у току године организујемо наступ привредних субјеката са подручја Града Бијељина на међународним сајмовима и на тај начин пружи прилику привредницима да представе своје производе и пласирају их на тржиште, као и да учврсте постојеће и стекну нове пословне контакте. У плану је учешће на:

Међународном сајму Интерагро Бијељина.

Међународном сајму привреде, у окружењу (Стара Пазова, Модрича и сл.).

Сајму женског предузетништва.

Право учешћа привредни субјекти остварују пријавом на јавни позив.

Вријеме реализације: мај – децембар 2025. године. Носилац: Агенција и спољни сарадници.

У плану је организовање панел конференције под називом „A1 horizonti: Budućnost inovacija„ која открива смијер технолошке будућности вјештачке интелигенце. Циљ конференције:

- Упознавање са употребом Al и рјешавање бројних мистерија везаних за Al, као што су: сигурност, поузданост, моралност и итд. Питања на која ће одговорити:

Да ли ће Al украсти послове?

Колико је Al морална?

Да ли су сигурни подаци који се користе путем Al?

Концепт конференције: једнодневни догађај који комбинује стручна предавања, панел дискусије и инспиративне TED Talk сегменте. Фокус је на практичној примјени Al технологија у регионалном контексту са посебним освртом на могућности за локална предузећа и институције.

Уз пријаву учешће на конференцији ће бити бесплатно за привредне субјекте, истраживачке центре, студенте и заинтересоване грађане.

Учесници панел дискусија ће бити из региона, представници локалних општина и градова Републике Српске, представници Града Бијељина, Развојне агенције Града Бијељина, локални и регионални експерти из области предузетништва, академске заједнице и сл.

Планирана средства 6.000КМ.

Вријеме реализације: јун 2025. године.

Носилац: Агенција и спољни сарадници.

*Табеларни преглед обука и промоција предузетништва:*

|  |  |
| --- | --- |
| Обуке и промоције за привреднике; |  Семинари, курсеви, едукације, сајмови |
| Конференција |  Панел конференција „A1 horizonti: Budućnost inovacija “ |
| **УКУПНО** |  |

### **5.2. Нефинансијска подршка**

Планира се провођење активности подршке сектору МСП и предузетништву пружајући професионалну и стручну помоћ власницима привредних друштава и предузетницима, у свим фазама пословања у складу са расположивим капацитетима и кроз укључивање спољних сарадника.

* Нефинансијска подршка одвијат ће се кроз:
* обуку предузетника – семинари, курсеви, едукације;
* развоју пословних контаката (могућности повезивања у оквиру Европске мреже предузетништва, промоције на сајмовима);
* информације о правној регулативи за пословање како домаћих тако и страних инвеститора;
* пружање услуга менторинга;
* упутства за регистрацију пословног субјекта;
* вођење припремних радњи за дефинисање пословних активности;
* анализу пословне идеје и помоћ око избора основне дјелатности;
* пружање помоћи у административним процедурама на локалном нивоу;
* посредовање у проналажењу локалних пословних партнера и едукацији радника;
* информисање о индустријским зонама као и могућностима пословања у њима;

Предложене мјере треба да доведу до бржег развоја МСП на подручју Града Бијељина.

Вријеме трајања: континуирано у току године.

Носилац: Агенција и спољни сарадници.

|  |  |
| --- | --- |
| **6.** | **ПЛАН ЕДУКАТИВНИХ И ПРОМОТИВНИХ АКТИВНОСТИ** |

Имајући у виду развој информационо-комуникационих технологија и њихов утицај на пословање МСП те потребу за сталним информацијама о законима, подстицајима, обавезама, пословном окружењу, неопходна је квалитетна wеб страница која пружа овакве информације за предузетнике и инвеститоре.

Планирано је побољшање квалитета интернет презентације/странице Агенције, ажурирање андроид апликације која сe може преузети на Google Play Store, путем које свим заинтересованим корисницима могу бити благовремено представљене активност које Агенција спроводи.

Интернет адреса је [www.agencijamsp.com](http://www.agencijamsp.com/).

Агенција ће информисати привреднике и грађане, и то:

* о кредитним линијама банака, микрокредитних организација које послују на територији града, али и у цијелој РС/БиХ;
* о законској регулативи, градске и ентитетске одлуке;
* информације из Министарстава РС/БиХ, одговарајућих фондова и развојних институција;
* о могућностима кориштења средстава намјенских фондова и програма Европске Уније за подстицање малог и средњег предузетништва;

Активности у области информисања вршит ће се кроз ажурирање wеб странице Агенције, информисањем путем локалних и државних медија, као и кроз кориштење брошура и информативне радионице.

Вријеме трајања: Континуирано у току године.

Носилац: Агенција и спољни сарадници.

### **6.1. Едукативне активности**

Већина предузећа мора веома брзо да се прилагођава промјенама у захтјевима купаца, дио МСП не примјењује савремене технике пројектовања и комуникације са тржиштем, гдје се помоћу модерних софтвера врло брзо мијења производ и прилагођава захтјевима тржишта.

У плану је одржавање обука, а циљ обуке је јачање капацитета и пружање стручне подршке учесницима како би стекли потребне вјештине и знања за израду пословних планова за властите предузетничке идеје, аплицирање за финансирање пословних планова код инвеститора и унапређење капацитета у вези са техничким управљањем пројектним циклусом.

Пружање могућности у изградњи предузетничких способности постојећих и потенцијалних предузетника. Исто тако, имају за циљ и да охрабре младе људе да покрену властити бизнис, а они који већ имају свој бизнис да га унаприједе.

Обука које планирамо организовати заинтересованим привредницима:

* Бизнис планирање;
* Припрема и писање пројеката;
* Друге теме, по потреби привредника;

Едукација запослених

Агенција планира да врши и едукацију својих запослених у виду одлазка на семинаре и обуке у циљу јачања капацитета, из дјелокруга пословања запослених, а нарочито у областима везаним за припрему и имплементацију развојних и других пројеката.

Вријеме реализације: март – новембар 2025. године.

Носилац активности: Агенција и спољни сарадници.

**6.2. Активности промоције**

### Промоција предузетништва жена

Развој предузетништва жена је препознат као веома битан за укупан економски развој. Међутим, још увијек постоји одређена дискриминација жена у пословању, а предузетнице чешће оснивају и воде предузећа у областима које се сматрају „мање битним“ за економски раст и развој (малопродаја, услуге, образовање и друго) у односу на област производње и високих технологија. Предузетништво жена је битно и за улогу жене у друштву.

Поред додјеле директних подстицаја за жене, настојимо да укажемо на значај и улогу жене у друштву јер се жене, осим пословних, сусрећу и са другим препрекама као што је усклађивање породичних и пословних обавеза, препреке при посједовању имовине и уговарању, као и приликом запошљавања и самозапошљавања.

Учешће жена у привреди Републике Српске је видљиво из чињенице да је око 30% субјеката било у власништву жена те да је учешће жена у укупном броју запослених око 40% укупног броја запослених.

Циљ промоције је развој женског предузетништва, доношење програмске подршке, обуке, бољи приступ финансијама и удруживање предузетница.

Активност:

 Промоција предузетништва жена у склопу манифестације Дани предузетништва жена

### Промоција предузетништва код младих

Промоција предузетништва код младих која има за циљ покретање предузетничког духа код младих људи и подстицање оснивања нових МСП. Обуку младих у циљу покретања бизниса као избор каријере, прихватљив начин живота и сигурну егзистенцију.

Развијање предузетничких вјештина, пружање информација, савјета и обука има за циљ промоција предузетништва код младих.

 Активност: Мали бизнис као избор каријере.

### Остале промоције

Подршку развоју МСП на локалном нивоу пружају локалне и међуопштинске агенције те одјељења за привреду и развој и локални привредни савјети. Јачање сарадње између институција на републичком и локалном нивоу је од посебне важности за доношење прописа, креирање мјера подршке, спровођење подстицаја, едукацију и промоцију те је потребно одржавати састанке и консултације и јачати сарадњу између институција на оба нивоа.

Агенција ће учествовати у манифестацијама које ће организовати друге организације и институције, као што су:

* Промоције привредних догађаја које организују Министарства РС;
* Форуму о привредној сарадњи Републике Српске и Србије;
* Промоцији Европске мреже предузетништва намијењене привредницима у Републици Српској и другим промоцијама програма који су намијењени подстицају развоја привреде;
* Привредни сајмови у оквиру којих ћемо презентовати рад Агенције и потенцијале Града Бијељина и представљање успијешних привредника са подручја Града Бијељина;
* Публикација приручника и водича:
* Водич за регистрацију будућих привредника;
* Водич за регистрацију будућих предузетника;
* Водич шта регистровати? ДОО или СП;
* Допуна електронске базе података корисника подстицаја врши се континуирано допуњавањем за сваку годину.
* Редовно ажурирање постојеће интернет странице, учествовање на сајмовима у земљи и у региону, активна сарадња са писаним и електронским медијима.
* Достављање податке о реализованим подстицајима у Регистар подстицаја Републике Српске, који је успостављен у складу са Законом о подстицајима у Републици Српској.

Вријеме трајања: Континуирано у току године.

Носилац: Агенција и друге организације и институције.

## 7. ПЛАН ОСТАЛИХ АКТИВНОСТИ

Агенција спроводи и активности везане за:

* Праћење и усклађивање законских прописа, неопходних за рад Агенције;
* Праћење законских прописа из области предузетништва;
* Вођење процедура јавних набавки у складу са законом и Планом јавних набавки;
* Израда неопходних правилника и њихово ажурирање;
* Обуке и семинаре за запослене раднике из области јавних набавки, финансијског управљања, промоције предузетништва и сл;
* Праћење стања буџета и поступање по смијерницама надлежног одјељења;
* Извјештавање о ФУК-у;
* Припрема материјала и одлука за сједнице Управног одбора, које су након усвајања упућују надлежном органу;
* Сарадња са локалним агенцијама, владиним и невладиним институцијама и сл;

### Јавне набавке

У складу са рационалним потребама, законском регулативом и роковима Агенција доноси План јавних набавки, који ће реализовати у току буџетске године. Вршит ће се набавка роба и услуга у складу са прописаним процедурама за спровођење и поступака јавних набавки. Планирани су издаци за набавку производних сталних средстава.

#### 7.1. Контрола намјенског кориштења подстицајних средстава додијељених у 2024. години и обилазак привредних субјеката

Редовна активност је контрола намјенског кориштења подстицајних средстава која су додијељена у 2024. години. Контрола ће се вршити на основу преузетих обавеза корисника, а које проистичу након потписивања уговора о додјели подстицајних средстава и Правилника о додјели подстицаја.

Контролу обављају лица именована рјешењем од стране директора Агенције. Предмет контроле су преузете уговорне обавезе на основу додјељених подстицаја. Код корисника који обављају дјелатност у пословном простору контрола ће се обављати и посјетом корисника подстицаја у његовим пословним просторијама, гдје ће се вршити преглед и анкетирање. Код корисника који обављају дјелатност без пословног простора/станбеном простору контрола се врши достављањем потребне документације у просторије агенције. У складу са уговорним обавезама начином и роковима како је прописано уговором о додјели подстицајних средстава и Правилником о додјели подстицаја у којем се ближе уређује ова област. Након проведене активности врши се анализа и извјештава о резултатима подстицајних мјера.

Ова активност односи се и на обилазак осталих привредних субјеката; новооснованих предузећа, потенцијалних корисника подстицаја, и др.

Кроз непосредни контакт са привредним субјектима и онима који би то жељели да постану прикупит ћемо информације о томе шта су основне потребе, проблеми и препреке развоја предузетништва на подручју Града Бијељина.

Вријеме трајања: Континуирано у току године.

Носилац: Агенција

Реализацијом овог програма рада планирају се остварити следећи резултати:

*Планирани резултати:*

|  |  |
| --- | --- |
| **Подстицајне мјере и активности** | **Циљеви** |
| Мјера подстицај развоја новооснованих привредника на подручју Града Бијељина | * 30 новооснованих * 30 новозапослених радника |
| Мјера подстицај развоја постојећих малих и средњих предузећа на подручју Града Бијељина | * 10 подржаних МСП * запослено 5 нових радника |
| Мјера подстицај развоја предузетника на подручју Града Бијељина | * 30 подржаних предузетника * запослено 10 нових радника |
| Обуке за привреднике | * обучено 20 привредника, који су похађали обуке у циљу јачања капацитета, стицања потребних вјештина и знања |
| Промоција предузетништва | * промоција предузетника на три сајма |
| Конференција „Вјештачка интелигенција у предузетништву“ | * одржана једна конференција |
| Активности промоције и информисања | * промовисано предузетништво, одржан инфо дан, објављене публикације и сл. |

За остваривање планираних активности у вршењу дјелатности из овог програма рада обезбијеђена су буџетска средства у оквиру посебне оперативне јединице трезора (Остали корисници, ПЈ 5910), Развојна агенција Града Бијељина, како слиједи у Финансијском плану за 2025. годину.

**8. ФИНАНСИЈСКИ ПЛАН ЗА 2025. ГОДИНУ**

|  |  |  |  |
| --- | --- | --- | --- |
| **Број ПЈТ** | **Еко. код** | **ОПИС** | **БУЏЕТ**  **2025. година** |
| **41**  **411** |  | **ТЕКУЋИ РАСХОДИ** | **1.029.494,00** |
|  | **РАСХОДИ ЗА ЛИЧНА ПРИМАЊА** | **407.500,00** |
| 411 100 | Бруто плате запослених | 320.000,00 |
|  | 411 200 | Бруто накнаде запослених | 78.000,00 |
| 411 300    411 400 | Расходи за накнаде плата за вријеме боловања  Расходи за отпремнине и ј.помоћи | 3.000,00    6.500,00 |
| **412** |  | **РАСХОДИ ЗА КОРИШЋЕЊА РОБА И УСЛУГА** | **217.994,00** |
| 412 100 | Расходи за услуге закупа | 50.000,00 |
|  | 412 200 | Расходи по основу комуналних и комуникационих услуга | 6.000,00 |
|  | 412 300 | Набавка материјала | 6.000,00 |
| 412 500 | Расходи за одржавање | 5.000,00  24.000,00 |
| 412 600 | Путни трошкови |
|  | 412 700 | Расходи за стручне услуге | 45.000,00 |
| 412 900 | Остали некласификовани расходи-уговорене услуге и репрезентација | 10.000,00 |
|  |  | **Расходи за рад ван радног односа** |  |
| 412 900 | Расходи по основу пореза и доприноса на терет послодавца | 60.000,00 |
| 412 900 | Накнада за Управни одбор | 11.994,00 |
| **413** |  | **ЗАТЕЗНЕ КАМАТЕ** | **2.000,00** |
| 413 900 | Затезне камате | 2.000,00 |
| **415** |  | **ГРАНТОВИ** | **400.000,00** |
| 415 200 | Подстицај развоја новооснованих привредника | 135.000,00 |
|  |  | Подстицај развоја постојећих малих и средњих предузећа | 130.000,00 |
|  | Подстицај развоја предузетника | 135.000,00 |
| **419** |  | **СУДСКИ СПОРОВИ** | **2.000,00** |
| 419 100 | Судски спорови | 2.000,00 |
| **51**  **511** |  | **КАПИТАЛНИ ИЗДАЦИ** | **54.000,00** |
|  |  | Издаци за набавку производних сталних средстава | 52.000,00 |
| 511 300 | Набавка опреме | 52.000,00 |
| **516** |  | **Издаци за залихе материјала, робе и ситног инвентара** | **2.000,00** |
|  | 516 100 | Издаци за залихе | 2.000,00 |
| **63**  **631** |  | **ОСТАЛИ ИЗДАЦИ** | **1.632,00** |
| **638** | 631 100 | Издаци по основу ПДВ-а | 1.532,00 |
|  | **Остали издаци из трансакција** | **100,00** |
| 638100 | Издаци за накнаде плата за родитељско одсуство и боловање које се рефундира од фонда | 100,00 |
| **УКУПНО** |  |  | **1.085.126,00** |

|  |  |
| --- | --- |
| **9.** | **ЗАКЉУЧАК** |

Програмом рада са финансијским планом за 2025. годину, Развојна агенције Града Бијељина дефинисала је обим подстицајних мјера, план едукативних и промотивних мјера и услуга које планира извршити у 2025. години и броју запослених радника. У складу са планом рада планирани су и расходи по намјенама и врсти трошкова.

Програм рада урађен је са циљем унапређења локалног економског развоја, развоја економски капацитета локалног подручја како би се створила основа за економски развој и бољи квалитет живота за све, а крајњи циљ је подстакнути конкурентност, повећати број новооснованих привредника и повећање броја запослених.

Приватно предузетништво има велики утицај на економски напредак локалне заједнице, Град Бијељина са својим потенцијалима свакако тежи ка економском напретку и опредјељењу да пружи својим грађанима што боље услове за развој пословних идеја и успијешном развоју пословања.

Додјела подстицајних средстава привредним субјектима вршиће се путем јавних позива који ће бити објављени на интернет страници Агенције и другим средствима јавног информисања.

Износ одобрених средстава корисницима за кандидоване пројекте ће се додјељивати према Правилнику за додјелу средстава до висине расположивих средстава из буџетских средстава Града Бијељина, ставка – подстицај развоја малих и средњих предузећа конто Агенције. Нефинансијска подршка усмјерена је у пружање савјетодавних, информативних и менторинг услуга.

Д И Р Е К Т О Р

Марко ВЛАЧИЋ

Број: 350/25

Датум: 3. април 2025. године