На основу члана 80. и 101. Закона о социјалној заштити (,,Службени гласник Републике Српске,, 37/2012, 90/2016, 94/2019, 42/2020 - др. уредба), члана 10. Одлуке о оснивању Јавне установе Центар за социјални рад Бијељина (''Службени гласник града Бијељина'' број 12/21) и члана 23. Статута Јавне установе Центар за социјални рад Бијељина, а на основу Извјештаја о раду Јавне установе Центар за социјални рад Бијељина за 2024. годину, дана 17.04.2025. године, Управни одбор Јавне установе Центар за социјални рад Бијељина, д о н о с и

**ПРОГРАМ РАДА**

**ЈАВНЕ УСТАНОВЕ ЦЕНТАР ЗА СОЦИЈАЛНИ РАД БИЈЕЉИНА**

**за 2025. годину**

Јавна установа Центар за социјални рад Бијељина је установа социјалне заштите коју је основао град Бијељина за извршавање послова и реализацију права утврђених Законом о социјалној заштити, Породичним законом, Законом о заштити од насиља у породици, Законом о заштити и поступању са малољетницима у кривичном поступку. Центар се бави и пружањем других услуга социјалног рада, самостално или у сарадњи са другим институцијама и удружењима.

Поред законом дефинисаних функција, Центар своју дјелатност остварује и на основу одлука оснивача: Одлуке о оснивању, Одлуке о проширеним правима и услугама у области социјалне заштите, других правних аката као што су статут, програми и планови рада.

У провођењу социјалне заштите и социјалног рада, Центар за социјални рад врши следећа јавна овлашћења:

* пружа прву стручну помоћ грађанима,
* рјешава у првом степену о остваривању права утврђених Законом о социјалној заштити и одлукама о проширеним правима у Граду Бијељина,
* рјешава у првом степену о остваривању права из области породично-правне заштите и старатељства,
* ради на спровођењу мјера према малољетним лицима у кривичном поступку,
* пружа социјалне услуге у поступку рјешавања о правима из области социјалне заштите,
* врши надзор над хранитељским породицама,
* води евиденцију и документацију о правима, пруженим услугама и предузетим мјерама у оквиру своје дјелатности и издаје увјерења на основу евиденције и
* врши исплату новчаних права утврђених Законом о социјалној заштити и другим прописима и општим актима.

Поред ових послова, Центар за социјални рад обавља и стручне послове из области социјалне заштите и социјалног рада, породичне и дјечије заштите, и то:

* открива и прати социјалне потребе грађана и проблеме у области социјалне заштите,
* предлаже и предузима мјере у рјешавању социјалних потреба грађана и прати њихово извршење,
* предлаже мјере за унапређивање социјалне заштите и планирање развоја система социјалне заштите у Граду Бијељина, организује и спроводи одговарајуће облике социјалне и дјечје заштите и непосредно пружа социјалне услуге,
* прати стање у области дјечје и породично-правне заштите, покреће иницијативе и предлаже мјере за унапређивање система дјечје и породичне заштите,
* развија и унапређује превентивне активности које доприносе спречавању и сузбијању социјалних проблема,
* пружа дијагностичке услуге, спроводи одговарајући третман, савјетодавне, терапијске услуге и стручну помоћ корисницима,
* подстиче, организује и координира професионални и добровољни рад у области социјалне заштите,
* ради на развоју разноврсних модела збрињавања корисника у заједници и социјалних услуга у складу са потребама корисника, развија социјални рад у заједници,
* пружа услуге помоћи и његе у кући, дневног збрињавања и прихватилишта,
* подстиче и развија самопомоћ, добровољни рад, међуљудску солидарност, добротворне и хуманитарне дјелатности,
* обавља послове савјетовања за проблеме брака и породице, васпитања дјеце, усвојења, односа родитеља и дјеце,
* обавља аналитичко-истраживачке послове у Граду Бијељина и
* обавља и друге послове утврђене законом и одлукама Града Бијељина.

**I ЈУ ЦЕНТАР ЗА СОЦИЈАЛНИ РАД БИЈЕЉИНА-РЕСУРСИ**

1. **Кадрови**

На пословима стручног рада ангажовано је 39 стручних радника, док је на осталим пословима ангажовано 29 радника.

Стручни радници у Центру су радници следећих занимања: дипломирани социјални радник, дипломирани правник, дипломирани психолог, дипломирани социолог, дипломирани педагог, дипломирани специјални педагог и дипломирани дефектолог (дипломирани специјални едукатор и рехабилитатор) који су стекли образовање првог циклуса у трајању од најмање три, а највише четири године и вреднују се са најмање 180, односно 240 ECTS бодова, односно имају стручну спрему стечену према закону који регулише високо образовање, одговарајућег усмјерења, а који непосредно раде са корисницима на пружању социјалних услуга.

Стручни радници имају положен стручни испит за рад у области социјалне заштите.[[1]](#footnote-1)

|  |  |  |  |
| --- | --- | --- | --- |
| ОРГАНИЗАЦИОНА ЈЕДИНИЦА | БРОЈ РАДНИКА | СТРУЧНА СПРЕМА | РАДНИЦИ НА ОДРЕЂЕНО ВРИЈЕМЕ |
| Кабинет директора | 5 | МАСТЕР/ВСС | 0 |
| Одјељење за опште и финансијске послове | 20 | ОШ/ССС/ВСС | 1 |
| Одјељење социјалне заштите | 17 | ВСС | 2 |
| Одјељење за породичну заштиту | 9 | ВСС | 0 |
| Одјељење за дјецу и омладину | 17 | ОШ/ССС/ВСС | 1 |
| Укупан број извршилаца | 68 |  | 4 |

*Табела 1. Стање на дан 31.12.2024. године*

Унутрашња организација послова и радних задатака дефинисана је Правилником о унутрашној организацији послова и радних задатака у ЈУ Центар за социјални рад Бијељина. Овим Правилником формирана су одјељења и службе које чине радници чији послови и радни задаци представљају сродну цјелину на принципима концентрације и груписања послова према врсти, сродности и повезаности, те примјене јединствених метода у смислу унутрашње подјеле рада:

- **Кабинет директора** чини директор, помоћник директора, стручни сарадник за контролу првостепеног поступка, секретар и секретарица и формиран је као самостална организациона јединица унутар унутрашње организације Центра која обавља најсложеније послове руковођења и управљања Центром

|  |  |  |  |  |
| --- | --- | --- | --- | --- |
| ОРГАНИЗАЦИОНА ЈЕДИНИЦА | | БРОЈ РАДНИКА | СТРУЧНА СПРЕМА | РАДНИЦИ НА ОДРЕЂЕНО ВРИЈЕМЕ |
| Кабинет директора | Директор | 1 | ВСС |  |
| Помоћник директора | 1 | МАСТЕР |  |
| Стручни сарадник за контртолу првостепеног поступка | 1 | ВСС |  |
| Секретар | 1 | ВСС |  |
| Секретарица | 1 | ВСС |  |
| Укупан број извршилаца | | 5 |  | 0 |

*Табела 2. Стање на дан 31.12.2024. године*

- **Одјељење за опште и финансијске послове** обавља послове из области праћења остваривања политике финансирања Центра, припремања нацрта/приједлога буџета Центра, праћења и евиденције прихода и извршење расхода буџета и израде финансијских извјештаја Центра, контроле правилности и законитости коришћења буџетских средстава, послове пријемне канцеларије, протокола и архива, послове на одржавању информационог система, послове за потребе Центра а који се односе на: одржавање, управљање, обезбjеђењe и заштиту објеката, опреме и друге имовине коју користи Центар, одржавање хигијене у просторијама Центра, као и друге послове који се посебним актом ставе у дјелокруг рада Одјељења. У овом Одјељењу организоване су двије Службе: Служба за финансије и Служба општих послова.

|  |  |  |  |  |  |
| --- | --- | --- | --- | --- | --- |
| ОРГАНИЗАЦИОНА ЈЕДИНИОЦА | | | БРОЈ РАДНИКА | СТРУЧНА СПРЕМА | РАДНИЦИ НА ОДРЕЂЕНО ВРИЈЕМЕ |
| Одјељење за опште и финансијске послове | Руководилац одјељења за опште и финансијске послове | | 1 | ВСС |  |
| Служба општих послова | Референт за одржавање информатичког система | 1 | ВСС |  |
| Референт за послове писарнице и архиве | 3 | ВСС |  |
| Референт за послове пријема и отпреме поште | 3 | 1ВСС/2ССС |  |
| Чистачица | 3 | ОШ | 1 |
| Возач | 1 | ССС |  |
| Курир | 1 | ССС |  |
| Портир | 1 | ССС |  |
| Служба рачуноводства | Референт за финансијско-рачуноводствене послове социјалних давања | 3 | ВСС |  |
| Самостални финансијско-рачуноводствени сарадник | 1 | ВСС |  |
| Референт за финансијско-рачуноводствене послове | 1 | ВСС |  |
| Финансијско-рачуноводствени референт за материјално пословање | 1 | ВСС |  |
| Укупан број извршилаца | | | 20 |  | 1 |

*Табела 3. Стање на дан 31.12.2024. године*

- **Одјељење за социјалну** **заштиту** врши стручне и управне послове из области социјалне, породично-правне и дјечије заштите као и послове на рјешавању у првом степену о остваривању права из области социјалне заштите. Исто тако јача капацитете корисника и исте упознаје о правима и услугама као и условима за остваривање права из Закона о социјалној заштити кроз свакодневни савјетодавни и теренски рад.

|  |  |  |  |  |
| --- | --- | --- | --- | --- |
| ОРГАНИЗАЦИОНА ЈЕДИНИЦА | | БРОЈ РАДНИКА | СТРУЧНА СПРЕМА | РАДНИЦИ НА ОДРЕЂЕНО ВРИЈЕМЕ |
| Одјељење социјалне заштите | Стручни сарадник-дипломирани социјални радник | 14 | ВСС | 2 |
| Стручни сарадник за социјалну заштиту-дипломирани правник | 2 | ВСС |  |
| Стручни сарадник за педагошке послове | 1 | ВСС |  |
| Укупан број извршилаца | | 17 |  | 2 |

*Табела 4. Стање на дан 31.12.2024. године*

- **Одјељење за породично-правну заштиту** врши стручне и управне послове из области породичних односа, а у циљу заштите интереса свих чланова породице која је у кризи. У одјељењу се спроводе поступци заштите лица без адекватног породичног старања кроз разне облике старатељства, израђују се индивидуални програми заштите штићеника под старатељством, са нарочитим акцентом на малољетну дјецу, а у циљу стварања оптималних услова за њихов несметан раст и развој. Спроводи се поступак усвојења дјеце која испуњавају услове за овај вид трајног збрињавања. Заједно са осталим субјектима заштите од насиља у породици, а у складу са важећим законским прописима и протоколима, одјељење ради на заштити жртава насиља и спречавања насиља у породичној заједници.

|  |  |  |  |  |
| --- | --- | --- | --- | --- |
| ОРГАНИЗАЦИОНА ЈЕДИНИЦА | | БРОЈ РАДНИКА | СТРУЧНА СПРЕМА | РАДНИЦИ НА ОДРЕЂЕНО ВРИЈЕМЕ |
| Одјељење породичне заштите | Руководилац одјељења за породичну заштиту | 1 | ВСС |  |
| Стручни сарадник за породичне односе | 5 | ВСС |  |
| Стручни сарадник за старатељство | 3 | ВСС |  |
| Укупан број извршилаца | | 9 |  | 0 |

*Табела 5. Стање на дан 31.12.2024. године*

- **Одјељење за дјецу и омладину** обавља послове из области малољетничке делинквенције и рада са васпитно запуштеном и занемареном дјецом, послове рада са малољетницима у сукобу са законом, васпитно занемареном и запуштеном дјецом, сарађује са образовним институцијама, бави се развојем и обезбјеђивањем услуга које су директно усмјерене на унапређивање квалитета збрињавања дјеце и омладине са поремећајима у понашању, дјеце са друштвено неприхватљивим понашањем и дјеце са другим проблемима у развоју, као и развојем и обезбјеђивањем услуга које су директно усмјерене на унапређивање квалитета збрињавања дјеце и омладине са сметњама у развоју. У овом Одјељењу организована је Служба за малољетничку делинквенцију и два дневна центра-Дневни центар за дјецу са сметњама у развоју и Дневни центар за дјецу у ризику.

|  |  |  |  |  |  |
| --- | --- | --- | --- | --- | --- |
| ОРГАНИЗАЦИОНА ЈЕДИНИОЦА | | | БРОЈ РАДНИКА | СТРУЧНА СПРЕМА | РАДНИЦИ НА ОДРЕЂЕНО ВРИЈЕМЕ |
| Одјељење за дјецу и омладину | Служба за малољетничку деликвенцију | Стручни сарадник за малољетничку деликвенцију | 2 | ВСС |  |
| Дневни центар за дјецу са сметњама у развоју | Стручни сарадник за рад са дјецом са сметњама у развоју | 2 | ВСС |  |
| Стручни сарадник на радноокупационим радионицама | 4 | ВСС |  |
| медицински техничар | 1 | ССС |  |
| чистачица-куварица | 2 | ОШ |  |
| Дневни центар за дјецу у ризику | Стручни сарадник за рад са дјецом у ризику | 2 | ВСС | 1 |
| Стручни сарадник на радноокупационим радионицама | 4 | ВСС |  |
| Укупан број извршилаца | | | 17 |  | 1 |

*Табела 6. Стање на дан 31.12.2024. године*

Кроз рад одјељења и служби реализују се облици, мјере и услуге социјалне заштите.

Центар за социјални рад Бијељина, обзиром на повећан обим послова и ширење спектра права и услуга у области социјалне заштите, у наредном периоду мораће да јача кадровске капацитете. Потребно ће бити ангажовати стручне раднике у складу са нормативима рада установа социјалне заштите. Планирана је реорганизација рада унутар ЈУ Центар како би се прешло на рефератско обављање послова које се у региону и унутар државе показало као ефикасније, дјелотворније, продуктивније и за радника и за кориснике, а све циљу унапређења услуга и подизања стручности радника на виши ниво како би се на што адекватнији начин помогло социјално угроженом становништву.

У току 2025. године континуирано ће се проводити стручна едукација и усавршавање радника, а што је право и обавеза свих стручних радника како би радили на што квалитетнији начин и у складу са законским прописима. Сви стручни радници су активно укључени у едукације, семинаре, радионице које се организују из домена рада социјалне, породичне и дјечије заштите. Планиран је завршетак едукације из супервизије у психосоцијалном раду на коју су била упућена четри стручна радника, те ће се ЈУ Центар моћи похвалити да је достигла високе стандарде у образовању стручних радника што доводи до унапређења квалитета рада саме установе.

Што се тиче осталих радника (административни радници) едукације и усавршавања ће бити омогућена у складу са захтјевима радног мјеста и сходно измјенама законског оквира рада.

1. **Просторни и технички услови**

ЈУ Центар за социјални рад Бијељина се у марту 2020. године, преселио у нови објекат, који је изграђен на старој локацији ЈУ Центра у улици Потпоручника Смајића број 18. Простор је адекватан, задовољава потребе стручног и професионалног рада, а у току 2020. године опремљен је и потребним канцеларијским намјештајем и опремом. Због унапређења рада и побољшања услуга и активности које спроводи ЈУ Центар у свом рад годинама је дошло до проширења кадрова што као последицу има потребу за проширење просторних капацитета установе. Годинама у назада спроводе се истраживања и активности како би се отворило Савјетовалиште за брак и породицу. До сада се ЈУ Центар бавила обезбјеђивањем кадровских услова кроз посебну едукацију својих радника како би Савјетовалиште од почетка оснивања могло пружити корисницима квалитет услуга на високом нивоу, те обезбјеђивање буџетских средстава потребних за функционисање истог. У току 2025. године планирано је одезбједити простор за отварање истог који би адекватно могао да одговори потребама корисника.

Простор који користи Центар, а у склопу којег су, поред Центра, смјештена и два дневна центра-дневни центар за дјецу са сметњама у развоју и дневни центар за дјецу у ризику површине је око 1400 м² корисног простора. У току ове, а и наредних година, у складу са буџетским средствима, Центар ће у сарадњи са Градском управом активно спроводити активности у циљу одржавања објекта у оптималном стању те омогућити услове за прсторним проширењем истог. Планирано је редовно инвестиционо одржавање просторија Центра у складу са буџетским средствима и потребама.

Центар за социјални рад Бијељина у току 2025. године има у плану набавку путничког возила за потребе теренског рада.

Што се тиче техничке опремљености, а у циљу побољшања услова рада, лакше и брже комуникације између радника и радника са корисницима у плану је надоградња информатичке опреме у виду набавке сервер, програма, брзих скенера и штампачи у боји. У току 2025. године планирано је увођење електронске архиве у оквиру пословања Службе општих послова у Одјељењу за опште и финансијско пословање. Исто тако планирано је оспособљавање уређаја за електронско евидентирање радника, набавка картица за запослене и увођење електронског праћења евиденције радника.

**II АКТИВНОСТИ У 2025. ГОДИНИ**

У 2025. години Центар ће радити на изради извјештаја, анализа и информација које су предвиђене Програмом рада Скупштине града Бијељина за 2025. годину, с тим што ће обавезно припремити:

1. Извјештај о раду ЈУ Центар за социјални рад Бијељина за 2024. годину са Програмом рада за 2025. годину;

-Рок разматрања: април 2025. године

1. Информација о заштити дјеце са посебним потребама;

-Рок разматрања: мај 2025. године

1. Информација о стању малољетничке делинквенције на подручју града Бијељина

-Рок разматрања: јули 2025. године

1. Информација о раду ЈУ Центра за социјални рад Бијељина у заштити породице и унапређењу породичних односа

-Рок разматрања: септембар 2025. године

1. Информација о заштити социјално угроженог становништва

-Рок разматрања: октобар 2025. године

Плана развоја социјалне заштите на подручју Града Бијељина за период 2019-2024. године чији саставни дио чини Акциони план за реализацију конкретних активности је завршен а у плану је израда новог плана развоја за период од 2025 до 2029. године. План развоја требало би да буде усвојен на новембарској скупштини 2025. године. Приступиће се анализи Плана за протекли период са циљем анализе достигнутог степена развоја и прикупљања информација за израду новог Плана развоја За израду новог Плана развоја задужена је Радна група[[2]](#footnote-2) коју је именовао директор.

У току 2024. године Центар ће интензивно радити на успостављању и спровођењу система финансијског управљања и контроле.

Орган управљања Центра размотриће: Извјештај о раду Центра за 2024. годину, Програм рада Центра за 2025. годину, Извјештај о финансијском пословању, и друга питања битна за функционисање Центра, а у складу са Статутом Центра.

У Центру ће се обављати и други послови: вођење евиденције и документације према законским прописима и обавезама проистеклим на основу одлука органа Центра (издавање разних увјерења, потврда, давање мишљења, израда извјештаја, давање обавјештења и сл.).

**СТРУЧНИ РАД**

У Центру за социјални рад ће наставити да се обавља стручни рад по устаљеном плану и програму и досадашњој динамици. У фокусу Центра као и до сада биће:

1. Дијете
   1. Без родитељског старања
   2. Са сметњама у развоју
   3. Чији је развој ометен породичним приликама
   4. Жртва насиља
   5. Жртва трговине дјецом
   6. Са друштвено неприхватљивим понашањем
   7. Изложено социјално ризичним понашањем
   8. Коме је због посебних околности потребна социјална заштита
2. Пунољетно лице
   1. Материјално необезбјеђено и за рад неспособно лице
   2. Са инвалидитетом
   3. Старије, без породичног старања
   4. Са друштвено негативним понашањем
   5. Жртва злоупотребе психоактивних супстанци
   6. Жртва насиља у породици
   7. Жртва трговине људима
   8. Коме је због посебних околности потребна социјална заштита
3. Породица.

Наставиће се примјена Закона о социјалној заштити кроз признавање основних права као што су:

* Новчана помоћ;
* Додатак за помоћ и његу другог лица;
* Лична инвалиднина;
* Подршка у изједначавању могућности дјеце и омладине са сметњама у развоју;
* Смјештај у установу;
* Збрињавање у хранитељску породицу;
* Помоћ и њега у кући;
* Дневно збрињавање;
* Једнократна новчана помоћ и
* Савјетовање.

Поред основних права из Закона о социјалној заштити наставиће се признавање и примјена права из Одлуке о проширеним правима и услугама у области социјалне заштите као што су помоћ у стамбеном збрињавању корисника новчане помоћи, заштита ученичког стандарда, право на накнаду за смјештај у властиту породицу, право на помоћ самохраном родитељу његоватељу, право на помоћ родитељу његоватељу након 30. године живота корисника, право на услуге персоналне асистенције, право на услугу становања у заједници уз подршку, обезбјеђење огрева, субвенционирање комуналних трошкова, помоћ у збрињавању пунољетних лица након напуштања установа или хранитељских породица, једнократна помоћ у натури, услуге јавне кухиње, здравствено осигурање и накнада трошкова сахране.

Сарадња ЈУ Центар са Одјељењем за друштвене дјелатности Градске управе показала се јако корисна за све грађане Града Бијељина те се надамо да ће се она наставити и продубити у будућности кроз дијалог, увођење нових права за кориснике и унапређавање постојећих права и услуга. ЈУ Центар ће иницирати доношење нове Одлуке о проширеним правима и услугама у области социјалне заштите уколико се за истим укаже потреба те ће се вршити усклађивање права и услуга са донијетом Одлуком, као и доношење интерних аката који су предвиђени истом.

У 2025. години, сходно Закону о социјалној заштити, вршиће се преиспитивање права из области социјалне заштите за све кориснике основних права. Исто тако приступиће се преиспитивању проширених права и услуга у области социјалне заштите сходно Одлуци о проширеним правима и услугама у области социјалне заштите. То значи да ће се у току године, за око 3000 корисника основних права и за око 1000 корисника проширених права, преиспитати услови за коришћење права из социјалне заштите.

Кроз савјетодавни рад са супружницима, ванбрачним партнерима, родитељима и дјецом наставиће се са јачањем и оснаживањем породице као основним стубом друштва. Обзиром да је нови Породични закон који се примјењује од 1. септембра 2023. године, претрпио одређене измјене и допуне у току 2024. године велика пажња ће се посветити имплементацији Закона о измјенама и допунама Породичног закона као и новинама које исти прописује.

И у 2025. години радиће двије стручне комисије, Првостепена стручна комисија за процјену потреба и усмјеравања дјеце и омладине са сметњама у развоју и Првостепенa стручнa комисијa за утврђивање способности лица у поступку остваривања права из социјалне заштите и утврђивања функционалног стања корисника. Чланове Комисија је именовао Градоначелник Града Бијељина у складу са прописима који уређују област социјалне заштите. Налаз и мишљења Комисија је један од кумулативних услова за остваривање права из Закона о социјалној заштити.

У Центру ће се обављати и следећи стручни послови: вођење евиденције и документације према законским прописима и обавезама проистеклим на основу одлука органа Центра.

***Дајемо преглед значајнијих послова, њихову заступљеност у 2024. години и претпостављене интензитете у 2025. години:***

|  |  |  |  |
| --- | --- | --- | --- |
| РБ | ОПИС | Број случајева/ поступака/захтјева у 2024 | Процјена за 2025. |
| **I** | **ПОРОДИЧНА ЗАШТИТА** |  |  |
| 1. | Старатељство (1.1.+1.2.) | 360 | 375 |
| 1.1. | Стално | 157 | 165 |
| *1.1.1.* | *-малољетна лица* | *22* | *25* |
| *1.1.2.* | *-пунољетна лица* | *135* | *140* |
| 1.2. | Привремено | 200 | 210 |
| *1.2.1.* | *-малољетна лица* | *15* | *20* |
| *1.2.2.* | *-пунољетна лица* | *185* | *190* |
| 2. | Захтјеви за покушај мирења | 130 | 140 |
| 3. | Извјештај у поступку разбода брака | 121 | 130 |
| 4. | Привремено регулисање одржавања личних односа родитеља и дјеце | 10 | 15 |
| 5. | Савјетодавни рад у вези вршења родитељског права | 107 | 110 |
| 6. | Насиље у породици | 155 | 160 |
| 7. | Изрицање заштитних мјера | 20 | 22 |
| 8. | Занемаривање и злостављање дјеце | 19 | 20 |
| 9. | Збрињавање у сигурну кућу | 3 | 5 |
| 10. | Годишњи и периодични извјештаји за насиље у породици | 6 | 6 |
| **II** | **МАЛОЉЕТНИЧКА ДЕЛИКВЕНЦИЈА** |  |  |
| 1. | Васпитна запуштеност и занемареност са поремећајима у понашању (1.1+1.2.+1.3.) | 350 | 270 |
|
| *1.1.* | *Са асоцијалним понашањем* | *185* | *200* |
| *1.2.* | *Починиоци кривичних дјела* | *19* | *20* |
| *1.3.* | *Починиоци прекршаја* | *46* | *50* |
| **III** | **СОЦИЈАЛНА ЗАШТИТА** |  |  |
| **А.** | **- Основна права** |  |  |
| 1. | Новчана помоћ | 120 | 130 |
| 2. | Додатак за помоћ и његу др. лица | 1222 | 1230 |
| 3. | Једнократне новчане помоћи | 746 | 800 |
| 4. | Смјештај у установу | 86 | 90 |
| 5. | Збрињавање у хранитељску породицу | 10 | 15 |
| 6. | Подршка у изједначавању дјеце и омладине са сметњама у развоју | 13 | 15 |
| 7. | Здравствено осигурање корисника | 90 | 100 |
| 8. | Лична инвалиднина | 130 | 140 |
| 9. | Дневно збрињавање | 8 | 10 |
| **Б.** | **- Проширена права** |  |  |
| 1. | Помоћ у стамбеном збрињавању корисника новчане помоћи | 17 | 20 |
| 2. | Право на накнаду за смјештај у властиту породицу | 204 | 210 |
| 3. | Заштита ученичког стандарда | 6 | 10 |
| 4. | Пакети хране, одјеће и обуће, новогодишњи пакетићи | 690 | 700 |
| 5. | Обезбјеђење огрева | 316 | 320 |
| 6. | Субвенционирање комуналних трошкова | 191 | 200 |
| 7. | Право на кориштење јавне кухиње | 284 | 290 |
| 8. | Право на помоћ родитељу његоватељу | 2 | 5 |
| 9. | Право на помоћ родитељу његоватењу након 30. године живота | 3 | 5 |
| 10. | Помоћ у збрињавању пунољетних лица након напуштања установа или хранитељски породица | 1 | 4 |
| 11. | Персонална асистенција | 0 | 5 |
| **IV** | **ПРОЦЈЕНА ЛИЦА** |  |  |
| 1. | Процјена и усмјеравање лица ометених у развоју | 273 | 305 |
| *1.1* | *Процјена потреба* | *213* | *215* |
| *1.2* | *Утврђивање висине тјелесног оштећења* | *61* | *65* |
| *1.2* | *Процјена за родитеља његоватеља* | *20* | *25* |
| 2. | Оцјена радне способности и функционалног стања корисника | 910 | *915* |
| *2.1* | *Оцјена функционалног стања корисника* | *897* | *900* |
| *2.2* | *Оцјена радне способности* | *13* | *15* |
| **V** | **OСТАЛИ ПОСЛОВИ** (потврде, мишљења, услуге, увј.) | 500 | 500 |

**III УНАПРЕЂЕЊЕ СОЦИЈАЛНЕ ЗАШТИТЕ**

Центар за социјални рад Бијељина ће у току 2025. године, у сарадњи са партнерима, посебну пажњу посветити следећим активностима:

* Материјална подршка породицама које су у стању социјалне потребе
* Организовање савјетодавног рада са члановима породице (са циљем јачања њених компетиција, јачања позитивних ресурса породице, уважавања личног инвестирања у промене, стручна подршка породици у превазилажењу развојних и других криза, васпитању дјеце и сл.)
* Развијање нових модела подршке и рада са породицом
* Отварање Савјетовалишта за породицу, дјецу и брак које би се бавило савјетодавно терапијским радом, превентивним активностима, информативно-едукативним и истраживачким радом у чијем фокусу би били индивидуални, партнерски и породични односи.
* Организовање медијских и других кампања са циљем указивања на значај породице и живота у њој
* Активно праћење стања породице из домена рада Центра
* Радити на даљем развијању Дневног центра за дјецу у ризику у складу са Законом о социјалној заштити
* Активно се залагати за примјену законом прописаних мјера према малољетницима (алтернативних мјера)
* Спроводити мјере примарне превенције малољетничког преступништва
* Учествовати у медијским кампањама које имају за циљ подршку младима и смањење малољетничког преступништва
* Створити претпоставке за ширење услуга према малољетницима и дјеци у ризику на подручју града Бијељина
* Укључити кориснике услуга ЈУ Центар за социјални рад-Дневног центра за дјецу у ризику у пројекат Социјализација дјеце Републике Српске у сарадњи са Фондом дјечије заштите
* Учешће у пројекту „МОЈА прва ПРИЛИКА“ кроз израду акционог плана на подручју Града Бијељина у сарадњи са Градском управом са циљем јачања мултисекторског приступа социјалне заштите и изклузије увођењем рефералног механизма
* Реализовање пројекта „Старији брат, старија сестра“ у сарадњи са Фондацијом за подршку и развој менторства СБСС
* Учључивање дјеце у ризику и из социјално угрожених породица у пројекат „Једна жеља, један поклон, један осмјех“ у сарадњи са онлине платформом за дјецу у БиХ
* Развијање услуга у Дневном центру за дјецу са сметњама у развоју
* Развој програма раног откривања дјеце са сметњама у развоју и правовременог реаговања
* Смањење искључености и интеграција у друштвене токове дјеце са сметњама у развоју
* Проширивање услуга у заједници намењених овој популацији
* Рад на заживљавању Права на услуге персоналне асистенције, једног новог права на локалном нивоу у области социјалне заштите
* Развој хранитељства
* Подршка старим лицима
* Успоставити вођење електронске писарнице како би се олакшала комуникација између радника и радника са корисницима
* Успоставити електронску архиву
* Прелазак на рефератски начин рада

У току 2025. године наставиће се и неке активности започете у ранијем периоду, а нарочито:

* сарадња са мјесним заједницама и другим институцијама на локалном и државном нивоу;
* обезбјеђивање хуманитарне подршке у одјећи и хигијенским пакетима за кориснике социјалне заштите у сарадњи са црквеном организацијом из Гросбеерена - Њемачка;
* сарадња са Градском организацијом Црвеног крста;
* успостављање квалитетније сарадње са невладиним организацијама;
* програма подршке жртвама од насиља у породици и жртвама трговине људима;

**IV САРАДЊА СА ДРУГИМ ИНСТИТУЦИЈАМА**

И у току 2025. године, ЈУ Центар за социјални рад Бијељина ће, као носилац социјалне заштите на локалном нивоу, наставити сарадњу са инситуцијама на републичком и локалном нивоу а нарочито са:

* Министарством здравља и социјалне заштите Републике Српске
* Градском управом Града Бијељина
* Центром јавне безбиједности Бијељина
* Домом здравља Бијељина
* Основним судом у Бијељини
* Окружним тужилаштвом у Бијељини
* Основним и средњим школама на подручју Града
* Високошколским установама на републичком и локалном нивоу
* Омбудсманом за дјецу Републике Српске
* Установама социјалне заштите за смештај
* Заводом за дјечију заштиту
* Невладиним организацијама
* Градском организацијом Црвеног крста
* Привредним субјектима и др.

Центар за социјални рад Бијељина ће и у току 2025. године благовремено информисати грађане о правима и услугама социјалне заштите. У том смислу, Центар ће наставити сарадњу са средствима јавног информисања преко којих ће свим грађанима пружати неопходне информације из домена рада Центра и путем веб странице и штампаног материјала презентовати рад Центра и обавјештавати грађане о начинима остваривања права о социјалној заштити.

Бијељина, април 2025. године ОБРАЂИВАЧ

ЈУ ЦЕНТАР ЗА СОЦИЈАЛНИ РАД Б И Ј Е Љ И Н А

1. Чланом 93. Закона о социјалној заштити прописана је обавеза полагања стручног испита за све стручне раднике запослене у установама социјалне заштите [↑](#footnote-ref-1)
2. Радна група именована је рјешењем број 01-014.12-17/19 од 18.03.2019. године [↑](#footnote-ref-2)