ГОДИШЊИ ИЗВЈЕШТАЈ О РАДУ

ЗА 2024. СА ПЛАНОМ РАДА ЗА 2025.

С а д р ж а ј:

1. Одлука о прихватању извјештаја о раду са програмом рада.......................стр. 2
2. Годишњи извјештај о раду за 2024. годину.....................................................3-11
3. Евиденција колективних посјета у 2024. години..........................................12-13
4. Извјештај о раду Управног одбора за 2024. годину..........................................14
5. Финансијски извјештај за 2024. годину ....................................................... 15-20
6. Приједлог програма рада за 2025. годину.....................................................21-23
7. Финансијски план и програм за 2025. годину............................................. 24-26

У складу са чланом 45, Статута Музеја Семберије, на 15. сједници Управног одбора одржаној 19.03.2025. године у 10,00 часова разматран је Приједлог извјештаја о раду за 2024. годину са Финансијским извјештајем,

У складу са чланом 45, Статута Музеја Семберије, на на 16. сједници Управног одбора одржаној 04.04.2025. године у 9,00 часова разматран је Програм рада за 2025. годину са Финансијским планом, и након исцрпних анализа једногласно је донесена

О Д Л У К А

О ПРИХВАТАЊУ ИЗВЈЕШТАЈА О РАДУ СА ПРОГРАМОМ РАДА

Члан 1.

Прихвата се приједлог Извјештаја о раду Музеја Семберије за 2024. годину и упућује Скупштини на усвајање.

Члан 2.

Усваја се Финансијски извјештај о раду Музеја Семберије за 2024. годину и упућује Скупштини на усвајање.

Члан 3.

Усваја се Програм рада Музеја Семберије за 2025. годину и упућује Скупштини на разматрање и усвајање.

Члан 4.

Усваја се Финансијски план рада Музеја Семберије за 2025. годину и упућује Скупштини на разматрање и усвајање.

Предсједник Управног одбора

Ненад Гарић \_\_\_\_\_\_\_\_\_\_\_\_\_\_\_\_\_\_\_\_\_

**ГОДИШЊИ ИЗВЈЕШТАЈ О РАДУ МУЗЕЈА ЗА 2024. ГОДИНУ**

УВОД

**Основне информације о установи**

Као што је познато, Музеј Семберије је основан Одлуком СО Бијељина 1970**.** године. Музеј је финансиран од стране републичког буџета, а од 1998. до данас још увијек се финансира само из буџета Града Бијељина и једини је музеј у РС који се не финансира из републичког буџета. Извијесно вријеме водиле су се активности у Министарству просвјете и културе да се Музеј Семберије и званично пререгиструје као регионална матична установа (за СО Бијељина, Угљевик, Лопаре, Зворник, Осмаци, Шековићи, Власеница, Милићи, Братунац и Сребреница). Установа је општег типа, што значи да његује све основне музејске дисциплине и да има сталне поставке за археологију, етнологију и историју, као и одговарајуће депое ових основних музејских збирки, још посједује умјетничку и природњачку колекцију. Музеј посједује и стручну библиотеку, фототеку и хемеротеку, као и канцеларије за административне послове и помоћне послове. Карактер Музеја Семберије одређен је оснивачким актом и Статутом а дефинисана је програмска политика музеја у складу са свјетским стандардима. Музеј је тако дефинисан као непрофитна, стална установа у служби друштва и његовог развоја, отворена за јавност, која набавља, конзервира, истражује, саопштава и излаже у сврхе проучавања, образовања и уживања материјалне и нематеријалне доказе о људима и њиховом окружењу. Дакле у Музеју Семберије комплексно су заступљене едукативна, забавна, научна и изложбена компонента, као и у свим музејима општег типа.

**Кадровска ситуација у Музеју** остала је на истом нивоу са 10 стално запослених извршилаца као и 1 радник на одређено вријеме, (директор , 2 музејска савјетника, 1 кустос историчар, 1 кустос етнолог-антрополог и 1 апсолвент археологије, организатор, техничар, референт, те административни и помоћни радник.

РЕАЛИЗАЦИЈА ПЛАНИРАНИХ АКТИВНОСТИ

Реализоване су све планиране активности које смо планирали за 2024. годину.

**Археолошка збирка** је 2024. године, без обзира на евидентне последице рецесије, и недостатка новца имала неколико запажених активности у раду на терену.

**Теренска истраживања**

* Учешће на археолошком истраживању локалитета “Мравићи” општина Добој Југ од 20. до 30. марта у организацији Музеја у Тешњу.
* Учешће на археолошким истраживањима средњовијековног манастир Удрим, општина Завидовићи, у организацији Музеја у Добоју (3 - 8 април)
* Учешће на археолошким истраживањима праисторијске градине и цркве брвнаре из 16. вијека на локалитету “Црквина” у селу Ваган, општина Рудо у организацији Музеја у Добоју (16. мај - 31. мај)
* Учешће на археолошким истраживањима Манастира Папраће у организацији СПЦ (Зворничко-тузланска епархија), а на позив архимандрита Нектарија Тешића, игумана Манастира, а у организацији Музеја у Добоју у периоду од 12. јуна до 12. августа 2023. године.
* Учешће на археолошким итраживањима цркве Св. Козме и Дамјана у Гомиљанима, општина Требиње у организацији Музеја Херцеговине (27. 11 - 1. 12 и 4-5 децембар)
* Колегиница С. Антић је учествовала у археолошким истраживањима праисторијске градине и средњовијековне некрополе унутар касноантичког утврђења на локалитету Мравићи, општина Добој Југ, у организацији Музеја у Тешњу (13-21. април 2024. године).
* Учествовала је на археолошком истраживању средњовијековне цркве посвећене Св. Георгију у Доњој Сопотници, општина Ново Горажде, на позив руководиоца истраживања Иване Грујић из Музеја Херцеговине (25 - 28. април).
* Такође учествовала је на археолошким истраживањима средњовијековног локалитета “Манастир Папраћа” у организацији СПЦ (Зворничко-тузланска епархија), а на позив Нектарија Тешића, игумана Манастира Папраћа и др Александра Јашаревића из Музеја у Добоју у двије кампање у периоду од 17. јуна до 10. августа и од 11. октобра до 23. новембра 2024. године

**Етнолошка збирка** је радом задуженог кустоса за ову збирку и ове године имала одређене редовне активности на дјелимичном прикупљању и обради ове збирке. Задужени кустос за ову збирку је урадио ауторске и коауторске изложбе :

- Организација гостовања изложбе Традиција вашара у Србији у продукцији Етнолошке секције МДС, постављање и послови око отварања у Бијељини поводом Вишњићевих дана (06.11 – 13.12.2024). Прослијеђено позивно писмо другим установама у РС за гостовање.

- Постављање и отварање ауторске изложбе из 2023. године Писма Дучића и Магдалене у Галерији ЦК „Семберија“ поводом манифестације „Дучићеви и Магини сати“ (28.11 – 06.12.2024).

- Учешће као рецензента у промоцији књиге Софка, аутора Петра Илића (07.02.2024).

- Објављени стручни текстови:

1. Нити које повезују – из заједничких активности Удржења жена са инвалидитетом „Импулс“ и Музеја Семберије у Бијељини, Музеји, нова серија, 10/2023, Музејско друштво Србије, Београд, 2023, 127-140.

- Истраживање грађе за рад о прегачама у Музеју Семберије (недовршено и ове године), као и рад о разгледницама Бијељине.

- Реализација пројекта Министарства просвјете и културе РС из 2023. (Конзервација и рестаурација традиционалних одјевних предмета изложеиих у сталној етнолошкој поставци „Живот и култура народа у Семберији“).

- Израда и реализација друге фазе пројекта Конзервација и рестаурација традиционалних одјевних предмета изложеиих у сталној етнолошкој поставци „Живот и култура народа у Семберији“ на конкурсу за Србе у иностранству Министарства културе Републике Србије 2024.

**Историјска збирка**

Кустос задужен за историјску збирку З. Мидановић водио бригу о историјској збирци и музејској библиотеци.

Преписивао рукопис о старосрпским ријечима из санскртског језика. Радио лектуре и колектуре наших сарадника.

**Изложбене активности** у ЈУ ''Музеј Семберије'' реализовали само 12 изложби:

1. Цркве брвнара – чувари традиције ( 14.02. 2024. до 13.03.2024.)
2. Заслужна жена Семберије (07.03. -13.03.2024.)
3. Да се на заборави Иконе Андреа Симић и умјетничка школа Одигитрија (17.03.-17.03.)
4. Милијанко Михољчић- слике скулптуре инсталације (20.03.-20.04.)
5. Васкршља изложба лу Свети Лука (24.04.2024.-04.05.2024.)
6. Ноћ Музеја (18.05)
7. Мајска смотра ликовног стваралаштва ученика 31 (24.05.-24.06.)
8. Бијељинско бијенале (26.06.-26.07.)
9. У славу музике 125 година СПД Семберије (07.08.-07.09.2024.)
10. Зоран Јовић- слике (25.09.-30.10.2024.)
11. Етнографска секција МДС - традиција вашара у Србији (06.11.-13.12.2024.)
12. Са пашњака до научењака – Михајло изворски Пупин (17.12. -18.01.2025.)

**Сакупљање и заштита музејских предмета** и ове године је било у директној зависности од нивоа уложених средстава за сопствена теренска истраживања или у намјенска средства за откуп музејских предмета. Највећи дио музејског материјала, пошто није било већих намјенских средстава за истраживања и откупе, сакупљен је прихватањем добровољних донација наших суграђана у вези са реализацијом неких од музејских изложби.

Колегиница Сњежана Антић заједно са Дејаном Ћосићем након што смо добили информацију од колегинице Јелене Калајџије из Народне библиотеке “Филип Вишњић” Бијељина, да је брат недавно преминулог Зорана Јездимировића, вајара и дугогодишњег сарадника Музеја, дио заоставштвине покојника поклонио Библиотеци, те да има и један дио за Музеј, 22. фебруара, са колегом Дејаном Ћосићем посјетили смо Драгишу Јездимировића и преузели дио предмета (бисте, слике, личну преписку, фотографије). 7. марта Драгиша Јездимировић посјетио је Музеј и предао неколико породичних албума (***детаљан списак у прилогу извјештаја)***

Милош Обреновић из Сувог Поља поклонио је Музеју двадесет предмета (дијелови фибула, копче, ножеви, новчићи и један фрагментовани керамички поклопац) који очигледно припадају касноантичком периоду, а које је пронашао током обиласка Јаблан града, општина Угљевик.

***Сарадња са медијима***

Колегиница Т. Лазич имала је сарадњу са следећим медијима: Интервју поводом књиге „Софка“ за ТВН1 БиХ са новинарком Драганом Гајић; интервју за БН-ТВ о римокатоличкој цркви у Бијељини; за БН-ТВ прилог о историји оглашавања код нас; изјава за РТРС поводом помена бијељинским Јеврејима уз фото-материјал; за портал Нови глас прилог о Вили Олга адвоката Драге Павловића (касније кућа Пашића); прилог за АТВ Бања Лука о Музеју Семберије, два пута – мај и јули; изјаве за Радио РС у вези с изложбом о „Србадији“; за АТВ, независна продукција Ена Митревска прилог о Легату Родољуба Чолаковића и Милице Зорић; за ТВ ХИТ Брчко прилог о Легату Љубице Јовичић Станчић; за Љерку Бјелицу из дописништва СРНА подаци и фотографије о мосту на Рачи и споменику Краљу Петру; за Аљошу Љубојевића изјава о керамици Ресић у Музеју Семберије; изјаве за медије поводом отварања изложби *У славу музике*, *Традиција вашара у Србији* и *Писма Дучића и Магдалене.*

Колега З. Мидановић радио прилоге са РТРС , ТВ Арену, ТВ БН, БХТ и још неке медије.

Најзначајнији наступ на београдској телевизији Балкан трип са великим прилогом о историјату Бијељине.

Диртектор је током 2024. године учествовао у неколико јутатњих програма БН телевизије и редовно давао интевјуе за све медијске куће пободом сваке изложбе и манифестације које су се дешавале у Музеју Семберије. Наступ за београдску телевизију Балкан трип.

И остале колеге су за потребе изложби и других манифестација давали изјаве за разна средства информисања.

**Остали стручни скупови и стручни радови**

***Стручни колегијум музеја:***

Кустоси су учествовали на 2 састанка Стручног колегијума Музеја одржаних 13.02.2024, и 17. 11.2024. године.

Научно историјски скуп Бијељина у 20. вијеку на коме је објављен зборник радова.

Кустоси су Присуствовали разним културним манифестацијама и учешће на округлом столу о култури на „Вишњићевим данима“, обиљежавање важних датума. Кустоси су били координатори шесте манифестације ''Ноћ у Музеју, која се сваке године одржава у 5 музеја у Босни и Херцеговини

**Инвентарисање:**

- Попуњавање Упитника о раду музејске библиотеке и рад по Правилнику о ревизији библиотечког фонда музејске библиотеке.

Кустос Мирко Бабић је радио на инвентарисању фотоматеријала по 13 категорија са укупно 16.219 инвентарских бројева.

**Издавачка дјелатност**

Припремили за штампу и објавили књиге:

1. Зборник радова Бијељина у 20. вијеку
2. Ратни дневник једнога мајора, аутор Ратко Ђурковић

**Музејска библиотека и фототека** су слично ранијим годинама обогаћивани новоприспјелим примјерцима књига и фотографија, а нарочито оних везаних за обилазак терена, археолошка ископавања и преснимавање докуманата за поједине изложбе. Највећи дио књига за стручну музејску библиотеку обезбијеђено је поклонима. Такође из сопствених средства набављено је неколико књига.

**Посјете Музеју:**

Евидентирали смо 6334 посјетилаца укључујући и посјету Спомен -соби

АКТИВНОСТИ НА САРАДЊИ СА ДРУГИМ УСТАНОВАМА

**Сарадња са другим музејима и установама** и у 2024. години била је на коректном нивоу. Наставили смо одређене активности на наставку пројекта са музејом у Добоју. Вршена је уобичајена кординација са музејским збиркама у региону, као и сарадња са сродним културним установама у Бијељини и сусједним општинама, нарочито са Центром за културу у Угљевику . Директор је обавио званичне посјете музејима: Бања Луци, Добоју, Приједору и Требињу.

Успостављање сарадње са Образовним центром за демократију и људска права ''Civitas''.

Били смо координатори шесте манифестације ''Ноћ у Музеју, која се сваке године одржава у 5 музеја у Босни и Херцеговини ( У организацији Образовног центра за демократију и људска права ''Civitas''- октобар 2023. године)

У Оквиру новог експерименталоног предмета ''Хуманост и безбједност'', одржана је радионица за ученике Економске школе из Бијељине радионицу на тему ''Предрасуде и стереотипи''. (фебруар 2024. године)

**Помоћ другим истраживачима и корисницима**

-Током 2024. године кустос Т. Лазић је за објављивање припремила следеће стручне радове:

1. Нити које повезују – из заједничких активности Удржења жена са инвалидитетом „Импулс“ и Музеја Семберије у Бијељини, Музеји, нова серија, 10/2023, Музејско друштво Србије, Београд, 2023, 127-140.

2. Из развоја музичке умјетности у Бијељини у првој половини 20. вијека, Српска вила, бр. 59, СПКД „Просвјета“, Бијељина, 2024, 114-119.

3. Mustafa Grabčanović – prvi bijeljinski hroničar, Baština sjeveroistočne Bosne, br. 15, Zavod za zaštitu i korištenje kulturno-historijskog i prirodnog naslijeđa Tuzlanskog kantona, Tuzla, 2024, 251-266.

4. У славу музике – 125 година Српског пјевачког друштва „Србадија“ (1899-2024), Српска вила, часопис за књижевност и културу, СКПД „Просвјета“, Број 60, Бијељина, октобар, 2024, (197-219).

У већем броју случајева кустос М. Бабић давао је стручна објашњења разним музејским сарадницима.

Био је консултант за неколико пројеката: Монографија Бабића код Бановића (Озрен, Возућа, Гостовић); ДНК-пројекат Велибора Лазића; Владе Јосиповића за Сарије (Богутово Село); Сене Милошевић-Хеги за Малешић; Горана Тешића за „Монографију Козлучке Парохије“.

М. Бабић је био координатор и говорник на неколико промоција књига, или на отварањима изложби: представљање монографије „Шепка“ на ТВ БН 4. 02.2024; двије књиге Рајка Бошковића на Цапардама 29.јуна; двије промоције за Ратка Ђурковића; на годишњем концерту Ђорђа Перића, приказивању филма Драгана Радовића „Гаравице“, промоцији „Свесрпског сабора“ од 8.јуна у Музеју 19.јуна; за изложбу „Знаменити Срби Далмације“ у ЦЗК; на историјским часовима 12.априла, 19.августа и 10.новембра, те на Округлом столу „Бијељина у 20.вијеку“.

Током цијеле године кустоси су помагали бројним сарадницима и истраживачима у вези с различитим темама:

**Писање рецензија, уређивање и промоције књига и других аутора**

Одржане су 4 промоције књига у Музеју Семберије.

Директор је учествовао и говорио на промоцијама књига : Промоција Зборника Бијељина у 20. вијеку, промоција књиге Ратни дневник једнога мајора, промоција издања института историјских наука у Источном Сарајеву, на промоцији књиге Братство Мркајића, књижевно вече УКРС подружница Бијељина , промоција књиге одликовани и унапријеђени ЈВуО 1941-45, промоција књиге Зима и 4 дуњина доба.

ПРАТЕЋИ САДРЖАЈИ

**Остале активности Музеја** у протеклој години биле су везане за разне послове сродне музејској дјелатности. Учествовало се у раду више организационих одбора разних културних манифестација, обиљежавању значајних јубилеја и празника.

**Друштвене активности и признања**

Као и ранијих година Музеј је давао активан допринос у раду разних општинских комисија и одбора; допринос у раду Главног одбора СПКД ''Просвјета'', у посредовању на развоју културне сарадње Бијељине са другим општинама, за педагошке манифестације, Музеј је добио Захвалницу за учешће и допринос у реализацији литерарног и ликовног конкурса основних школа регије Бијељина , такође и директор Момчило Копривица је добио Захвалницу за исти допринос.

РАД ОРГАНА УПРАВЉАЊА

**Управни одбор** :

Скупштина Града Бијељина је Рјешењем бр 01-111-306/21 од 08.12.2021. године именовала Управни одбора ЈУ ''Музеј Семберије'' у саставу: Ненад Гарић, Сара Пајић и 18.05.2023. по рјешењу 01-111-21/23 именована је Бранка Ђелмо.

Управни одбор у овом сазиву је одржао 4 сједнице на којима је разматрано низ актуелних питања која се тичу рада и пословања Музеја а донесене су и значајне одлуке из надлежности Музеја.

**ПРОБЛЕМИ У ФУНКЦИОНИСАЊУ МУЗЕЈА**

**Стање зграде, музејских некретнина** **и опреме** јесте једно од значајних питања за рад установе. Што се тиче музејске Спомен- куће задужбине Р. Чолаковића и даље се користи као радни простор Борачке организације.

Буџетом за 2024. годину обезбиједили смо 160.000,00 КМ за реконструкцију крова Музеја, спровели јавни позив и у реализацију истога крећемо почетком 2025. године.

Од редовних средстава набављени су : 2 скенера, 1 канцеларијска столица , 40 радних столица и 1 комплет сабраних дјела М. Екмечића.

Проблеми у финансирању Музеја 2024. године унеколико су превазиђени увећањем буџетских средстава. У 2024. години у Музеју је било 10 стално запослених радника . Проблеми се највише огледају у чињеници да се и ове године наставио тренд да огромна већина буџета одлази за плате запослених, док се остатак средстава утроши за гријање и материјалне трошкове, а изузетно недовољно за основне активности музеја . Највећи недостатак средстава за активности се премошћава донацијама, учешће на разним конкурсима и на друге алтернативне начине.

**ПРИЈЕДЛОЗИ МЈЕРА ЗА ПОБОЉШАЊЕ**

У наредном периоду, као и претходних година, потребно је усмјерити активности на даље побоњшање буџетске позиције музеја, као и на обезбјеђивању средстава за наставак реновирања кровне конструкције. Објективне потешкоће у раду оваквих установа произилазе због непостојања никаквих регионалних фондова, као и због оклијевања надлежног министарства да се овакве установе финансирају.

ЈУ ''Музеј Семберије'' се укључио и сопственим напорима увео мјере штедње, нарочито укидањем свих облика репрезентације и послуживања на коктелима приликом отварања изложби.

Као и претходних година трагаће се за алтернативним изворима за финансирање разних пројеката.

И даље ће се наставити са тенденцијом повећања броја посјетилаца, повећавањем продуктивности и мотивације запослених , усвајањем иновација у раду, те ангажовању спољних сарадника и волонтера, као на квантитету и квалитету културних садржаја.

Предсједнк Управног одбора Д И Р Е К Т О Р

Ненад Гарић Момчило Копривица

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

**ПОСЈЕТА МУЗЕЈУ СЕМБЕРИЈЕ У 2024. ГОДИНИ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Р. БР** | **НАЗИВ ИЗЛОЖБЕ** | **ОТВОРЕНО** | **ЗАТВОРЕНО** | **ПОСЈЕТ. ОТВ.** | **ПОЈЕДИНАЧ** | **КОЛЕКТИВНА** | **УКУПНА** |
|  | Сталне музејске поставке | 1.01.2024. | 13.01.2024. |  | 47 | 0 | 47 |
| **1.** | **ЦРКВЕ БРВНАРЕ – ЧУВАРИ ТРАДИЦИЈЕ, аутор фотографија Станко Костић** | **14.02.1024.** | **13.03.2024.** | **50** | **55** | **15** | **120** |
| **2.** | **ЗАСЛУЖНА ЖЕНА СЕМБЕРИЈЕ (Лара и Актив жена Републичке странке Српске)** | **07.03.2024.** | **13.03.2024.** | **50** | **14** | **0** | **64** |
| **3.** | **„ДА СЕ НЕ ЗАБОРАВИ“, Иконе Андреа Симић и Умјетничка школа „Одигитрија“** | **17.03.2024.** | **17.03.2024.** | **200** | **0** | **0** | **200** |
|  | **Сталне музејсе поставке** | **18.03.2024.** | **19.03.2024.** |  | **5** | **25** | **30** |
| **4.** | **Милијанко Михољчић – слике, скулптуре, инсталације** | **20.03.2024.** | **20.04.2024.** | **60** | **67** | **186** | **313** |
| **5.** | **Васкршња изложба УЛУ „Свети Лука“ из Бијељине** | **24.04.2024.** | **04.05.2024.** | **200** | **60** | **75** | **335** |
|  | **23. Мајске музичке свечаности** | **11.05.2024.** |  |  | **200** |  | **200** |
|  | **Сталне музејсе поставке** | **14.05.2024.** | **18.05.2024** |  | **9** | **225** | **234** |
| **6.** | **НОЋ МУЗЕЈА 2024.** | **18.05.2024.** |  | **500** |  |  | **500** |
|  | **Сталне музејсе поставке** | **19.05.2024.** | **24.05.2024** |  | **12** | **89** | **101** |
| **7.** | **МАЈСКА СМОТРА ЛИКОВНОГ СТВАРАЛАШТВА УЧЕНИКА 31** | **24.05.2024.** | **24.06.2024.** | **120** | **76** | **1548** | **1744** |
|  | **„Артист фест“ Бијељина**  **1-2. јуна 2024, Коцерт Музичке школе „Корнелије Станковић“ Угљевик** | **1.06.2024.** |  |  | **100** |  | **100** |
| **8.** | **15. БИЈЕЉИНСКО БИЈЕНАЛЕ** | **26.06.2024.** | **26.07.2024.** | **50** | **49** | **70** | **169** |
|  | **2. ЉЕТНА ШКОЛА ХАРМОНИКЕ (Музичка школа „Корнелије Станковић“ из Угљевика) концерт полазника** | **3.07.2024.** |  |  | **40** |  | **40** |
|  | **Сталне музејске поставке** | **26.07.2024.** | **7.08.2024.** |  | **20** |  | **20** |
| **9.** | **У СЛАВУ МУЗИКЕ (125. година СПД „Србадија“)** | **7.08.2024.** | **7.09.2024.** | **150** | **26** | **90** | **266** |
|  | **Промоција Зборника научних радова „Бијељина у 20. вијеку“** | **8.08.2024.** |  |  | **80** |  | **80** |
|  | **Сталне музејске поставке** | **9.09.2024.** | **24.09.2024.** |  | **14** |  | **14** |
| **10.** | **Зоран Јовић - СЛИКЕ** | **25.09.2024.** | **30.10.2024.** | **160** | **95** | **139** | **394** |
|  | **Цивитасова „Ноћ у Музеју“** | **1.10.2024.** |  |  | **150** |  | **150** |
|  | **Промоција књиге „Ратни дневник једног мајора“, аутор Ратко Ђурковић** | **23.10.2024.** |  |  | **82** |  | **82** |
|  | **Сталне музејске поставке** | **31.10.2024.** | **6.11.2024.** |  | **16** | **78** | **94** |
|  | **Гости Вишњићевих дана 2024.**  **СПКД „Просвјета“ Сребреница** | **5.11.2024.** |  |  | **20** |  | **20** |
| **11.** | **Етнографска секција МДС**  **ТРАДИЦИЈА ВАШАРА У СРБИЈИ** | **6.11.2024.** | **13.12.2024.** | **30** | **66** | **74** | **170** |
|  | **Промоција издања Института историјских наука у Источном Сарајеву** | **8.11.2024.** |  |  | **30** |  | **30** |
|  | **„Јасне и реалне границе, здрави породични односи“, предавање: Ведрана Ракић, Организација: ПУ Клуб за дјецу ''Звончица''** | **27.11.2024.** |  |  | **35** |  | **35** |
|  | **Драган Мркајић-Каја „Братство Мркајића у новијој историји Шековића“, промоција књиге** | **28.11.2024.** |  |  | **70** |  | **70** |
|  | **Књижевно вече – УКРС Подружница Бијељина** | **10.12.2024.** |  |  | **31** |  | **31** |
|  | **Промоција: Верољуб Малетић и Дејан Ђерић, Одликовани и унапређени ЈВуО 1941-1945** | **11.12.2024.** |  |  | **50** |  | **50** |
| **12.** | **СА ПАШЊАКА ДО НАУЧЕЊАКА – Михајло Идворски Пупин 1854-1935**  **(3. Истраживачка авантура)** | **17.12.2024.** | **18.01.2025.** | **60** | **48** |  | **108** |
|  | **Јелена Калајџија: Зима и четири Дуњина доба (промоција божићне новеле)** | **22.12.2024.** |  |  | **100** |  | **100** |
|  | **УКУПНО ПОСЈЕТА** |  |  | **1630** | **1667** | **2614** | **5911** |
|  | ПОСЈЕТА СПОМЕН СОБИ ПАЛИХ БОРАЦА ОТАЏБИНСКОГ РАТА  1992-1995. |  |  |  |  |  | **423** |
|  | **УКУПНО СА СПОМЕН-СОБОМ** |  |  |  |  |  | **6334** |

**Према прикупљеним подацима, током 2024. године садржаје Музеја Семберије посјетило је укупно 5911 (петхиљададеветстоједанаест) посјетилаца, што уз посјету Спомен соби палих бораца отаџбинског рата 1992-1995. која је у 2024. износила 423 (четиристодвадесеттри) посјетиоца, чини укупан број посјетилаца од 6334 (шестхиљадатристотридесетчетири).**

ГОДИШИ ИЗВЈЕШТАЈ О РАДУ УПРАВНОГ ОДБОРА ЈУ ''МУЗЕЈ СЕМБЕРИЈЕ'' ЗА 2024.

Скупштина Града Бијељина је Рјешењем бр 01-111-306/21 од 08.12.2021. године именовала Управни одбора ЈУ ''Музеј Семберије'' у саставу: Ненад Гарић, Сара Пајић и 18.05.2023. по рјешењу 01-111-21/23 именована је Бранка Ђелмо.

Управни одбор у овом сазиву је одржае 4сједнице на којима је разматрано низ актуелних питања која се тичу рада и пословања Музеја а донесене су и значајне одлуке из надлежности Музеја.

1. Усвајање записника са претходне сједнице
2. Усвајање Извјештаја о попису за 2023. годину
3. Усвајање Одлуке о расходовању са стањем 31.12.2023. године
4. Усвајање Одлуке о благајничком максимуму за 2024. годину
5. Усвајање Годишњег извјештаја о раду са Финансијским извјештајем за 2023. годину; Усвајање Плана рада са Финансијским планом за 2024. годину
6. Усвајање Приједлога Финансијског плана буџета за 2025. годину
7. Усвајање Акционог плана по препоруци Главне службе за ревизију за 2023. годину
8. Разно

ФИНАНСИЈСКИ ИЗВЈЕШТАЈ ЗА 2024. ГОДИНУ

|  |  |  |  |  |  |
| --- | --- | --- | --- | --- | --- |
| Рб | Конто | Опис | Износ у 2023. год. (1) | Износ у 2024. год. (2) | Индекс 2/1 |
|  |  | **УКУПНИ ПРИХОДИ** | **442.389,19** | **591.905,87** | 1,337 |
|  | 780000 | Приход од буџ. СО | 432.885,19 | 584.598,43 | 1,350 |
|  | 722591 | Властити птиход | 504,00 | 3.501,44 | 6,947 |
|  | **731219** | **Текући грант од правних лица Фонд (03)** | **9.000,00** | **3.806,00** | 0,422 |
|  |  | **ТЕКУЋИ РАСХОДИ** | **433.466,52** | **415.677,20** | 0,958 |
|  |  | **РАСХОДИ ФОНДА 03 (донације)** | **8.922,67** | **3.805,33** | 0,426 |
|  | **411100** | **Расходи за бруто плате** | **308.955,68** | **318.176,51** | 1,029 |
|  | 411111 | Расход за основну плату након опорезивања | 170.506,56 | 171.626,68 | 1,006 |
|  | 411112 | Расходи за основну плату -порезе на доходак | 13.170,87 | 14.382,02 | 1,091 |
|  | 411131 | Расходи за увећање плате на основу радног стажа | 21.122,13 | 23.518,04 | 1,113 |
|  | 411139 | Расходи за увећање основне плате по осталим основама | 9.726,36 | 10.131,60 | 1,041 |
|  | 411192 | Расход за допринос за ПИО | 56.353,24 | 58.792,75 | 1,043 |
|  | 411195 | Расход за допринос за здравство | 31.070,26 | 32.415,57 | 1,043 |
|  | 411197 | Расход за допринос за осигурање од незапослености | 1.827,79 | 1.907,40 | 1,043 |
|  | 411198 | Расход за допринос за дјечију заштиту | 5.178,47 | 5.402,45 | 1,043 |
|  | **411200** | **Расходи за бруто накнаде запослених** | **9333,86** | **4.242,45** | 0,454 |
|  | 411211 | Расход за накнаде за превоз на посао и са посла | 3.529,00 | 2.802,80 | 0,794 |
|  | 411213 | Расходи за накнаде за смјештај | - | 187,50 | - |
|  | 411251 | Расходи за јубиларне награде | 3.300,00 | - | - |
|  | 411257 | Расходи за накнаде-порез на доходак | 432,78 | 65,55 | 0,151 |
|  | 411259 | Расходи за остале накнаде | - | 500,00 | - |
|  | 411261 | Расход по основу дневница у земљи | 200,00 | 140,00 | 0,700 |
|  | 411262 | Расходи по основу дневница за службена путовања у иностранству | 195,05 | 292,50 | 1,499 |
|  | 411299 | Доприноси на накнаде | 1.677,03 | 254,10 | 0,151 |
|  | **411311** | **Расходи за накнаду плате за вријеме боловања који се не рефундирају** | **11.267,88** | **2.640,14** | 0,234 |
|  | 411311 | Расходи за накнаду плате за вријеме боловања који се не рефундирају | 7.406,24 | 415,27 | 0,056 |
|  | 411312 | Расходи за вријеме пород. одсуства који се не рефундирају | - | 1.291,36 | - |
|  | 411317 | Расх. за накн. плате за вријеме боловања које се не рефундирају –порез на доходак | 479,13 | 111,06 | 0,231 |
|  | 411392 | Расходи за ПИО на накнаду плате за вријеме бол. који се не рефундирају | 2.018,61 | 490,83 | 0,243 |
|  | 411393 | Расходи за здравствено осиг. на накн. плате за вријеме бол. који се не рефундирају | 1.112,95 | 270,62 | 0,243 |
|  | 411394 | Расх. за допр. за незапослене на плате за вријеме бол. који се не рефундирају | 54,01 | 15,91 | 0,294 |
|  | 411395 | Расходи за доприносе за дј. Заштиту на накнаду плате за вријеме бол. који се не рефундирају | 196,94 | 45,09 | 0,228 |
|  | **411400** | **Расходи за остале бруто једнократне помоћи** | **8.710,02** | **4.706,57** | 0,54 |
|  | 411412 | Расходи за новч. помоћи приликом рођења дјетета | - | 1.100,00 | - |
|  | 411414 | Расходи за помоћ за смртни случај | 3.300,22 | - | - |
|  | 411417 | Расходи за отпремнине и остале једнократне помоћи-порез на дох. | 432,85 | 288,53 | 0,666 |
|  | 411419 | Расходи за остале једнократне помоћи | 3.300,00 | 2.200,00 | 0,666 |
|  | 411490 | Расходи за доприносе за остале једнократне помоћи | 1.676,95 | 1.118,04 | 0,666 |
|  | **412200** | **Расходи по основу утрошка елек. енергије, лож- уља и комуналних и комуникационих услуга** | **13.715,05** | **15.987,67** | 1,165 |
|  | 412211 | Расходи по основу утрошка елек. енергије | 8.903,62 | 9.981,07 | 1,121 |
|  | 412229 | Расходи по основу комуналних , телекомуникационих и осталих комуникационих услуга, | 4.811,43 | 6.006,60 | 1,248 |
|  | **412300** | **Расходи за режијски материјал** | **3.439,57** | **2.839,32** | 0,825 |
|  | 412311 | Расходи по основу компјут. материјала | 577,50 | 195,00 | 0,337 |
|  | 412312 | Расходи за обрасце и папир | 111,00 | 217,42 | 1,958 |
|  | 412321 | Расходи по основу остал. канцел, материјала | 451,94 | 235,05 | 0,520 |
|  | 412329 | Расходи по основу материјала за чишћење | 1.312,99 | 1.348,65 | 1,027 |
|  | 412332 | Расходи за службена гласила и дневна штампа | 522,01 | 697,35 | 1,335 |
|  | 412399 | Расходи по основу осталог реж. материјала | 464,13 | 145,85 | 0,314 |
|  | **412430** | **Расходи за материјал за културне манифестације** | **3.014,99** | **3,002,23** | 0,995 |
|  | **412500** | **Расходи за текуће одржавање (фонд 03)** | **5.436,89** | **-** | - |
|  | **412500** | **Расходи за текуће одржавање** | **14.902,92** | **3.198,37** | 0,214 |
|  | 412516 | Расходи за тек. одржавање електр.енергије | - | 585,87 | - |
|  | 412534 | Расходи за одрж. грејне и расхладне опреме | - | 2.340,00 | - |
|  | 412591 | Расходи за остало текуће одржавање | 242,00 | 272,50 | 1,126 |
|  | **412600** | **Расходи по основу путовања и смјештаја** | **3.836,81** | **3.221,21** | 1,042 |
|  | 412613 | Расходи по осн.јавног превоза у земљи | - | - | - |
|  | 412614 | Расходи пов основу превоза личним возилом у земљи | 3.090,56 | 2.299,92 | 0,744 |
|  | 412623 | Расходи по основу јавног превоза у ин. | - | - | - |
|  | 412624 | Расходи по осн. превоза личним возолом у иностранству | 746,25 | 921,29 | 1,234 |
|  | **412700** | **Расходи за стручне услуге (фонд 03)** | **3.485,78** | **-** | - |
|  | **412700** | **Расходи за стручне услуге** | **14.896,09** | **6.684,57** | 0,448 |
|  | 412720 | Расходи за осигурање имовине и лица | 945,07 | 942,08 | 0,996 |
|  | 412731 | Расходи за услуге штампања, | 6.089,78 | 1.001,92 | 0,164 |
|  | 412732 | Расходи за услуге објављивања тендера, огласа и др. | - | 574,52 | - |
|  | 412742 | Расходи за рачуноводствене услуге | 1.650,00 | 1.800,00 | 1,090 |
|  | 412759 | Расходи за остале правне и админ. услуге | - | 1.124,25 | - |
|  | 412772 | Расходи за одржавање рачунара и биро опреме | - | 46,80 | - |
|  | 412799 | Расходи за остале стручне услуге | 6.211,24 | 1.195,00 | 0,192 |
|  | **412900** | **Расходи за бруто накнаде члановима Управног одбора** | **12.993,60** | **12.993,60** | 1,00 |
|  | 412933 | Расходи за бруто накнаде члан. УО | 12.993,60 | 12.993,60 | 1,00 |
|  | **412900** | **Уговорене услуге и друге даџбине** | **19324,27** | **9.226,57** | 0,477 |
|  | 412937 | Расходи за бруто накнаде по уговору о дјелу | 1.128,27 | 1.410,34 | 1,250 |
|  | 412938 | Расходи за повремене и привремене послове и уговор о допунском раду | 11.418,15 | 2.800,00 | 0,245 |
|  | 412939 | Расходи за остале бруто накнаде ван радног односа | 5.333,32 | - | - |
|  | **412939** | **Расходи за остале бруто накнаде ван радног односа (фонд 03)** | **-** | **3.805,33** | **-** |
|  | 412941 | Расходи по основу репрезентације | - | 399,00 | - |
|  | 412943 | Расходи за организацију манифестација | 908,53 | 711,00 | 0,782 |
|  | 412944 | Расходи за организовање пријема и поклона | 50,00 | 100,90 | 2,018 |
|  | 412999 | Остали непоменути расходи | 486,00 | - | - |
|  | 415219 | Текући грантови | - | **24.952,66** | - |
|  |  | **Капитални расходи** | **4.914,52** | **164.978,70** | 33,569 |
|  | 511223 | Издаци за инвестиционо одржавање | - | 160.000,00 | - |
|  | 511300 | Набавка опреме | 4.914,52 | 4.978,70 | 1,013 |
|  | 638111 | Издаци за накнаду плате за породиљско | **-** | 7.179,25 | - |
|  | 638112 | Издаци за порез на накнаду плате за породиљско боловање | **-** | 470,54 | - |
|  | 638113 | Издаци за накнаду плате за вријеме боловања који се рефундирају од фонда | **-** | 3600,18 | - |
|  | 638121 | Издаци за накнаду плате за вријеме боловања који се рефундирају од фонда | **4.161,26** | **-** | - |
|  | 639999 | Издаци за накнаду плате за вријеме боловања који се рефундирају од фонда | **-** | **11.249,97** | - |
|  |  | **Укупни расходи** | **442.389,19** | **591.905,87** | 1,337 |

# Образложење финансијског извјештаја

Плате запослених и друга примања се исплаћују по основу радног односа утврђена општим и појединачним колективним уговорима , Законом о раду , Законом о платама запослених у области култури Републике Српске.

Расходи по основу утрошка енер.,комуналних и комуникационих транспортних услуга састоји се : расходи по основу утрошка електричне енергије, расходи за услуге водовода и канализације , расходи за услуге одвоза смећа , расходи за комуналне таксе, расходи за услуге коришћења фиксних телефона, расходи за услуге коришћења интернета , расходи за поштанске услуге, расходи за РТВ претплату, расходи за остале комуникационе услуге.

Материјални и режиске трошковисастоји се од: расходи за компјутерски материјал, расходи за регистраторе фацикле, расход за канцалариски материјал, расход за хемијски материјал и помагала за чишћење, расходи за остали режијски материјал, расходи за службена гласила.

Расходи за текуће одржавање односе се: расходи за молерске радове, столарске радове, расходи за текуће одржавање централног гријања, расходи за остале услуге и материјал за текуће поправке и одржавање опреме, расходи за остало текуће одржавање.

Расходи по основу путовања и смјештаја састоје се : расходи на основу јавног превоза, расходи по основу превоза личним возилом на службени пут. у земљи, расходи по основу превоза личним возилом на службени пут у иностранству. Обрачун расхода по основу службеног пута врши се у складу са Одлуком о висини накнаде за службена путовања у земљи и иностранству за запослене у Републици Српској ( Службени гласник Републике Српске број 57/21) уз претходно издавање налога од стране послодавца или органа управљања , те сачињеног извјештаја од стране лица које је било на службеном пути

Расходи за стручне услуге састоје се од: расходи за осигурање имовине, расходи за осигурање заполених, расходи за услуге штампања каталога , позивница плаката, књига као и графичке обраде, расходи за услуге објављивања огласа, расходи за услуге израде фотографија, расходи за правне и административне услуге, расходи за остале стручне услуге.

Остале непоменуте расходе чине : Расходи за бруто накнаде чланoвима Управног одбора , расходи за бруто накнаде за повремене и привремене послове , расходи за бруто накнаде за рад ван радног односа, расходи за репрезентацију, расходи по основу организације пријема манифестација и др, те остали непоменути расходи.

Накнада члановима УО Музеја ( 3 члана) вршена је у складу расположивих средстава а она мјесечно износи 200,00 КМ по члану са припадајућим порезима и доприносима.

Расходи за повремене и привремене послове, уговори о допунском раду као и расходи за остале бруто накнаде ван радног односа се односе на активности из Научно-истраживачког пројекта '' Бијељина у 20. вијеку'' као и прикупљање документације и материјала за формирање архивске збирке о дешавањима у Бијељини током одбрамбено-отаџбинског рата од 1992-1995. године.

Издаци за набавку постројења и опреме односе се на: издаци за набавку канцеларијске столице, радних столица, 2 скенера, издаци за набавку библиотечких књига. Набављено је неколико књига чиме је увећан боблиотечки фонд.

Што се тиче средстава на фонду **03** у износу 3.806,00,00 КМ Намјенски су добијена средства од Министарства просвјете и лултуре Републике Српске у износу од 1.900,00 КМ по пројекту Конзервација и рестаурација традиционалних одјевних предмета изложених у сталној етнолошкој поставци и 1906,00 КМ од Министарства културе Републике Србије такође за рестаурацију традиционалних одјевних предмета изложених у сталној етнолошкој поставци у Музеју.

# Предсједик Управног одбора Д И Р Е К Т О Р

# Ненад Гарић Момчило Копривица

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

ПРИЈЕДЛОГ ПРОГРАМА РАДА ЗА 2025. ГОДИНУ

Планирамо да 2025 . године у складу са могућностима наставимо уобичајене активности, као и послове на започетим пројектима и да будемо на линији развоја установе са нагласком на стручно-истраживачком раду и стварању услова за обављање послова. Поред тога, настојаћемо да унаприједимо наш рад, а средства за плате и материјално функционисање Музеја утрошићемо на предвиђени начин по трезорском систему функционисања.

Очекујемо да у 2025. години реализујемо нешто од уобичајених повремених ауторских и гостујућих изложби, те да обављамо остале традиционалне музејске активности као претходних година .

**Истраживачке и издавачке активности**

**У археолошкој збирци** ове године планиран је и наставак систематских ископавања у манастиру Папраћа.

Поред наведенога планиране су и следеће активности:

- Праћење земљаних радова на територији Града у току цијеле године.

- Наставак редовног рекогносцирања територије Семберије, картирање локалитета, те попуњавање пратеће документације у току цијеле године.

И ове године ћемо аплицирати на конкурс Министарства цивилних послова БиХ.

**Етнолошка збирка** ће имати редовне активности на заштити и презентацији постојеће етнолошке поставке, сакупљања нових етнолошких предмета и раду на одређеним истраживачким пројектима а нарочито на дефинисању нематеријалне културне баштине и традиционалних заната. Дјелимична реконструкција етнолошке збирке рад на изради и прикупљању документације за пројекат “Реконструкција сталне етнолошке поставке - фаза II”

Манифестације ''Ноћ музеја'' организоваће се на међународном нивоу. Припреме материјала за Пантелинску изложбу. Инвентарисање музејског материјала, инвентарисање музејске грађе и сређивање документације што подразумијева и уношење података у инвентарске картоне. Свакако у 2025. години требало би наставити заштиту текстила од могућих штеточина, методом специјалнога запрашивања одговарајућим средствима заштите.

Предвиђене су активности на реализацији додатних истраживачких послова на писању текстова и помоћ спољним сарадницима Музеја и другим лицима који се баве истраживањима на основу музејске грађе.

**Историјска збирка** у Музеју Семберије планира, поред континуираних активности на прикупљању историјске грађе.

**Издавачка дјелатност** представља једну од најзначајнијих активности свих установа овог типа, зависно од обезбијеђених средстава у буџету. Ту су и редовне активности на писању стручних текстова за часописе и публикације изван нашег Музеја.

* Радиће се на промоцијама и представљању књига

**Изложбене и остале активности Музеја**

**Изложбене активности** планирамо да реализујермо, како ауторских, тако и повремених и гостујућих изложби :

1. 1 - 19. јануар: изложба Удружења иноватора регије Бијељина и Радио клуба ''Искра'
2. Фебруар/ март: гостујућа изложба **„Најљепша фотографија Републике Српске”** - Туристичка организација Републике Српске
3. 9. април - 30. април: Васкршња изложба Удружења ликовних умјетника “Свети Лука” из Бијељине
4. 5 -15. мај: **”Пејзажи и антипејзажи Семберије” -** изложба ауторке Марије Пешикан
5. 17. мај: манифестација Ноћ музеја (радионице за дјецу, изложба, сценски прикази, концерти, квиз)
6. 24. мај - 21. јун: годишња изложба **''Мајска смотра ликовног стваралштва ученика 32''**
7. 26. јун - 31. јул:Изложба слика Синише Будимира, побједника Бијенала
8. Август: Изложба поводом обиљежавањаградске манифестације ''Пантелински дани 2024''
9. 24. септембар: “Добри људи у прошлости Семберије ” - ауторска изложба Дејана Ћосића
10. Новембар:”Свијет гљива” - гостујућа изложба Музеја у Добоју
11. Децембар: Истраживачка авантура

**Остале активности** Музеја као и ранијих година односиће се на сакупљање музејских предмета и докумената, учешће у раду стручних скупова, организовање посјета Музеју, помоћ колегама и истраживачима, сарадњу са средствима информисања, на проширењу музејске библиотеке и фототеке, те на активностима Управног одбора и контаката са друштвеном заједницом.

**Материјални трошкови, кадрови, текуће одржавање и инвестиције**

Материјални трошкови и средства за текуће одржавање објеката, по трезорском систему финансирања, прецизно су буџетом дефинисани, са платама и материјалним трошковима. Утрошак ових буџетских средстава обављаће се према уобичајеном финансијском плану и програму преко трезора Града Бијељина.

У плану је и пројекат дигитализације који се ради у сарадњи Министарства културе Републике Србије и Републике Српске. За теренске активности, набавку и одржавање музеалија трагаћемо за могућностима прибављања алтернативних прихода. Садашњу кадровску ситуацију чине укупно 10 стално запослених радника и 1 на одређено вријеме.

Наведене планиране активности као и неке додатне активности које ћемо реализовати зависно од ситуације и обезбијеђених средстава, сматрамо да ће допринијети још значајнијој функцији Музеја, како у мрежи културних установа у Бијељини, тако и у музејској мрежи Републике Српске, чиме ће се потврдити друштвена оправданост.

У току је и реконструкција крова Музеја Семберије на основу одобрених средстава у буџету за 2024. годину.

Предсједик Управног одбора Д И Р Е К Т О Р

Ненад Гарић . Момчило Копривица

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

ФИНАНСИЈСКИ ПЛАН И ПРОГРАМ ЗА 2025. ГОДИНУ

ПРИХОДИ

|  |  |  |  |  |  |
| --- | --- | --- | --- | --- | --- |
| Р.бр. | Конто | Опис | Пл.Буџета 2024.год(1) | Пл. Буџета 2025.год (2) | Индекс 2/1 |
| 1. | 781300 | Приходи из буџета СО | **625.400,00** | **508.100,00** | 0,812 |
| 2. | **720000** | **Непорески приходи** | **1.000,00** | **1.000,00** | - |
| 2а | 722591 | Властити приходи | 1.000,00 | 1.000,00 | - |
|  |  |  |  |  |  |
| **УКУПНИ ПРИХОДИ** | | | **626.400,00** | **509.100,00** | **0,812** |

РАСХОДИ

|  |  |  |  |  |  |
| --- | --- | --- | --- | --- | --- |
| Р.бр. | Конто | Опис | Буџет за 2024.са ребалансом | Буџет за 2025. | Индекс 2/1 |
|  | **410000** | **Текући расходи** | **459.400,00** | **502.100,00** | 1,092 |
|  | **411000** | **Бруто плате и накнаде**  **(А+Б+Ц+Д)** | **363.400,00** | **418.600,00** | 1,151 |
| **А)** | 411100 | Бруто плате | 340.400,00 | 376.000,00 | 1,104 |
| **Б)** | 411200 | Бруто накнаде | 10.000,00 | 7.000,00 | 0,700 |
| **Ц)** | 411300 | Расход. за накнаду плате за вријеме болов. | 8.000,00 | 5.000,00 | 0,625 |
| **Д)** | 411400 | Расходи за отпремнине и помоћи | 5.000,00 | 30.600,00 | 6,120 |
| **В)** | **412000** | **Трошкови на основу кориш. роба и услуга** | **71.000,00** | **73.500,00** | 1,035 |
|  | 412211 | Тр. електр. енергије | 12.000,00 | 12.000,00 | 1,00 |
|  | 412220 | Тр. ком. и ком. услуга | 5.000,00 | 6.000,00 | 1,20 |
|  | 412300 | Тр. за набавку матер. | 6.000,00 | 4.000,00 | 0,666 |
|  | 412400 | Тр. за набавку матер за посебне намјене | 4.000,00 | 4.000,00 | 1,00 |
|  | 412500 | Тр. текућег одржав. | 5.000,00 | 5.000,00 | 1,00 |
|  | 412600 | Путни трошкови | 4.000,00 | 4.000,00 | 1,00 |
|  | 412700 | Стручне услуге и ост. услуге | 3.000,00 | 3.000,00 | 1,00 |
|  | 412700 | Трошкови услуга | 3.000,00 | 3.000,00 | 1,00 |
|  | 412900 | Трош. уговор. услуга и др. даџбина | 4.000,00 | 10.500,00 | 2,625 |
|  | **412900** | **Расходи ван радног односа** | **25.000,00** | **22.000,00** | 0,880 |
|  | 412900 | Накнаде за Управни одбор | 13.000,00 | 18.000,00 | 1,384 |
|  | 412900 | Расходи за повремене послове | 12.000,00 | 4.000,00 | 0,333 |
|  | 415200 | Грант за пројекат ''Бијељина у 20. вијеку'' | 25.000,00 | 10.000,00 | 0,40 |
|  | **510000** | **Капитални расходи** | **165.000,00** | **5.000,00** | 0,030 |
|  | 511200 | Реконструкција и инвестиције | 160.000,00 | - | - |
|  | 511300 | Набавка опреме | 5.000,00 | 5.000,00 | 1,00 |
|  | **638100** | **Издаци за трансакције** | **2.000,00** | **2.000,00** | 1,00 |
|  | 638100 | Издаци за накнаду плате за вријеме боловања који се рефундирају | 2.000,00 | 2.000,00 | 1,00 |
| **УКУПНО** | | | **626.400,00** | **509.100,00** | **0,812** |

# Средства предвиђена буџетом за 2025. годину ћемо транспарентно трошити онако како је планирано.

Плате запослених и друга примања ће се исплаћивати по основу радног односа утврђена општим и појединачним колективним уговорима , Законом о раду , Законом о платама запослених у области култури Републике Српске. Од априла мјесеца је планирано повећање плата за све запослене раднике како је предвиђено Законом о измјени закона о платама запослених у области културе Републике Српске.

Ове године 3 радника одлазе у пензију па се планира исплата отпремнина приликом њиховог одласка како је регулисано Законом о раду и Посебним колективним уговором за културу.

# Право на накнаду за превоз имају 3 радника и обрачун ће се вршити по Закону.

# Остали материјални трошкови ће се реализовати као и претходних година на трошкове набавке материјала, трошкови струје, воде, комуналија, телефона итд.

Средства предвиђена за стручне услуге ће бити утрошена за: расходе за осигурање имовине, расходе за осигурање заполених, расходе за услуге штампања каталога , позивница плаката, књига као и графичке обраде, расходе за услуге објављивања огласа, расходе за услуге израде фотографија, расходе за правне и рачуноводствене услуге, те расходе за остале стручне услуге.

Средства планирана за грантове су намјенска и трошиће се на активности из Научно-истраживачког пројекта '' Бијељина у 20. вијеку'' (друга фаза) као и прикупљање документације и материјала за формирање архивске збирке о дешавањима у Бијељини током одбрамбено-отаџбинског рата од 1992-1995. године.

Позиција за набавку опреме је планирана за трошкове реконструкције етнолошке збирке као и друге опреме која буде неопходна.

Предсједник Управног одбора Д И Р Е К Т О Р

Ненад Гарић Момчило Копривица

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_