**И Н Ф О Р М А Ц И Ј А**

**о стању здравствене заштите на подручју Града Бијељина у 2024. години**

|  |  |
| --- | --- |
|  | Програмом рада Скупштине Града за 2025. годину предвиђено је разматрање информације о стању здравствене заштите на подручју Града Бијељина у 2024. години.  Циљ информације је да се сагледа тренутно стање и проблеми у области здравственог осигурања и здравствене заштите на подручју Града Бијељина, те предложе мјере и активности за побољшање истог.  Информација је урађена на основу показатеља и извјештаја добијених од носилаца и организатора здравствене заштите и здравственог осигурања на подручју Града Бијељина. |

**У В О Д**

Носиоци и организатори највећег дијела здравствене дјелатности на подручју Града Бијељина су: ЈЗУ Дом здравља Бијељина, ЈЗУ Болница „Свети Врачеви“ Бијељина и Фонд здравственог осигурања Републике Српске – Канцеларија Бијељина.

Значајну улогу у обезбјеђивању здравствене заштите становништва, поред напријед наведених, имају приватне љекарске ординације, приватне апотеке, Интернационални дијализа центар, ЈУ Центар за социјални рад, Градска организација Црвеног крста, те одређена одјељења Градске управе Града Бијељина. О наведеним активностима, Скупштина Града Бијељина је информисана кроз извјештаје о раду и посебне информације везане за здравствено осигурање и здравствену заштиту специфичних категорија становништва (здравствено неосигурана лица, борци и чланови породица погинулих бораца, инвалиди и др.).

Информација садржи дијелове извјештаја о раду носилаца здравствене заштите, као и податке које је обрађивач прикупио из других извора.

***1. JЗУ Дом здравља Бијељина***

Дом здравља Бијељина је јавна здравстрвена установа која се налази у категорији великих здравствених установа у којој се пружају услуге примарног нивоа здравствене заштите за осигуранике са подручја три локалне заједнице: Бијељина, Пелагићево и Доњи Жабар. Примарни ниво здравствене заштите је први ниво контакта корисника здравствених услуга са здравственим системом.

Према резултатима пописа становништва, домаћинства и станова у Босни и Херцеговини из 2013. године који су објављени на сајту Агенције за статистику Босне и Херцеговине Град Бијељина броји 107.715 становника, док је број становника на подручју Пелагићева 4.358, а број становника на територији Доњег Жабара је 3.669.[[1]](#footnote-1)

Дом здравља Бијељина је свој рад организовао кроз 14 основних организационих јединица (службе/центри/амбуланте/апотека).

Када је ријеч о породичној медицини, рад исте је организован у 42 амбуланте породичне медицине на 26 различитих локација, што наводи на закључак да је доступност примарне здравствене заштите становништва изузетно добра.

У Дому здравља Бијељина регистровано је и код Фонда здравственог осигурања Републике Српске верификовано укупно 74.876 осигураних лица (у 55 тимова породичне медицине је регистровано укупно 70.139 осигураних лица, а у Амбуланти за специјалистичке консултације из педијатрије 4.737 осигураних лица).

Оснивач Дома здравља Бијељина је Скупштина општине Бијељина - данас Скупштина Града Бијељина.

Примарни ниво здравствене заштите је основни и први ниво на којем грађанин остварује или се укључује у процес остваривања здравствене заштите.

Грађани остварују приступ примарном нивоу здравствене заштите преко тима у којима је регистрован у здравственој установи, односно преко:

1. Тима породичне медицине;
2. Педијатријског тима и
3. Гинеколошког тима.

Здравствена дјелатност Дома здравља Бијељина на пимарном нивоу здравствене заштите обухвата:

* Активност на промоцији здравља;
* Планирање, образовања и спровођења превентивних мјера и програма, усмјерених ка појединцима или групи грађана;
* Здравствену едукацију грађана о здравственим проблемима, методама њихове идентификације, контроле и лијечења;
* Откривање и сузбијање фактора ризика за настанак болести и повреда;
* Дијагностику болести и повреда, у случајевима када није потребно сложеније испитивање;
* Лијечење болести и повреда, у случајевима када није потребна болничка здравствена заштита;
* Оцјену опште здравствене способности за радника на радном мјесту на ком нису присутни професионални ризици;
* Прехоспитално хитно збрињавање обољелих и повријеђених;
* Хитни санитетски превоз и санитетски превоз пацијената;
* Превентивну, дјечију и општу стоматологију;
* Ортопедију вилице и стоматолошку протетику;
* Заштиту и унапређење менталног здравља у заједници;
* Физикалну и психосоцијалну рехабилитацију у заједници;
* Лијечење у кућним условима;
* Здравствену његу у амбулантним условима;
* Здравствену едукацију и заштиту репродуктивног и сексуалног здравља;
* Здравствену заштиту дјеце;
* Обезбјеђење лијекова и медицинских средстава;
* Планирање, организовање и спровођење имунизације и хигијеснко-епидемиолошких послова и других мјера за заштиту становништва од заразних болести;
* Послове хематолошке и биохемијске лабораторија;
* Послове из области израде и апликације медицинског средства за сопствене потребе, у оквиру здравствене услуге из области стоматологије која се пружа;
* Класичну конвенционалну рендген дијагностику, ултразвучну дијагностику и мамографију;
* Утврђивање узрока смрти за лица умрла у Дому здравља Бијељина;
* Обављање здравствених прегледа страних држављана у сврху издавања радне и/или боравишне дозволе;
* Обављање систематских/периодичних прегледа радника на радним мјестима на којима нису присутни професионални ризици;
* У обављању здравствене дјелатности на примарном нивоу здравствене заштите Дом здравља Бијељина, ради очувања и унапређења здравља, остварује сарадњу са здравственим, социјалним, образовним и другим установама и организацијама;
* У Дому здравља Бијељина организује се и спроводи настава из области породичне медицине у Служби породичне медицине, Одјељењу поредичне медицине – едукативни центар породичне медицине.

Статутом Дома здравља Бијељина и Правилником о унутрашњој организацији и систематизацији Дома здравља Бијељина организоване су службе/центри/ амбуланте/апотека, као основне организационе јединице, у којима се обавља одређени дио здравствених услуга, односно дио послова везаних за основну дјелатност установе, и то како слиједи:

1. **Служба породичне медицине** као основна организациона јединица која обезбјеђује примарну здравствену заштиту по моделу породичне медицине, а која у свом саставу има одјељења као унутрашње организационе јединице, и то:

**а) Одјељење породичне медицине-едукативни центар породичне медицине**, унутрашња организациона јединица с циљем координације тимова породичне медицине који раде у едукативном центру породичне медицине у сједишту установе, организованих по систему амбуланти породичне медицине (укупно четири амбуланте у сједишту установе) као научно-наставне базе Медицинског факултета у Фочи.

**б) Одјељење породичне медицине у сједишту установе**, унутрашња организациона јединица с циљем координације тимова породичне медицине у сједишту установе, и амбуланти у Мајевичкој улици, Ковиљушама и за општине Пелагићево и Доњи Жабар, организованих по систему амбуланти породичне медицине.

**в) Одјељење породичне медицине у Јањи**, унутрашња организациона јединица с циљем координације тимова породичне медицине у Јањи и насељеним мјестима око Јање, организованих по систему амбуланти породичне медицине и то: Јања, Ново насеље Јања, Ченгић, Главичице и Бањица.

**г) Одјељење породичне медицине секторских амбуланти**, унутрашња организациона јединица с циљем координације тимова породичне медицине у организованих по систему амбуланти породичне медицине и то: Модран, Пучиле, Суво Поље, Горња Чађавица, Драгаљевац, Магнојевић, Вршани, Буковица, Велика Обарска, Горње Црњелово, Доње Црњелово, Батковић, Бродац, Трњаци, Дворови и Амајлије).

**д)** **Одјељење за промоцију здравља и превенцију болести**, унутрашња организациона јединица с циљем организације послова на промоцији здравља и превенцији болести код становништва.

Послови Службе породичне медицине обављају се на 26 различитих локација (42 амбуланте породичне медицине са 55 тимова породичне медицине), и то:

1. Амбуланте породичне медицине у објекту Дома здравља Бијељина у Улици Српске војске 53 Бијељина;
2. Амбуланта породичне медицине у Мајевичкој улици 106, Бијељина;
3. Амбуланта породичне медицине Ковиљуше, Бијељина;
4. Амбуланта породичне медицине Горње Црњелово;
5. Амбуланта породичне медицине Доње Црњелово;
6. Амбуланта породичне медицине Велика Обарска;
7. Амбуланта породичне медицине Бродац;
8. Амбуланта породичне медицине Батковић;
9. Амбуланта породичне медицине Дворови;
10. Амбуланта породичне медицине Амајлије;
11. Абуланта породичне медицине Трњаци;
12. Амбуланта породичне медицине Доњи Драгаљевац;
13. Амбуланта породичне медицине Вршани;
14. Амбуланта породичне медицине Средњи Магнојевић;
15. Амбуланта породичне медицине Горња Чађавица;
16. Амбуланта породичне медицине Суво Поље;
17. Амбуланта породичне медицине Ченгић;
18. Амбуланта породичне медицине Главичице;
19. Амбуланта породичне медицине Бањица;
20. Амбуланта породичне медицине Модран;
21. Амбуланте породичне медицине Јања;
22. Амбуланте породичне медицине Пучиле;
23. Амбуланта породичне медицине Доња Буковица;
24. Амбуланта породичне медицине Ново Насеље Јања
25. Амбуланта породичне медицине Доњи Жабар;
26. Амбуланта породичне медицине Пелагићево.
27. **Амбуланта за специјалистичке консултације из педијатрије** организује се као основна организациона јединица за консултативно-специјалистички рад из области педијатрије.
28. **Амбуланта за специјалистичке консултације из гинекологије** организује се као основна организациона јединица за консултативно-специјалистички рад из области гинекологије.
29. **Служба хитне медицинске помоћи** организује се као основна организациона јединица, која својим радом обезбјеђује пружање услуга хитне медицинске помоћи (примарног нивоа) у и изван установе на територији коју покрива Град Бијељина, Пелагићево и Доњи Жабар непрекидно у току 24 сата, а у чијем саставу је организовано:

**а) Одјељење ургентне медицине**, као унутрашња организациона јединица.

1. **Служба превентивне, дјечије и опште стоматологије** у којој се организује и пружа зубоздравствена заштита пацијентима свих добних скупина.
2. **Хигијенско-епидемиолошка служба** обавља послове из домена јавног здравства и друге послове који су јој дати у надлежност посебним прописима.
3. **Служба лабораторијске дијагностике** се организује за пружање лабораторијских услуга примарног нивоа.
4. **Центар за физикалну рехабилитацију у заједници** обезбјеђује промоцију здравља, преванцију инвалидности, као и физикалну рехабилитацију, те бригу и помоћ онеспособљеним.
5. **Центар за заштиту менталног здравља** обезбјеђује промоцију и превенцију менталног здравља, као и рехабилитацију ментално обољелих лица.
6. **Служба радиолошке и ултразвучне дијагностике** се организује за обављање опште и специјалистичке радиологије, радиологије зуба, као и ултразвучне дијагностике.
7. **Апотека затвореног типа** организује се као основна организациона јединица за обављање апотекарске дјелатности за потребе Дома здравља Бијељина.
8. **Служба економско-финансијских послова** организује се као основна организациона јединица за обављање финансијских, књиговодствених, рачуноводствених, послова набавки и продаје, као и других стручних послова у чијем саставу се организују:

**а) Одјељење за продају и набавку, као унутрашња организациона јединица** и

**б) Одјељење за рачуноводство, као унутрашња организациона јединица.**

1. **Служба правних и кадровских послова** се организује за обављање правних, кадровских, административних и других стручних послова.
2. **Служба општих послова** организује се као основна организациона јединица за обављање општих послова, послова заштите и здравља на раду, послова унапређења квалитета и сигурности здравствених услуга, техничких послова и управљања медицинским отпадом, а у чијем саставу се организују:

**а) Одјељење за континуирано унапређење квалитета и сигурности здравствених услуга, заштите и здравља на раду, и то као унутрашња организациона јединица** и

**б) Одјељење за техничке послове, као унутрашња организациона јединица.**

Поред организационих јединица (основних и унутрашњих) које су горе побројане, као независна и самостална унутрашња организациона јединица организује се:

**а) Одјељење за интерну ревизију.**

Обезбјеђење средстава за финансирање примарне здравствене заштите осигураних лица Дом здравља Бијељина врши уговарањем на годишњем нивоу са Фондом здравственог осигурања Републике Српске. Такође, средства за финансирање здравствених услуга које не финансира Фонд здравственог осигурања Републике Српске, а од интереса су за становништво Града Бијељина, обезбјеђују се у Буџету Града Бијељина у складу са Законом о здравственој заштити. Поред наведеног Дом здравља Бијељина обезбјеђује средства за финансирање своје дјелатности пружањем комерцијалних здравствених услуга, донација и из других извора у складу са законом.

Ова информација садржи дијелове Извјештаја о раду Дома здравља Бијељина за 2022. годину.

1. **Здравствено стање становништва и превенција најчешћих болести**

Примарни ниво здравствене заштите и породична медицина као њен основни облик организовања први су контакт појединца са здравствним системом. Таквим приступом и организацијом здравствене заштите добијају се и релевантни показатељи здравственог стања становништва.

У оквиру породичне медицине посебан акценат се ставља на промоцију здравља и превенцију болести. У Служби породичне медицине та активност се организовала, како кроз редован рад тимова, тако и путем систематских прегледа предшколске дјеце, организовањем једнодневних акција на којим се вршила контрола шећера и холестерола у крви, посјетама и предавањима организованим у амбулантама, школама и друго.

Реализација **превенције масовних незаразних болести** се наставила и током 2022. године кроз рад Одјељења за промоцију здравља и превенцију болести. Поменута превенција подразумјева превентивне прегледе у циљу раног откривања и сузбијања:

* одвикавање од пушења,
* гојазност (БМИ виши од 30),
* повишеног крвног притиска;
* шећерне болести;
* карцинома дојке и
* карцинома дебелог цријева.

У оквиру обиљежавања Свјетског дана борбе против шећерне болести, Свјетског дана срца, Свјетског дана здравља, Свјетског дана борбе против ХИВ-а Служба породичне медицине је организовала бесплатне превентивне прегледе на одређеном броју пунктова у граду. Том приликом грађанима су пружене услуге мјерења крвног притиска, мјерење нивоа шећера и холестерола у крви, давање савјета о здравом начину живота и том приликом је вршена подјела промотивног материјала као и медијско праћењe.

На основу података из Службе породичне медицине најчешће дијагнозе у 2024**.** години су:

* Кардиоваскуларне болести;
* Малигне болести;
* Шећерна болест;
* Хроничне респираторне болести;
* Психосоматске болести;
* Обољења коштано-мишићног система;
* Болести урогениталног тракта;
* Повреде и опекотине;
* Алергије.

**Центар за промоцију здравља и превенцију болести повреда и стања** је почео са радом као основна организациона јединица у фебруару 2024. године а претходно су послови певенције били организовани у оквиру Службе породичне медицине кроз рад Одјељења за промоцију здравља и превенцију болести, повреда и стања.

Током 2024. године Центар је спроводио редовне здравствено промотивне и превентивне активности у складу са планом, а уз сарадњу са другим службама Дома здравља Бијељина.

Циљ Центра је да се кроз координацију и сарадњу са другим службама Дома здравља повећа обухват грађана којима ће се урадити превентивни прегледи због раног откривања фактора ризика за одређена обољења, као и откривање истих у фази прије појаве симптома и када су у потпуности изљечива. На тај начин се постижу бенефити како за појединце, тако и за друштво у цјелини.

Такође важан дио рада Центра је и здравствено промотивни рад, усмјерен на превентивно-едукативне активности с циљем усвајања начина и облика понашања усмјерених здравом начину живота свих добних скупина а у сврху очувања и унапређења здравља, те унапређења здравствене културе становништва уопште.

Кратак приказ реализованих активности Центра за промоцију здравља и превенцију болести повреда и стања у 2024. години:

* 01.03-31.03.2024. године вршени су систематски прегледи предшколске дјеце за упис у први разред основне школе у сарадњи са Службом породичне медицине;
* 20. марта 2024. године обиљежен је Свјетски дан оралног здравља у сарадњи са Службом за превентивну, дјечију и општу стоматологију и Дјечијим вртићем „Чика Јова Змај“ у Бијељиниа (предавање, радионица, превентивни прегледи);
* 8. априла 2024. године обиљен је Свјетски дан здравља у сарадњи са Центром за високо образовање Бијељина и Правним факултетом Универзитета у Источном Сарајеву (превентивни прегледи, предавање за студенте и професоре о масовним незаразним болестима);
* 18. априла 2024. године обиљежена је Свјетска недеља имунизације у сарадњи са Хигијенско-епидемиолошком службом и Амбулантом за специјалистичке консултације из гинекологије у Дому здравља Бијељина одржано је предавање о значају ХПВ вакцине за превенцију карцинома грлића материце;
* 24.04-30.04.2024. године организована је акција „Отворена врата“ за брже, лакше и једноставније вакцинисање ХПВ вакцином;
* 23. маја 2024. године у сарадњи са Удружењем Еуромеланома у Центру за културу Бијељина одржано је предавање и превентивни дермоскопски прегледи у циљу дијагностике и раног откривања малигног меланома коже;
* 06. августа 2024. године обиљежена је Свјетска недеља дојења, у сарадњи са Амбулантом за специјалистичке консултацације из педијатрије, одржана је едукативна радионица и предавање за труднице и младе мајке на тему „Зашто је дојење важно?“;
* Током августа и септембра 2024. године у сарадњи са Службом породичне медицине и Службом за радиолошку и ултразвучну дијагностику као и ЈЗУ Болницом „Свети врачеви“ Бијељина обављани су превентивни систематски прегледи становништа у градским и приградским срединама;
* 29. септембра 2024. године обиљежен је Свјетски дан срца у сарадњи са Удружењем кардиолога Републике Српске, у просторијама Центра за културу Бијељина обављањем превентивних прегледа становништва;
* 01.10-15.11.2024. године поводом Мјесеца борбе против карцинома дојке обављено је 149 превентивних скрининга мамографских прегледа;
* 09. октобра 2024. године обиљежен је Свјетски дан менталног здравља у сарадњи са Центром за заштиту менталног здравља, одржано је предавање за раднике дома здравља о синдрому сагоријевања на послу;
* 23. октобра 2024. године у сарадњи са Удружењем жена обољелих од карцинома дојке „Геа“ у Библиотеци „Филип Вишњић“ у Бијељини одржано је предавање на тему превенције и раног откривања карцинома дојке;
* 14. новембра 2024. године обиљежен је Свјетски дан дијабетеса у сарадњи са Службом породичне медицине организовањем превентивних прегледа и мјерење шећера у крви у Тржном центар Том;
* 19. и 21. децембра 2024. године организована су два предавања у Основној школи „Свети Сава“ Бијељина о штетности енергетских пића и нових дуванских производа.

У склопу Програма превентивне здравствене заштите и развојних националних пројеката, континуирано се спроводи:

* Превенција масовних незаразних обољења у оквиру породичне мецине;
* Превенција у оквиру здравствене заштите предшколске и школске дјеце;
* Превенција у оквиру здравствене заштите жена;
* Превенција у стоматологији;
* Превенција менталних обољења младих и одраслих у оквиру Центра за заштиту менталног здравља;
* Превенција заразних болести у оквиру Хигијенско-епидемиолошке службе.

**Превенција у оквиру здравствене заштите школске и предшколске дјеце** спроводи се током редовних систематских прегледа у школама, вртићима и другим установама, као и у савјетовалишту Дома здравља Бијељина. Приликом прегледа утврђује се раст и развој дјетета, обољења мишићног и коштаног система, обољења срца, поремећај метаболизма и сл. У евиденцији пружених услуга у 2024. години обављено је укупно 20.484 педијатријска прегледа и пружено је 6.852 услуга у шта спадају: давање парентералне терапије, инхалациона терапија, ЕКГ, обрада пупка, антропометријска мјерења, давање савјета и друго.

У Савјетовалишту за здраву дјецу, су вршени прегледи дјеце која су заказана за редовну имунизацију, уз вршење антропометријских мјерења и праћење параметара правилног раста и развоја дјетета, уз савјетовање о правилној исхрани мајке и дјетета, са посебним освртом на дојење као предуслов за здрав почетак живота дјетета.

У оквиру **Амбуланте за специјалистичке консултације из гинекологије** ради кабинет за ултразвучну дијагностику за дијагностиковање гинеколошких обољења. Током 2024. године радили су се колпоскопски и цитодијагностички прегледи који имају за циљ рано откривање карцинома у гинекологији.

У Амбуланти се пружају консултативно-специјалистичке услуге из области гинекологије. У 2024. години регистровано је укупно 19.948 жене.

У оквиру Амбуланте организовано је пружање услуга ултразвучне дијагностике. Такође, организовано је рано откривање карцинома колпоскопским и цитодијагностичким прегледима, а на постојећем 4Д ултразвучном апарату врши се услуга доплера крвних судова трудница.

У Амбуланти функционише Школа за психофизичку припрему трудница за порођај, коју је у 2024. години похађало 79 трудница.

**Превенција у оквиру стоматолошке здравствене заштите** подразумјева:

* редовне систематске прегледе дјеце предшколског и школског узраста и трудница;
* демонстрацију оралне хигијене;
* предавања о значају и начину одржавања оралне хигијене;
* флуор профилаксу;
* санацију каријеса на млијечним зубима;
* заливање фисура сталних зуба;
* превентивно пломбирање;
* отклањање ортодонтских неправилности;
* специфичне мјере за очување здравља меких ткива уста као што су уклањање меких наслага и зубног каменца.

Служба превентивне, дјечије и опште стоматологије обухвата стоматологију у цјелости почевши од вађења зуба, пломбирања, планирања протетских надокнада, по потреби користећи хируршке и ортодонске интервенције. Крајњи резултат је потпуна санција и рехабилитација усне дупље пацијента. У оквиру Службе обављају се послови зубно-техничке лабораторије која је опремљена за израду мобилних и фиксних протетских радова, као и ортодонских апарата.

У току 2024. године у Служби превентивне, дјечије и опште стоматологије реализовано је укупно 3.320 превентивних прегледа који се односе на превенцију и оралну хигијену.

Напомињемо да су: каријес, пародонтопатија, крезубост и безубост широко распрострањени и представљају велики медицински и социолошки проблем. Најчешћа обољења зуба су: каријес, пулпитис, гангрене, парадонтопатија, гингивитис, стоматитис, хроничне периапикалне промјене, импакције и анодонција - тотална или парцијална.

Рад **Центара за заштиту менталног здравља,** у протеклој 2024. годинисе одвија са кроз:

* третман особа са проблемима у области менталног здравља;
* превентивне и промотивне активности са циљем очувања менталног здравља;
* заштита менталног здравља у заједници;
* едукација у различитим областима из домена заштите менатлног здравља.

У Центру за заштиту менталног здравља пружају се услуге савјетовања преко:

* савјетовалишта за дјецу и младе;
* савјетовалишта за родитеље и пратиоце;
* савјетовалишта за особе са тешким менталним поремећајима и чланове њихових породица;
* савјетовалишта за жртве насиља;
* савјетовалишта за дјецу са проблемима у понашању и вршњачко насиље;
* савјетовалиште за болести зависности и чланови породице болесних са овим поремећајем;
* савјетовалиште за дјецу са посебним потребама;
* психогеријатријско савјетовалиште;
* због све већег броја особа са потребама за психолошком помоћи организовали смо и савјетовалиште за постковид синдром.

Центар за заштиту менталног здравља има потписане протоколе о сарадњи са: Градом Бијељина; ЈЗУ Болница „Свети врачеви“ Бијељина; Центром за социјални рад Бијељина; КПЗ Бијељина; МУП Бијељина; Основним судом Бијељина; Психијатријском клиником Бања Лука; Психијатријском болницом Соколац; Удружењем жена Лара; Удружењем жена са инвалидитетом Импулс; Омладински центар Бијељина и др.

Током 2024. године Центар за заштиту менталног здравља наставио је све започете програме и пројекте као и започете едукације које су везане за унапређење менталног здравља.

**Превенција заразних болести**

Током 2024. године вршен је: епидемиолошки надзор над заразним болестима, обавезна вакцинација и вакцинација према клиничким и епидемиолошким индикацијама, санитарни надзор одређених категорија становништва, контрола инфекција у вези са пружањем здравствених услуга, услуге стерилизације материјала за цијелу установу, те друге активности у складу са актуелним потребама.

Хигијенско-епидемиолошка служба обавља послове стерилизације за цијелу установу. Намјенски објекат Централне стерилизације смјештен је у непосредној близини централне зграде и опремљен неопходним уређајима и опремом.

Током 2024. године Служби је пријављено 655 обољења од заразних болести који подлијежу обавезном пријављивању сходно одредбама Закона о заштити становништва од заразних болести.

У фебруару мјесецу је пријављена епидемија Морбила. Пријављено је 230 обољелих, од чега је највећи број обољелих из категорије дјеце предшколског узраста. Предузете су мјере у циљу спречавања и сузбијања. Епидемија је одјављена у новембру мјесецу 2024. године.

У Служби се обавља вакцинација дјеце узраста од 0-19 година. Током 2024. године вакцинисано је укупно 8.925 дјеце са укупно 9.017 доза вакцина. Снабдијевање вакцинама током 2024. године није било редовно, јер набавка истих се врши преко Института за јавно здравство Републик Српске који нису обезбиједили контуинирану испоруку у траженим количинама.

1. **Простор и опрема**

У оквиру Пословног плана Дома здравља Бијељина, Управни одбор је на почетку 2024. године усвојио План инвестиција и План набавки, којима су дефинисане инвестиционе активности, као и неопходна опрема која се планира набавити у 2024. години.

У 2024. години вршено је и инвестиционо и текуће одржавање објеката, гдје је то било потребно, а на основу уговора о текућем инвестиционом одржавању. Одржавање цјелокупуног простора који користи Дом здравља Бијељина вршило се континуирано.

Одржавање опреме подразумијевало је правилно руковање, превентивно одржавање опреме, а све у складу са Планом превентивног одржавања за 2024. годину и корективним сервисирањем по позиву.

Верификација и еталонирање опреме вршени су у складу са важећом регулативом као и увојеним Плановима верификације и еталонирања за 2024. годину.

**Набавка медицинске опреме**

Како би била омогућена боља и савременија дијагностика, а у циљу пружања што квалитетнијих услуга, улагано је у набавку нове медицинске опреме, и то:

* + - за потребе Службе породичне медицине набављен је ЕКГ уређај;
    - за потребе Службу хитне медицинске помоћи набављен је пацијент монитор и озонатор за синитетско возило;
    - за потребе Службе превентивне, дјечије и опште стоматологије набављена је стоматолошка столица и хидраулична преса;
    - за потребе Службе лабораторијске дијагностике набављен је аутоматски коагулометар, аутоматски апарат за мјерење глукозе и лактата и хематолошки анализатор и микроскоп;
    - за потребе Службе центра за физикалну рехабилитацију у заједници набављен је апарат за ултразвучну терапију и апарат за терапију радиалним ударним таласима.

**Набавка немедицинске опреме:**

* + - За потребе здравственог објекта у Јањи инсталисан систем гријања и хлађења на топлотне пумпе, а у Поликликлиници I централног објекта набављена је топлотна пумпа због дотрајалости старе.
    - Од остале немедицинске опреме у Дому здравља Бијељина набављене су: рачунарска опрема, антивирус (Kaspersky), опрема за видеонадзор, клима уређаји.

**Донирана опрема**

У току 2024. године Дому здравља Бијељина:

* Амбасада Јапана у БиХ донирала је 123.336 КМ из средстава GAG/KUSANONE Grant Programa за набавку санитетског возила са медицинском опремом.
* У склопу пројекта „Подршка ЕУ реформи здравственог сктора у БиХ-Остваривање потенцијала здравственог система на примарној здравственој заштити у БиХ“, под покровитељством СЗО - УНИЦЕФ-а донирана је оперма за Центар за рани раст и развој дјеце;
* Донација два клима уређаја.

1. **Људски ресурси**

На основу података који се воде у кадровској евиденцији Дома здравља Бијељина са стањем на дан 31.12.2024. године у Дому здравља Бијељина запослено је укупно 448 радника (440 на неодређено вријеме или 98,21% и 8 на одређено вријеме или 1,79%).

Од укупног броја запослених радника 345 је здравствених радника и здравствених сарадника или 77,01%, а 103 радника су из категорије осталих радника или 22,99%. Mоже се рећи да је однос здравствених радника и сарадника у односу на остале раднике задовољавајући с обзиром на чињеницу да је Дом здравља Бијељина јавна здравствена установа која је основана ради пружања здравствених услуга становништву на подручју Града Бијељина. Поред Града Бијељина Дом здравља Бијељина пружа услуге за подручје општина Пелагићево и Доњи Жабар.

У табели која слиједи приказан је број и структура запослених радника по стручној спреми са стањем на дан 31.12.2024. године.

**Табела 1.** Број и структура запослених радника по стручној спреми

|  |  |  |  |
| --- | --- | --- | --- |
| **Р/Б** | **СТРУЧНА СПРЕМА** | **На дан 31.12.2024.** | **%** |
| 1. | ВСС | **134** | **29,91** |
| 2. | ВШС | **45** | **10,05** |
| 3. | ССС | **197** | **43,97** |
| 4. | ВКВ | **15** | **3,35** |
| 5. | КВ | **9** | **2,01** |
| 6. | НК | **48** | **10,71** |
| **У К У П Н О** | | **448** | **100** |  |

Када је ријеч о структури и профилу здравствених радника и здравствених сарадника из табеле која слиједи видљиво је да је у Дому здравља Бијељина на дан 31.12.2024. године запослено укупно 112 здравствених радника и здравствених сарадника са ВСС што представља 25% радника од укупног броја запослених радника. Дакле, 1/4 од укупног броја запослених радника чине здравствени радници и здравствени сарадници са ВСС што се може назвати добрим односом.

**Табела 2.** Структура и профил здравствених радника и здравствених сарадника са ВСС

|  |  |
| --- | --- |
| **ПРОФИЛ** | **Стање на дан 31.12.2024.** |
| Доктор медицине специјалиста | 51 |
| Доктор медицине | 32 |
| Доктор стоматологије специјалиста | 8 |
| Доктор стоматологије | 9 |
| Медицински биохемичар | 3 |
| Магистар фармације | 3 |
| Здравствени сарадник | 6 |
| **УКУПНО** | **112** |

На крају треба напоменути да је у току 2024. године Дом здравља Бијељина ради потребе за очувањем свих процеса рада са 10 лица закључивао уговор о допунском раду односно уговор о дјелу (сви су уговори са докторима специјалистима: 2 радиолога, 1 пeдијатар, 2 гинеколога, 2 физијатра, 1 патолог, 1 епидемиолог, као и 1 уговор са актуаром из области финансија што је законска обавеза).

1. **Приједлози**

Дом здравља Бијељина је у планском периоду за 2025. годину дефинисао, као један од стратешких циљева: Унапређење превентивних прегледа и здравствено промотивног рада са акцентом на превенцију која је усмјерена на здраве особе, а све са циљем смањења ризика од болести, односно правовремено препознавање узрока болести. С тим у вези, у планској 2025. години интезивираће се активности на превенцији:

* + *Превенција и рано откривање масовних незаразних обољења код одраслог становништва*

Малигне болести, поред тога што значајно скраћују дужину живота становништва утичу и на радну способност радно активног становништва, па тиме и на повећање укупних трошкова здравствене заштите. Овакво стање намеће сталну потребу за раним откривањем малигних болести, што посљедично доводи до повећања успјеха у њиховом лијечењу.

Велики проблем представљају и друге масовне хроничне незаразне болести, првенствено кариобаскуларне болести, са готово идентичним последицама. Промоција здравих стилова живота представља најбољи вид превенције ових обољења. Такође, њихова контрола је подједнако важан сегмент у очувању здравља становништва.

Стални рад са становништвом, усмјерен на креирање свијести о здравим стиловима живота једини је одговор на пораст стопе обољевања од масовних хроничних незаразних болести.

* + *Превенција и рано откривање фактора ризика код школске дјеце и омладине са здравствено-промотивним радионицама*

Здравствено-васпитним радом са циљном популацијом омогућиће се преношење знања и вјештина у формирању и очувању навика које ће дугорочно унаприједити здравље дјеце и омладине (исхрана, физичка активност...) и спречавање ризичног понашања (повређивање, злостављање, занемаривање...).

Да би се остварио овај циљ проводиће се различите акције и активности као што су превентивни прегледи дјеце у школама и вртићима, предавања, едукације, радионице

здравој исхрани, значају физичке активности, промоција спорта и друге сличне

активности.

* + *Здравствено-промотивне кампање*

Организовање превентивних прегледа на терену, предавања, едукација, радионица и слично у складу са Календаром здравља омогућиће реализацију овог циља.

**Табела 3.** План превентивних услуга за 2025. годину

|  |  |  |
| --- | --- | --- |
| Р.бр. | Циљ | Број  планираних  услуга у 2025.г. |
| 1. | Превентивни прегледи | 2.000 |
| 2. | Мјерење крвног притиска | 500 |
| 3. | Мјерење глукозе у крви | 1000 |
| 4. | Одређивање БМИ | 250 |
| 5. | Мјерење SpO2 | 500 |
| 6. | Ултразвучни прегледи | 150 |
| 7. | ЕКГ снимање | 500 |
| 8. | Превентивне мамографије | 200 |
| 9. | Пакети превентивних прегледа | 200 |

Задатак менаџмента је да у наредној години рационалним употребом свих кадровких, техничких и просторних капацитета пружи све здравствене услуге неопходне нашим корисницима и да упоредо с тим ради на побољшању квалитета и сигурност у пружању здравствених услуга.

***2. ЈЗУ Болница „Свети Врачеви“ Бијељина***

ЈЗУ Болница „Свети Врачеви“ Бијељина (у даљем тексту болница Бијељина) пружа услуге секундарне и дијелом терцијарне здравствене заштите, њена основна дјелатност је пружање здравствене заштите становништву путем консултативно-специјалистичких услуга, кроз рад преко 20 специјалистичких и супспецијалистичких амбуланти.  
Болничко лијечење **8 (осам) одјељења:**

1. Одјељење за интернистичке гране;
2. Одјељење за хирушке гране;
3. Одјељење за гинекологију и акушерство;
4. Одјељење за офтамологију;
5. Одјељење за пулмологију;
6. Одјељење за педијатрију;
7. Одјељење за ОРЛ;
8. Одјељење за неурологију.

Укупни капацитет болнице износи 293 болесничке постеље.  
  
Поред овога болница Бијељине има и следеће службе:

1. Служба за радиолошку дијагностику пружа услуге РТГ, ЦТ, МРИ и ултразвучне дијагностике,
2. Служба за хематолошку и биохемијску дијагностику обавља све врсте примарних, секундарних и већег дијела терцијарних лабораторијских анализа из области хематологије и биохемије,
3. Служба за микробиологију са паразитологијом пружа све врсте микробиолошких, велики дио вирусолошких анализа, а у последње двије године и услуге ПЦР лабораторије,
4. Служба за патолошку анатомију са цитолошком дијагностиком пружа услуге патохистолошке и цитолошке дијагностике.

Број регистрованих становника којима болница Бијељина пружа здравствену заштиту износи око 200.000, а обухвата становнике града Бијељина, општина Угљевик, Лопаре, Пелагићево и Доњи Жабар, али и остале кориснике здравствене заштите који те услуге желе остварити у болници Бијељина.

Болница је кадровски оспособљена за пружање квалитетне здравствене заштите секундарног и терцијарног нивоа и друга је здравствена установа по величини у Републици Српској, одмах после Универзитетског Клиничког центра Републике Српске. Квалитет здравствених услуга свакодневно долази до изражаја, јер смо из области кардиологије постали лидер у источном и југоисточном дијелу Решублике Српске али и шире.

У ЈЗУ Болници „Свети Врачеви“ Бијељина у 2024. години на лијечење је примљено **24.241** пацијента, а у свим консултативно-специјалистичком амбулантама пружено је укупно **348.690** услуга.

Број свих **оперативних захвата** урађених у 2024. години износи **5584**. Од укупног броја хоспитализованих, **406** су били **ковид пацијенти**.

У 2024. години рођено је **891 новорођенчади.**

**СТАЊЕ ЗДРАВСТВЕНЕ ЗАШТИТЕ ПО ОДЈЕЉЕЊИМА**

**Одјељење за хирушке гране**

Током 2024. године на Одјељењу за хирушке гране хоспитализовано је укупно **5.361** пацијената, а путем амбуланти консултативно-специјалистичке заштите прегледано је **37.165** пацијената.

Укупан број оперативних захвата износио је **2.821**,од чега: абдомалне операције **1.037**, ортопедске **661**, уролошке **226**, васкуларне **137**, торакалне **95**, дјечија хирургија **122**, ендокринолошке **99**, реконструктивне **25** и мање хирушке операције **419**.

У 2024. години најчешћа патологија која је збрињавана на Одјељењу за хирушке гране је: обољење жучне кесе, херније предњег трбушног зида, неоплазме колоректалне, обољења билијарног система, дегенеративна обољења зглоба, кука и кољена, трауматске повреде коштаног система, обољења простате и мокраћне бешике. Податак о врсти и броју пружених услуга дат је у

Нове методе које су уведене на Одјељењу за хирушке гране су:

* Операција тоталне простектомије,
* Уведена метода ласерског лијечења камена у бубрегу

**Одјељење за интернистичке гране**

Током 2024. године на Одјељењу за интернистичке гране хоспитализовано је укупно **8.486** пацијената, а путем амбуланти консултативно-специјалистичке заштите (специјалистичке и супспецијалистичке) прегледан је **37.543** пацијента. Податак о врсти и броју пружених услуга дат је у Табели 1

.

**Табела 1. Врста и број пружених услуга**

|  |  |
| --- | --- |
| **Врста услуге** | **Број пацијената** |
| Трансезофагеални ехо | 835 |
| ЕХО срца | 4.792 |
| Холтер ЕКГ | 770 |
| СТРЕС ЕХО | 106 |
| Ергометрија | 1.075 |
| **Укупно** | **7.578** |

ЈЗУ Болница „Свети Врачеви“ Бијељина има формиран тим, за 24 часовно интервентно збрињавање тешких кардиолошких пацијената, на челу тима је начелник Одјељења за интернистичке гране. У ангио сали у 2024. години збринуто је укупно **1.160** пацијената којима је урађена **1.447** интервенција. Податак о врсти и броју обављених кардиолошких интервенција дат је у Табели 3.

**Табела 2. Врста и број обављених кардиолошких интервенција**

|  |  |
| --- | --- |
| **Врста услуге** | **Број пацијената** |
| Коронографија | 852 |
| рPCI | 114 |
| PCI | 219 |
| Перикардна пункција | 4 |
| Булбографија | 7 |
| Десна катетеризација | 13 |
| FFR | 5 |
| IVUS | 8 |
| Привремени PACEMAKER | 9 |
| Трајни PACEMAKER | 153 |
| Репозиција електрода | 10 |
| Аблација | 131 |
| Аортографија | 0 |
| COR | 852 |
| Preop. COR | 66 |
| Re COR | 91 |
| Re COR post PCI | 0 |
| Re COR post ACB | 3 |
| pPOBA | 12 |
| POBA | 23 |
| ***ВЕНОГРАФИЈА*** | 1 |
| ***Замјена генератора ТРМ*** | 4 |
| ***Замјена генератора ИЦД*** | 3 |
| **Укупно** | **2.578** |

У 2024. години на Одјељењу за интернистичке гране са припадајућим одсјецима набављена је сљедећа опрема:  
 - Конзола за крио-аблацијустријелне фибрилације. У 2024. години уведене су нове **дијагностичке и терапијске процедуре** и то: - ИВУС – интерваскуларни ултразвук крвних судова,  
 - ФРР – функцио резерва протока крвних судова срца,  
 - ТЕЕ – трасезофагеални ултразвук срца,  
 - Електрофизиолошке студије,  
 - Криоблације,  
 - Радиофрекфентне аблације поремећаја срчаног ритма,  
 - LBBB PACING.Најчешћа патологија код хоспитализованих пацијената на Одјељењу за интернистичке гране

кардиоваскуларна обољења, онколошка обољења и гастроентеролошка обољења.

**Одјељење за неурологију**

На Одјељењу за неурологију у 2024. години хоспитализовано је укупно **921** пацијента, а путем амбуланти консултативно-специјалистичке заштите прегледано је **8.286** пацијената, од чега је у неуролошкој амбуланти **6.974**, а у психијатријској **3.185** пацијенат.

Укупно је урађено **499** електроенцефалографска прегледа (ЕЕГ) и снимљено **1.154** колор доплер ехоангиографија крвних судова врата.

У 2024. години урађено је159 ЕМНГ дијагностичка услуга

**Одјељење за офталмологију СТИГЛА**

На Одјељењу за офтамологију у 2024. години хоспитализовано је укупно **1.823** пацијента, а обављено је **115.446** консултативно специјалистичких прегледа. Укупно је обављено **1.513** офтамолошких оперативних захвата ФАКО методом као и 103 хирушких лијечења због других обољења. Податак о врсти и броју пружених услуга дат је у Табели 1.

**Табела 1. Врсте и број пружених услуга**

|  |  |
| --- | --- |
| **Врста услуге** | **Број пацијената** |
| ОЦТ | 1.985 |
| Ултразвук ока | 41 |
| Биометрија на ИОЛ Мастеру | 1.010 |
| КВП | 106 |
| YAG Ласер капсулотомија | 155 |

Уведене су нове процедуре:

* IOL калкулација новом технологијом,
* Блефароплатика.

Набављена је сљедећа опрема: 1. Уређај за најпрецизнији прорачун сочива АРГОС уз Верион дигитрални маркер- 1 комад

2. Инструмент за операциону салу.

Најчешћа патологија због које су се пацијенти јављали су сенилне катаракте.  **Одјељење за плућне болести**

На Одјељењу за плућне болести у 2022. години хоспитализовано је укупно793 пацијената, а путем амбуланте консултативно-специјалистичке заштите прегледано је **5.847** пацијента. Укупно је урађено **96** бронхоскопија и **2.062** спирометрије.

У протеклој години најчешћа патологија која је збрињавана на Одјељењу за плућне болести су: пнеуномија, хронична опструктивна болест плућа, бронхијална астма, карцином бронха, туберколоза плућа и повећан број обољелих од алергија.

**Одјељење за ОРЛ**

На Одјељењу за ОРЛ у 2024. години хоспитализовано је укупно **1.028** пацијената, а обављено је укупно **11.990** консултативно специјалистичких прегледа, услуге сурдоаудиолога **5.322** и услуге логопеда **13.491**. Укупно је обављено **497** оперативни захват у сали , од тога **351** орлоперација од тога 146 максилофацијале хирургије. Такође је обављено 275 операција у максилофацијалној амбуланти.

На одјељењу за ОРЛ набављена је сљедећа опрема:  - Радиофреквентни нож – 1 комад, - Коблатор за операције крајника – 1 комад.

Најчешћа патологија због које су се пацијенти јављали су: полипозе носа и параназалних шупљина, тегобе од стране аденоида, секреторни отитис, карцином грла, поремећаји слуха и равнотеже и акутна глувоћа послије прележаног Ковида. На Одјељењу за ОРЛ ради се око 40 различитих оперативних захвата из домена оториноларинологије и максилофацијалне хирургије.

**Одјељење за педијатрију**

На Одјељењу за педијатрију у 2024. години хоспитализовано је укупно **3.032** **дјеце**, а обављено је 252 оперативних захвата из области дјечије хирургије и укупно **1.430** педијатријских специјалистичких и супспецијалистичких прегледа.

**Табела 1. Врста и број пружених услуга**

|  |  |
| --- | --- |
| **Врста услуге** | **Број пацијената** |
| Скрининг на ТСХ и ПКУ | 889 |
| Новорђеначки скрининг срца | 554 |
| Спирометрије | 98 |
| ЕЕГ | 86 |
| УЗ прегледа (срца, абдомена,врата..) | 2530 |

Набављена је сљедећа опрема:  
 - Транспортни инкубатора – 1 комад,  
 - Интрахоспитална колица за транспорт новорођенчади- 2 комад.   
   
 Најчешћа патологија због које су се пацијенти јављали су: акутне вирусне и бактериолошке инфекције респираторних путева, бронхопнеумоније, бронхоопструкције, пнумонијр, а и акутне вирусне инфекције дигестивног тракта и инфекције уринарног такта.

У 2024. години рођено је укупно **891** новорођенче.

**Одјељење за гинекологију и акушерство**

У протеклој години, на осдјељењу за гинекологију и акушерство уведено је:

* Бесплатно присустовање порођају особе од повјерења

На Одјељењу за гинекологију и акушерство у 2024. години хоспитализовано је укупно **2.772** пацијенткиње, а обављено је 338 специјалистичка прегледа, укупан број порођаја **88**3, обављено је **225** оперативна захвата и **931** гинеколошка интервенцијаи 463 артефицијална прекида трудноће.

Најчешћа паталогија због које су се пацијенти лијечили у одсјеку гинекологије су постменопауза крварења, НЕО патолошка стања на грлићу материце и ендрометријум, повећан број аднексалнух тумора, док је у одсјеку за акушерствонајчешћа паталогија била: повећан број трудноћа са гестозама, гојазношћу, инсулинском резистенцијом, тромбофилија и полихидрамниомом

**Служба за анестезију, реанимацију и интензивно лијечење**

У Служби за анестезију, реанимацију и интензивно лијечење у 2024. години лијечено је укупно **1.303** пацијента, а обављено је **2.405** консултативно специјалистичких прегледа.

Услуге које су пружене у 2024. години у Служби за анестезију, реанимацију и интензивно лијечење су:

* Број извршених операција у различитим облицима анестезије (општа, спинална , регионална, аналгоседација, епидурал итд.)- 2858;
* Број интервенција у општој краткотрајној анестезији
* Пласирање централног венског катетра -208.

Током 2024. године у служби је набављена сљедећа опрема:

* INVOS монитор за праћење церебралне оксиметрије

**Служба за хематолошку и биохемијску дијагностику**

У протеклој години, у Служби за хематолошку и биохемијску дијагностику уведена је:

* Услужна процедура узимања крви од трудница за пренатално испитивање, након чега се узроци адекватно шаљу у лабараторију УКЦ Бања Лука.
* **Набављена је опрема** и то:   
   Аутоматски анализатор за алергије – EuroBlot One.

Структура пружених услуга је сљедећа:   
 - 194.255 услуга примарног нивоа,  
 - 62.037 услуга секундарног нивоа и  
 - 94.893 услуге терцијалног нивоа.

**Табела 6*:* Приказ броја пацијената и броја урађених анализа у 2024. години**

|  |  |  |
| --- | --- | --- |
| **Врста услуге** | **Број пацијената** | **Број анализа** |
| Ванболнички | 47.421 | 165.243 |
| Болнички | 40421 | 185.942 |
| ***Укупно*** | ***88.191*** | ***351.185*** |

**Служба за микробиологију са паразитологијом**

Број услуга из области микробиологије са паразитологијом је у благом порасту у односу на претходну годину, детаљни подаци се налазе у табели 3.

**Табела 3: Приказ броја пацијената и броја урађених аналзима у 2024. години**

|  |  |  |  |  |
| --- | --- | --- | --- | --- |
| **Врста услуге** | **Ванболнички пацијенти** | **Болнички пацијенти** | **Број пацијената** | **Број услуга** |
| Брисеви | 11.162 | 1.702 | 12.864 | 28.609 |
| Уринокултура | 13.792 | 1.241 | 15.033 | 28.216 |
| СНП и копрокултура | 5.410 | 451 | 5.861 | 9.946 |
| Брисеви на стерилност | 18 | 482 | 500 | 1.000 |
| Санитарни прегледи (ХЕС) | 505 | - | 55 | 2.547 |
| Спутум на ААРБ и LОW | 875 | 484 | 1.359 | 6.4876 |
| Серолошке анализе | 1.353 | 100 | 1.453 | 7.297 |
| PCR SARS-Cov-2 | 131 | 34 | 165 | 165 |
| PCR HPV | 1.029 | - | 1.029 | 1.029 |
| PCR HBV | 77 | - | 77 | 77 |
| PCR HCV | 29 | - | 29 | 29 |
| PCR TBC | 7 | 42 | 49 | 49 |
| PCR CHT | 149 | - | 149 | 149 |
| ***Укупно*** | ***34.537*** | ***4.534*** | ***39.029*** | ***85.987*** |

**Служба за радиолошку дијагностику**

**Табела 2: Приказ броја пацијената и броја урађених анализа у 2024. години**

|  |  |  |  |  |
| --- | --- | --- | --- | --- |
| Врста услуге | Болнички пацијенти | Број услуга | Ванболнички пацијенти | Број услуга |
| МРИ | 280 | 342 | 2597 | 3653 |
| РТГ | 4.709 | 5.231 | 7.232 | 9.852 |
| УЗ прегледи | 958 | 1.219 | 4.771 | 5.819 |
| ЦТ | 1.776 | 2.364 | 1.777 | 2.539 |
| **Укупно** | **7.722** | **9.156** | **16.377** | **21.863** |

**Служба за континуирано унапређење квалитета**

У претходној години Служба за континуирано унапређење квалитета обавила је сљедеће активности:

* Спроведена оба циклуса провјере у процсу ресертификације болнице према Стандардима за сертификацију болница Републике Српске, децембар 2024.године
* Обновљен сертификикат према стандарсу ИСО 9001 и обновљен сертификат према стандару ИСО 22301,
* Акредитована медицинска лабараторија према коме се потврђује висок стандард кавалитета у Служби за хематолошку и биохемијску дијагностику, као и у PCR лабараторији у складу са ISO 15189-успјешно проведен други надзор .

**Служба за патолошку анатомију са цитолошком дијагностиком**

У 2024. години у Служби за патолошку анатомију са цитолошком дијагностиком пружено је укупно 4.986 услуге.

|  |  |  |  |  |  |  |
| --- | --- | --- | --- | --- | --- | --- |
| Установа | Број ПХ пацијената | Број ПХ услуга | Број ПАПА  пацијената | Број ПАПА услуга | Број имуно пацијената | Број имуно услуга |
| Болница | 3.161 | 4.448 | 182 | 184 | - | 42 |
| Дом здравља | 200 | 250 | - | - | - | 62 |
| укупно | 3.361 | 4.698 | 182 | 184 | 10 | 104 |

Утврђено је да су у 2024. години новооткривени : карциноми дебелог цријева, карцином дојке, грлића материцеи тијела материце, карцином желудца, линфни чворова у крви, карцином плућа, као и неуобичајени ријетки облици карцинома.

На основу свих наведених показатеља ЈЗУ Болница „Свети Врачеви“ бијељина је у 2024. години остварила позитиван пословни резултат.

***3. Фонд здравственог осигурања Републике Српске Бања Лука, Филијала Бијељина***

У Филијали Бијељина која покрива пет општина (Бијељина, Лопаре, Угљевик, Пелагићево и Доњи Жабар) било је у 2024. години **109.760** осигураника.

За **2024**. годину

|  |  |  |  |
| --- | --- | --- | --- |
| Р. бр. | Категорија осигурања | Број осигураних лица | |
| Филијала | Град Бијељина |
| 1. | Запослени радници | 50.090 | 40.642 |
| 2. | Пензионери | 25.662 | 20.422 |
| 3. | Земљорадници | 6.553 | 5.512 |
| 4. | Незапослени | 6 | 6 |
| 5. | РВИ и породице погинулих бораца | 1.636 | 1.207 |
| 6. | Лица из члана 10. Закона о здр. осиг. | 22.510 | 16.525 |
| 7. | Остало | 3.442 | 2.704 |
|  | **Укупно** | **109.899** | **87.016** |

**Остварени приходи и трошкови**

Финансирање здравствене заштите у 2022. години вршено је из средстава Фонда, а основни извор средстава су доприноси за осигуранике пет општина и градова (Бијељина, Лопаре, Угљевик, Пелагићево и Доњи Жабар).

У **2024**. години

|  |  |  |  |  |  |  |
| --- | --- | --- | --- | --- | --- | --- |
| Р.бр. | Општина/ Град | Врста прихода | | | | |
|  | Запослени | Влада-буџет | Пољопривреда | ПИО и остали | Укупно |
| 1. | Бијељина | 78.591.468,72 | 982.382,33 | 1.650.143,82 | 2.487.557,01 | 83.711.551,88 |
| 2. | Остале општине | 5.804.119,66 | 46.072,45 | 1.312.833,53 | 2.136.354,80 | 66.598.030.54 |

Финансирање здравствене заштите ФЗО РС врши по принципу солидарности. Осигураници Филијале Бијељина су у 2024. години користили здравствену заштиту на примарном, секундарном и терцијарном нивоу, рехабилитацију, лијечење ван Републике Српске. Остварили су право на медицинска средства, лијекове на рецепт и рефундације боловања.   
  
***4. ЈУ Центар за социјални рад Бијељина***

Здравстено осигурање, у складу са Законом о социјалној заштити („Службени гласник Републике Српске“, бр. 37/12; 90/16; 94/19; 42/20 и 36/22), путем ЈУ Центра за социјални рад остварују корисници новчане помоћи, корисници додатка за помоћ и његу другог лица, лица смјештена у установе социјалне заштите и у хранитељске породице, дјеца под старатељством, под условом да здравствено осигурање не могу остварити по неком другом основу.

У складу са Законом о социјалној заштити, преко Центра, здравствено осигурање остварују корисници новчане помоћи, корисници додатка за помоћ и његу другог лица, лица смјештена у установе социјалне заштите и у хранитељске породице, под условом да то право не могу остварити по неком другом основу.

Број корисника наведеног права закључно са децембром 2024. године је 483. Број корисника незнатно осцилира последњих неколико година. У 2024. години је за свако лице, на име здравственог осигурања, издвајано79,03 КМ мјесечно.

У прилогу наведенога стоји и чињеница да је на име здравственог осигурања у току 2024. године издвојено 415.697,20КМ, 2023 године износ је бројао 435.760,92КМ, а док је за 2024. годину издвојено 481.184,93КМ.

|  |  |  |  |
| --- | --- | --- | --- |
| Година | 2022. | 2023. | 2024. |
| Утрошена  средства | **415.697,20 KM** | **435.760,92 KM** | **481.184,93КМ** |

***5. Градска организација Црвеног крста***

Црвени крст Бијељина је током 2024. године спровео низ активности и програма у области здравствене заштите с циљем очувања и унапређења здравља грађана, нарочито најугроженијих категорија становништва. Наше активности обухватиле су превентивне мјере, здравствену едукацију, подршку старијим и болесним лицима, као и пружање конкретних здравствених услуга у заједници.

**1. Програм “Њега и помоћ у кући”**

У оквиру овог програма пружили смо услуге здравствене његе и психосоцијалне подршке за више од 90 корисника – углавном старих, тешко покретних и хронично болесних особа. Услуге су укључивале: • редовне кућне посјете његоватеља и медицинске сестре, • мјерење притиска, шећера и основни здравствени мониторинг, • набавку терапије и медицинских помагала, • пратњу корисника до љекара када је било потребно. У оквиру ове услуге запослен је стручни тим који је пружио више од 2500 пружених током године.

**2. Компонента “Активно и здраво старење”**

Овај програм реализован је кроз формирање и рад двије групе пензионера које су једном седмично учествовале у активностима усмјереним на очување физичког и менталног здравља. Активности су укључивале: • вјежбе за старије особе, • превентивна предавања о здрављу, • мјерење шећера и крвног притиска, • едукацију о правилној исхрани и здравим навикама.

**3. Обуке прве помоћи**

Организоване су бројне обуке из пружања прве помоћи за ученике основних и средњих школа, запослене у фирмама, те грађане. Посебну пажњу посветили смо едукацији младих о важности правовременог реаговања у кризним ситуацијама. Укупно је обучено више од 600 особа, а реализовано је и Градско такмичење у

пружању прве помоћи са шест основних школа и омладинским клубом Црвеног крста.

**4. Добровољно давање крви**

Црвени крст Бијељина је током 2024. године у сарадњи са трансфузиолошком службом Бијељина организовао више акција добровољног давања крви. Током године прикупљено је више од 500 доза крви, а посебна пажња посвећена је анимирању младих да се први пут одазову позиву хуманости.

**5. Здравствена едукација и превентивне активности**

Организоване су бројне јавне кампање и радионице на теме: • превенције кардиоваскуларних и малигних болести, • важности вакцинације, • менталног здравља, • здравих стилова живота. У активностима су учествовали волонтери, здравствени радници и стручни сарадници.

**6. Едукација и информисање грађана о пандемији морбила (малих богиња)**

У одговору на пандемију морбила која је током 2024. године забиљежена и у нашем региону, Црвени крст Бијељина је предузео превентивне активности с циљем информисања и едукације становништва о значају вакцинације и препознавању симптома ове болести. Реализоване активности укључују:

• Дистрибуцију 2.000 информативних летака у амбулантама, школама, вртићима и јавним установама;

• Одржавање 6 едукативних радионица у основним школама и мјесним заједницама за родитеље и наставнике на тему симптома, начина преноса и важности ММР вакцине;  
Уличне акције у центру града и насељу Јања у сарадњи са Домом здравља, уз мјерење притиска и дијељење промотивног материјала;

• Едукацију 50 волонтера који су били обучени за пружање тачних и провјерених информација грађанима, посебно у ромским заједницама и руралним дијеловима.

Кроз ове активности директно је обухваћено више од 1.300 грађана, а едукативни материјал је дистрибуиран и путем друштвених мрежа, гђе су објаве имале значајан број прегледа и пођела. Ова иницијатива имала је за циљ да допринесе бољој информисаности грађана и повећа обухват вакцинације код ђеце, као најефикаснијем начину заштите од морбила. Закључак: Црвени крст Бијељина у 2024. години наставио је активно да доприноси очувању и унапређењу здравља грађана кроз конкретне услуге, едукацију и промотивне активности. Посебно истиче допринос волонтера и подршку партнера, а у наредној години планирамо додатно проширити ове програме у складу са потребама заједнице.  
  
Бијељина, мај 2025. године,

**ГРАДОНАЧЕЛНИК ОБРАЂИВАЧ**

Града БијељинаОдјељење дјелатности

п.о. Градоначелника

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

/Љубиша Петровић/ /Љубиша Станишић/

1. Подаци преузети са сајта Републичког завода за статистику Републике Српске (http://www.rzs.rs.ba) [↑](#footnote-ref-1)