 Telephone055/224-511 Envelope turistbn@gmail.com

Telephone055/224-512 Cursorwww.bijeljinaturizam.com

MarkerКнеза Милоша бр. 30 Credit cardJIB: 4402025790001

**ИЗВЈЕШТАЈ О РАДУ ТУРИСТИЧКЕ ОРГАНИЗАЦИЈЕ ГРАДА БИЈЕЉИНА ЗА 2024. ГОДИНУ**

БИЈЕЉИНА, ФЕБРУАР 2025. ГОДИНЕ

САДРЖАЈ

[1. УВОД 3](#_Toc190174833)

[2. ЗАКОНСКА РЕГУЛАТИВА 5](#_Toc190174834)

[3. ОРГАНИЗАЦИОНА СТРУКТУРА ТУРИСТИЧКЕ ОРГАНИЗАЦИЈЕ 6](#_Toc190174835)

[4. ПРЕГЛЕД ИМПЛЕМЕНТАЦИЈЕ СТРАТЕШКИХ ЦИЉЕВА И ПРОЈЕКАТА 7](#_Toc190174836)

[5. РЕАЛИЗАЦИЈА ПРОГРАМА РАДА 11](#_Toc190174837)

[6. ОРГАНИЗАЦИЈА МАНИФЕСТАЦИЈА 12](#_Toc190174838)

[6.1. СУОРГАНИЗАЦИЈА МАНИФЕСТАЦИЈА 14](#_Toc190174839)

[6.2 РЕАЛИЗОВАНЕ АКТИВНОСТИ 16](#_Toc190174840)

[7. ИНФОРМАТИВНО – ПРОПАГАНДНА ДЈЕЛАТНОСТ 18](#_Toc190174841)

[8. ФИНАНСИЈСКИ ИЗВЈЕШТАЈ ТУРИСТИЧКЕ ОРГАНИЗАЦИЈЕ ЗА 2024. ГОДИНУ 19](#_Toc190174842)

[**9.** **ГЛАВНИ НОСИЛАЦ МАНИФЕСТАЦИЈА И СУОРГАНИЗАТОР МАНИФЕСТАЦИЈА - приказ појединачно планираних активности са мјерљивим индикаторима за 2024. годину** 28](#_Toc190174843)

# УВОД

Туристичка организација Града Бијељина се у 2024. години бавила промоцијом и унапријеђењем општих услова боравка туриста кроз формирање комплетне туристичке понуде, подизањем квалитета туристичких и других комплементарних услуга и развијањем свијести о важности туризма.

У циљу квалитетније и дјелотворније промоције туристичке понуде Града Бијељина, а и саме организације, потенцирала се сарадња са осталим субјектима који директно или индиректно учествују у туризму, као и са представницима креативне индустрије (фотографима, дрон пилотима, графичким дизајнерима) уз чију помоћ смо се трудили да побољшамо имиџ организације. Туристичка организација је квалитетном стратегијом постала препознатљива у граду у чију корист свједочи и велико интересовање за пропагандни материјал, као и за туристичке локалитете које смо промовисали разним каналима дигиталног маркетинга.

Туристичка организација Града Бијељина основана је Одлуком Скупштине Града Бијељина, 02.10.2003. године, ради вршења послова развоја, очувања и заштите туристичких вриједности на територији општине Бијељина.

Дјелатности, задаци и услуге Туристичке организације су:

* промоција туризма јединице локалне самоуправе;
* унапређивања и промоције изворних вриједности јединице локалне самоуправе у којем је основана Туристичка организација, као што су традиција, обичаји и етнолошко благо;
* стварања претпоставки за валоризацију туристичких ресурса града или општине;
* сарадња и координација са привредним субјектима који обављају туристичку дјелатност или остале дјелатности које су директно или индиректно повезане са туристичком дјелатношћу, ради заједничког договарања, утврђивања и спровођења политике развоја туризма и његове промоције у оквиру стратегије развоја града;
* промоција и организовање културних, умјетничких, спортских и других скупова и манифестација који доприносе развоју туристичке понуде мјеста, града или општине;
* подстицања развоја подручја града или општине која нису укључена или су недовољно укључена у туристичку понуду града, односно општине;
* подстицања и организација активности усмјерених на заштити и одржању културно-историјских споменика и других материјалних добара од интереса за туризам и њихово укључивање у туристичку понуду;
* организовања акција у циљу очувања туриситчког простора, унапређивања туристичког округа и заштите животне средине на подручју града;
* израде програма и планова промоције туризма у складу са стратегијом промоције туризма и програмских активности ТОРС-а, реализовања програма боравка студијских група, пружање осталих сервисних информација и услуга туристима;
* сарадње са удружењима, невладиним организацијама из области туризма;
* сарадње са другим туристичким организацијама у Републици;
* обраде података о броју и структури туриста на подручју града, и на подручју Туристичке организације у цијелости, те прикупљање и обрада свих других показатеља битних за праћење извршења постављених циљева и задатака, и то најмање једном у шест мјесеци на годишњем нивоу;
* спровођења анкета и других истраживања у циљу утврђивања оцјене квалитета туристичке понуде на територији града или општине;
* израде извјештаја о извршењу задатака, анализа и оцјена остварења програма рада и финансијског плана Туристичке организације града;
* израде извјештаја и информација за потребе ТОРС-а;
* учествовања у дефинисању циљева и политике развоја на нивоу јединице локалне самоуправе;
* прикупљања података за потребе информисања туриста;
* посредовања у пружању услуга физичких лица у сеоском домаћинству, као и у пружању услуга физичких лица у изнајмљивању апартмана, соба и кућа;
* обезбјеђивања и израде информативно-пропагандног материјала којим се промовишу туристичке вриједности јединице локалне самоуправе као штампане публикације, аудио и видео промотивни материјал, промоција путем веб-портала, сувенири, презентације и
* сарадње са надлежним органом града или општине при одређивању радног времена угоститељских објеката на територији јединице локалне самоуправе и друге послове од интереса за промоцију туризма на подручју града или општине у складу са посебним прописима.

Бијељина се налази на тромеђи БиХ, Србије и Хрватске те је транзитни туризам изузетно развијен. Захваљујући географском положају и близини граница, трговина, ноћни живот и друге забавне активности, такође доприносе туристичком развоју града. Бројне манифестације у виду сајмова, фестивала, културних и других догађаја који се организују у нашем граду, утичу на раст броја посјетилаца. Богата и аутентична гастрономска сцена снажан је магнет за госте, који желе да пробају локалну кухињу и доживе специфичне укусе. Поред тога у експанзији је и ловни и риболовни туризам. Бројни спортски догађају такође представљају прилику за промоцију туристичких потенцијала нашег града.

# ЗАКОНСКА РЕГУЛАТИВА

Начин оснивања и рад Туристичких организација градова и општина регулисан је Законом о туризму Републике Српске (“Службени Гласник Републике 45/17 и 16/23). Туристичка организациаја основана је ради вршења послова развоја, очувања и заштите туристичких вриједности града Бијељина.

Циљеви оснивања Туристичких организација по Закону о туризму Републике Српске су:

а) промоција туристичког производа Републике, односно јединице локалне самоуправе,

б) подстицања и унапређивања развоја постојећег туристичког производа,

в) подстицања и унапређивања развоја новог туристичког производа,

г) унапређивања и развијања свијести о значају туризма привредним, друштвеним, културним и мултипликативним ефектима туризма на цјелокупни привредни систем,

д) унапређивање општих услова боравка туриста и пружања информација туристима,

а чланом 66. Закона о туризму Републике Српске предвиђена је могућност да Туристичке организације могу, између осталог да организују манифестације и приредбе, продају сувенире, туристичке карте и брошуре, осим сопственог промотивног материјала.

Туристичка организација града Бијељина је почела са радом 02.10.2003. године, на основу Одлуке Скупштине града Бијељина. Сједиште Туристичке организације града Бијељина је у улици Кнеза Милоша број 30.

Скупштина града Бијељина, је на 5. Сједници одржаној 09.06.2021. године, донијела Одлуку (Број одлуке: 01-022-56/21) о додјели на кориштење пословне просторије (Патријарха Павла број 4) Туристичкој организацији града Бијељина, у циљу отварања Инфо пулта и сувенирнице.

Пословна јединица број 1 – Сувенирница, која нуди разнолике производе, локално произведене и аутентичне, или повезане са културним и туристичким идентитетом, и инфо пулт, свим туристима који дoлазе у наш град пружају све потребне информације о туристичкој понуди града. Поред тога, сувенирница доприноси локалној економији подржавајући овдашње умјетнике и мале произвођаче. Туристичка понуда је адекватно представљена у пропагандном материјалу који је доступан свим посјетиоцима града.

# ОРГАНИЗАЦИОНА СТРУКТУРА ТУРИСТИЧКЕ ОРГАНИЗАЦИЈЕ

|  |  |  |  |
| --- | --- | --- | --- |
| Редни број | Назив радног мјеста према тренутно важећем Правилнику о унутрашњој организацији и систематизацији радних мјеста у Туристичкој организацији града Бијељина | Број извршилаца према тренутно важећем Правилнику о унутрашњој организацији и систематизацији радних мјеста у Туристичкој организацији града Бијељина | Број запослених у Туристичкој организацији града Бијељина и планираних за 2024. годину |
| 1. | Директор | 1 | 1 |
| 2. | Референт за маркетинг – замјеник директора | 1 | 1 |
| 3. | Референт за маркетинг | 2 | 2 |
| 4. | Пословно технички секретар | 1 | 1 |
| 5. | Књиговођа – рачуновођа | 1 | 1 |
| 6. | Стручни сарадник директора за правна питања и радне односе | 1 | 1 |
| 7. | Референт за план и анализу | 2 | 2 |
| 8. | Референт за јавне набавке | 2 | 2 |
| 9. | Референт за односе са јавношћу и маркетинг | 1 | 1 |
| 10. | Референт за односе са јавношћу | 1 | 1 |
| 11. | Самостални референт за маркетинг | 3 | 3 |
| 12. | Пословни координатор за административне послове | 1 | 1 |

Организациона структура установе уређена је Правилником о унутрашњој организацији и систематизацији радних места. Правилником о организацији и систематизацији послова и радних задатака ближе се уређује унутрашња организација Установе, врсте и опис послова, начин извршавања послова и задатака, број извршилаца, врста и степен стручне спреме, потребна знања радно искуство, одговорност и овлашћења запослених у извршавању послова и други услови потребни за рад на тим пословима. Сви запослени радници имају материјална и техничка средства за рад а трудимо се да пратимо свјетске трендове и побољшамо услове рада.

#### УПРАВНИ ОДБОР

Управни одбор је тијело које има одговорност за управљање пословањем организације или предузећа. Његова главна улога је доношење стратешких одлука, постављање циљева, надзор над извршним директором или управом, те осигурању да организација дјелује у складу са циљевима и законским одредбама.

Управни одбор често се састоји од чланова који су бирани или именовани на основу њихове стручности, искуства и доприноса који могу пружити организацији.

Управни одбор Туристичке организације града Бијељина има 5 чланова.

У току 2024. године одржано је 9 сједница Управног одбора, донесено је 16 одлука. Све одлуке донесене су једногласно. Донесене одлуке Управног одбора се тичу углавном проблематике пословања Туристичке организације и исте су имале за циљ да дефинишу тренутне и будуће циљеве рада Туристичке организације.

# ПРЕГЛЕД ИМПЛЕМЕНТАЦИЈЕ СТРАТЕШКИХ ЦИЉЕВА И ПРОЈЕКАТА

Туризам се у протеклом периоду издвојио као сектор са значајним потенцијалом за будући развој Бијељине. У прилог томе говори чињеница да је у протеклих пет година забиљежен константан раст смјештајних капацитета на подручју града што је одговор на повећање броја долазака туриста и остварених ноћења. Подаци о смјештајним капацитетима на подручју Бијељине приказани у наредној табели показују да су смјештајни капацитети повећани за 27,76% у односу на 2018. годину.

*Табела 1.*  Укупан број лежаја на подручју града Бијељина

|  |  |  |  |  |  |  |
| --- | --- | --- | --- | --- | --- | --- |
| **Укупан број лежаја** | **2018.** | **2019.** | **2020.** | **2021.** | **2022. 2023.** | **2024.** |
| 789 | 843 | 880 | 896 | 1008 | 1008 |

*Извор: Туристичка организација Града Бијељина*

Истовремено, за 35% повећан је број долазака туриста и број ноћења у односу на 2018. годину уз напомену да је током 2020. и 2021. године дошло до озбиљних осцилација због органичења путовања током COVID-19 кризе и глобалних поремећаја на тржишту туристичких услуга. Ипак, подаци за 2022. годину говоре о опоравку у сектору туризма и повратку на узлазне трендове из ранијег периода. У 2023. години ситуација је била боља него у претходној у години док је 2024. години мања посјећеност у односу на 2023. годину што показују и бројке у наредној табели ↓.

*Табела 2.* Остварени број долазака туриста и ноћења туриста

|  |  |  |  |  |  |
| --- | --- | --- | --- | --- | --- |
|  | **2020.** | **2021.** | **2022.** | **2023.** | **2024.** |
| **Остварени број долазака туриста** | 21.371 | 33.087 | 43.021 | 45.840 | 42.540 |
| **Остварени број ноћења туриста** | 44.518 | 55.757 | 84.096 | 88.738 | 82.833 |

*Графички приказ оствареног броја долаза туриста и ноћења туриста*

Према подацима Републичког завода за статистику, Бијељина у току 2024. године биљежи смањен број ноћења у односу на прошлогидшњи период. Остварено је 82.833 преноћишта у свим смјештајним објектима, што је за 5.905 мање у односу на прошлу 2023. годину.

Када је ријеч о броју посјетилаца, он је такође мањи, укупно је било 42 540 долазака, што је за 3300 мање него прошле године.

Највећи број преноћишта забиљежем је у мјесецу августу, 10.653 гостију, када је било и највише долазака 5 166.

Од туристичких садржаја које је неопходно издвојити свакако је Сајам туризма и гастро културе и то је активност којом се поносе сви суграђани. Бројни излагачи из земаља региона, домаћи туроператери, те велика заинтересованост за долазак у Бијељину је прилика за промоцију туристичке понуде града и на другим дестинацијама.

Поред тога, манифестације које су оставиле највећи утисак на туристе су Салон вина, Златни котлић, Савска регата, Пантелински дани. Неопходно је навести Зимски корзо који се организује већ четврту годину за редом, а који је истовремено наишао на позитиван одјек како међу домаћим посјетиоцима, тако и бројним гостима из дијаспоре и региона. Све наведене манифестације допринијеле су константном повећању броја који из године у годину посјећују Семберију.

У домену туристичке понуде свакако треба поменути и бањски туризам с обзиром да су термалне воде изузетан природни ресурс овог подручја. Налазе се на дубини од 1.500 метара, са темпаратуром од 90°C. Температура воде на самоизливу у Бањи Дворови је 75°C са капацитетом од 7,5 литара/секунди, а третира се као хипертермална вода и помаже у лијечењу разних кожних обољења, одређених облика екцема и постреуматских стања. Издашност црпљењем у намјенски избушеној бушотини је 50 литара/секунди.

Досадашња истраживања указују на велике могућности употребе ове воде за бањање и лијечење, као и за геотермалну енергију. Ова ријетко стерилна геотермална вода пружа изузетне могућности развоја туризма а предност Бање “Дворови“ је што у свом комплексу посједује извор термалне љековите воде коју користи за гријање свих објеката у току зиме, као и за загријавање отворених базена у току љетне туристичке сезоне. Осим пружања здравствених услуга, бања има најбољи спортско-рекреативни комплекс у регији који се састоји од пет отворених базена и спортских терена за кошарку, рукомет, мали фудбал, одбојку и тенис.

Када се посматра област туризма у наредној табели је приказан приход од боравишне таксе у последњих шест година. Сав приход који се на тај начин оствари користи се на организацију већ поменутих манифестација, те осталих активности везаних за промоцију туризма нашег града, са тим у вези ћемо направити осврт уназад од 2021. године па до данас Туристичка организација је урадила сљедеће:

* Уређење пјешачке стазе и моста преко рјечице Тавне до водопада „Скакавац“,
* Урадили смо III селфи знака (I селфи знак „БијељИНа који се налази на Тргу Краља Петра I Карађорђевића, II селфи знак „Срце“ који се налази у улици Патријарха Павла и III селфи знак „Срце“ са натписом „Поздрав из Бијељине“ који је уједно и покретан селфи знак,
* Три фазе туристичке сигнализације,
* Израдили смо промотивне филмове о туристичким потенцијалима Бијељине,
* Инфо пулт и сувенирницу,
* Пројекат „Улица кишобрана“.

*Табела 3.* Приход од боравишних такси (у КМ)

|  |  |  |  |  |  |  |
| --- | --- | --- | --- | --- | --- | --- |
|  | **2019.** | **2020.** | **2021.** | **2022.** | **2023.** | **2024.** |
| **Борвишна такса** | 113.562,20 | 75.042,64 | 86.331,25 | 125.111,41 | 137.038,70 | 128.854,31 |

Неопходно је још нагласити да, поред статистичког броја долазака и ноћења у Семберији, број туриста је знатно већи јер статистички подаци не обухватају туристе који у наш град долазе у једнодневне посјете, те оне који преноће код родбине и пријатеља.

**Дијаспора**

У контексту привредног и друштвеног развоја Бијељине неопходно је нагласити значајан потенцијал сарадње са дијаспором. Иако је тачан број становника Бијељине који живи у дијаспори тешко утврдити, процјењује се да је тај број већи од 10.000. С обзиром да не постоје ни подаци о томе у којим земљама је дијаспора из Бијељине најбројнија у наредном периоду потребно је интензивирати активности на мапирању дијспоре и осмишљавању конкретних модела сарадње како би се потенцијали сарадње са дијаспором ефектуирали у заједничком интересу.

# РЕАЛИЗАЦИЈА ПРОГРАМА РАДА

Према Закону о боравишној такси („Службени гласник Републике Српске” 78/11 и 106/15 и 107/24) и Одлуци о висини боравишне таксе (члан 4.), обавеже да се цјелокупан износ распоређених средстава боравишне таксе, која су уплаћена на рачун посебних намјена, ставе на располагање Туристичккој огранизацији града Бијељина. Из ових средстава су се финансирале програмске активности на промоцији и унапређењу области туризма, у складу са Законом о туризму („Службену гласник Републике Српске” број 45/17 и 16/23), које су предвиђене одредбама стратешким и другим планским документима.

* Од стране Скупштине Града Бијељина, Туристичкој организацији одобрено је **135.000,00 КМ** за програмске активности. У 2024.години на рачун јавних прихода Града Бијељине по основу боравишне таксе, уплаћено је **128.854,31 КМ** за програмске ативности. Укупан износ утрошених средстава у 2024.години износио је **115.875,58 КМ**, а износ од **12.978,73 КМ** враћен је на рачун јавних прихода као неутрошена средства. (табела ↓).

**План утрошака:**

*Расположива средства прикупљена по основу боравишне таксе су се користила за реализацију сљедећих задатака са мјерљивим индикаторима:*

|  |  |  |  |
| --- | --- | --- | --- |
| Р. БР. | НАМЈЕНА / АКТИВНОСТ ПРЕМА ПРОГРАМУ | ПЛАНИРАНА СРЕДСТВА У КМ | УТРОШЕНА СРЕДСТВА У КМ |
| 1 | *Манифестација ''Сајам туризма и гастрокултуре''* | 25.000,00 KM | 24.834,63 КМ |
| 2 | *Манифестација ''Сајам вина''* | 7.000,00КМ | 6.960,35 КМ |
| 3 | *Манифестација ''Савска регата''* | 15.000,00 КМ | 13.687,97 КМ |
| 4 | *Манифестација ''Пантелински дани''* | 7.000,00 КМ | 6.212,70 КМ |
| 5 | *Манифестација ''Златни котлић''* | 12.000,00 КМ | 11.611,27 КМ |
| 6 | *Манифестација*  *''Митровдански вашар''* | 2.000,00 КМ | 1.809,05 КМ |
| 7 | *Сустрети планинара* | 2.000,00 КМ | 1.960,00 КМ |
| 8 | *Учешће на манифестацијама и сајмовима у зрмљи и окружењу* | 12.000,00 КМ | 11.028,10 КМ |
| 9 | *Туристичка сигнализација* | 7.000,00 КМ | 6.984,90 КМ |
| 10 | *Израда пропагадног материјала* | 5.000,00 КМ | 4.927,20 КМ |
| 11 | *Реклама на друштвеним мрежама* | 500,00 КМ | 100,00 КМ |
| 12 | *Мурал фест* | 2.000,00 КМ | 1.152,70 КМ |
| 13 | *Тканица од злата, игре и заната* | 2.000,00 КМ | 1.994,08 КМ |
| 14 | *Београдски сајам* | 6.500,00 КМ | 5.215,19 КМ |
| 15 | *Бијељина „Hand ball cup“ 2023* | 1.000,00 КМ | 999,00 КМ |
| 16 | *Зимски корзо* | 10.000,00 КМ | 9.998,94 КМ |
| 17 | *Коњички клуб ''Вранац''* | 1.000,00 КМ | 1.000,00 КМ |
| 18 | *Кнежеви дани* | 500,00 КМ | 496,10 КМ |
| 18 | *Дан борца* | 500,00 КМ | 499,47 КМ |
| 20 | *Мото скуп Батковић* | 1000,00 КМ | 1.000,00 КМ |
| 21 | *Допуна ''Улице кишобрана''* | 10.000,00 КМ | 0,00 |
| 22 | *Остале непредвиђене активности* | 6.000,00 КМ | 3.403,93 КМ |
|  | УКУПНО | **135.000,00 КМ** | **115.875,58 КМ** |

# ОРГАНИЗАЦИЈА МАНИФЕСТАЦИЈА

На подручју Града Бијељина одржавају се различите манифестације, сајмови, културни и спортски догађаји који доприносе разноврсности туристичке понуде.

Једна од основних карактеристика манифестација јесте масовност, те у вријеме одржавања истих наш град биљежи већу посјећеност. Многе манифестације, посебно оне са дугом традицијом, имају своје сталне посјетиоце који долазе са циљем да виде манифестацију, доживе атмосферу и понесу добре утиске. Отуда су манифестације директно у функцији повећања туристичког промета.

***Сајам туризма и гастрокултуре „Бијељина-турист 2024“***

Сајам туризма је већ традиционална туристичка манифестација, а овакав догађај је од велике важности за Семберију, али и за читаву Републику Српску. Ово је била прилика да на најбољи начин представимо наше туристичке потенцијале и привучемо што већи број туриста у Републику Српску, што доприноси развоју комплетне привреде. Сајам се одржава сваке године и траје два дана. Специфичност овога сајма огледа се у томе што је то сајам са ширим спектром садржаја и излагача, свега онога што је везано за туристичку привреду, али и промоцију регионалних манифестација као и националних кухиња.

Сајам је одржан 25. и 26.04.2024. године, у хотелу Дрина и ово је 13. Међународни сајам туризма и гастрокултуре „Бијељина – турист 2024“. Учешће на сајму је узело рекордних 88 излагача из Грчке, Србије, Црне Горе, Хрватске, Федерације БиХ и Републике Српске.

Сајам је посјетило преко 1.700 посјетилаца који су током два дана Сајма промовисали туристичке потенцијале својих средина, упознати су са свим туристичким потенцијалима Бијељине, а на самом сајму смо размијенили искуства са осталим учесницима од којих су нам неки послужили као примјер за унапређење у раду.

Сви учесници су добили захвалнице за учешће на 13. Међународном сајму туризма и гастрокултуре. У протоколу отварања сајма учествововао је реномирани виртуоз на хармоници Душан Секулић.

Присутнима се обратила директорица Туристичке организације Града Бијељина Јасмина Абдулахагић, предсједник Скупштине Града Бијељина Александар Ђурђевић, градоначеник Града Бијељина Љубиша Петровић, затим директор Туристичке организације Републике Српске Миодраг Лончаревић, а сајам је отворио Денис Шулић министар трговине и туризма Републике Српске.

Важно је истаћи да је Туристичка организација Града Бијељина једина Туристичка организација у Републици Српској која самостално организује и реализује Сајам туризма.

За све госте сајма уприличена је вечера уз дружење, што је употпунило већ предивну слику о нама као домаћинима.

***„Савска регата 2024“***

Прва манифестација у склопу "Пантелинских дана" одржана је 28. јула на ријеци Сави. За овај догађај владало је велико интересовање што показује и сам број учесника. Преко 1 500 учесника који су се распоредили у 142 пловна објекта провезло се маршрутом од Црњелова до Раче. Током саме регате каравану се прикључивало још посада.

Основни циљ регате је дружење љубитеља вожње на води, посебно вожње на Сави. Са аспекта туризма овај догађај представља промоцију Бијељине, града између двије ријеке, града који је увијек важио за доброг домаћина. Поред пловила из Бијељине, Савом су пловиле и посаде из других градова Републике Српске, Хрватске, Србије , Словеније, као о бројни гастарбајтери из Европе који су специјално дошли због регате.

Туристичка организација Града Бијељине у сарадњи са осталим градским институцијама, задовољна је комплетним догађајем. Посебно што је све протекло без иједног инцидента а да су све посаде безбиједно стигле на циљ.

Иако ова манифестација нема такмичарски карактер, ипак су додијељене три награде.

За најбоље и најљепше пловило проглашено је оно којим је управљала посада из Броца, највеселији су били гости из Брчког а најбројнија посада била је "Ледени" из Бијељине.

***„Златни котлић Семберије 2024“***

Традиционална манифестација коју организује Туристичка организација Града Бијељина одржана је 24.08.2024. у Бањи Дворови по 22. пут. Овај догађај увијек плијени велику пажњу, па се тако више од хиљаду грађана Бијељине, семберских мјеста, околних општина, Србије, те грађана из дијаспоре који одмор проводе у завичају, окупило на дружењу. У спремању рибље чорбе и паприкаша учествовао је око 50 екипа. Трочлани жири имао је тежак задатак и након дуготрајне дегустације и процјене, донио одлуку да је најбољу чорбу припремила екипа из семберског села Чардачине. Друго мјесто освојила је екипа из семберског села Којчиновац, док је треће мјесто припало екипи "Фронт" из Бијељине.

Награду првопласираној екипи, велики роштиљ уручио је градоначелник Бијељине Љубиша Петровић, другопласирана екипа добила је котлић, а награду је уручио предсједник Скупштине Града Бијељина Александар Ђурђевић, док је трећепласирана екипа награђена малим роштиљем, који је уручила директор Туристичке организације Бијељина, Јасмина Абдулахагић. Награђене екипе добиле су и пехаре и медаље. Почасни пехар, као својеврсно признање за дуготрајну и успјешну сарадњу, али и подршку свим женама, отишао је у руке чланицама Удружења жена "Бели анђео" из Дворова.

***Салон вина***

Дана 11.10.2024. године, у хотелу „Дрина“, одржан је Међународни салон вина. Ова манифестација окупила је двадесетшест винара, двије дестилерије те двије сираре из Србије, Македоније, Црне Горе и БиХ, а преко 400 посјетилаца је уживало у дегустацији различитих сорти вина. Туристичка организација Града Бијељина је, по четврти пут организатор ове манифестације чији је циљ промоција Бијељине као регионалног туристичког центра. С обзиром на број излагача, као и посјетилаца, знамо да смо на добром путу да успјемо у томе.

Салон вина јединствен је концепт винског сајма, који поред промоције вина и винарија, посјетиоцима нуди и највећу понуду винске опреме. Циљ ове манифестације је да на једном мјесту спаја произвођаче и понуђаче с једне стране, а са друге стране конзументе, хотелијере, трговце и угоститеље.

Туристичка организација Града Бијељина је организовала скуп, који се, по оцјени излагача и гостију, може поредити са неким другим сајмовима оваквог типа у региону.

Ово је манифестација на коју смо посебно поносни, првобитно смо започели са жељом да у наш град унесемо нешто ново, а по оцијени свих у томе смо и успјели. Показали смо да Бијељина постаје регионални туристички центар, гдје долазе гости из свих крајева. Задовољство на лицима, позитивни утисци, ријечи подршке само су подстицај да ову манифестацију и у наредном периоду подигнемо за још једну степеницу.

# СУОРГАНИЗАЦИЈА МАНИФЕСТАЦИЈА

***„Пантелински дани 2024“***

Мјесец август традиционално је у знаку Пантелинских дана. То је празник традиције и културе. Градска управа Града Бијељина, Туристичка организација Града Бијељина, Центар за културу, Народна библиотека ''Филип Вишњић'', Музеј ''Семберије'' сваке године припреме богат програм културно-забавних и спортских дешавања. Овогодишњи "Пантелински дани" одржани су под слоганом “БИЈЕЉИНА ЈЕ СВИЈЕТ”. Почетак богатог и разноврсног програма обиљежен је "Савском регатом", а у наредним данима, Бијељинци и посетиоци нашег града имали су прилику да уживају у широком спектру културно-уметничких догађаја, едукативних и спортских манифестација, концерата и другог.

***„Митровдански вашар“***

„Митровдански вашар“ одржан је 08.11.2024. на простору Агротржног центра „Кнез Иво од Семберије“. Вашар је и ове године окупио бројне излагаче из Републике Српске, Босне и Херцеговине и Србије. Излагачи су се представили са својим производима, традицијом, етно мотивима, а такмичење у припремању свадбарског купуса било је најатрактивније за све. Двадесетак екипа показало је знање у припремању овог специјалитета, а жири је на крају прогласио најбоље. Умијеће у припремању свадбарског купуса представили су заједнички ЈУ „Бања Дворови“ и Туристичка организација Града Бијељина.

Поред гастро промоције, „Митровдански вашар“ окупио је и бројне излагаче у области рукотворина, кућних љубимаца, стоке, те осталих атракција које прате овакав вид окупљања. Као и претходних година, Туристичка организација Града Бијељина подржала је овај догађај који је организовао АД „Град“ Бијељина. Ово је још једна у низу манифестација које промовише туристичку понуду Семберије.

Поред тога, био је и изложбени дио ( рукотворине, гастро понуда ), као и изложба паса и коња. Посебно атрактиван је био дефиле расних коња и фијакера до Трга краља Петра Првог Карађорђевића, посебно када је ријеч о најмлађим суграђанима. У коњичкој поворци учествовало је 45 учесника, међу којим је било 16 јахача и 29 фијакера из Семберије, али и из Српца и Бањалуке.

***„Мераки мурал фест“***

Велику пажњу у нашем граду и ове године изазвало је одржавање другог по реду „Мераки мурал феста“. Мурал фестивал у Бијељини представља креативни спој умјетности и заједнице, гдје локални и интернационални умјетници трансформишу градске зидове у живописна умјетничка дјела.

Овај догађај окупио је умјетнике из различитих дијелова земље и свијета који су стварали и излагали своје радове (умјетничке мурале) на великим зидовима и другим јавним површинама. Бијељина је богатија и љепша за четири нова мурала, који красе стотине квадратних метара зидних површина на фасадама атрактивних градских локација.

Kроз реализацију овог пројекта организатори су сагледали постојећу проблематику која се треба ријешити како би се испунили услови да се следећих година на овом фестивалу појаве познати умјетници из читавог свијета и како би се цјелокупна манифестација дигла на један виши ниво.

Покровитељ фестивала је Град Бијељина, уз подршку Туристичке организације.

***Зимски корзо – прослава Нове година***

Четврти пут по реду на Тргу Краља Петра I Карађорђевића организована је манифестација Зимски корзо. Манифестација се одржала у временском периоду од 23.12.2024. до 14.01.2025. године. У оквиру манифестације Зимски корзо преко 20 000 људи је могло да ужива у многобројним наступима појединаца и музичких група. Поред тога и ове године сад већ традиционално у продајним кућицама које су такође дио манифестације посјетиоци су могули да купе разноврсне производе попут: производа из кућне радиности, разлитих освјежавајућих напитака, новогодишње и божићне декорације, а ове године понуда је проширена и обогаћена гастро дијелом (пекарски производи, роштиљски, разноврснија понуда напитака), као и услугама фотографа те понудом јахања пони коња што је било нарочито интересантно најмлађим суграђанима. Такође важно је нагласити да смо ове године располагали са већим бројем кућица (18) у складу са повећаном тражњом. Уживање у новогодишњем амбијенту употпунило је клизалиште и богато окићена новогодишња јелка.

Град Бијељина је организовао дочек Нове године на градском тргу, у организацији је учестовавала и Туристичка организација. Тако су новогодишњу ноћ грађани Бијељине дочекали уз пјесме популарне групе „Валентино“. Такође је била организована прослава дана Републике 09.01.2025. уз концерт групе„Београдски синдикат“ а поред тога и прослава Нове године по Јулијанском календару уз наступ Банета Мојићевића.

Туристичка организација поред наведених подржала је и сљедеће догађаје и манифестације: „Сусрети планинара“, „Манифестација Тканица од злата игре и заната“, Коњички клуб „Вранац“, „Кнежеви дани“, „Мото скуп Батковић“, „Bijeljina Handball cup 2023“, „Дан борца“ и Међународни сајам пољопривреде, лова и риболова „Интерагро 2024“, Међународно „Улична трка Бијељина 2024“ и остале.

# 6.2 РЕАЛИЗОВАНЕ АКТИВНОСТИ

***Сувенирница и Инфо пулт Туристичке организације***

  Све већа посјета туриста у наш град створила је потребу за отварањем простора који би служио да се туристима пруже информације о туристичкој понуди нашег града, као што је сувенирница и инфо пулт што је Туристичка организација града Бијељина препознала и овај пројекат у претходном периоду успјешно реализовала. Обзиром да се радило о пилот пројекту и нечем новом у нашем граду послије неколико година успјешног пословања можемо закључити да је ова идеја била пун погодатак и да су остварени сви циљеви и замисли приликом отварања.

   Гостима који посјете сувенирницу је на располагању разноврстан промотивни материјал као и велики број сувенира. У пропагандом материјалу и на сувенирима су претежно мотиви града Бијељине, са знаменитим личностима, зградама и објектима и свим другим туристичким потенцијалима. Запослени радници дају информације о свим могућим мјестима која туриста може да посјети у нашем граду.

Током прошле године кроз сувенриницу је прошло око 10.000 туриста, како домаћих, тако и иностраних који су имали прилике да добију информације о туристичкој понуди Бијељине.

***Дрвено „Селфи срце“***

Искуство је показало да људи воле користити селфи знакове као позадину за своје фотографије како би означили своју посјету или боравак на одређеном мјесту. Туристичка организација града Бијељина с тога се опредјелила и поред првобитног селфи знака „БијељИНа“ и „Селфи срца“ реализује и трећи пројекат ове врсте „ Дрвено селфи срце“. Знак, висок преко 2 метра је лако преносив те у зависности од активности и повода организовања манифестација и догађаја у граду му се мијења локација. Првобитна локација постављања била је испред Градске куће. Комплетан пројекат реализован је од стране Туристичке организације града Бијељина. Новопостављени селфи знак „Дрвено селфи срце“ изазвао је велико интересовање како код наших суграђана тако и код посјетилаца, тако да је ово постало једно од најпрепознатљивијих и најфотографисанијих мјеста у Бијељини, поготово ако узмемо у обзир да се поред знака налази и прелијепа фонтана. Порука овог знака била би ширење љубави, њежности и пажње. „Дрвено селфи срце“ куца за Семберце и све добре људе који дођу у наш град.

***Туристичка сигнализација***

Предмет овог Пројекта је постављање туристичке сигнализације на подручју Града Бијељина у 2024. години, којим је предвиђено постављање 13 туристичких путоказних знакова на 11 локација.

Туристички путокази предвиђени овим пројектом су намјењени моторизованим корисницима, који долазе или транзитирају кроз Бијељину.

Циљеви који се настоје задовољити реализацијом овог пројекта су :

1. боље информисање о туристичкој понуди;
2. повећање туристичког промета и потрошње;
3. побољшање квалитета информисања;
4. побољшање општег утиска о Бијељини као туристичкој дестинацији.

Квалитетна сигнализација доприноси и већој сигурности туриста, смањујући могућност губљења или неспоразума.

***Пропагандни материјал и сарадња са медијима***

У склопу израде пропагандог материјала Туристичка организација Града Бијељина израдила, односно редизајнирала и проширила брошуру туристички водич, такође смо израдили и нови лого. Ове године Бијељина је имала експанзију снимања ТВ емисија о нашем граду и Семберији. Посебно интересовање за наш град исказале су Балкан трип тв продукција и Агро тв које су снимиле неколико емисија о нашим туристичким и другим потенцијалима. Најприје је почетком године на подручју нашег града боравила екипа поменуте продукције снимајући емисију о старим занатима која је емитована путем разних медија. Након тога у септембру је ТВ екипа Балкан Трип-а током четири дана боравка у Бијељини на око 20 локација и исто толико саговорника снимила двије емисије о туристичким потенцијалима Бијељине и љепотама Семберије чиме је почео њихов нови серијал емисија под називом „Срцем кроз Српску“. У новембру је снимљена на пет локација, и емитована још једна емисија у истој продукцији која се односила на природна богатства нашег краја под називом „Загрљај природе“.

У сврху промоције Семберије у току одржавања Пантелинских дана у Бијељини је боравио неколико дана један од најпознатијих и најутицајних бх. путописца и јутјубера Роберт Дацешин, који је обишао преко 100 земаља. Репортажа коју је снимио о Семберији изазвала је изузетно велику пажњу и позитивне реакције.

По први пут у оквиру цјелокупног рада и постојања Туристичка организација добила је сертификоване водиче за подручје читаве Републике Српске. Сертификате је издало Министарство трговине и туризма у Влади Републике Српске за два водича запослена у Туристичкој организацији, након положеног писменог а затим и усменог испита.

Такође и ове године је настављена успјешна сарадња са свим медијима у земљи и региону (као што је укључење у програм Радио БГ), тако да се Туристичка организација одазивала на све медијске позиве почевши од гостовања у емисијама до давања изјава и извјештаја о туристичким кретањима у нашем граду.

# ИНФОРМАТИВНО – ПРОПАГАНДНА ДЈЕЛАТНОСТ

1. Поред редовних манифестација које су биле организоване од стране Туристичке организације Града Бијељина и осталих активности које смо спроводили ради промоције тустичких потенцијала Града Бијељина посјетили смо и друге градове како у самој држави тако и у окружењу. Туристичка организација је узела учешће на сљедећим сајмовима, манифестацијама и догађајима:

- Међународни Сајам туризма у Београду,

- Међународни Сајам туризма и екологије – Лист 2024 у Лукавцу,

- Сајам туризма Бања Лука,

- Фестивал вина „Винофест“ у Вршцу,

- Манифестација „Лакташко љето 2024 у Лакташима,

- Сајам шљиве, воћних ракија и меда „Угљевик 2024“,

- Сајам шљиве у Градачцу,

- Сајам здраве хране, старих заната и народне културе „Ибарски сусрети 2024“ Баљевац на Ибру – Рашка,

- Манифестација „Дани бербе грожђа“ у Вршцу,

- Сајам туризма и сеоског туризма и Крагујевцу,

- Сајам туризма у Новом Саду,

На основу програма рада Туристичка организација Града Бијељине за 2024. годину вршила је промоцију туристичких потенцијала града путем Web, Instagram и Facebook странице, као и YouTube канала. Анализирајући ефекте овакве промоције дошли смо до закључка да је овај пројекат дао резултате те да је повећано интересовање за доласке у Бијељину а сад већ редовно имамо поред Србије посјетиоце из Хрватске и Словеније и читавог региона који су се одлучили за посјету нашем граду. Доказ за наведено смо добили и у извјештају Завода за статистику РС гдје стоји да је број туриста у 2024. години повећан.

Поред наведеног Туристичка организација Града Бијељина учествовала је на неколико важних едукативних семинара и предавања, међу њима се истиче семинар у Загребу под називом „Управљање развојем туризма у дестинацијама“ који је организовала Амбасада БиХ-а у Хрватској, затим семинар посвећен руралном и етно туризму у Вршцу, те панел „Интеграција регионалне туристичке понуде и развој локалних производа“ који је одржан у Власеници.

# ФИНАНСИЈСКИ ИЗВЈЕШТАЈ ТУРИСТИЧКЕ ОРГАНИЗАЦИЈЕ ЗА 2024. ГОДИНУ

Туристичка организација Града Бијељина послује као потрошачка јединица у оквиру трезорског система буџета Града Бијељина.

У 2024. години реализована су средства у износу од 718.632,48 КМ.

Расходи за бруто плате запослених реализовани су у износу од 398.167,77 КМ.

Расходи за бруто накнаде запослених (топли оброк, регрес, превоз са припадајућим порезима и доприносима, дневнице за службена путовања у земљи и иностранству) реализовани су у износу од 116.346,97 KM.

Расходи за бруто накнаде запослених - боравишна такса (дневнице за службена путовања у земљи и иностранству) реализовани су у износу од 3.126,35 КМ.

Расходи за боловања реализовани су у износу од 2.704,88 КМ.

Расходи за комуналне услуге (услуге коришћења телефона, интернета, фискалне касе, мобилног телефона, трошкови електричне енергије, воде, одвоз комуналног отпада, поштанске услуге, услуге одржавања чистoће и др.) реализовани су у износу од 4.584,32 КМ.

Расходи за набавку материјала (расходи за канцеларијски материјал, компјутерски материјал, материјал за одржавање чистоће, дневна штампа и остало) реализовани су у износу од 2.674,34 КМ.

Расходи за текуће одржавање (расходи за материјал и радове текућег одржавања и остало) реализовани су у износу од 6,20 КМ.

Путни трошкови су расходи по основу путовања и смјештаја у земљи и иностранству (расходи по основу смјештаја и хране на службеним путовањима у земљи и иностранству, расходи по основу превоза личним возилима на службеним путовањима у земљи и иностранству, расходи по основу утрошка горива и остали расходи по основу службених путовања) и реализовани су у износу од 505,70 КМ.

Путни трошкови – боравишна такса су расходи по основу путовања и смјештаја у земљи и иностранству (расходи по основу смјештаја и хране на службеним путовањима у земљи и иностранству, расходи по основу превоза личним возилима на службеним путовањима у земљи и иностранству, расходи по основу утрошка горива и остали расходи по основу службених путовања) и реализовани су у износу од 7.901,75 КМ.

Расходи за стручне услуге (расходи за услуге штампања и графичке обраде, расходи за услуге рекламе и пропаганде, расходи за услуге информисања и медија, расходи за услуге објаве тендера, расходи за осигурање запослених, компјутерске услуге, нотарске услуге и др.) реализовани су у износу од 2.172,89 КМ.

Расходи за стручне услуге - боравишна такса (расходи за услуге штампања и графичке обраде, расходи за услуге рекламе и пропаганде, расходи за услуге информисања и медија, и др.) реализовани су у износу од 5.085,70 КМ.

Расходи за организацију манифестација - унапређење туристичке понуде (Сајам туризма и гастрокултуре ''Бијељинатурист 2024'', Сајам вина, Пантелински дани, Савска регата, Златни котлић, Мурал фест, Митровдански вашар, Сустрети планинара, Зимски корзо, Туристичка сигнализација и остало) реализовани су у износу од 99.861,83 КМ.

Остали непоменути расходи обухватају: (расходе по основу репрезентације, расходи за уговоре о дјелу, расходи за уговоре о повременим и привременим пословима, расходи по основу доприноса за професионалну рехабилитацију инвалида, расходи за јавне таксе, и остало) реализовани су у износу од 15.757,76 КМ.

Остали непоменути расходи обухвата и расходе ван радног односа, а које се односе на бруто накнаде Управног одбора (пет чланова Управног одбора) и износе 19.990,08 КМ.

Издаци за набавку опреме – куповина основних средстава и опреме (рачунарска опрема, клима, канцеларијски намјештај) реализована су у износу од 7.903,98 КМ.

Издаци за залихе роде – куповина сувенира за сувенирницу реализована су у износу од 941,00 КМ.

Издаци по основу пореза на додату вриједност износе 2.521,32 КМ.

Издаци за накнаде плата за родитељско одсуство и боловање које се рефундира од фонада износи 28.379,64 КМ.

Назив потрошачке јединице: Туристичка организација Града Бијељина

Број ПЈТ: 0005510

Фонд 01

|  |  |  |  |  |  |  |  |
| --- | --- | --- | --- | --- | --- | --- | --- |
| Група |  | Подгрупа | Аналитички конто | Опис аналитичког конта | РЕАЛИЗАЦИЈА БУЏЕТА 2023.Г. | ПЛАН БУЏЕТА ЗА 2024.Г. | РЕАЛИЗАЦИЈА БУЏЕТА 2024.Г. |
| 41 |  | 411 | 411100 | Бруто плате запослених | 382.362,48 | 400.100,00 | 398.167,77 |
|  |  |  | 411200 | Бруто накнаде запослених (топли оброк, превоз, регрес и остале накнаде) | 106.278,55 | 116.370,00 | 116.346,97 |
|  |  |  | 411200 | Дневница за службена путовања – боравишна такса | 3.309,85 | 4.000,00 | 3.126,35 |
|  |  |  | 411300 | Расходи за накнаде плата за вријеме боловања | 321,21 | 3.000,00 | 2.704,88 |
|  |  |  | 411400 | Расходи за отпремнине и једнократне помоћи | 4.779,00 | 5.500,00 | 0 |
|  |  | 412 | 412200 | Трошкови комуналних услуга | 4.180,06 | 7.000,00 | 4.584,32 |
|  |  |  | 412300 | Набавка материјала | 1.682,40 | 3.000,00 | 2.674,34 |
|  |  |  | 412500 | Трошкови текућег одржавања | 3.641,90 | 5.000,00 | 6,20 |
|  |  |  | 412600 | Путни трошкови | 135,20 | 2.000,00 | 505,70 |
|  |  |  | 412600 | Путни трошкови – боравишна такса | 5.858,90 | 8.000,00 | 7.901,75 |
|  |  |  | 412700 | Расходи за стручне услуге | 1.754,32 | 4.000,00 | 2.172,89 |
|  |  |  | 412700 | Расходи за стручне услуге– боравишна такса | 10.045,00 | 7.500,00 | 5.085,70 |
|  |  |  | 412900 | Остали непоменути расхподи (расходи по основу репрезентације, расходи бруто накнаде за уговоре о дјелу, расходи за допринос инвалида, таксе, и остало). | 13.914,37 | 25.020,00 | 15.757,76 |
|  |  |  | 412900 | Накнаде за Управни одбор (за пет чланова Управног одбора) | 19.990,08 | 20.000,00 | 19.990,08 |
|  |  |  | 412900 | Расходи за унапређење туристичке понуде – боравишна такса: (Сајам туризма и гасртрокултуре ''Бијељинатурсит'', Сајмови у земљи и иностранству, Пантелински даним, Савска регата, Златни котлић, Мурал фест, Митровдански вашар, - зимски корзо, и остало). | 118.079,45 | 115.500,00 | 99.861,83 |
|  |  |  | 412900 | Остале уговорене услуге – Семберска кућа | - | 50.000,00 | 0 |
|  |  |  | 419100 | Судски спорови | - | 1.500,00 | 0 |
|  |  |  | 511300 | Набавка опреме | 4.337,40 | 39.400,00 | 7.903,98 |
|  |  |  | 516100 | Издаци за залиху ребе - сувенири | 548,00 | 1.000,00 | 941,00 |
| 63 |  | 631 | 63111 | Издаци по основу ПДВ-а | 2.521,32 | 2.530,00 | 2.521,32 |
|  |  | 638 | 638100 | Издаци за накнаде плата за родитељско одсуство и боловање које се рефундира од фонда | - | 29.950,00 | 28.379,64 |
|  |  |  |  | УКУПНО: | 683.739,49 | 850.370,00 | 718.632,48 |

На економском коду 127911 – Разграничени трошкови по основу обавеза, евидентиране су обавезе : порез на плату за новембар 2024.године, порези и доприноси на топли оброк за новембар 2024.године, бруто регрес за новембар 2024.године, бруто плата за децембар 2024.године, бруто топли оброк и превоз за децембар 2024.године, бруто регрес за децембар 2024.године, у укуном износу од 71.156,38 КМ.

***Извјештај о реализацији боравишне таксе за 2024 годину***

Боравишна такса је јавни приход утврђен Законом о буџетском систему Републике Српске (Службени Гласник Републике Српске: број 121/12, 52/14, 103/15 и 15/16) и Законом о боравишној такси (Службени Гласник Републике Српске, број 78/18 и 106/15), који се у нашем граду наплаћује у складу са Одлуком о висини боравишне таксе (Службени Гласник Града број 3/16). Том Одлуком утврђена је обавеза да се на основу евиденција из књиге гостију по сваком оствареном ноћењу Пореској управи пријављује и плаћа боравишна такса од 2 КМ (осим изузећа и законског ослобођења), односно паушално 20 КМ за сваки лежај у кући за одмор, апартмане и соби за изнајмљивање.

На основу података Градске управе Града Бијељина – Одсјек за буџет, приходи по основу боравишне таксе тј. 80 %, које је уплаћено на рачун јавних пихода Града Бијељина, у 2024.години износе 128.854,31 КМ.

Одлуком број: 01-022-56/21 од 09.06.2021.године, Скупштина Града Бијељина, је додјелила Туристичкој организацији Града Бијељина на кориштење пословне просторије у улици Патријарха Павла број 4, у циљу отварања Инфо пулта и сувенирнице, у складу са Законом о туризму члан 66. став 8 (Службени Гласник РС 45/17, 16/23). Пословна јединица број 1 – Инфо пулт и сувенирница продаје сувенире и свим туристима који дoлазе у наш град пружа све потребне информације о туристичкој понуди, и поклања промотивни и информативно – пропагандни материјал. Приход остварен од продаје сувенира у 2024.години износи 715,30 КМ. Поменути износ уплаћен је на јединствени рачун трезора града Бијељина.

На 27 сједници Скупштине Града Бијељина, одржаној дана 04.04.2024.године, усвојен је Програм рада са финансијским планом рада Туристичке организације Града Бијељина, у оквиру кога се налази план кориштења средстава по основу прихода од боравишне таксе у износу од 135.000,00 КМ која гласи:

Та средства су се према Проградму рада са финансијским планом користитила за сљедеће програмске активности:

|  |  |  |
| --- | --- | --- |
| Р. БР. | НАМЈЕНА / АКТИВНОСТ ПРЕМА ПРОГРАМУ | ПЛАНИРАНА СРЕДСТВА У КМ |
| 1 | Манифестација ''Сајам туризма и гастрокултуре'' | 25.000,00 КМ |
| 2 | Манифестација ''Сајам вина'' | 7.000,00 КМ |
| 3 | Манифестација ''Савска регата'' | 15.000,00 КМ |
| 4 | Манифестација ''Пантелински дани'' | 7.000,00 КМ |
| 5 | Манифестација ''Златни котлић'' | 12.000,00 КМ |
| 6 | Манифестација ''Митровдански вашар'' | 2.000,00 КМ |
| 7 | Сусрети планинара | 2.000,00 КМ |
| 8 | Учешће на манифестацијама и сајмовима у зрмљи и окружењу | 12.000,00 КМ |
| 9 | Туристичка сигнализација | 7.000,00 КМ |
| 10 | Израда пропагадног материјала | 5.000,00 КМ |
| 11 | Реклама на друштвеним мрежама | 500,00 КМ |
| 12 | Мурал фест | 2.000,00 КМ |
| 13 | Тканица од злата, игре и заната | 2.000,00 КМ |
| 14 | Београдски сајам | 6.500,00 КМ |
| 15 | Бијељина ''Hand ball cup'' | 1.000,00 КМ |
| 16 | Зимски корзо | 10.000,00 КМ |
| 17 | Коњички клуб ''Вранац'' | 1.000,00 КМ |
| 18 | Кнежеви дани | 500,00 КМ |
| 19 | Дан борца | 500,00 КМ |
| 20 | Мото скуп Батковић | 1.000,00 КМ |
| 21 | Допуна ''Улице кишобрана'' | 10.000,00 КМ |
| 22 | Остале непредвиђене активности | 6.000,00 КМ |
|  | УКУПНО | 135.000,00 КМ |

Напомена: Од стране Скупштине Града Бијељина, Туристичкој организацији одобрено је 135.000,00 КМ за програмске активности. У 2024.години на рачун јавних прихода Града Бијељине по основу боравишне таксе, уплаћено је 128.854,31 КМ за програмске ативности. Укупан износ утрошених средстава у 2024.години износио је 115.875,58 КМ, а износ од 12.978,73 КМ враћен је на рачун јавних прихода као неутрошена средства.

***Подаци о извршењу појединачних програмских аткивности:***

|  |  |  |  |
| --- | --- | --- | --- |
| РЕДНИ БРОЈ | ОПИС | НАЗИВ ДОБАВЉАЧА | ИЗНОС |
| 1 | САЈАМ ПИРОТСКЕ ПЕГЛАНЕ КОБАСИЦЕ | ПУТНИ ТРОШКОВИ | 471,15 КМ |
| 2 | МЕЂУНАРОДНИ САЈАМ ТУРИЗМА – БЕОГРАД | УКУПНИ ТРОШКОВИ | 5.215,19 КМ |
| 3 | МЕЂУНАРОДНИ САЈАМ ТУРИЗМА –БАЊА ЛУКА | УКУПНИ ТРОШКОВИ | 981,00 КМ |
| 4 | ПОСЈЕТА ТУРИСТИЧКОЈ ОРГАНИЗАЦИЈИ ЗЛАТИБОР | ТРОШКОВИ ДНЕВНИЦА | 97,50 КМ |
| 5 | 28 МЕЂУНАРОДНА ИЗЛОЖБА УМЈЕТНОСТИ – НОВИ САД | ПУТНИ ТРОШКОВИ | 176,55 КМ |
| 6 | ПОСЈЕТА БАЊИ КОВИЉАЧИ И ТУРИСТИЧКОЈ ОРГАНИЗАЦИЈИ ГРАДА ЛОЗНИЦА | ПУТНИ ТРОШКОВИ | 51,45 КМ |
| 7 | СКУПШТИНА САВЕЗА ТУРИСТИЧКИХ ВОДИЧА РЕПУБЛИКЕ СРПСКЕ – БАЊА ЛУКА | ПУТНИ ТРОШКОВИ | 300,50 КМ |
| 8 | САЈАМ БЕОГРАД | ПУТНИ ТРОШКОВИ | 1.265,15 КМ |
| 9 | ПОСЈЕТА ТУРИСТИЧКОЈ ОРГАНИЗАЦИЈИ ОПШТИНЕ ТРСТЕНИК | ПУТНИ ТРОШКОВИ | 440,50 КМ |
| 10 | ПОСЈЕТА ПРИВРЕДНИМ УДРУЖЕЊИМА ОПШТИНЕ ЛЕСКОВАЦ | ПУТНИ ТРОШКОВИ | 252,50 КМ |
| 11 | ''САЈАМ ТУРИЗМА И ГАСТРОКУЛТУРЕ 2024'' БИЈЕЉИНА | УКУПНИ ТРОШКОВИ | 24.834,63 КМ |
| 12 | 22.МЕЂУНАРОДНИ САЈАМ ТУРИЗМА И ЕКОЛОГИЈЕ ''ЛИСТ'' - ЛУКАВАЦ | УКУПНИ ТРОШКОВИ | 355,00 КМ |
| 13 | МАНИФЕСТАЦИЈА ''ТРКЕ СА ПРЕПРЕКАМА'' - БИЈЕЉИНА | УКУПНИ ТРОШКОВИ | 500,13 КМ |
| 14 | УЧЕШЋЕ НА КОНФЕРЕНЦИЈИ ''ИНТЕГРАЦИЈА РЕГИОНАЛНЕ ТУРИСТИЧКЕ ПОНУДЕ И РАЗВОЈ ЛОКАЛНИХ ПРОИЗВОДА – СЕМБЕРИЈА, БИРАЧ И МАЈЕВИЦА'' - ВЛАСЕНИЦА | ПУТНИ ТРОШКОВИ | 139,70 КМ |
| 15 | САСТАНАК КООРДИНАЦИОНОГ ОДБОРА ТОРС-а – БАЊА ЛУКА | ПУТНИ ТРОШКОВИ | 285,00 КМ |
| 16 | СВЕСРПСКИ САБОР –БОГРАД | ПУТНИ ТРОШКОВИ | 48,75 КМ |
| 17 | СУСРЕТИ ПЛАНИНАРА | УКУПНИ ТРОШКОВИ | 1.960,00 КМ |
| 18 | МАНИФЕСТАЦИЈА ''ДАНИ МАЛИНЕ'' - БРАТУНАЦ | ПУТНИ ТРОШКОВИ | 140,00 КМ |
| 19 | ВИНОФЕСТ ВРШАЦ И КОНГРЕС РУРАЛНОГ ТУРИЗМА - ВРШАЦ | ПУТНИ ТРОШКОВИ | 428,00 КМ |
| 20 | ''ГАСТРО СУСРЕТИ 2024'' - ПЕЛАГИЋЕВО | ПУТНИ ТРОШКОВИ | 80,00 КМ |
| 21 | МОТО СКУП БАТКОВИЋ | УКУПНИ ТРОШКОВИ | 1.000,00 КМ |
| 22 | ДАН БОРЦА | УКУПНИ ТРОШКОВИ | 499,47 КМ |
| 23 | САВСКА РЕГАТА | УКУПНИ ТРОШКОВИ | 13.687,97 КМ |
| 24 | БИЈЕЉИНА ''HAND BALL'' 2023 | УКУПНИ ТРОШКОВИ | 999,00 KM |
| 25 | ИЗРАДА МОБИЛНОГ СЕЛФИ ЗНАКА | УКУПНИ ТРОШКОВИ | 2.450,00 KM |
| 26 | РАДНИ САСТАНАК СА ТУРИСТИЧКОМ ОРГАНИЗАЦИЈОМ ПРОКУПЉЕ | ПУТНИ ТРОШКОВИ | 482,15 КМ |
| 27 | САСТАНАК У ПРИВРЕДНОЈ КОМОРИ РЕПУБЛИКЕ СРПСКЕ – БАЊА ЛУКА | ПУТНИ ТРОШКОВИ | 278,50 КМ |
| 28 | РЕКЛАМА | АСТРА МЕДИА | 58,50 КМ |
| 29 | ПАНТЕЛИНСКИ ДАНИ | УКУПНИ ТРОШКОВИ | 6.212,70 КМ |
| 30 | ТУРИСТИЧКА СИГНАЛИЗАЦИЈА | УКУПНИ ТРОШКОВИ | 6.984,90 КМ |
| 31 | ЗЛАТНИ КОТЛИЋ СЕМБЕРИЈЕ | УКУПНИ ТРОШКОВИ | 11.611,27 КМ |
| 32 | 66. ДАНИ БЕРБЕ ГРОЖЂА - ВРШАЦ | ПУТНИ ТРОШКОВИ | 418,90 КМ |
| 33 | 15. САЈАМ ЗДРАВЕ ХРАНЕ, ЗАНАТА И ЗДРАВЕ КУЛТУРЕ - РАШКА | ПУТНИ ТРОШКОВИ | 520,00 КМ |
| 34 | СЈЕДНИЦА КООРДИНАЦИОНОГ ОДБОРА ТУРИСТИЧКЕ ОРГАНИЗАЦИЈЕ РЕПУБЛИКЕ СРПСКЕ – ТРЕБИЊЕ | ПУТНИ ТРОШКОВИ | 455,10 КМ |
| 35 | САЈАМ ВИНА | УКУПНИ ТРОШКОВИ | 6.960,35 КМ |
| 36 | СЕМИНАР ''УПРАВЉАЊЕ РАЗВОЈА ТУРИЗМА У ДЕСТИНАЦИЈАМА '' - ЗАГРЕБ | ПУТНИ ТРОШКОВИ | 419,25 КМ |
| 37 | РЕКЛАМА НА ПОРТАЛУ СРПСКАМЕДИА | УКУПНИ ТРОШКОВИ | 980,00 КМ |
| 38 | РЕКЛАМА НА ДРУШТВЕНИМ МРЕЖАМА | УКУПНИ ТРОШКОВИ | 100,00 КМ |
| 39 | КНЕЖЕВИ ДАНИ | УКУПНИ ТРОШКОВИ | 496,10 КМ |
| 40 | ТКАНИЦА ОД ЗЛАТА, ИГРЕ И ЗАНАТА | УКУПНИ ТРОШКОВИ | 1.994,08 КМ |
| 41 | 15.МЕЂУНАРОДНИ САЈАМ ТУРИЗМА И СЕОСКОГ ТУРИЗМА - КРАГУЈЕВАЦ | ПУТНИ ТРОШКОВИ | 651,10 КМ |
| 42 | КУПУСИЈАДА У ЦРЊЕЛОВУ | УКУПНИ ТРОШКОВИ | 86,55 КМ |
| 43 | КОЊИЧКИ КЛУБ ''ВРАНАЦ'' | УКУПНИ ТРОШКОВИ | 1.000,00 КМ |
| 44 | МУРАЛ ФЕСТ | УКУПНИ ТРОШКОВИ | 1.152,70 КМ |
| 45 | МИТРОВДАНСКИ ВАШАР БИЈЕЉИНА | УКУПНИ ТРОШКОВИ | 1.809,05 КМ |
| 46 | РАДНИ САСТАНАК СА ТУРИСТИЧКОМ ОРГАНИЗАЦИЈОМ ЛАКТАШИ | ПУТНИ ТРОШКОВИ | 227,00 КМ |
| 47 | 54.МЕЂУНАРОДНИ САЈАМ ТУРИЗМА – НОВИ САД | УКУПНИ ТРОШКОВИ | 713,50 KM |
| 48 | САСТАНАК КООРДИНАЦИОНГ ОДБОРА У ДОБОЈУ | ПУТНИ ТРОШКОВИ | 224,20 КМ |
| 49 | ПРИСУСТВО НА СЕМИНАРУ У НОВОМ БЕЧЕЈУ | ПУТНИ ТРОШАК | 454,40 КМ |
| 50 | ПРОМОТИВНИ МАТЕРИЈАЛ | УКУПНИ ТРОШКОВИ | 4.927,20 КМ |
| 51 | МАНИФЕСТАЦИЈА ЗИМСКИ КОРЗО | УКУПНИ ТРОШАК | 9.998,94 КМ |
|  | УКУПНО: |  | 115.875,58 КМ |

Упоредни показатељи планираних и утрошених средстава за програмске активности измјењеним Програмом рада са финансијскоим планом Туристичке организације Града Бијељина:

|  |  |  |  |
| --- | --- | --- | --- |
| Р. БР. | НАМЈЕНА / АКТИВНОСТ ПРЕМА ПРОГРАМУ | ПЛАНИРАНА СРЕДСТВА У КМ | УТРОШЕНА СРЕДСТВА У КМ |
| 1 | Манифестација ''Сајам туризма и гастрокултуре'' | 25.000,00 KM | 24.834,63 КМ |
| 2 | Манифестација ''Сајам вина'' | 7.000,00КМ | 6.960,35 КМ |
| 3 | Манифестација ''Савска регата'' | 15.000,00 КМ | 13.687,97 КМ |
| 4 | Манифестација ''Пантелински дани'' | 7.000,00 КМ | 6.212,70 КМ |
| 5 | Манифестација ''Златни котлић'' | 12.000,00 КМ | 11.611,27 КМ |
| 6 | Манифестација ''Митровдански вашар'' | 2.000,00 КМ | 1.809,05 КМ |
| 7 | Сустрети планинара | 2.000,00 КМ | 1.960,00 КМ |
| 8 | Учешће на манифестацијама и сајмовима у зрмљи и окружењу | 12.000,00 КМ | 11.028,10 КМ |
| 9 | Туристичка сигнализација | 7.000,00 КМ | 6.984,90 КМ |
| 10 | Израда пропагадног материјала | 5.000,00 КМ | 4.927,20 КМ |
| 11 | Реклама на друштвеним мрежама | 500,00 КМ | 100,00 КМ |
| 12 | Мурал фест | 2.000,00 КМ | 1.152,70 КМ |
| 13 | Тканица од злата, игре и заната | 2.000,00 КМ | 1.994,08 КМ |
| 14 | Београдски сајам | 6.500,00 КМ | 5.215,19 КМ |
| 15 | Бијељина „Hand ball cup“ 2023 | 1.000,00 КМ | 999,00 КМ |
| 16 | Зимски корзо | 10.000,00 КМ | 9.998,94 КМ |
| 17 | Коњички клуб ''Вранац'' | 1.000,00 КМ | 1.000,00 КМ |
| 18 | Кнежеви дани | 500,00 КМ | 496,10 КМ |
| 18 | Дан борца | 500,00 КМ | 499,47 КМ |
| 20 | Мото скуп Батковић | 1000,00 КМ | 1.000,00 КМ |
| 21 | Допуна ''Улице кишобрана'' | 10.000,00 КМ | 0,00 |
| 22 | Остале непредвиђене активности | 6.000,00 КМ | 3.403,93 КМ |
|  | УКУПНО | 135.000,00 КМ | 115.875,58 КМ |

## **ГЛАВНИ НОСИЛАЦ МАНИФЕСТАЦИЈА И СУОРГАНИЗАТОР МАНИФЕСТАЦИЈА - приказ појединачно планираних активности са мјерљивим индикаторима за 2024. годину**

1. **Манифестација „Сајам туризма“**

|  |  |  |  |
| --- | --- | --- | --- |
| **Назив активности** | **Манифестација „Сајам туризма и гастрокултуре“** | | |
| **Опис активности** | Сајам туризма је манифестација која је одржана 13. пут по реду у Бијељини, а представља догађај од изузетног значаја за развој туризма, како самог града тако и регије. Кроз ову манифестацију представљамо туристичке потенцијале Бијељине, Семберије и Мајавице, а самим тим промовишемо и Град у свим другим сегментима (привреда, културно-историјски сегмент, спорт...) Сајам се одржава сваке године и траје два дана. | | |
| **Мјерљиви индикатори за праћење резултата** | **Индикатори** | **Планиране**  **вриједности** | **Остварене**  **вриједности** |
| * Број излагача * Број посјетилаца * Медијска подршка | - 80  - 1000  - Манифестацију су пратиле све медијске куће на подручју Бијељине (РТРС, РТВ БН, ТВ АРЕНА; АТВ ФТВ,БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини). Поред локалних медија догађај су пратиле и друге медијске куће: Србија у кадру ТВ ИС, Агро тв. | - 88  - 1700  - Позвано је 16 медијских кућа |
| **Развојни ефекат – описни индикатори** | * Специфичност овога сајма огледа се у томе што је то сајам са ширим спектром садржаја и излагача, свега онога што је везано за туристичку привреду, али и промоцију регионалних манифестација као и националних кухиња. * Унапређење туристичке понуде * Размјена искустава * Промоција потенцијала града Бијељина * Представљање и умрежавање туристичке понуде и туристичких агенција, туроператера, дестинација и посјетилаца | | |
| **финансијска констуркција са изворима финансирања** | Износ:24.834,63 КМ | | |
| **Период и мјесто реализације** | 25. и 26.04.2024. године, у хотелу Дрина | | |
| **Циљне групе** | Туристичка организације, агенције, привреда, гастро понуда, туристи, посјетиоци | | |

1. **Манифестација „Савска регата“**

|  |  |  |  |
| --- | --- | --- | --- |
| **Назив активности** | **Манифестација „Савска регата“** | | |
| **Опис активности** | Прва манифестација у склопу "Пантелинских дана" одржана је 28. јула на ријеци Сави. За овај догађај владало је велико интересовање што показује и сам број учесника. Преко 1 500 учесника који су се распоредили у 142 пловна објекта провезло се маршрутом од Црњелова до Раче. | | |
| **Мјерљиви индикатори за праћење резултата** | **Индикатори** | **Планиране**  **вриједности** | **Остварене**  **вриједности** |
| * Број учесника * Број посјетилаца * Медијска подршка | - 100  - 1200  - Манифестацију су пратиле све медијске куће на подручју Бијељине (РТРС, РТВ БН, ТВ АРЕНА; АТВ ФТВ,БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини). Поред локалних медија догађај су пратиле и друге медијске куће: Србија у кадру ТВ ИС, Агро тв. | - 142  - 1500  - Позвано је 16 медијских кућа |
| **Развојни ефекат – описни индикатори** | - Основни циљ регате је дружење љубитеља вожње на води, посебно вожње на Сави.  - Са аспекта туризма овај догађај представља промоцију Бијељине, града између двије ријеке, града који је увијек важио за доброг домаћина.  - Размјена искустава | | |
| **финансијска констуркција са изворима финансирања** | Износ: 13.687,97 КМ | | |
| **Период и мјесто реализације** | 28.07.2024. године, ријека Сава | | |
| **Циљне групе** | Туристичке организације, агенције, привреда, гастро понуда, туристи, љубитељи воде, природних љепота, посјетиоци | | |

1. **Манифестација „Сајам вина“**

|  |  |  |  |
| --- | --- | --- | --- |
| **Назив активности** | **Манифестација „Сајам вина“** | | |
| **Опис активности** | Сајам вина је манифестација одржана 4. пут по реду у Бијељини и једна је од новијих манифестација у нашем граду. На идеју за организовање дошло се превасходно из потребе да се Семберији приближе винарије из региона, пошто у Семберији има велики број заљубљеника у енологију. Кроз ову манифестацију представили смо винарије из Македоније, Србије, Црне Горе, БиХ, Хрватске, Словеније као и неких европских земаља (Шпанија, Италија, Израел, Холандија..).  Сајам се одржава сваке године и траје један дан. | | |
| **Мјерљиви индикатори за праћење резултата** | **Индикатори** | **Планиране**  **вриједности** | **Остварене**  **вриједности** |
| * Број излагача * Број посјетилаца * Медијска подршка | 25  200  - Манифестацију су пратиле све медијске куће на подручју Бијељине (РТРС, РТВ БН, ТВ АРЕНА; АТВ ФТВ,БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини). Поред локалних медија догађај су пратиле и друге медијске куће: Србија у кадру ТВ ИС, Агро тв. | 30  400  - Позвано је 16 медијских кућа |
| **Развојни ефекат – описни индикатори** | * Сајам вина „Регио 2024“ показао је оправданост у својој организацији јер се потврдило да велики број љубитеља вина нису до сада имали прилику да се сусретну са оваквим искуством. * Учешће на сајму је узело 30 излагача из Србије, Црне Горе, Хрватске, БиХ, Словеније, Израела, Италије, Шпаније, Данске... * Унапређење туристичке понуде и промоција енологије на овом подручју. * У последње двије године на подручју Семберије већ су се појавиле одређене винарије које се самостално баве производњом винове лозе и вина (Лаловић, Станкић) * Размјена искустава | | |
| **финансијска констуркција са изворима финансирања** | Износ: 6.960,35 КМ | | |
| **Период и мјесто реализације** | 11.10.2024. године, у хотелу Дрина | | |
| **Циљне групе** | Љубитељи вина, енолози, гастро понуда, туристи, посјетиоци | | |

1. **Златни котлић Семберије 2024**

|  |  |  |  |
| --- | --- | --- | --- |
| **Назив активности** | **Манифестација „Златни котлић Семберије 2024“** | | |
| **Опис активности** | Традиционална манифестација коју организује Туристичка организација Града Бијељина одржана је 24.08.2024. у Бањи Дворови по 22. пут.  Овај догађај увијек плијени велику пажњу, па се тако више од хиљаду грађана Бијељине, семберских мјеста, околних општина, Србије, те грађана из дијаспоре који одмор проводе у завичају, окупило на дружењу. | | |
| **Мјерљиви индикатори за праћење резултата** | **Индикатори** | **Планиране**  **вриједности** | **Остварене**  **вриједности** |
| * Број учесника * Број посјетилаца * Медијска подршка | - 40  - 1200  - Манифестацију су пратиле све медијске куће на подручју Бијељине (РТРС, РТВ БН, ТВ АРЕНА; АТВ ФТВ,БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини). Поред локалних медија догађај су пратиле и друге медијске куће: Србија у кадру ТВ ИС, Агро тв. | - 50  - 1500  - Позвано је 16 медијских кућа |
| **Развојни ефекат – описни индикатори** | * Размјена искустава * Промоција гастро понуде * Промоција риболовног туризма | | |
| **финансијска констуркција са изворима финансирања** | Износ: 11.611,27 КМ | | |
| **Период и мјесто реализације** | 24.08.2024. године, Бања Дворови | | |
| **Циљне групе** | Туристичке организације, агенције, привреда, гастро понуда, туристи, лов и риболов, посјетиоци | | |

**Реклама на друштвеним мрежама**

На основу програма рада Туристичка организација Града Бијељине за 2024. годину врши се промоција туристичких потенцијала града путем Web, Инстаграм и Facebook странице, као и YouTube канала. На ову услугу утрошено је **100,00 КМ.**

**Туристичка сигнализација**

Туристичка сигнзализација у Бијељини у 2024. години постала је примјер модерног приступа промоцији туристичких дестинација. Увођењем савремених рјешења и повезивањем са дигиталним технологијама, град је показао своју посвећеност у развоју туризма и пружању квалитетног искуства свим посјетиоцима. Очекује се да ће овај корак донијети повећању туристичког промета и јачању имиџа Бијељине као незаобилазне дестинације у регији. Приликом реализације овог пројекта Туристичка организација Града Бијељина је израдила укупно 11 туристичких знакова. Укупно утрошених средстава за овај пројекат је **6.984,90 КМ**.

***„Дрвено селфи срце“***

Туристичка организација града Бијељина се опредјелила поред првобитног селфи знака „БијељИНа“ и „Селфи срца“ и за реализацију и трећег пројекта ове врсте „ Дрвено селфи срце“, обзиром на пажњу и атрактивност коју су изазвала претходна два пројекта. Знак, висок преко 2 метра је лако преносив те у зависности од активности и повода организовања манифестација и догађаја у граду му се мијења локација. Првобитна локација постављања била је испред Градске куће. Комплетан пројекат реализован је од стране Туристичке организације града Бијељина. Укупно утрошених средстава за овај пројекат је **2.450,00 КМ.**

1. **Израда пропагандног материјала**

|  |  |  |  |
| --- | --- | --- | --- |
| **Назив активности** | Израда пропагандог материјала | | |
| **Опис активности** | У склопу израде пропагандог материјала Туристичка организација Града Бијељина израдила је туристички водич. | | |
| **Мјерљиви индикатори за праћење резултата** | **Индикатори** | **Планиране**  **вриједности** | **Остварене**  **вриједности** |
| * Број брошуре туристички водич | 150 ком | 150 ком |
| **Развојни ефекат – описни индикатори** | * Директан утицај на долазак туриста * Повећање броја туриста | | |
| **финансијска констуркција са изворима финансирања** | Износ: 4.927,20 КМ | | |
| **Период и мјесто реализације** | Децембар.2024. године Бијељина | | |
| **Циљне групе** | туристи, посјетиоци, промоција, | | |

1. **Манифестација „Митровдански вашар“ (суорганизатори)**

„Митровдански вашар“ одржан је 08.11.2023. на простору Агротржног центра „Кнез Иво од Семберије“, која је окупила бројне излагаче из Републике Српске, Босне и Херцеговине и Србије. Излагачи су се представили са својим производима, традицијом, етно мотивима, а такмичење у припремању свадбарског купуса било је најатрактивније за све. Двадесетак екипа показало је знање у припремању овог специјалитета, а жири је на крају прогласио најбоље. Умијеће у припремању свадбарског купуса представили су заједнички ЈУ „Бања Дворови“ и Туристичка организација Града Бијељина.

Поред гастро промоције, „Митровдански вашар“ окупио је и бројне излагаче у области рукотворина, кућних љубимаца, стоке, те осталих атракција које прате овакав вид окупљања. Као и претходних година, Туристичка организација Града Бијељина подржала је овај догађај који је организовао АД „Град“ Бијељина. Ово је још једна у низу манифестација које промовише туристичку понуду Семберије. Износ утрошених средстава за ову манифестацију су **1.809,00 КМ**

1. **Учешће на манифестацијама и сајмовима у земљи и окружењу**

Туристичка организација учествовала је на сљедећим сајмовима и манифестацијама: Сајам туризма у Београду, Међународни сајам туризма Бања Лука, Сајам туризма у Бечу, Међународни сајам туризма у Нишу, Међународни сајам туризма и екологије Лукавац, Београдски манифест, Изложба „Сергеј Јовановић“ Београд, „Етно фестивал“ Инџија, 15. Међународни сајам пољопривреде, привреде и туризма Братунац, „Вино фест“ Вршац, Радни састанци Фоча, Источно Сарајево, Требиње, Теслић, Бања Лука. Дани бербе грожђа Вршац, Сајам туризма и сеоског туризма у Крагујевцу, 54. Међународни сајам туризма у Новом Саду. Укупна утрошена средства за учешће на манифестацијама и сајмовима износи **11.028,10 КМ.**

1. **СУСРЕТ ПЛАНИНАРА (СУОРГАНИЗАТОР)**

Планинарски савез Републике Српске је на простору планине Орловић и манастира Тавна обиљежио Дан планинара Републике Српске. Домаћин сусрета и организатор Републичке акције „Тавна 2023“, Планинарско еколошко друштво,, Мајевица „ из Бијељине угостило је око 200 планинара из више од 20 планинарских друштава из Републике Српске, Федерације БиХ и Србије. Туристичка организација је препознала значај овог сусрета планирала и била суорганизатор истог. За учеснике су организоване двије планинарске стазе дужине 8 и 16 километара, на којима се налазе бројне природне љепоте: Водопад Скакавац Шупља стијена, Пећина Старине Новака, средњовјековни немањићки Манастир „Свете Тројице“ у Тавни  и видиковац на врху планине Орловић. Укупно издвојених средстава за ову манифестацију је **1.960,00 КМ.**

1. **МОТО СКУП БАТКОВИЋ МК - КРЕЧАР**

Туристичка организација града Бијељина учествовала је у подршци 13. по реду овог мото скупа. Вријеме трајања скупа било је од 12.07. до 13.07.2024 године, гдје су љубитељи мотора могли да уживају у богатом програму и концертима које је организатор припремио. Овај мото скуп је итеткако популаран и посјећен, а самим тим даје велики допринос посјећености нашег града у периоду самог одржавања. Свједоци смо да велики број уживаоца мотора долази у наш град како из региона тако и из иностранства како би уживали у моторијади и дружењу а свакако и да посјете и обиђу туристичке атракције које наш град има. Укупно утрошена средства за овај мото скуп: **1.000,00 KM**

1. **МУРАЛ ФЕСТ**

Велику пажњу у нашем граду и ове године изазвало је одржавање трећег по реду „Мераки мурал феста“. Фестивал уличног сликарства у Бијељини представља креативни спој умјетности и заједнице, гдје локални и интернационални умјетници трансформишу градске зидове у живописна умјетничка дјела.

Овај догађај окупио је умјетнике из различитих дијелова земље и свијета који су стварали и излагали своје радове (умјетничке мурале) на великим зидовима и другим јавним површинама. И овог пута у нашем граду промовисана је улична умјетност, дат је допринос естетици и културној разноликости заједнице. У периоду од 16.10. до краја новембра фестивал је окупио умјетнике из Шпаније, Туриске, Хрварске и Босне и Херцеговине, којом приликом је осликано пет мурала. Укупно утрошена средства за ову манифестацију су **1.152,70** **КМ.**

1. **БИЈЕЉИНА „HAND BALL CUP 2024” (СУОРГАНИЗАТОРИ)**

|  |  |  |  |
| --- | --- | --- | --- |
| **Назив активности** | **Манифестација „БИЈЕЉИНА „HAND BALL CUP 2024”** | | |
| **Опис активности** | Седми међународни рукометни турнир **„БИЈЕЉИНА „HAND BALL CUP 2024”.**   * Турнир се одржава у највећем простору такве врсте на Балкану, етно селу Станишићи и сали локалне Гимназије уз учешће преко 100 екипа из седам држава. За пехаре и медаље бориће се тимови из Хрватске, Словеније, Србије, Црне Горе, Босне и Херцеговине, Украјине и Аустрије, а процјењено је више од 1700 учесника. * Учесници турнира имаће прилику да уживају у лепотама етно села Станишићи, али и да кроз игру и дружење стекну нека нова пријатељства. | | |
| **Мјерљиви индикатори за праћење резултата** | **Индикатори** | **Планиране**  **вриједности** | **Остварене**  **вриједности** |
| * Број екипа * Број учесника * Број посјетилаца * Медијска подршка | 80  1200  3500  Манифестацију су пратиле све медијске куће на подручју Бијељине (РТРС, РТВ БН, ТВ АРЕНА; АТВ ФТВ,БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини). Поред локалних медија догађај су пратиле и друге медијске куће: Србија у кадру ТВ ИС, Агро тв. | 110  1700  4500  Позвано је 13 медијских кућа |
| **Развојни ефекат – описни индикатори** | * Директан утицај на долазак туриста * Повећање броја туриста | | |
| **финансијска констуркција са изворима финансирања** | Износ: 999,00 КМ | | |
| **Период и мјесто реализације** | 16.-18.08.2024 | | |
| **Циљне групе** | Туристичка организације, агенције, привреда, гастро понуда, туристи, посјетиоци | | |

1. **ЗИМСКИ КОРЗО (СУОРГАНИЗАТОРИ)**

|  |  |  |  |
| --- | --- | --- | --- |
| **Назив активности** | **Манифестација „Зимски корзо“** | | |
| **Опис активности** | Четврти пут по реду на Тргу Краља Петра I Карађорђевића организована је манифестација Зимски корзо. Манифестација се одржала у временском периоду од 23.12.2024. до 14.01.2025. године. Град Бијељина је организовао дочек Нове године на градском тргу, у организацији је учестовавала и Туристичка организација. Тако су новогодишњу ноћ грађани Бијељине дочекали уз пјесме популарне групе „Валентино“. Такође је била организована прослава дана Републике 09.01.2025. уз концерт групе„Београдски синдикат“ а поред тога и прослава Нове године по Јулијанском календару уз наступ Банета Мојићевића. | | |
| **Мјерљиви индикатори за праћење резултата** | **Индикатори** | **Планиране**  **вриједности** | **Остварене**  **вриједности** |
| * Број излагача * Број посјетилаца * Медијска подршка | * 10   20000  - Манифестацију су пратиле све медијске куће на подручју Бијељине (РТРС, РТВ БН, ТВ АРЕНА; АТВ ФТВ,БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини). Поред локалних медија догађај су пратиле и друге медијске куће: Србија у кадру ТВ ИС, Агро тв. | - 14  25000  - Позвано је 13 медијских кућа |
| **Развојни ефекат – описни индикатори** | * Директан утицај на долазак туриста * Повећање броја туриста | | |
| **финансијска констуркција са изворима финансирања** | Износ: 9.998,94 КМ | | |
| **Период и мјесто реализације** | 23.12.2024. до 14.01.2025. године, Градски Трг Бијељина | | |
| **Циљне групе** | Туристичка организације, агенције, привреда, гастро понуда, туристи, посјетиоци | | |

1. **„ДАН БОРЦА“ (СУОРГАНИЗАТОРИ)**

Дан борца се обиљежава од 1957. године у знак сјећања на 4. јул 1941. године, када је Политбиро Централног комитета Комунистичке партије Југославије у београдској вили „Рибникар“ донио одлуку о подизању оружаног устанка и почетку борбе против фашизма. Народи тадашње Југославије су изабрали праву страну у том одлучујућем историјском тренутку и због тога је до краја рата погинуло око 305.000 бораца у партизанским јединицама, што је огроман допринос у свјетској борби против фашизма. Ово је важан културно историјски догађај за град Бијељину, којем сваке године присуствује већи број људи како са подручја града тако и из региона. Укупан утрошен износ за ову манифестацију **499,47 КМ**.

1. **Остале промотивне активности**

У склопу осталих промотивних активности Туристичка организација града Бијељина утрошила је одређена средства за сљедеће промотивне активности :

* Дрвено селфи срце
* Рекламирање туристичких потенцијала Бијељине

Туристичка организација града Бијељина у склопу промотивних активности утрошила је укупно  **3.503,98** **КМ.**

**Закључак:** Све програмске активности, осим допуне ''Улице кишобрана'', које је Туристичка организација Града Бијељина планирала Програмом рада са финансијским планом за 2024.годину су реализоване. Пројекат „Улица кишобрана“ реализован је 2023. године у износу од 29.819,80 КМ. Скупштина Града Бијељина је закључком број 01-013-28-17/24 тражила од Туристичке организације да осмисли ново рјешење за „Улицу кишобрана“. Туристичка организација није добила сагласност од Градске управе за ново идејно рјешење, јер Градска управа планира да настави уређење те улице (мурали, клупе, цвијеће итд...)

Број: 374/25 Директор Туристичке организације

Датум: 03.04.2025. \_\_\_\_\_\_\_\_\_\_\_\_\_\_\_\_\_\_\_\_\_\_\_

Јасмина Абдулахагић