****

**РАЗВОЈНА АГЕНЦИЈА ГРАДА БИЈЕЉИНА**

**Бијељина, Меше Селимовића 22А / 055-204-024 / ЈИБ:4402338060004 / Еко-код:00050910**

**email: email@agencijamsp.com / www:agencijamsp.com**

**ИЗВЈЕШТАЈ О РАДУ**

**са финансијским извјештајем Развојне агенције Града Бијељина за 2024. годину**

**Бијељина, април 2025. године**

**САДРЖАЈ**

1. УВОД.......................................................................................................…. 3
2. САЖЕТАК................................................................................................... 4
3. РЕАЛИЗОВАНЕ АКТИВНОСТИ............................................................. 7
   1. Финансијска подршка................................................................................. 7
      1. Подстицај развоја постојећих МСП ......................................................... 8
      2. Подстицај развоја предузетника ............................................................... 9

3.1.3. Подстицај развоја новооснованих привредника ..................................... 12

* 1. Нефинансијска подршка............................................................................. 19

1. ПРОМОТИВНЕ АКТИВНОСТИ ............................................................. 19
   1. Сарадња са другим институцијама ........................................................... 21
   2. Контрола намјенског коришћења подстицајних средстава..................... 23
2. ОСТАЛЕ АКТИВНОСТИ.......................................................................... 26
3. ФИСКАЛНА ОДГОВОРНОСТ.................................................................. 28
4. ФИНАНСИЈСКИ ИЗВЈЕШТАЈ ЗА 2024. ГОДИНУ................................. 29
5. ЗАКЉУЧАК................................................................................................ 30

# УВОД

## *-Сврха и законски оквир извјештавања о раду -*

## Развојна агенција Града Бијељина (у даљем тексту: Агенција) основана је 04.01.2006. године, као јавна установа, Одлуком Скупштине општине Бијељина („Службени гласник Општине Бијељина“, број 1/06), у складу са одредбама Законом о развоју малих и средњих предузећа, Законом о систему јавних служби и Статутом Града Бијељина у циљу јачања подршке локалном привредном развоју.

## Агенција, чије је сједиште у улици Меше Селимовића 22А, има својство правног лица, и као управна, непрофитна организација уписана је код Основног суда у Бијељини Рјешењем број: 080-0-REG-06-000115 од 03.04.2006. године, са оснивачким улогом од 5.000,00 КМ. Накнадни уписи се односе на усклађивање дјелатности, промјене овлашћених лица и промјена назива.

## На основу Рјешења о регистрацији Окружног привредног суда у Бијељини, број: 0590-рег-21-001 211 од 9.12.2021. године, уписана је промјена назива Агенције за развој малих и средњих предузећа Града Бијељина, нови назив гласи: „Развојна агенција Града Бијељина“.

## Овом измјеном извршено је усклађивање назива у складу са чланом 36. став 1. Закона о развоју малих и средњих предузећа („Службени гласник Републике Српске“ број: 50/13, 56/13) а у вези са чланом 13. став 1. Закона о измјенама и допунама Закона о развоју малих и средњих предузећа („Службени гласник Републике Српске“ број: 89/19), гдје стоји да: ријечи „локалне агенције за развој МСП“ замјењују се ријечима „локалне развојне агенције“.

Основна регистрована дјелатност Агенције је 84.13–*Регулисање и допринос успјешнијем пословању привреде*, а кључни циљ је;

У складу са Стратегијом развоја Града Бијељина реализоване програмске активности су усмјерене на пружање подршке отварању нових привредних субјеката, подршка запошљавању кроз додјелу подстицајних средстава за запошљавање и набавку основних средстава, пружање услуга савјетовања и промоција предузетништва.

Агенција има обавезу да сваке године доноси програм активности и финансијски план, а такође подноси извјештај о раду за предходну годину Скупштини Града Бијељина.

Евидентирање финансијских трансакција и пословних догађаја Агенције врши се у оквиру посебне оперативне јединице трезора (Остали корисници, ПЈ 5910), у складу са правилима трезорског пословања путем Одјељења за финансије.

Појединачни финансијски извјештаји који се подносе Одјељењу за финансије укључују се у консолидовани извјештај Градске управе Града Бијељина.

Надлежни ресорни орган је Одјељење за привреду Градске управе Града Бијељина које врши надзор у раду Агенције у складу са Законом и актима Оснивача.

Подносиоци пријава на јавне позиве расписане од стране Агенције у току 2024.

години дали су сагласност за објављивање и кориштење својих података који се користе при изради овог извјештаја.

Након усвајања овог извјештаја од стране оснивача исти ће бити објављен на интернет страници Агенције ради информисања јавности у складу са законом о праву на приступ информацијама.

Као обрађивач материјала Развојне агенције Града Бијељина доставља на разматрање Извјештај о раду са финансијским извјештајем за 2024. годину, Скупштини Града Бијељина у складу са Програмом рада Скупштине за 2025. годину.

# САЖЕТАК

Основ за израду годишњег Извјештаја о раду са финансијским извјештајем за 2024. годину је Одлука о оснивању и Статут Развојне агенције Града Бијељина (у даљем тексту: Агенција).

Годишњи извјештај о раду доноси преглед остварених активности које су планиране у Програму рада са финансијским планом за 2024. годину у извјештајном периоду, а које су везане за:

* Дјелокруг рада и организацију
* Мјере подршке привреди на подручју Града Бијељина израђене на основу законске регулативе, Стратегије развоја Града Бијељина и плана имплементације
* Утрошена средства

Реализацијом програмских активности Агенција доприноси имплементацији Стратегије локалног економског развоја Града Бијељина, путем реализованих планираних програмских активности, пројеката и мјера остварује реализацију секторских циљева економског развоја.

У овом Извјештају пружиће се основни подаци о раду Агенције, изнијети резултати њеног дјеловања, те назначити уочени проблеми.

Рад Агенције обиљежиле су активности на пружању услуга привредницима са подручја Града Бијељина у виду додјеле директних подстицајних средстава и пружању едукативних и информативних услуга.

Реализоване су три подстицајне мјере:

* подстицај развоја постојећих малих и средњих предузећа
* подстицај развоја предузетника
* подстицај развоја новооснованих привредника.

**Подстицајна мјера – подстицај развоја постојећих малих и средњих предузећа**

|  |  |  |
| --- | --- | --- |
| Укупно    Реализовано | Додијељено на основу одлуке | Додијељено на основу потписаних уговора |
| 62.300,00КМ | 62.300,00КМ |
| 62.300,00КМ – десет корисника | |

**Подстицајна мјера – подстицај развоја предузетника**

|  |  |  |
| --- | --- | --- |
| Укупно    Реализовано | Додијељено на основу одлуке | Додијељено на основу потписаних уговора |
| 141.400,00КМ 29 корисника | 124.400,00КМ 26 корисника |
| 124.400,00КМ - 26 корисника | |
|  | Три корисника су одустала од додијељених средстава | |

**Подстицајна мјера – подстицај развоја новооснованих привредника**

|  |  |  |
| --- | --- | --- |
| Укупно    Реализовано | Додијељено на основу одлуке | Додијељено на основу потписаних уговора |
| 168.300,00КМ 37 корисника | 148.300,00КМ 32 корисника |
| 148.300,00КМ - 32 корисника | |
|  | Пет корисника је одустало од додијељених средстава | |

|  |  |
| --- | --- |
|  | **Број привредних субјеката** |
| Укупан број поднесених пријава | 110 |
| Право на подстицајна средства остварило | 76 |
| Одустало од додијељених средстава | 8 |
| Потписано уговора | 68 |

Право на подстицајна средства остварило је 76 привредних субјеката, средства су додијељена у износу од 372.000 КМ, од тога:

- Износ од 126.800 КМ, (34,09%) за самозапошљавање младих до 35 година

- Износ од 145.000 КМ, (38,97%) за запошљавање нових радника код послодавца

- Износ од 100.200 КМ, (26,94%) за набавку основних средстава.

* Додијељени подстицај намијењен за повећање запослености - запошљавање адекватне радне снаге која је неопходна за раст конкурентности додијељена су привредним субјектима који су засновали радни однос са незапосленим лицима која су била пријављена на евиденцији незапослених лица код Завода за запошљавање – филијала Бијељина прије објављивања јавних позива. Право учешћа су имали привредни субјекти који обављају регистровану претежну дјелатност из области производње, прераде, услуга, угоститељства и трговине.
* Додијељени подстицај намијењен за набавку основних средстава као рефундација дијела уложених средстава за набавку:
* нематеријалних средстава; ISO стандарда, HACCP, CE знака и пословног софтвера
* увођење нове или значајно побољшање постојеће технологије; машина, опреме и алата.

Право учешћа су имали привредни субјекти који обављају регистровану претежну дјелатност из области производње, прераде.

* Додијељени подстицај намијењен за самозапошљавање младих до 35 година; лица која су на дан расписивања јавног позива имала до 35 година старости, а који су прије регистрације дјелатности били пријављени на евиденцији незапослених лица код Завода за запошљавање – филијала Бијељина/обављали дјелатност као допунско занимања/свршени средњошколци/студенти или остваривали радни однос код послодавца.

*Табеларни приказ додијељених подстицајних средстава и број привредних субјеката:*

|  |  |  |
| --- | --- | --- |
| **Намјена** | **Број радника/корисника** | **Додијељена средства/КМ** |
| Запошљавање радника | 29 | 145.000,00 |
| Самозапошљавање | 26 | 126.800,00 |
| За набављена основна средства | 22 | 100.200,00 |
| УКУПНО корисника остварило право на подстицај | 76 | 372.000,00КМ |

\**један корисник је остварио право за запошљавање два радника*

Након одустајања корисника од додијељених средстава - Средства додијељена на основу потписаних уговора о додјели подстицајних средстава по подстицајним мјерама, за следећу намјену:

|  |  |  |
| --- | --- | --- |
| **Намјена** | **Број корисника** | **Додијељена средства/КМ** |
| Запошљавање радника | 22 | 117.000,00 |
| Самозапошљавање | 25 | 123.300,00 |
| За набављена основна средства | 21 | 94.700,00 |
| УКУПНО корисника остварило право на подстицај | 68 | 335.000,00КМ |

\**један корисник је остварио право за запошљавање два радника*

У току 2025. године вршит ће се контрола намјенског кориштења додијељених подстицајних средстава на основу преузетих уговорних обавеза и Правилника. Након проведене контроле врши се израда извјештаја о обављеној контроли са анализом и оствареним ефектима који ће бити саставни дио годишњег извјештаја који се доставља оснивачу.

Едукативне и информативне услуге пружане су континуирано током цијелог извјештајног периода. Спровођењем ове активности имали смо за циљ да привреднике упознамо са могућностима за њихово успјешније пословање, могућностима остваривања финансијских средстава из различитих извора у циљу подизања њихове конкурентности. Вршена је промоција предузетништва путем учешћа на сајмовима.

Приликом спровођења програмских активности водило се рачуна о буџетском оквиру планираном за 2024. годину. Буџетска средства која су дата Агенцији на располагање трошена су законито, намјенски и сврсиходно.

## *-Организациона структура* -

Органи управљања су: Директор и Управни одбор. Органи управљања су одговорни за: вјеродостојност финансијско-књиговодствене документације, контролне поступке, провођење поступака јавних набавки, трошење средстава, вођење пословних књига, информисање и извјештавање.

Функцију чланова Управног одбора обављају три члана, која су именована рјешењем Скупштине Града Бијељина. Надлежности и одговорности Управног одбора регулисане су чл. 40. Закона о развоју малих и средњих предузећа, чланом. 17. Закона о систему јавних служби, Статутом Агенције и Пословником о раду Управног одбора.

У складу са Правилником о унутрашњој организацији и систематизацији радних мјеста („Службени гласник Града Бијељина“, број 6/22) и Правилником о измјенама и допунама правилника о унутрашњој организацији и систематизацији радних мјеста („Службени гласник Града Бијељина“, број 12/22) запослена су четири радника и директор. Један приправник и два приправника волонтера на финансирању обављања приправничког стажа.

## - *Економски показатељи -*

На основу макроекономских показатеља из године у годину се смањује број незапослених особа, биљежи се сталан тренд раста регистрованих дјелатности, из чега произилази да мјере које спроводи Агенција имају утицај на повећање броја регистрованих дјелатности као и смањења броја активних тражиоца запослења.

* Према подацима Одјељења за привреду Градске управе Града Бијељина на дан 31.12.2024. године, број активних предузетника је 2.351. Од укупног броја регистрованих предузетника 848 је жена или 36%.
* Већ седму годину заредом у Бијељини је забиљежен сталан тренд раста регистрованих предузетника.

*Активни предузетници по дјелатностима:*

|  |  |  |
| --- | --- | --- |
| **ДЈЕЛАТНОСТ** | **АКТИВНИ**  **ПРЕДУЗЕТНИЦИ**  **31.12.2024.** | **АКТИВНИ**  **ПРЕДУЗЕТНИЦИ**  **31.12.2023.** |
| ТРГОВИНА | 573 | 594 |
| САОБРАЋАЈ | 190 | 174 |
| ЗАНАТСТВО | 770 | 720 |
| УГОСТИТЕЉСТВО | 273 | 273 |
| АГЕНЦИЈЕ, УСЛУГЕ | 527 | 483 |
| ПОЉОПРИВРЕДА | 18 | 20 |
| **УКУПНО** | **2.351** | **2.264** |

*Подаци Одјељења за привреду*

*Евиденција активно тражење посла на подручју Града Бијељина:*

|  |  |  |  |  |
| --- | --- | --- | --- | --- |
| **Показатељи** | **2024. година** | **2023. година** | **2022. година** | **2021. година** |
| Биро Бијељина  - стање на евиденцији (активна понуда радне снаге) | 4.349 | 5.207 | 6.258 | 6.917 |
| Жене | 2.558 | 3045 | 3.715 | 4.047 |
| Биро Бијељина  -брисано ради запослења | 2.088 | 2.240 | 2.593 | 2.579 |
| Жене | 1.250 | 1.337 | 1.508 | 1.472 |

*Подаци ЈУ Завод за запошљавање-Биро Бијељина*

1. **РЕАЛИЗОВАНЕ АКТИВНОСТИ**

**3.1. Финансијска подршка**

Буџетом Града Бијељина за 2024. годину, планирана средства за подстицај развоја малих и средњих предузећа и предузетништва на подручју Града Бијељина износила су

400.000,00КМ на конту 415 200 грантови у земљи.

Агенција је спровела три подстицајне мјере:

* подстицај развоја постојећих малих и средњих предузећа
* подстицај развоја новооснованих привредних субјеката,
* подстицај развоја предузетника.

Реализовано је пет јавних позива у периоду јул-децембар, који су били намијењени постојећим привредним друштвима, женама предузетницама, предузетницима, новооснованим привредницима и самозапошљање младих до 35 година.

Право учешћа су имали привредни субјекти који обављају дјелатности из области:

производње, прераде, услуга, угоститељства и трговине.

Услови за остваривање права на подстицај прецизно су дефинисана Правилником о начину и условима коришћења подстицајних средстава за развој малих и средњих предузећа и предузетништва и предметним јавним позивима.

Оцјењивање приспјелих пријава за додјелу подстицајних средстава вршила је Комисија именована од стране директора Агенције. Комисија броји три члана, два члана су из реда запослених у Агенције а један члан је именовани радник из Одјељења за привреду.

Контролу намјенског кориштења додијељених подстицајних средстава вршит ће комисија именована од стране директора.

## 3.1.1 Подстицај развоја постојећих малих и средњих предузећа

1) Јавни позив за подстицај развоја постојећих малих и средњих предузећа

Право учешћа су имала: привредна друштва са подручја Града Бијељина који обављају дјелатности из области: производње, прераде, услуга и трговине Подстицај додјељен за: набавку основних средстава и запошљавање радника.

Укупно пријављено: тринаест привредних субјеката.

Вријеме реализације: јул-октобар.

*Средства су додијељена следећим предузећима:*

|  |  |  |  |  |
| --- | --- | --- | --- | --- |
| **Р.б** | ***Назив привредног субјекта*** | ***Износ средстава КМ.*** | ***Средства додијељена***  ***за запошљавање радника*** | ***Средства додијељена за опрему*** |
| 1. | д.о.о „KontoProm“ Бијељина | 10.000,00 | не | Да |
| 2. | д.о.о „“ S-papier“ Чардачине, Бијељина | 9.500,00 | не | Да |
| 3. | д.о.о „PRIZMA“ Бијељина | 8.200,00 | не | Да |
| 4. | д.о.о „БРАЋА ЛАЗИЋ“ Дворови | 8.200,00 | не | Да |
| 5. | д.о.о „М.П КОМЕРЦ“ Бијељина | 7.000,00 | не | Да |
| 6. | д.о.о „ПЕТРОВИЋ“ Бијељина | 6.500,00 | да | Не |
| 7. | д.о.о „МЕДАЉОН-ПРОМЕТ“ | 5.000,00 | да | Не |
|  | **УКУПНО** | **54.400,00** |  |  |

* Услове прописане Јавним позивом и Правилником нису испунили следећи привредни субјекти:

-д.о.о „ G&S TRADERS “ Бијељина,

-д.о.о „ДОБРО-КОМЕРЦ“ Бијељина,

-д.о.о „ПГП ГРАДИТЕЉ“ Бијељина,

-д.о.о „Elvaco MetPro“ Бијељина и

-д.о.о „STECO CENTAR“ Којчиновац.

1. Јавни позив за додјелу средстава за подстицај развоја постојећих малих и средњих предузећа у области женског предузетништва

Право учешћа су имали: привредни субјекти чији је оснивач и законски заступник жена; привредни субјекти који према класификацији обављају дјелатности из области производње, услуга и угоститељства на подручју Града Бијељина.

Подстицај додјељен за: набавку основних средстава и запошљавање радника.

Укупно пријављено: пет привредних субјеката.

Вријеме реализације: јул-октобар.

*Средства су додијељена следећим привредним субјектима:*

|  |  |  |  |  |
| --- | --- | --- | --- | --- |
| **Р.б** | ***Назив привредног субјекта*** | ***Износ средстава КМ.*** | ***Средства додијељена***  ***за запошљавање радника*** | ***Средства додијељена за опрему*** |
| 1. | Занатска кројачка радња „BABY  KUTAK“ Бијељина, вл. Ирена Бибић с.п, | 4.800,00 | не | Да |
| 2. | Занатска радња - фризерски салон  „АФРО“ Бијељина, вл. Свјетлана Кокановић с.п | 1.700,00 | не | Да |
| 3. | Занатска фризерска радња „БИЉАНА С“ Бијељина, вл. Биљана Црепуља с.п | 1.400,00 | не | Да |
|  | **УКУПНО** | **7.900,00** |  |  |

* Услове прописане Јавним позивом и Правилником није испунила:

-Агенција за пружање књиговодствених и рачуноводствених услуга „PROOFFICE“ Бијељина, вл. Чалаковић Драгана с.п и

-Занатска радња-фризерски салон „М&М“ Бијељина, вл. Маријана Николић с.п.

## 3.1.2 Подстицај развоја предузетника

Право учешћа су имали: привредни субјекти занатске и предузетничке дјелатности из области производње, услуга и трговине.

Подстицај додјељен за: набавку основних средстава и запошљавање радника. Укупно пријављено: 38 привредних субјекта.

Вријеме реализације: август-децембар.

*Средства су додијељена следећим предузетницима:*

|  |  |  |  |  |
| --- | --- | --- | --- | --- |
| **Р.б** | ***Назив фирме/предузетника*** | ***Износ средстава КМ.*** | ***Средства додијељена***  ***за запошљавање радника*** | ***Средства додијељена за опрему*** |
| 1. | Занатска радња – фризерски салон „ДОМИНИОН“вл. Саша Пејић, с.п, Бијељина | 10.000,00 | два радника | Не |
| 2. | Занатска столарска радња  „САВИЋ+“ вл. Жарко Савић, с.п, Чађавица Доња | 6.500,00 | један радник | Не |
| 3. | Занатска пекарска радња  „СЛАЂА“ вл. Слађана Бујак, с.п,  Бијељина | 6.500,00 | један радник | Да |
| 4. | Занатска радња „СТОЛАРИЈА  ЖИВКОВИЋ“ вл. Ацо Живковић, с.п, Дворови | 6.500,00 | да | Не |
| 5. | Занатска радња „COCO CRAFTS“ вл. Радо Радић, с.п, Главичице | 6.500,00 | један радник | Не |
| 6. | Занатска трговинска радња  „ПРОФИ МОНТ“ вл. Ниностав Вуловић, с.п, Попови | 6.500,00 | један радник | Да |
| 7. | Занатска столарска радња „ЕУРО СТИЛ“вл. Радивоје Кривокућа, с.п, Бијељина | 6.000,00 | не | Да |
| 8. | Занатска радња „СИГМА“ Амајлије | 5.500,00 | не | Да |
| 9. | Занатска радња „М-РАД“вл.  Раденко Максимовић, с.п, Попови | 5.500,00 | не | Да |
| 10. | Јавни превоз „ТРИФУНЧЕВИЋ  РС“вл. Славица Трифунчевић, с.п, Бијељина | 5.000,00 | један радник | Не |
| 11. | Занатска радња фризерски салон „STARS M EXTENSIONS“ вл.  Милијана Новаковић, с.п,  Бијељина | 5.000,00 | један радник | Не |
| 12. | Занатско трговинска радња  „МОБИ КЛИНИКА“вл. Дарко Мирковић, с.п, Бијељина | 5.000,00 | један радник | Не |
| 13. | Занатска радња „ЕН КЕРАМИКА“вл. Вељко Бабуновић, с.п, Ново насеље, Јања | 5.000,00 | један радник | Не |
| 14. | Занатска радња „Д КЕРАМИКА“вл. Данијел Јанковић, с.п, Бијељина | 5.000,00 | један радник | Не |
| 15. | Занатска радња – аутопраоница и кафе бар „ГРЕБИЋ“вл. Гордана Гребић, Вршани | 5.000,00 | један радник | Не |
| 16. | Јавни превоз „ЗОРАН ИЛИЋ“вл. Зоран Илић, с.п, Пучиле | 5.000,00 | један радник | Не |
| 17. | Ветеринарска амбуланта „НОВА  ВЕТ“вл. Раденко Митровић, с.п, Којчиновац | 5.000,00 | један радник | Не |
| 18. | Агенција за пружање рачуноводствених услуга „LIBRA OFFICE“ вл. Душан Павловић, с.п,  Бијељина | 5.000,00 | један радник | Не |
| 19. | Агенција за обраду података „ST  MARKETING“вл. Станислава Николић, с.п, Бијељина | 5.000,00 | један радник | Не |
| 20. | Јавни превоз „НОВАК ТРАНС“вл. Недељко Новак, с.п, Патковача | 5.000,00 | један радник | Не |
| 21. | Занатска радња – сервис електронике „МИЛЕ**“** вл. Милорад Маринковић, с.п,  Бијељина | 5.000,00 | један радник | Не |
| 22. | Занатска радња „Frigo Master“вл. Никола Томић, с.п, Бијељина | 3.500,00 | не | Да |
| 23. | Занатска радња аутосервис  „TEHNOS BN“вл. Томислав Богдановић, Бијељина | 3.500,00 | не | Да |
| 24. | Занатска аутоелектричарска радња „НИКОЛИЋ“вл. Драган Николић, с.п, Попови | 3.500,00 | не | Да |
| 25. | Занатска радња „TOP HOME**“** вл. Василије Милић, с.п, Бијељина | 3.200,00 | не | Да |
| 26. | Занатска радња – фризерски салон  „МИЛАН“вл. Милан Грбић, с.п,  Бијељина | 2.700,00 | не | Да |
| 27. | Занатска радња аутомеханичар  „БОЛЕ“вл. Богдан Боснић, с.п,  Бијељина | 2.500,00 | не | Да |
| 28. | Агенција за пружање  интелектуалних услуга „FILIX GROUP“вл. Владислав Филипић, с.п, Бијељина | 1.500,00 | не | Да |
| 29. | Предузетничка радња за фотокопирање и коричење„COOL COPY 13“ вл. Мирослав Ивановић, с.п, Бијељина | 1.500,00 | не | Да |
|  | **УКУПНО** | **141.400,00** | **18 радника** |  |

* Услове прописане Јавним позивом и Правилником нису испунили следећи предузетници, средства нису додијељена:

-Јавни превоз, вл. Славко Благојевић, с.п,Бијељина,

-Графички студио „PIKSEL**“** вл. Борјан Дивљановић, с.п, Бијељина,

-Јавни превоз, „MS“ вл. Славиша Митровић, с.п, Бијељина,

-Јавни превоз ствари, „ЛУЧИЋ ПРЕВОЗ“ вл. Чедо Лучић, с.п,Бијељина,

-Агенција „CNC-BN“вл. Славиша Мијатовић, с.п, Бијељина,

-Занатска радња аутопраоница „ЖИГ“вл. Саша Перић, с.п, Дворови,

-Трговинска радња „SACADEMY“вл. Бојана Стојановић, с.п, Бијељина,

-Занатска металопластичарска радња „АНТИЋ“вл. Милан Антић, с.п, Бијељина,

-Занатско трговинска радња „ОПТИКА БУБУЉ“вл. Славица Бубуљ, с.п, Бијељина.

* Након преузимања одлуке о додјели подстицајних средстава уговоре нису потписали следећи привредни субјекти, одустали:

|  |  |  |
| --- | --- | --- |
| ***Р.бр*** | ***Назив привредног субјекта*** | ***Намјена додијељених средстава*** |
| 1. | Занатска пекарска радња „СЛАЂА“ вл. Слађана Бујак, с.п, Бијељина | 6.500,00 запошљавање  /један радник/ |
| 2. | Ветеринарска амбуланта „НОВА ВЕТ“вл. Раденко Митровић, с.п, Којчиновац | 5.000,00 запошљавање  /један радник/ |
| 3. | Занатска радња „СИГМА“Амајлије | 5.500,00 основна средства |
|  |  | 17.000,00КМ |

## 3.1.3. Подстицај развоја новоснованих привредника

1. Јавни позив за запошљавање код послодавца и самозапошљавање младих до 35 година

Право учешћа:

-Особе старости до 35 година, које су се самозапослиле и регистровале властиту дјелатност као привредно друштво или предузетничку радњу и

-Привредни субјекти/послодавци који запошљавају особе старости до 35 година Укупно пријављено: четрдесет привредних субјеката. Вријеме реализације: септембар-децембар.

*Средства су додијељена следећим привредним субјектима:*

|  |  |  |  |  |
| --- | --- | --- | --- | --- |
| **Рб** | ***Назив фирме/предузетника*** | ***Износ средстава***  ***КМ*** | ***Средства додијељена*** | ***Средства додијељена за опрему*** |
| 1. | Занатска радња за постављање подних и зидних облога „V.S.“ вл. Вељко Станојловић, с.п, Пучиле | 8.000,00 | самозапошљавање  /једна особа/ | Не |
| 2. | Занатско предузетничка радња  „Majstor za drvo“ вл. Јово Малетић, с.п, Бијељина | 8.000,00 | самозапошљавање  /једна особа/ | Не |
| 3. | Занатска радња „ENERGODUO“ вл. Стефан Симић, с.п, Бијељина | 7.000,00 | самозапошљавање  /једна особа/ | Не |
| 4. | Услужне дјелатности у  копненом саобраћају „ČABAK - M“ вл. Младен Чабак, с.п,  Патковача | 6.000,00 | самозапошљавање  /једна особа/ | Не |
| 5. | Услужне дјелатности у копненом саобраћају „ČABAK“  вл. Милош Чабак, с.п,Патковача | 6.000,00 | самозапошљавање  /једна особа/ | Не |
| 6. | Агенција за рачунарско програмирање „SWIFT  SOLUTIONS“вл. Дамјан Аџић, с.п,Дворови | 6.000,00 | самозапошљавање  /једна особа/ | Не |
| 7. | Занатска радња „МГ ЕЛЕКТРО“ вл. Милисав Гајић, с.п,Пучиле | 5.000,00 | самозапошљавање  /једна особа/ | Не |
| 8. | Поправка апарата за домаћинство „Elektro servis  Slađo“вл. Слађан Ђурђевић, с.п, Велино Село | 5.000,00 | самозапошљавање  /једна особа/ | Не |
| 9. | Занатска радња „ЖСА“вл.  Жељко Благојевић, с.п,Велика Обарска; | 5.000,00 | самозапошљавање  /једна особа/ | Не |
| 10. | Агенција за рачунарско програмирање „DREAM STUDIO“ вл. Никола Јамина, с.п,Бијељина | 5.000,00 | самозапошљавање  /једна особа/ | Не |
| 11. | Агенција за рачунарско програмирање „NEGATIVE ZERO“вл. Славиша Петровић, с.п,Бијељина | 5.000,00 | самозапошљавање  /једна особа/ | Не |
| 12. | Агенција за ркламу и пропаганду „SIGNUM MEDIA“вл. Михајло Вук Лазић, с.п,Бијељина | 5.000,00 | самозапошљавање  /једна особа/ | Не |
| 13. | Занатска трговинска радња „SUN ACCESSORIES**“** вл.  Софија Стојановић, с.п,  Бијељина | 5.000,00 | самозапошљавање  /једна особа/ | Не |
| 14. | Занатска радња-аутопраоница, вулканизери кафе бар „ОБРЕНОВИЋ“вл. Ђорђе Обреновић, с.п,Вршани | 5.000,00 | самозапошљавање  /једна особа/ | Не |
| 15. | Занатска радња „ETNO  PERFEKTNO“вл. Виолета Крајишник, с.п,Бијељина | 5.000,00 | самозапошљавање  /једна особа/ | Не |
| 16. | Козметички салон „Z NAILS“ вл. Жељка Ђорђић, с.п,Бијељина | 4.200,00 | самозапошљавање  /једна особа/ | Не |
| 17. | Фризерско-козметички салон  „GLOSS STUDIO“вл. Милена Ђокић, с.п,Бијељина | 4.200,00 | самозапошљавање  /једна особа/ | Не |
| 18. | Занатска радња – фризерски салон „KLAUDIJA“вл.  Клаудија Милић, с.п,Бијељина | 4.200,00 | самозапошљавање  /једна особа/ | Не |
| 19. | Козметички салон „SUN STUDIO“ вл. Данијела Капикул, с.п,Бијељина | 3.800,00 | самозапошљавање  /једна особа/ | Не |
| 20. | Занатска радња „EXCLUSIVE  GROOMING SALON“вл. Ивана  Ћурчић, с.п,Бијељина | 3.800,00 | самозапошљавање /једна особа/ | Не |
| 21. | Угоститељска радња-кафе бар  „TROY“вл. Марко Вујић, с.п,  Бијељина | 3.800,00 | самозапошљавање  /једна особа/ | Не |
| 22. | Угоститељска радњароштиљница, кафе бар и кетеринг „GRILL HOUSE“вл. Ђорђе Бошњак, с.п,Бијељина | 3.800,00 | самозапошљавање  /једна особа/ | Не |
| 23. | Друштво са ограниченом одговорношћу „StefeX“ Бијељина | 3.500,00 | самозапошљавање  /једна особа/ | Не |
| 24. | Ауто школа „TEA“вл. Теа  Носовић с.п,сједиште;  Нушићева бр.13, Бијељина | 3.300,00 | самозапошљавање  /једна особа/ | Не |
| 25. | Трговинска радња за кућне љубимце „Happy Pets“вл.  Катарина Марјановић, с.п,  Бијељина | 3.200,00 | самозапошљавање  /једна особа/ | Не |
| 26. | Самостална естетска радња  „НОКАТ СТУДИО“вл. Драгана Петровић, с.п,Бијељина | 3.000,00 | самозапошљавање  /једна особа/ | Не |
| 27. | Занатска браварска радња „OBRADOVIĆ INOX“вл.  Драган Обрадовић, с.п,  Бијељина | 3.000,00 | запошљавање  код послодавца једна радник | Не |
| 28. | Занатска молерско фасадерска радња „МОЛЕР ПЕРО“вл. Перан Јањић, с.п,Дијелови | 3.000,00 | запошљавање  код послодавца један радник | Не |
| 29. | Друштво са ограниченом одговорношћу „MS Hydro“ Бијељина | 3.000,00 | запошљавање  код послодавца један радник | Не |
| 30. | Друштво са ограниченом одговорношћу „HAPPY TRAVEL“ Бијељина | 2.000,00 | запошљавање  код послодавца  један радник | Не |
|  | **УКУПНО** | **137.800,0** | **30 радника** |  |

* Услове прописане Јавним позивом и Правилником нису испунили привредни субјекти:

-Занатско трговинска радња „S-COFFEE“ вл. Спасоје Јелић, с.п,Бијељина,

-Занатска радња-аутосервис и кафе бар „МТМ“ вл. Мишо Тошковић, с.п, Бијељина, -Трговинска радња „ПОГРЕБНЕ УСЛУГЕ КОД ЈОЦЕ“ вл. Миодраг Петрић, с.п,Дворови,

-Занатска радња „AluFrance“ вл. Бојан Мичић, с.п,Јања,

-Занатска радња „Relaksacija“ вл. Борис Шкарица, с.п, Илинданска бр.1, Јања, „ARENA MOBIL“ д.о.о Бијељина,

-Трговинско занатска радња „BOĆA ELEKTRO“ вл. Борислав Јањић, с.п,Бијељина, и

-„OIKOS INSTITUT“ д.о.оБијељина.

* Након преузимања одлуке о додјели подстицајних средстава уговоре нису потписали следећи привредни субјекти, одустали:

|  |  |  |
| --- | --- | --- |
| ***Р.бр*** | ***Назив привредног субјекта*** | ***Намјена додијељених средстава*** |
| 1. | Друштво са ограниченом одговорношћу „StefeX“ Бијељина | 3.500,00 самозапошљавање један радник |
| 2. | Друштво са ограниченом одговорношћу „MS Hydro“ Бијељина | 3.000,00 запошљавање код послодавца, један радник |
| 3. | Друштво са ограниченом одговорношћу „HAPPY TRAVEL“ Бијељина | 2.000,00 запошљавање код послодавца, једнан радник |
|  |  | 8.500,00КМ |

1. Јавни позив за подстицај развоја новооснованих привредних субјеката

Право учешћа су имали привредна друштва и самостални предузетници са подручја Града Бијељина. Према класификацији дјелатности: производне и услужне дјелатности.

Регистровани 2024. године.

Средства додјељивана за: запошљавање радника и набавку основних средстава.

Укупно пријављено: четрнаест привредних субјеката.

Вријеме реализације: септембар-децембар.

*Средства су додијељена следећим привредним субјектима:*

|  |  |  |  |  |
| --- | --- | --- | --- | --- |
| **Р.б** | ***Назив фирме/предузетника*** | ***Износ средстава***  ***КМ*** | ***Средства додијељена за запошљавање радника*** | ***Средства додијељена за опрему*** |
| 1. | Занатска радња - клаоница  „КЛАОНИЦА САВИЋ“ вл. Младен Савић, с.п, Љељенча | 6.500,00 | један радник | Не |
| 2. | Занатска радња - аутосервис  „ОСТОЈИЋ“ вл. Миливоје Остојић, с.п, Амајлије | 5.000,00 | један радник | Не |
| 3. | Занатска електроинсталатерска радња  „IN ELEKTRO“вл. Младен Маринковић, с.п, Бијељина | 5.000,00 | један радник | Не |
| 4. | Занатска електроинсталатерска радња „ELEKTRO DX“вл. Дико Деспотовић, с.п, Модран | 5.000,00 | један радник | Не |
| 5. | Занатска радња – аутосервис  „ДИМИЋ“вл. Драгиша Димић, с.п, Загони | 5.000,00 | један радник | Не |
| 6. | Занатска радња фризерски салон  „Јелена Јовишевић“вл. Јелена Јовишевић, с.п, Бијељина | 2.500,00 | не | Да |
| 7. | Друштво са ограниченом одговорношћу за производњу, трговину и услуге „BREMAAG“ Светог Саве бр.82, Бијељина | 1.500,00 | не | Да |
|  | УКУПНО | 30.500,00 | 5 радника |  |

* Услове прописане Јавним позивом и Правилником нису испунили следећи привреди субјекти, средства нису додијељена:

-Угоститељска радња – роштиљница и кетеринг „ЛЕСКОВАЧКИ ГРИЛ“ вл. Огњен Мирковић, с.п,Бијељина,

-Јавни превоз лица „VIP TAXI“ вл. Срђан Јовановић, с.п,Бијељина,

-Јавни превоз лица „DIS TAXI“ вл. Дарко Мићић, с.п,Модран,

-Занатска радња фасадни и штукатурни радови „ЈАЊИЋ С“ вл. Сања Јањић, с.п,Бијељина,

-Занатска аутомеханичарска радња „GAGI“ вл. Драган Копривица, с.п,Дворови,

-Јавни превоз „KELE“ вл. Миле Цацановић, с.п,Љесковац,

-Берберница „СИТНИ“ вл. Бојан Тодоровић, с.п,Бијељина

* Након преузимања одлуке о додјели подстицајних средстава уговоре нису потписали следећи привредни субјекти, одустали:

|  |  |  |
| --- | --- | --- |
| ***Р.бр*** | ***Назив привредног субјекта*** | ***Намјена додијељених средстава*** |
| 1. | Занатска радња - клаоница „КЛАОНИЦА САВИЋ“ вл. Младен Савић, с.п, Љељенча | 6.500,00 запошљавање  /један радник/ |
| 2. | Занатска радња - аутосервис „ОСТОЈИЋ“ вл. Миливоје Остојић, с.п, Амајлије | 5.000,00 запошљавање  /један радник/ |
|  |  | 11.500,00КМ |

* Поступајући по одредби Програма рада са финансијским планом за 2024. годину, „Неутрошена финансијска средства из подстицајне мјере/јавног позива могу се утрошити на другу подстицајну мјеру/јавни позив, а у висини укупних планираних средстава за подстицај буџетом Агенције. Сагласност на преусмјеравање подстицајних средстава даје Управни одбор.

Управни одбор је донио двије одлуке о преусмјеравању средстава;

1. Одлуком Управног одбора, број: 1346/24 од 31. 10. 2024. године обезбијеђена су средства за све кориснике који су испунили услове Јавног позива за додјелу подстицајних средстава за подстицај развоја предузетника на подручју Града Бијељина и Правилника. Средства преусмјерена у износу од 25.400,00КМ.
2. Одлуком Управног одбора, број: 1672/24 од 11. 12. 2024. године обезбјеђена су средства за све кориснике који су испунили услове Јавног позива за запошљавање код послодавца и самозапошљавање младих до 35 година на подручју Града Бијељина и Правилника. Средства преусмјерена у износу од 39.200,00КМ.

* Након потписивања уговора о додјели подстицајних средстава Агенција је све налоге за исплату доставила у Одјељењу за финансије које врши коначни пренос средстава са рачуна Трезора Града Бијељина, конто 415 200 буџетског корисника Агенције у корист корисника подстицаја на његов жиро рачун.
* До дана завршетка израде овог извјештаја подстицајна средства нису исплаћена.

Током реализације додјеле директних подстицаја уочене су потешкоће код корисника који су поднијели пријаве за повећање запослености. Одређени број корисника, односно шест корисника је након преузимања одлуке о додјели подстицајних средстава одустало од додијељеног подстицаја из разлога што нису били у могућности да пронађу адекватно незапослено лице које се водило у евиденцији Завода за запошљавање прије објаве јавних позива. На основу наведеног дошло је до одустајања од додијељених подстицајних средстава по овом основу у укупном износу од 28.000,00КМ. Два корисника нису потписала уговоре по другом основу у износу од 9.000,00КМ.

## *Планирана и реализована средства за додјелу директних подстицаја*

|  |  |
| --- | --- |
| **Укупно планирано** | **380.000,00КМ** |
| **Укупно додијељено подстицајних средстава** | **372.000,00КМ** |
| Корисници одустали од додијељених средстава | 37.000,00КМ |
| **Реализовано/ потписани уговори** | **335.000,00КМ** |
| Нереализовано/неутрошено | 8.000,00КМ |
| Укупно неутрошено | 45.000,00КМ |

|  |  |
| --- | --- |
|  | **Број привредних субјеката** |
| Укупан број поднесених пријава | 110 |
| Право на подстицајна средства остварило | 76 |
| Одустало од додијељених средстава | 8 |
| Потписано уговора | 68 |

Утицај на имплементацију Стратегије локалног економског развоја Града Бијељина

Додјелом директних подстицаја у 2024. години, Агенција је остварила утицај на имплементацију Стратегије локалног економског развоја Града Бијељина.

*Табела 1. Остварење мјере и активности*

|  |  |  |  |
| --- | --- | --- | --- |
| **Мјера** | Подстицај развоја постојећих малих и средњих предузећа | | |
| **Сврха провођења** | Мјера остварује реализацију секторских циљева економског развоја Града Бијељина | | |
| **Одговорност за спровођење** | Развојна агенција Града Бијељина | | |
| **Намјена** | Повећање запослености  Набавка основних средстава | | |
| **Опис: Спроведене мјере** | Јавни позив за подстицај развоја постојећих малих и средњих предузећа Јавни позив за додјелу средстава за подстицај развоја постојећих малих и средњих предузећа у области женског предузетништва | | |
| **Показатељи резултата** | Планирани циљ | | Остварени резултат |
| Укупно планирано за мјеру | 10 подржаних мсп | подржано 10 мсп |
| запослено 5 нових радника | запослено 2 нова радника |
| **Активност** | Јул - Октобар | | Јавни позив отворени 23.7. 2024 – 13. 8. 2024. године |

*Табела 2. Остварење мјере и активности*

|  |  |  |  |
| --- | --- | --- | --- |
| **Мјера** | Подстицај развоја предузетника | | |
| **Сврха провођења** | Мјера остварује реализацију секторских циљева економског развоја Града Бијељина | | |
| **Одговорност за**  **спровођење** | Развојна агенција Града Бијељина | | |
| **Намјена** | Повећање запослености  Набавка основних средстава | | |
| **Опис:**  **Спроведене мјере** | Јавни позив за додјелу подстицајних средстава за подстицај развоја предузетника | | |
| **Показатељи резултата** | Планирани циљ | | Остварени резултат |
| Укупно планирано за мјеру | 20 подржаних предузетника | подржано 29 предузетника |
| запослено 10  нових радника | запослено 16 радника |
| **Активност** | Август - Децембар | | Јавни позив отворени 13.8. 2024 – 3. 9. 2024. године |

*Табела 3. Остварење мјере и активности*

|  |  |  |  |
| --- | --- | --- | --- |
| **Мјера** | Подстицај развоја новооснованих привредних субјеката | | |
| **Сврха провођења** | Мјера остварује реализацију секторских циљева економског развоја Града Бијељина | | |
| **Одговорност за**  **спровођење** | Развојна агенција Града Бијељина | | |
| **Намјена** | Запошљавање код послодавца  Самозапошљавање младих до 35 година | | |
| **Опис: Спроведене мјере** | Јавни позив за подстицај развоја новооснованих привредних субјеката  Јавни позив за запошљавање код послодавца и самозапошљавање младих до 35 година | | |
| **Показатељи резултата** | Планирани циљ | | Остварени резултат |
| Укупно планирано за мјеру | 30 подржаних мсп | подржано 37 мсп |
| запослено 30 нових радника | запослено 31 нова радника |
| **Активност** | Септембар - Децембар | | Јавни позив отворени 19.9. 2024 – 11. 10. 2024. године |

**3.2. Нефинансијска подршка**

### Услуга менторинга

Нефинансијску подршку која се односи на реализацију пројекта „Јачање и проширење менторинг услуга у мсп у земљама Западног Балкана“ по методологији Јапанске агенције за међународну сарадњу (ЈИЦА) спроводи сертификовани ментор из наше агенције у привредном субјекту „Тријумф“ с.п, Бијељина. Крајњи рок за реализацију је март 2025. године, након чега ће се поднијети Извјештај о реализацији пружених услуга менторинга Развојној агенцији Републике Српске.

### Акцелератор програм

Акцелератор програм планиран као нефинансијска подршка намијењен иновативним почетницима у пословању није реализован. Циљ програма је био да пружи подршку иновативним почетницима у пословању кроз интензивно едукативно савјетовање у трајању од 2,5 мјесеци.

Носилац реализације овог програма Развојна агенција Града Бијељина и Развојна агенција Републике Српске, међутим Развојна агенција Републике Српске је изразила крајњу незаинтересованост, није приступила реализацији овог програма како је планирано у периоду од јула до новембра нити је расписала јавни позив. За ову намјену планирана су средства која су остала неутрошена у износу од 10.000,00КМ.

Нефинансијска подршка одвијала се и кроз:

* развој пословних контаката,
* информације о правној регулативи за пословање,
* давање упутства за регистрацију пословног субјекта,
* информисање о индустријским зонама као и могућностима пословања у њима,
* повезивања са локалним добављачима и др.

1. **ПРОМОТИВНЕ АКТИВНОСТИ**

## Промоција на сајмовима

Организован је наступ на 13. Сајму привреде Модрича 2024 и пружена прилика привредницима да представе своје производе и пласирају их на тржиште.

Учешће на 22. Међународном сајаму пољопривреде, лова и риболова ИНТЕРАГРО 2024, као и учешће на на 17. Регионални сајам привреде у Новој Пазови, дводневни сајам одржан у организацији Општине Стара Пазова, Привредне коморе Србије и Регионалне привредне коморе Сремског управног округа.

## Конференција омладинског предузетништва

Реализована је панел Конференција под називом омладинско предузетништво као допринос реализацији агенде Омладинске политике Републике Српске од 2023-2027.

Организација овог догађаја имала је за циљ да подстакне учешће младих у акцијама и доношењу одлука на локалном и регионалном нивоу. Локални органи власти најближи младој особи имају веома битну улогу у промовисању учешћа младих да допринесу постизању предвиђених циљева у сарадњи са удружењима грађана, институцијама и осталим субјектима друштвене заједнице.

Конференција је организована као једнодневни догађај, у форми панела на двије теме:

-Правна регулатива и начини успостављања младих у улози предузетника,

-Предузетништво као дјелатности којима се млади баве.

Учесници панел дискусија су били из региона, представници локалних општина и градова Републике Српске, представници Града Бијељина, Развојне агенције Града Бијељина, локални и регионални експерти из области предузетништва, академске заједнице и сл.

*Табела 3. Остварење мјере и активности*

|  |  |  |  |
| --- | --- | --- | --- |
| **Мјера** | Промоција предузетништва | |  |
| **Показатељи резултата** | Укупно планирано за мјеру | Учешће на три сајма | Организовано учешће на сајмовима;  Интерагро 2024 Бијељина,  13. Сајму привреде Модрича и  17. Регионални сајам привреде у Новој Пазови |
| Организовање  Конференције омладинског предузетништва | Одржана је Конференција омладинског предузетништва |
| **Активност** | Април - Новембар | |  |

## Информисање

У складу са Законом о приступу информацијама и одредбама Статута, јавност рада Агенције обезбјеђује се благовременим и истинитим обавјештавањем јавности о раду. Агенција обавјештава јавност путем средстава јавног информисања, интернет презентације, издавањем публикација, одржавањем конференција као и стварањем услова да се јавност упозна са одлукама и радом Агенције. Поштујући обавезе које проистичу из законских и подзаконских прописа у обављању дјелатности поступало се у складу наведеног.

Одржали смо Инфо дан на коме смо презентовали Програм рада са финансијским планом за 2024. годину и Правилник о начину и условима кориштења подстицајних средстава за развој малих и средњих предузећа и предузетништва, на овом догађају узело учешће више од тридесет привредних субјеката и заинтересованих грађана потенцијалних предузетника.

У складу са опредјељењем важности транспарентног рада доступног јавности заинтересованој за подстицаје и допринос успјешнијем пословању привреде у непосредном контакту преносимо информације о обављању дјелатности и темпу реализације планираних програмских активности.

Циљ организовања оваквог догађаја је да се пренесу информације о условима и начину пријаве за остваривање права на подстицајна средства привредним субјектима и средствима јавног информисања, а које ће допринијети успијешној припреми пројектних приједлога на јавне позиве које расписујемо у току године.

Агенција је у извјештајном периоду вршила ажурирање података који су доступни на интернет страници, као што су:

-Актуелни јавни позиви за коришћење средстава намјенских фондова и програма донатора за подстицање малог и средњег предузетништва;

-Трошкови пословања у Граду Бијељина;

-Упутство за регистрацију занатско – предузетничке дјелатности;

-Упутство за регистрацију привредних дјелатности;

-Актуелни Програм рада;

-Актуелне јавне позиве;

-Реализоване јавне набавке;

-И друге информације везане за законске прописе и сл. Интернет адреса Агенције је [www.agencijamsp.com](http://www.agencijamsp.com/)

Континуирано се побољшава квалитет интернет странице Агенције, као и ажурирање андроид апликација која са може преузети на Google Play Store, путем које сви заинтересовани корисници могу пратити и бити благоворемено обавјештени о свим активностима. Такође, имамо континуирано успјешну сарадњу са медијима и увијек смо доступни да пружимо потребне информације.

### **4.1. Сарадња са другим институцијама**

Агенција је учествовала у манифестацијама које су организовале друге организације и институције из владиног и невладиног сектора, у сврху повезивања ефикаснијег дјеловања и доприноса развоја привреде.   
 На позив представништва Републике Српске из Аустрије поводом дана проглашења првог Устава Републике Српске директор Агенције присуствовао је на свечаном пријему поводом овог значајног догађаја. Наглашен је значај заједништва његовања нашег идентитета, традиције и културе. Овом приликом поменуте су и могућности сарадње са институцијама и представљање понуда за улагање у Републику Српску и директни контакти са привредницима пословне заједнице из Аустрије.

Агенција је узела учешће на радионици о промоцији извоза МСП-а и интеграцији у глобалне ланце вриједности, овај догађај од велике је важности за постизање отворене и инклузивне дискусије о кључним изазовима у Босни и Херцеговини, овом приликом на радионици окупили су се представници из јавне управе, приватног сектора и цивилног друштва. Овај догађај је дио EU4DigitalSME пројекта који OECD тим реализује са GIZом. Сви дијалози и радионице о јавним политикама у склопу овог пројекта базирани су на закључцима и препорукама OECD публикације SEM Policy Index 2022 у циљу стварања што конструктивнијег дијалога и постизања конкретних препорука о најбољем начину конципирања јавних политика у складу са потребама МСП-а.

Учешће на четвртој Ddays конференцији под називом „Актуелне промјене у пословању финансијског сектора-зеленије, дигиталније одговорније“ са фокусом на теме које обликују будућност банкарског сектора у БиХ. Примјена Закона о електронском новцу у Републици Српској којим се стварају услови за развој домаћег тржишта електронског новца и постављању основе за кориштење дигиталног облика новца као и Закона о спречавању прања новца и финансирања терористичких активности у БиХ, биле су главне теме овог догађаја.

Седми „Јахорина економски форум“ под називом „Западни Балкан-Дугорочни правци развоја“. Дугорочни правци развоја Западног Балкана су теме које су биле активне кроз панел дискусије и тражили се начини да се регион интегрише у економском смислу и да се ослободи од сувишних процедура које доносе оптерећење пословању.

Подручна привредна комора Бијељина и општина Братунац организовали су панел дискусију „Интеграција регионалне туристичке понуде и развој локалних производа-Семберија, Бирач и Мајевица“. Овај догађај имао је за циљ да представи системски приступ обједињењу туристичке понуде ове регије, као и за унапређење промоције пласмана квалитетних, аутентичних домаћих производа.

Конференција „Мрежа европских центара за дигиталне иновације (EDIH)“ Циљ конференције је да се активности EDIH представе клијентским предузећима. Учесници конференције су пружаоци услуга у области дигиталне трансформације, као и представници предузећа која траже одређена IT рјешења за унапређење свог пословања.

EDIH је за свој рад добио подршку надлежних институција у Републици Српској.

Учешће на информативно-едукативној Конференцији коју је организовала Мрежа за изградњу мира на којој је представљено истраживање из области локалног развоја при чему су размијењена искуства везана за различите канале сарадње у локалним заједницама.

У оквиру пројекта „Унапређење развоја социјалне економије ангажовањем локалних власти у екосистеме подршке друштвеним предузећима за инклузивније тржиште рада у Дунавској регији“ – Danube4SEcosystem Развојна агенција Републике Српске одржала је међународни догађај „Дијалог о политикама и радионицу за пренос знања у области друштненог предузетништва“. Главни циљ овог пројекта је заједнички развој политика и програма интензивније подршке локалних власти одрживом пословању друштвених предузећа ка лакшем и значајнијем запошљавању особа из посебно осјетљивих категорија широм Дунавске регије.

Овом приликом истакнут је значај доношења Закона о друштвеном предузетништву и пратећих подзаконских аката из ове области, те да је правни статус стекло шест привредних субјеката у Републици Српској од тога три на подручју града Бијељина.

Друштвено предузетништво као битна област предузетништва како би се даље развијало и унапређивало треба подршку, размјену искустава и добре праксе у овој области. У оквиру одржане радионице за пренос знања у области друштвеног предузетништва која је имала за циљ пренос знања и вјештина између друштвених предузећа и јединица локалне самоуправе, као и отклањање изазова на том путу с циљем оспособљавања осјетљивих категорија људи да буду конкурентни на тржишту рада.

Избор најзначајнијих страних инвеститора у Босни и Херцеговини за 2024. годину, који је организовала Агенција за унапређење страних инвестиција у БиХ (ФИПА). Плакату за постигнуте резултате у пословању за 2024. годину добило је 12 компанија које су до сад уложиле 365 мил КМ, а запошљавају 3.766 радника.

Међу награђеним компанијама које послују у Републици Српској је и „Pass“ д.о.о Бијељина. Агенција за унапређење страних инвестиција у БиХ већ деветнаест година организује ову манифестацију како би исказала захвалност страним компанијама које улажу у БиХ, запошљавају БиХ грађане и доприносе економском развоју.

Учешће на „Седмој годишњој конференцији о финансијском управљању и контроли у јавном сектору у Босни и Херцеговини“ коју је организовао Координациони одбор централних јединица за хармонизацију Босне и Херцеговине. На овом скупу размијењена су искуства и успостављени комуникациони канали с циљем унапређења квалитета система интерних контрола у јавном сектору у цијелој БиХ. На конференцији је било говора о темама из области; тренутно стање успостављања и развоја финансијског управљања и контроле, развој финансијског управљања и контроле у организацијама јавног сектора, улози интерних контрола у процесу јавних набавки као и о управљању ризицима с аспекта развоја финансијског управљања и контроле.

Учешће на Форуму за тражење партнера у оквиру Програма прекограничне сарадња Србија – Босна и Херцеговина 2021 – 2027, одржана је Инфо сесија поводом објављеног Првог позива за подношење приједлога пројеката у оквиру програма. Током инфо сесије представљене су смјернице за потенцијалне подносиоце и пријавни пакет као и детаљне упуте о поступку пријаве у оквиру позива. Одржан је и форум за тражење партнера, током којега су учесници имали прилику представити своје пројектне идеје те разговарати о могућностима за будућу сарадњу и заједничку пријаву. Догађај су уз подршку Заједничког техничког повјеренства Програма организовали Дирекција за европске интеграције Босне и Херцеговине и Министарство финансија и Министарство за европске интеграције Републике Србије.

Сајам иноватора и инвеститора одржан у организацији Градске развојне агенције Бања Лука уз подршку Града Бања Лука, у сарадњи са Привредном комором Републике Српске и Савезом иноватора Републике Српске имао је за циљ да окупи иновативне појединце, предузетнике, институције и инвеститоре са циљем промовисања иновација и повезивања различитих актера у иновационом циклусу. Учешће на овом догађају доприноси јачању сарадње између Развојних агенција Бања Луке и Бијељине, с циљем размјене искустава, унапређење заједничких пројеката и подршке иновативним иницијативама у својим локалним заједницама. Овим поводом одржана је и панел дискусија у Привредној комори Републике Српске под називом „Развој одрживе економије засноване на иновацијама“.

**9-ти Међународни форум о сарадњи**

### Дали смо допринос у организацији 9-ог Међународног форума о сарадњи који су организовале Развојна агенција Републике Српске и Развојна агенција Србије који је одржан у Бијељини. Агенција је обезбиједила простор за одржавање овог догађаја као и организацију учешћа учесника.

### Форум је окупио бројне привредне субјекте, кластере, локалне развојне агенције и друге институције које пружају подршку привреди. Централни догађај форума били су пословни сусрети на којима су компаније представиле своје производе и услуге.

**4.2 Контрола намјенског кориштења подстицајних средстава која су додијељена у**

#### 2023. години

Рјешењем директора Развојне агенције Града Бијељина ( у даљем тексту: Агенција) број: 834/24 од 5.8.2024. године, формирана је Комисија за контролу подстицајних средстава у 2024. години (у даљем тексту: Комисија) за средства која су додјељена у 2023. години у сљедећем саставу:

Славиша Јовановић – представник Агенције - предсједник

Бранкица Алексић – представник Агенције - члан

Зоран Бошњак – представник Одјељења за привреду Градске управе Града Бијељина – члан

Комисија је имала задатак да:

-Обави контролу додјељених подстицајних средстава

-Сачини записнике о свакој извршеној контроли

-Сачини годишњи извјештај са анализом и ефектима подстицајних мјера и намјенском утрошку додјељених подстицаја.

По добијању рјешења о формирању Комисије, комисија се састала и упознала са задацима. Предмет контроле код корисника подстицајних средстава су одредбе из Правилника и уговора, а то су:

-након потписивања уговора корисници обављају регистровану дјелатност најмање годину дана, с тим да не могу вршити измјене регистроване дјелатности, а посебно: шифру и назив претежне дјелатности и врсту занимања (кад су у питању предузетници),

-измирују пореске обавезе; увјерења из Пореске управе о измиреним обавезама и броју запослених радника на полугодишњем и годишњем нивоу у периоду од годину дана након потписивања уговора,

-корисници који су остварили право за набавку основних средстава; основна средства за која је додијељен подстицај код корисника се воде као имовина, (у складу са одредбама из уговора),

-запошљавање радника које је послодавац запослио, на основу додијељеног подстицаја, (у складу са одредбама из уговора),

самозапошљавање младих до 35 година, (у складу са одредбама из уговора), Контрола је обављена код 76 привредних субјеката, корисника подстицаја у 2023.години.

Средства су додијељена за:

-набавку основних средстава,

-запошљавање радника код послодавца и

-самозапошљавање младих до 35 година.

|  |  |
| --- | --- |
| ***Јавни позив*** | ***Број обављених контрола*** |
| **Подстицај постојећих малих и средњих предузећа** | 3 |
| **Подстицај постојећих малих и средњих предузећа у области женског предузетништва** | 3 |
| **Подстицај предузетника** | 28 |
| **Подстицај новооснованих привредних субјеката** | 5 |
| **Подстицај самозапошљавање младих до**  **35 година** | 37 |

Током обављања контроле утврђено је следеће:

-Код корисника подстицајних средстава за постојећа мала и средња предузећа, обављена је контрола код 3 привредна субјекта, сви корисници су остварили право за набавку основних средстава. Подстицај је додијељен у виду рефундације дијела средстава која су утрошена за набавку. Утврђено је да су сви корисници испоштовали уговорне обавезе, приликом контроле сачињен је записник код сваког корисника у прилогу са потребним увјерењима и документацијом.

-Код корисника подстицајних средстава за постојећа мала и средња предузећа у области женског предузетништва, обављена је контрола код 3 привредна субјекта, два корисника су остварила право за набавку основних средстава, а један корисник запошљавање радника код послодавца. Подстицај је додијељен у виду рефундације дијела средстава која су утрошена за набавку. Утврђено је да су сви корисници испоштовали уговорне обавезе, приликом контроле сачињен је записник код сваког корисника у прилогу са потребним увјерењима и документацијом.

-Код корисника који су остварили право на подстицај за развој предузетника, обављена је контрола код 28 предузетника. Kорисници су остварили право за набавку основних средстава и запошљавање радника код послодавца. Утврђено је да је 28 корисника у потпуности испоштовало уговорне обавезе, приликом контроле сачињен је записник код сваког корисника у прилогу са потребним увјерењима и документацијом. -Код корисника који су остварили право на подстицај новооснованих привредних субјеката, обављена је контрола код 5 привредних субјеката. Kорисници су остварили право за набавку основних средстава и запошљавање радника код послодавца. Утврђено је да је 5 корисника у потпуности испоштовало уговорне обавезе, приликом контроле сачињен је записник код сваког корисника у прилогу са потребним увјерењима и документацијом.

-Код корисника који су остварили право на подстицај самозапошљавање младих до 35 година, обављена је контрола код 37 привредних субјекта утврђено је да је 37 привредних субјекта у потпуности испунило своје уговорне обавезе.

Корисници подстицајних средстава су намјенски утрошили одобрена средства за набавку основних средстава, запошљавање радника код послодавца и самозапошљавање младих до 35 година старости.

Основна средства која су набављена из одобрених подстицаја корисници воде као имовину и користе у обављању регистроване дјелатности.

Контролом корисника подстицајних средстава утврђени су сљедећи позитивни ефекти:

-76 корисника обавља регистровану дјелатност и нису мијењали шифру, назив претежне дјелатности и врсту занимања.

-Измирују своје пореске обавезе,

-37 корисника који су остварили право на подстицај самозапошљавање младих до 35 година и даље се воде у јединственом систему пореских обвезника Пореске управе Републике Српске.

-14 корисника који су остварили право за запошљавање радника код послодавца задржали су повећан број радника,

-Основна средства која су набављена из одобрених подстицаја корисници воде као имовину и користе у обављању регистроване дјелатности.

Током обављања контроле утврђено је повећање и смањење броја запослених радника код корисника подстицаја, укупан број радника код корисника подстицаја је повећан за једног радника. Преглед броја запослених по врсти подстицаја дат је у следећој табели.

|  |  |  |  |
| --- | --- | --- | --- |
| **Јавни позив** | **Број запослених у 2023. години** | **Број запослених у 2024. години** | **Разлика у броју запослених** |
| Подстицај развоја постојећих малих и средњих предузећа | 114 | 103 | -11 |
| Подстицај развија постојећих мсп у области женског предузетништва | 8 | 7 | -1 |
| Подстицај развоја предузетника | 103 | 115 | 12 |
| Подстицај новооснованих привредних субјеката | 17 | 20 | 3 |
| Подстицај самозапошљавање младих до 35 година | 44 | 42 | -2 |
| Укупно | 286 | 287 | 1 |

### - **Ненамјенско кориштење подстицајних средстава;**

Поврат додијељених подстицајних средстава

Усљед непоштовања уговорних обавеза дошло је до поврата додијељених подстицајних средстава у току извјештајног периода у два случаја.

На основу Споразума о измирењу обавеза, број: 1256/23 од 27.11.2023. године који је закључен са корисником Драгана Драшкић с.п, у току 2023. године уплаћен је износ од 433,32КМ што представља двије рате дуга.

У току 2024. године уплаћено је десет рата у износу од 2.166,60КМ, закључно са даном 9.10.2024. године, тако да је извршен поврат укупног дуга по основу Споразума о измирењу обавеза.

Поврат додијељених подстицајних средстава по основу судске пресуде

Након поднесеног тужбевог захтјева и пресуде Основног суда у Бијељини Трговинска радња „МИНТ“ вл. Николина Јовановић с.п, Бијељина је прије подношења тужбе Р. Агенције уплатила износ од 200КМ. А по Пресуди бр. 80 0 Мал 158037 23 Мал, уплатила средства у износу од 4.300,00КМ на име дуга, као и износ од 400КМ на име парничког поступка дана 8.11.2024. године. По пресуди је плаћена и законска затезна камата на новчани износ на име дуга почев од 8.8.2023. године па до 8.11.2024. године у износу од 592,11КМ.

Поврат подстицајних средстава је извршен уплатом на рачун Трезора Града Бијељина.

Примјеном одредби из уговора о додјели подстицајних средстава и Правилника о додјели подстицаја приступило се горе наведеним радњама у поступку поврата ненамјенског кориштења подстицајних средстава која су додијељена из буџета.

**5. ОСТАЛЕ АКТИВНОСТИ**

Агенција је спроводила и активности везане за:

-Праћење законских прописа из области предузетништва;

-Допуна електронске базе података корисника подстицаја врши се континуирано допуњавањем за сваку годину;

-Вођење процедура јавних набавки у складу са Законом и Планом јавних набавки; -Извршен је попис имовине и обавеза у складу са законским прописима и интерним процедурамана на основу кога се врши усклађивање књиговодственог са стварним стањем, спроводен је као редован попис на крају буџетске године прије састављања финансијских извјештаја Агенције, свођењем стања на дан 31. децембар 2024. године, за коју се попис вршио;

-Евидентирање финансијских трансакција и пословних догађаја Агенције врши се у оквиру посебне оперативне јединице трезора (Остали корисници, ПЈ 5910), у складу са правилима трезорског пословања, путем Одјељења за финансије;

-Појединачни финансијски извјештаји који се подносе Одјељењу за финансије укључују се у консолидовани извјештај Градске управе Града Бијељина;

-Израда неопходних правилника и њихово усклађивање са законском регулативом, Одлуком о оснивању и Статутом Развојне агенције Града Бијељина;

-Праћење стања буџета и поступање по смијерницама надлежног одјељења;

-Извјештавање о ФУК-у;

-Припрему материјала и одлука за сједнице Управног одбора, које су након усвајања упућиване на даље спровођење;

-Запослени радници су похађали семинаре неопходне за унапређење рада;

-Сарадњу са локалним агенцијама, владиним и невладиним институцијама и сл.

У складу са законском регулативом и обавезама које је преузела Агенција доставља податке о реализованим подстицајима у Регистар подстицаја Републике Српске који је успостављен у складу са Законом о подстицајима у Републици Српској.

## - Извјештавање о ФУК-у

Све активности планиране Програмом рада за 2024. годину реализоване су у планираним роковима. У складу са планом рада ажурирана су документа у складу са Приручником за успостављање и развој ФУК-а, ажурирана је Листа пословних процеса и подаци о лицу именованом за ФУК, донесена је Стратегија управљања ризицима и План рада за 2025. годину.

Полугодишњи извјештај за ФУК као и Годишњи извјештај за ФУК достављени су путем апликације Министарству финансија Републике Српске у предвиђеном року.

На основу поднесених извјештаја велики дио мјера за успостављање и развој ФУК-а је реализован док се успостављање недостигнутог нивоа развоја система финансијског управљања и контрола врши у складу са реалним потребама, техничким и законским могућностима.

## - Реализација Плана јавних набавки

Јавне набавке као комплектан процес који се састоји од фазе планирања набавке, фазе провођења набавке и фазе извршења уговора о набавци спроверен је у складу са законском регулативом и прописаним роковима.

У складу с тим Агенција је након усвајања Буџета за 2024. годину и одобрених буџетских позиција донијела План јавних набавки за 2024. годину, а затим Измјену/допуну плана јавних набавки у априлу 2024. године, који су усвојени од стране Управног одбора. Вршена је набавка роба и услуга.

Све јавне набавке спроведене су у складу са Планом јавних набавки и у предвиђеном року. Проведено је седамнаест поступака путем директног споразума, један изузеће од примјене јавне набавке за закуп пословног простора и двије јавне набавке за услуге репрезентације и услуге смјештаја проведене су путем Анекса II уговора.

За све планиране јавне набавке спроведене су процедуре, с тим да за пет јавних набавки нису утрошена средства у планираном износу, а разлог томе је што добављачи нису били заинтересовани да доставе понуду и испоруче робу због неплаћања ранијих рачуна од стране Трезора Града Бијељина.

## - Интерна ревизија

У извјештајном периоду Интерна ревизија Градске управе Гада Бијељина вршила је редовну ревизију пословања у Агенције за период 1.1.2023-30.6.2024. године. Извјештајем интерне ревизије о редовном пословању дефинисан је Акциони план за реализацију наведених препорука са роковим извршења који је усвојен од стране Управног одбора и благовремено достављен интерној ревизији. У току су активности на реализацији наведених препорука. На основу Извјештаја о степену реализације препорука на дан 15.1.2025. године, од укупно петнаест дефинисаних препорука десет препорука је реализовано у потпуности једна препорука није реализована четири препоруке су дјелимично реализоване.

У складу са Извјештајем интерне ревизије о ванредној ревизији Главне службе за ревизију јавног сектора Републике Српске, Акционим планом конципирана је мјера којом се планирају отклонити препоруке и започете су активности на реализацији препоруке која се односи на члан 20. Правилника о начину и роковима вршења пописа и усклађивању књиговодственог и стварног стања.

- **Управни одбор**

На основу Рјешења о именовању Скупштине Града Бијељина функцију Управног одбора обављају три члана од којих је један предсједник, изабрани на мандатни период од четири године. Надлежности и одговорности Управног одбора регулисане су чланом 40. Закона о развоју малих и средњих предузећа, чланом 17. Закона о систему јавних служби, Одлуком о оснивању и Статутом Агенције.

Начин рада регулисан је Пословником о раду који је утврдио и донио Управни одбор Агенције. У извјештајном периоду од јануара до децембра 2024. године, Управни одбор је одржао дванаест сједница. На наведеним сједницама рјешавао питања из своје надлежности, као што су: разматрање и усвајање годишњег Извјештаја о раду са финансијским извјештајем, Програма рада са финансијским планом, Плана јавних набавки, Извјештај пописне комисије, путних налога за директора, као и приговоре подносилаца пријава на расписане јавне позиве, као другостепени орган, одлуке те друга питања из своје надлежности.

Управни одбор као орган управљања у Агенцији имао је активну улогу у вршењу општег надзора пословања Агенције и предузимању мјера за ефикасно и рационално вршење послова из дјелокруга рада Агенције и остварио је све планиране активности.

## - Обуке за запослене

У извјештајном периоду два радника су учествовала на „Четвртом Неумском сусрету јавних набавки“ у циљу стручног усавршавања и развоја каријере.

1. **ФИСКАЛНА ОДГОВОРНОСТ**

Посебно је важно истаћи да се приликом реализације програмских активности водила нарочита пажња у дијелу који се односи на фискалну одговорност, ефикасно и ефективно кориштење буџетских средстава. У остваривању своје функције Агенција се водила рационалним утрошком планираних буџетских средстава у складу са планираним позицијама и планираном намјеном средстава. Тако да није дошло до стварања обавеза већих од износа средстава која су дата на располагање буџетом. Средства за плате и накнаде запосленим исплаћивана су до планираног износа буџетом за цијелу 2024 годину.

Утрошак средстава вршио се у оквиру посебне оперативне јединице Трезора ПЈ 5910 у складу са правилима трезорског пословања путем Одјељења за финансије.

Међутим, у обављању дјелатности Агенција се у току извјештајног периода суочила са отежаним функционисањем при обављању планираних активности. Наиме, након реализованих пословних активности и уредно достављених налога за плаћање према добављачима Одјељење за финансије није вршило исплату, након чега је произашло незадовољство понуђача приликом реализације јавних набавки.

Приликом реализације и спровођења поступака суочили смо се са недостављањем понуда од стране понуђача, при чему су исказали незаинтересованост за достављање понуда из разлога претходног искуства неплаћених фактура за испоручену робу/услугу.

Пошто Агенција послује као буџетски корисник и налоге за плаћење врши путем Трезора Града Бијељина нема утицај на коначне исплате према добављачима и поштовање валуте плаћања. Из свега наведеног нисмо били у могућности да спроведемо извршење плана јавних набавки у цјелости, а самим тим све потребе које је Агенција имала за набавком роба и услуга нису реализоване.

У неколико наврата Пореска управа Републике Српске упућивала је опомену пред тужбу из разлога неуплаћених пореза и доприноса, иако је Агенција упућивала редовне налоге за уплату према Пореској управи Трезор Града Бијељина није вршио пренос средстава. Из наведеног долазило је до прекида права на здравствено осигурање запосленим.

До дана завршетка израде овог извјештаја Трезор Града Бијељина није исплатио добављаче и поред уредно достављених трезорских налога за исплату Одјељењу за финансије које врши пренос средстава. Како је већ горе наведено Агенција је буџетска средства која су дата на располагење трошила законито, намјенски и сврсиходно у складу са планираним позицијама и планираном намјеном што показује Финансијски извјештај у прилогу за период 01.01.-31.12.2024. године.

## Неисплаћене обавезе Трезора Града Бијељина према добављачима Агенције

Укупно обавезе Трезора Гада Бијељина према добављачима Развојне агенције за 2024. годину:

|  |  |  |
| --- | --- | --- |
| **Р.број** | **Обавеза** | **Износ/КМ** |
| 1. | Обавезе по основу набавке роба и услуга | 41.018,65 |
| 2. | Обавезе по основу личних примања | 5.553,44 |
| 3. | Обавезе по основу трошкова службених путовања | 516,75 |
| 4. | Обавезе по основу рада ван радног односа | 4.242,32 |
| 5. | Обавезе по основу набавке опреме | 11.410,95 |
| 6. | Обавезе по основу ПДВ на закуп | 1.276,00 |
| 7. | Обавезе по основу грантова у земљи-подстицај | 335.000,00 |
|  | **Укупно** | **399.018,11** |

До дана завршетка израде овог извјештаја Трезор Града Бијељина није исплатио добављаче и поред уредно достављених трезорских налога за исплату Одјељењу за финансије које врши пренос средстава.

Агенција доставља ургенције за исплату насталих обавеза надлежном Одјељењу за финансије. Услед непоштовања валута за исплату насталих обавеза од страна Одјељења за финансије свакодневно добијамо опомене пред тужбу по основу доспјелих обавеза од стране добаљача, пореске управе и других институција што ће створити непотребне трошкове и негативно утиче на даље функционисање и обављање дјелатности.

Како је већ горе наведено Агенција је буџетска средства која су дата на располагење трошила законито, намјенски и сврсиходно у складу са планираним позицијама и планираном намјеном што показује Финансијски извјештај у прилогу за период 01.01.-31.12.2024. године.

1. **ФИНАНСИЈСКИ ИЗВЈЕШТАЈ ЗА 2024. ГОДИНУ**

Финансијски извјештај за период 01.01.-31.12.2024. године.

|  |  |  |  |
| --- | --- | --- | --- |
| **конто** | **Износ прорачуна** | **Извршење**  **До 31.12.2024.** | **Расположиво** |
| **квартал** |  |  |  |
| **411 100**  **Бруто плате** | 180.000 | 165.267,09 | 14732,91 |
| **411 200 Бруто накнаде** | 57800 | 57789,12 | 10,88 |
| **411 300**  **Расходи за накнаду плата за вријеме привремене неспособности за рад које се не**  **рефундирају** | 5500,00 | 0,00 | 5500,00 |
| **411 400**  **Расходи за једнократну помоћ** | 430,00 | 0,00 | 430,00 |
| **412 100**  **Расходи за закуп** | 25000 | 18393,50 | 6606,50 |
| **412 200**  **Расходи по основу комуналних и комуникационих услуга** | 5400 | 3475,39 | 1924,61 |
| **412 300**  **Расходи по основу трошкова материјала** | 6000 | 5632,87 | 367,13 |
| **412 600**  **Расходи за трошкове смјештаја и путовања** | 24000 | 8357,56 | 15642,44 |
| **412 700**  **Расходи за стручне услуге** | 11000 | 9794,05 | 1205,95 |
| **412 900**  **Расходи за Управни одбор** | 11994 | 11993,88 | 0,12 |
| **412 900**  **Расходи за уговорене услуге** | 6000 | 5951,40 | 48,60 |
| **412 900**  **Расходи по основу пореза на терет послодавца и расходи за уговор о дјелу** | 40.000 | 39511,19 | 488,81 |
| **413 100**  **Затезне камате** | 2000 | 0,00 | 2000,00 |
| **415 200 Грантови у земљи** | 400. 000,00 | 335000,00 | 65000,00 |
| **419 100**  **Расходи по судским рјешењима** | 2000 | 800,00 | 1200 |
| **511 300**  **Издаци за набавку опреме** | 16270 | 11410,95 | 4859,05 |
| **511 700**  **Издаци за нематеријалну имовину** | 0,00 | 0,00 | 0,00 |
| **631100**  **Издаци за ПДВ** | 1532,00 | 1531,20 | 0,80 |
| **638100**  **Издаци за накнаду плате по основу боловања која се рефундира** | 100,00 | 0,00 | 100,00 |
| **УКУПНО** | **795.026,00** | **674.908,20** | **120.117,80** |

1. **ЗАКЉУЧАК**

Развојна агенција Града Бијељина је примјеном досадашње праксе креирала систем приступа од представљања Програма рада и Правилника о додјели подстицајних средстава заинтересованим привредним субјектима и грађанима на инфо дану који је организовала у циљу информисања јавности о планираним подстицајним мјерама, које спроводи путем расписивања јавних позива, начину подношења пријава и намјени, а све у циљу благовременог обавјештавања јавности и равноправном праву учешћа при остваривању права на додјелу подстицаја. Оваквим приступом при раду и обављању дјелатности обезбјеђује се благовремено и истинито обавјештавање.

Реализацијом програмских активности додијељена су подстицајна средстава привредним субјектима на подручју Града Бијељина у 2024. години, подржано је 76 привредних субјеката у укупном износу од 372.000,00КМ, с тим да је 8 привредних субјеката одустало од додијељених средстава у износу од 37.000,00КМ.

Из регистра надлежних органа који воде евиденцију о броју незапослених лица Завод за запошљавање Републике Српске - Биро Бијељина и броју регистрованих привредних субјеката Одјељење за привреду Градске управе Града Бијељина видљив је позитиван тренд, што се може приписати и проведеним програмским активностима Развојне агенције у доприносу остварења општег циља.

Програм рада за 2024. годину, реализован је у циљу унапређења пословног окружења на подручју Града Бијељина, са циљем повећања броја новооснованих привредних субјеката, повећања броја запослених и раст конкурентности што је и видљиво из поменутих евиденција надлежних органа да су спроведене мјере дале резултате.

Захваљујући оваквом приступу расподјела подстицајних средстава планираних буџетом за 2024. годину успијешно је реализована. Нефинансијска подршка одвијала се у виду савјетодавних, промотивних и услужних активности.

Агенција ће наставити активно да на квалитетан начин допринесе локалном економском развоју и унаприједи пословни амбијент на подручју Града Бијељина у складу са Стратегијум развоја и законском регулативом.

Д И Р Е К Т О Р

\_\_\_\_\_\_\_\_\_\_\_\_\_\_\_\_\_\_\_

Марко ВЛАЧИЋ

Број: 349/25

Датум: 3. април 2025. године.