**И З В Ј Е Ш ТА Ј**

**О РАДУ ЈАВНЕ УСТАНОВЕ ЦЕНТАР ЗА СОЦИЈАЛНИ РАД БИЈЕЉИНА**

**ЗА 2024. ГОДИНУ**

Садржај

[1. УВОД 3](#_Toc194988959)

[2. ОРГАНИЗАЦИЈА РАДА 4](#_Toc194988960)

[3. СОЦИЈАЛНА ЗАШТИТА 6](#_Toc194988961)

[3.1.1. ПРАВА ИЗ ЗАКОНА О СОЦИЈАЛНОЈ ЗАШТИТИ 6](#_Toc194988962)

[3.1.1. Право на новчану помоћ 6](#_Toc194988963)

[3.1.2. Право на личну инвалиднину 7](#_Toc194988964)

[3.1.3. Право на додатак за помоћ и његу другог лица 8](#_Toc194988965)

[3.1.4. Право на једнократну новчану помоћ 9](#_Toc194988966)

[3.1.5. Право на смјештај у установу 9](#_Toc194988967)

[3.1.6. Право на збрињавање у хранитељску породицу 11](#_Toc194988968)

[3.1.7. Право на његу и помоћ у кући 11](#_Toc194988969)

[3.1.8. Право на подршку у изједначавању могућности дјеце и омладине са сметњама у развоју 11](#_Toc194988970)

[3.1.9. Здравствено осигурање 12](#_Toc194988971)

[3.2. ПРАВА ИЗ ОДЛУКЕ О ПРОШИРЕНИМ ПРАВИМА И УСЛУГАМА У ОБЛАСТИ СОЦИЈАЛНЕ ЗАШТИТЕ ГРАДА БИЈЕЉИНА 12](#_Toc194988972)

[3.2.1. Право на стамбено збрињавање 12](#_Toc194988973)

[3.2.2. Заштита ученичког стандарда 13](#_Toc194988974)

[3.2.3. Право на накнаду за смјештај у властиту породицу 13](#_Toc194988975)

[3.2.4. Право на помоћ самохраном родитељу-његоватељу 14](#_Toc194988976)

[3.2.5. Право на помоћ родитељу-његоватељу након 30. године живота корисника 14](#_Toc194988977)

[3.2.6. Право на услуге персоналне асистенције 14](#_Toc194988978)

[3.2.7. Право на услуге становања у заједници уз подршку 14](#_Toc194988979)

[3.2.8. Обезбјеђење огрева 14](#_Toc194988980)

[3.2.9. Субвенција комуналних трошкова 15](#_Toc194988981)

[3.2.10. Помоћ у збрињавању пунољетних лица макон напуштања установа или хранитељских породица 15](#_Toc194988982)

[3.2.11. Помоћ у натури 15](#_Toc194988983)

[3.2.12. Услуге јавне кухиње 16](#_Toc194988984)

[4. ПОРОДИЧНО-ПРАВНА ЗАШТИТА 16](#_Toc194988985)

[4.1. Старатељство 16](#_Toc194988986)

[4.2. Породично-брачни односи 16](#_Toc194988987)

[4.3. Насиље у породици 18](#_Toc194988988)

[4.4. Разврставање дјеце и омладине са сметњама у развоју 18](#_Toc194988989)

[4.5. Дјеца и малољетници у ризику и друштвено неприхватљивог понашања 19](#_Toc194988990)

[5. УСЛУГЕ ДНЕВНОГ ЗБРИЊАВАЊА 20](#_Toc194988991)

[5.1. Дневни центар за дjецу у ризику 20](#_Toc194988992)

[5.2. Дневни центар за дјецу са сметњама у развоју 23](#_Toc194988993)

[6. Остале активности 27](#_Toc194988994)

[7. З А К Љ У Ч Ц И: 28](#_Toc194988995)

# УВОД

Програмом рада Скупштине града Бијељина за 2025. годину предвиђено је разматрање извјештаја о раду Јавне установе Центар за социјални рад Бијељина за 2024. годину са Програмом рада за 2025. годину. Циљ извјештаја је упознавање са стањем у области социјалне заштите и функционисањем ЈУ Центра за социјални рад Бијељина. Информација је урађена на основу евиденције и документације којом располаже Центар за социјални рад Бијељина.

Јавна установа Центар за социјални рад је установа социјалне заштите чији је оснивач Град Бијељина. У спровођењу дјелатности социјалне заштите и социјалног рада, Центар врши јавна овлашћења из социјалне и породичне заштите на локалном нивоу. Надлежности и задаци Центра произилазе из: Закона о социјалној заштити, Породичног закона, Одлуке о проширеним правима и услугама из области социјалне заштите, те других прописа кoји регулишу права из ове области.

Центар за социјални рад дјелује и као стручна установа која прати и открива социјалне потребе грађана, развија превентивне активности, координира са осталим актерима у области социјалне заштите, планира и иницира развој нових и унапређење постојећих услуга, води евиденцију о корисницима и пруженим услугама и мјерама.

У 2018. години, закључком број 01-013-21-11/18 од 29.10.2018. године, Скупштина града Бијељина усвојила је План развоја социјалне заштите на подручју града Бијељина за период 2019-2024. године. Овим Планом прецизније се дефинишу потребе и активности које треба предузети у циљу развијања социјалне заштите, у којој се на најефикаснији начин користе постојећи и развијају нови ресурси у заједници, пружају квалитетније и разноврсније услуге, ради очувања и побољшања квалитета живота рањивих и маргинализованих појединаца и група.

Центар остварује редовну сарадњу са Градском управом, преко Одјељења за друштвене дјелатности, Градском организацијом Црвеног крста, Полицијском управом Бијељина, школама, мјесним заједницама, здравственим установама, установама социјалне заштите, НВО сектором, те другим организацијама и установама које се баве овом или сличном проблематиком.

# ОРГАНИЗАЦИЈА РАДА

На пословима и радним задацима Центрa, на дан 31.12.2024. године, aнгажовано је укупно 68 радника од тога директор, 63 радника на неодређено вријеме, два радника на одређено вријеме (један дипломирани социолог и једна чистачице) и два приправника (дипломирана социјална радника).

|  |  |  |  |
| --- | --- | --- | --- |
| **СТРУКТУРА ЗАПОСЛЕНИХ[[1]](#footnote-1)** | **2023** | **2024** | **СТРУЧНА СПРЕМА** |
| **БРОЈ РАДНИКА** | **БРОЈ РАДНИКА** |
| **ДИРЕКТОР** | 1 | 1 | ВСС |
| Помоћник Директора | 1 | 1 | ВСС |
| **СТРУЧНИ РАДНИЦИ** | **26** | **28** |  |
| Социјални радник | 12 | 12 | ВСС |
| Правник | 6 | 7 | ВСС |
| Психолог | 5 | 6 | ВСС |
| Педагог | 1 | 1 | ВСС |
| Специјални педагог | 2 | 2 | ВСС |
| **ДНЕВНИ ЦЕНТАР ЗА ДЈЕЦУ СА СМЕТЊАМА У РАЗВОЈУ** | **6** | **6** |  |
| Дефектолог | 4 | 4 | ВСС |
| Медицински техничар | 1 | 1 | ССС |
| Психолог | 1 | 1 | ВСС |
| **ДНЕВНИ ЦЕНТАР ЗА ДЈЕЦУ У РИЗИКУ** | **6** | **7** |  |
| Социолог | 1 | 1 | ВСС |
| Психолог | 1 | 1 | ВСС |
| Остали | 4 | 5 | ВСС |
| **АДМИНИСТРАТИВНО ОСОБЉЕ** | **12** | **15** |  |
| Економиста | 5 | 6 | ВСС |
| Административни радници | 7 | 9 | 7 ВСС; 2 ССС |
| **ПОМОЋНО ОСОБЉЕ** | **6** | **6** |  |
| Чистачица | 3 | 3 | ОШ |
| Курир | 1 | 1 | ССС |
| Возач | 1 | 1 | ССС |
| Портир | 1 | 1 | ССС |
| **СВЕГА:** | **58** | **64** |  |

*Табела 1. Радници запослени у Центру (стање на дан 31.12.2024. године)*

Центар обавља послове и радне задатке из законом утврђеног дјелокруга рада и надлежности путем: стручног вијећа, стручног колегијума, одјељења, служби, водитеља случаја, тимова за посебне случаје, као и појединачних извршилаца, што представља заокружену цјелину за обављање одређених послова у Центру.

Стручно вијеће чине сви стручни радници Центра. Стручни колегијум чине директор и руководиоци одјељења.

У складу са Правилником о унутрашној организацији послова и радних задатака у ЈУ Центру за социјални рад Бијељина, формирана су одјељења и службе које чине радници чији послови и радни задаци представљају сродну цјелину на принципима концентрације и груписања послова према врсти, сродности и повезаности, те примјене јединствених метода у смислу унутрашње подјеле рада:

* **Кабинет директора** формиран као самостална организациона јединица унутар унутрашње организације Центра и обавља најсложеније послове руковођења и управљања Центром,
* **Одјељење за опште и финансијске послове** обавља послове из области праћења остваривања политике финансирања Центра, припремања нацрта/приједлога буџета Центра, праћења и евиденције прихода и извршење расхода буџета и израде финансијских извјештаја Центра, контроле правилности и законитости коришћења буџетских средстава, послове пријемне канцеларије, протокола и архива, послове на одржавању информационог система, јавних набавки, послове за потребе Центра а који се односе на: одржавање, управљање, обезбjеђењe и заштиту објеката, опреме и друге имовине коју користи Центар, одржавање хигијене у просторијама Центра, као и друге послове који се посебним актом ставе у дјелокруг рада Одјељења. У Одјељењу су оранизоване двије службе: Служба за финансије и Служба општих послова.
* **Одјељење за породично-правну** заштиту врши стручне и управне послове из области породичних односа, а у циљу заштите интереса свих чланова породице која је у кризи. У одјељењу се спроводе поступци заштите лица без адекватног породичног старања кроз разне облике старатељства, израђују се индивидуални програми заштите штићеника под старатељством, са нарочитим акцентом на малољетну дјецу, а у циљу стварања оптималних услова за њихов несметан раст и развој. Спроводи се поступак усвојења дјеце која испуњавају услове за овај вид трајног збрињавања. Заједно са осталим субјектима заштите од насиља у породици, а у складу са важећим законским прописима и протоколима, одјељење ради на заштити жртава насиља и спречавања насиља у породичној заједници.
* **Одјељење за социјалну заштиту** врши стручне и управне послове из области социјалне, породично-правне и дјечије заштитe-рјешава у првом степену о остваривању права утврђених Законом о социјалној заштити и Одлуком о проширеним правима и услугама у области социјалне заштите, пружа прву стручну помоћ грађанима, пружа социјалне услуге у поступцима остваривања права из области социјалне и породичне заштите и заштите дјеце, врши надзора над хранитељским породицама, обавља и све друге стручне послове у спровођењу социјалне заштите и социјалног рада.
* **Одјељење за дјецу и омладину** обавља послове из области малољетничке делинквенције и рада са васпитно запуштеном и занемареном дјецом, послове рада са малољетницима у сукобу са законом, васпитно занемареном и запуштеном дјецом, сарађује са образовним институцијама, бави се развојем и обезбјеђивањем услуга које су директно усмјерене на унапређивање квалитета збрињавања дјеце и омладине са поремећајима у понашању, дјеце са друштвено неприхватљивим понашањем и дјеце са другим проблемима у развоју, као и развојем и обезбјеђивањем услуга које су директно усмјерене на унапређивање квалитета збрињавања дјеце и омладине са сметњама у развоју. Рад у Одјељењу за дјецу и омладину организован је кроз ниже организационе јединице и то: Служба за малољетничку делинквенцију, Дневни центар за дјецу у ризику и Дневни центар за дјецу са сметњама у развоју.

Кроз рад одјељења и служби реализују се облици, мјере и услуге социјалне заштите.

У 2024. години усвојен је нови Појединачни колективни уговор за запослене у ЈУ Центру за социјални рад Бијељина након што је градоначелник Града Бијељина дао сагласност на исти а ступио је на снагу од 01.09.2024. године.

У току 2024. године, стручни радници су учествовали у едукацијама и семинарима са циљем усавршавања професионалних и личних компетенција и подизања квалитета установе. Два стручна радника су завршила едукацију из системске породичне терапије, а један радник је обучен за рад у сензорној соби након завршене едукација Сензорна интеграција у два модула.

Од 01.01.2024. године канцеларијско пословање установе функционише путем е-писарнице.

Центар за социјани рад Бијељина је сачинио Извјештај о раду за 2023. годину са Програмом рада за 2024. годину као и стручне информације из области стручног рада, које су разматране и усвојене од стране Скупштине града Бијељина.

Управни одбор Центра одржао је 8 (осам) сједница на којима су се разматрала најважније питања у погледу обављања основне дјелатности.

# СОЦИЈАЛНА ЗАШТИТА

У 2024. години ЈУ Центру за социјални рад Бијељина становници Града Бијељина поднијели су укупно 2769 захтјева из области социјалне заштите и проведено је исто толико управних поступка. Такође је по службеној дужности, а према донесеном плану Центра, извршено преиспитивање услова за коришћење права из социјалне заштите, за све кориснике основних и проширених права.

Услиге ЈУ Центра за социјални рад Бијељина у 2024. години користило је око 12.000 становника Града Бијељина.

ЈУ Центар за социјални рад Бијељина у области социјалне заштите одлучује о правима из Закона о социјалној заштити и о правима из Одлуке о проширеним правима и услугама у области социјалне заштите.

## ПРАВА ИЗ ЗАКОНА О СОЦИЈАЛНОЈ ЗАШТИТИ

Законом о социјалној заштити (Службени гласник Републике Српске бр. 37/12, 90/16 , 94/19, 42/20 и 36/22) регулисана су основна права у области социјалне заштите становништва:

* новчана помоћ
* лична инвалиднина
* додатак за помоћи његу другог лица
* подршка у изједначавању могућности дјеце и омладине са сметњама у развоју
* смјештај у установу
* збрињавање у хранитељску породицу
* помоћ и њега у кући
* дневно збрињавање
* једнократна новчана помоћ и
* савјетовање.

### Право на новчану помоћ

Право на новчану помоћ може остварити породица, чији су чланови неспособни за рад, који немају властитих прихода или чији су укупни приходи за издржавање испод нивоа новчане помоћи утврђене Законом о социјалној заштити, који немају вишак стамбеног простора, који немају другу имовину из чије се вриједности могу осигурати средства за издржавање, који немају сроднике који имају обавезу да га издржавају у складу са Породичним законом или ако ти сродници због инвалидности и друге објективне спријечености нису у могућности да извршавају обавезу издржавања.

Основица за утврђивање висине новчане помоћи у текућој години је просјечна нето плата у Републици остварена у претходној години. Средства за ово право обезбјеђује Република Српска у износу од 50% и Град Бијељина у износу од 50%. Новчана помоћ се исплаћује мјесечно. Имајући у виду да просјечна нето плата расте из године у годину на основу тога расте и основица за обрачун права на новчану помоћ, повећава се износ помоћи а повећање износи у просјеку за 10% по кориснику мјесечно.

У 2024. години укупно је поднесено 120 захтјева за остваривање права на новчану помоћ и проведено је исто толико управних поступака. Од укупног броја захтејва признато је 72, одбијено је 6 захтјева, обустављено је 10 поступака а право је престало за 32 корисника.

У 2024. години износ новчане помоћи је повећан у односу на 2023. годину и то за једног члана у износу од 22,10 КМ, за два члана у износу од 28,60 КМ, за три члана у износ од 35,10 КМ, за четири члана у износу од 39,00 КМ и за пет и више чланова у износу од 42,90 КМ.

Број корисника новчане помоћи, закључно са 31.12.2023. године је 358 породица.

Број корисника новчане помоћи, закључно са 31.12.2024. године је 344. Број породица по основу броја чланова домаћинства, закључно са децембром 2024. године, је следећи:

* 301 корисника(појединац) -216,58 КМ
* 26 породицa са два члана -280,28 КМ
* 10 породица са три члана -343,98 КМ
* 5 породицa са четири члана -382,20 КМ
* 2 породице са пет и више чланова -420,42 КМ.

*Имајући у виду све наведено за 2024. године је било потребно* ***66.557,28 КМ*** *више средстава у буџету него за 2023. годину.*

### Право на личну инвалиднину

Измјенама и допунама Закона о социјалној заштити, лична инвалиднина се уводи као основно право из Закона о социјалној заштити од 01.01.2020. године.

Основица за утврђивање висине новчане помоћи у текућој години је просјечна нето плата у Републици остварена у претходној години. Средства за ово право обезбјеђује Република Српска у износу од 100%. Лична инвалиднина се исплаћује мјесечно. Имајући у виду да просјечна нето плата расте из године у годину на основу тога расте и основица за обрачун права на личну инвалиднину, повећава се износ помоћи а повећање износи у просјеку за 10% по кориснику мјесечно.

У 2024. години поднесено је 138 захтјева за остваривање права на личну инвалиднину и проведено је исто толико управних поступака. Од укупног броја захтејва признато је 101 , одбијена су 4 захтјева, обустављена су 4 поступака а право је престало за 29 корисника.

У 2024. години износ личне инвалиднине је повећан у односу на 2023. годину и то за лице са оштећењем од 70% у износу од 13,00 КМ, за лице са оштећењем од 80% у износу од 15,60 КМ, за лице са оштећењем од 90% у износ од 18,20 КМ и за лице са оштећењем од 100% износу од 22,10 КМ.

Закључно са 31.12.2023. године, укупно 692 лица са инвалидитетом је остварило право на личну инвалиднину.

Закључно са 31.12.2024. године, укупно 697 лица са инвалидитетом је остварило право на личну инвалиднину, а висина износа за исплату овог права зависи од степена тјелесног оштећења и износи:

* Код тјелесног оштећења од 100% висина износа је 216,88 КМ а користило је 448 корисника,
* Код тјелесног оштећења од 90% висина износа је 178,36 КМ а користило је 53 корисника,
* Код тјелесног оштећења од 80% висина износа је 152,88 КМ а користило је 162 корисника,
* Код тјелесног оштећења од 70% висина износа је 127,40 КМ а користило је 34 корисника.

*Имајући у виду све наведено за 2024. године је било потребно* ***159.951,77 КМ*** *више средстава у буџету него за 2023. годину.*

### Право на додатак за помоћ и његу другог лица

Право на додатак за помоћ и његу другог лица има лице старије од три године које је због тјелесних, менталних, чулних поремећаја, изражених промјена у здравственом стању неопходна стална помоћ и њега другог лица, под условом да ово право не може остварити по другом основу и не користи право на смјештај у установу социјалне заштите или су смјештени у другу установу на терет буџетских средстава.

Додатак за помоћ и његу другог лица признаје се на основу налаза и мишљења стручних комисија:

* За дјецу до 18 година-Првостепена стручна комисија за процјену потреба и усмјеравање дјеце и омладине са сметњама у развоју
* За одрасла лица- Првостепена стручна комисија за утврђивање способности лица у поступку остваривања права из социјалне заштите и утврђивање функционалног стања корисника.

Основица за утврђивање висине износа додатка за помоћ и његу другог лица у текућој години је просјечна нето плата у Републици остварена у претходној години. Средства за ово право обезбјеђује Република Српска у износу од 50% и Град Бијељина у износу од 50%. Право на додатак за помоћ у његу другог лица се исплаћује мјесечно. Имајући у виду да просјечна нето плата расте из године у годину на основу тога расте и основица за обрачун права на додатак за помоћ ињегу другог лица, повећава се износ помоћи а повећање износи у просјеку за 10% по кориснику мјесечно.

Број корисника додатка за помоћ и његу другог лица закључно са 31.12.2023. године је 2.324, од којих је право у првој групи остваривало 883 корисника, а у другој групи 1.441 корисник.

Висина накнаде за додатак за помоћ и његу другог лица у 2023. години за један мјесец износила је за прву групу корисника 251,68 КМ, а за другу групу 125,84 КМ.

У 2024. години подесено је 1222 захтјева за остваривање права на додатак за помоћ и његу другог лица и проведено је исто толико управних поступака. Од укупног броја захтејва право признато у 743 зајтјева, одбијено је 103 захткева, обустављено је 32 поступака а право је престало за 344 корисника.

Број корисника додатка за помоћ и његу другог лица закључно са 31.12.2024. године је 2.522 од којих је право у првој групи остварило 971 корисника, а у другој групи 1.551 корисник.

У 2024. години износ права на додатак за помоћ и његу другог лица је повећан у односу на 2023. годину и то за лица која су дјелимично зависна од помоћи и његе и другог лица у износу од 14,30 КМ мјесечно за једног корисника а за лица која су употпуности зависна од помоћи и његе и другог лица у износу од 28,60 КМ мјесечно за једног корисника.

Висина накнаде за додатак за помоћ и његу другог лица за један мјесец у 2024. години износила је за прву групу корисника 280,28 КМ, а за другу групу 140,14 КМ.

*Имајући у виду све наведено за 2024. године је било потребно* ***835.094,31 КМ*** *више средстава у буџету него за 2023. годину.*

*Графикон 1. Број корисника права додатка по наведеним годинама*

### Право на једнократну новчану помоћ

У току 2023. године, 811 захтјева за остваривање права на једнократну новчану помоћ је позитивно рјешено. Просјечан износ једнократне новчане помоћи исплаћене у 2023. години износи 209,60 КМ.

У 2024. години подесено је 746 захтјева за остваривање права на једнократну новчану помоћ и проведено је исто толико управних поступака. Од укупног броја захтејва право је признато у 682 захтјева, одбијено је 7 захтјева и обустављено је 68 поступака. Просјечан износ једнократне новчане помоћи исплаћене у 2024. години износи 199,10 КМ.

Једнократне новчане помоћи најчешће су одобраване у сврху набавке основних животних намирница, лијечења, набавке лијекова, плаћање трошкова потрошње електричне енергије и других комуналних услуга. Због недоступности готовине преко 70.000,00 КМ једнократних помоћи је пренесено за исплату из 2023. године у 2024. годину.

*Имајући у виду све наведено за 2024. године је било потребно* ***13.631,30 КМ*** *више средстава у буџету него за 2023. годину.*

### Право на смјештај у установу

Право на смјештај у установу у току 2023. године користило је 110 лица од чега је 13 дјеце и 97 одраслих особа.

Цијену смјештаја корисника, обухваћеним системом социјалне заштите, одређује Влада Републике Српске и иста се кретала у 2023. години од 725,00 КМ до 950,00 КМ за кориснике смјештене у установама социјалне заштите у Републици Српској. Цијена смјештаја у установама на подручју Федерације Босне и Херцеговине износи у просјеку око 1.400,00 КМ, у зависности од психофизичког стања корисника. Средства за ово право обезбјеђује Град Бијељина у износу од 100%.

У 2024. години подесен је 71 захтјев за остваривање права на смјештај у установу и проведено је исто толико управних поступака. Од укупног броја захтејва право је признато у 63 захтјева, нити један захтјев није одбијен и обустављено је 8 поступака.

Право на смјештај у установу у току 2024. године користило је 113 лица од чега је 15 дјеце и 98 одраслих особа.

Цијену смјештаја корисника, обухваћеним системом социјалне заштите, одређује Влада Републике Српске и иста је у 2024. години износила од 850,00КМ до 950,00КМ за кориснике смјештене у установама социјалне заштите у Републици Српској. Цијена смјештаја у установама на подручју Федерације Босне и Херцеговине износи у просјеку око 1.650,00 КМ, у зависности од психофизичког стања корисника. . Средства за ово право обезбјеђује Град Бијељина у износу од 100%.

*Имајући у виду све наведено за 2024. године је било потребно* ***59.140,93 КМ*** *више средстава у буџету него за 2023. годину.*

*Графикон 2. Број корисника права на дан 31. децембар по наведеним годинама*

|  |  |  |
| --- | --- | --- |
| Р. Бр. | УСТАНОВА | Смјештај у установу |
| 1 | ЈУ Дом "Рада Врањешевић", Бања Лука | 7 |
| 2 | Дом за дјецу "Сремчица", Србија | 1 |
| 3 | Дом за дјецу и омладину ометену у развоју Приједор | 10 |
| 4 | ЈУ Дом за лица са инвалидитетом Вишеград | 12 |
| 5 | ЈЗУ Болница за хроничну психијатрију Модрича | 4 |
| 6 | Специјални завод за дјецу и омладину "ДР Никола Шуменковић" Стамница, Петровац на Млави | 1 |
| 7 | ЈУ "Дом за стара лица" Кисељак Зворник | 1 |
| 8 | Центар за смјештај и дневни боравак деце и омладине ометене у развоју, Београд, Светозара Марковића 85А | 1 |
| 9 | Дом за пензионере и стара лица, И. Сарајево, Војина Комадине 13 | 1 |
| 10 | СОС Киндердорф Сарајево | 2 |
| 11 | Центар за пружање његе и помоћи у кући "Дуга" Лопаре | 12 |
| 12 | ЈУ Центар «Заштити ме» | 2 |
| 13 | Дом за старија лица "СЛАЂУР" Бијељина | 1 |
| 14 | Установа социјалне заштите за заштиту старих лица "ЕВА" Подновље | 1 |
| 15 | Завод за збрињавање ментално инвалидних особа - Баковићи | 2 |
| 16 | Међународни форум солидарности – Прихватни центар „ДУЈЕ“ | 2 |
| 17 | УСЗ Дом за старија лица „ДУГА“ Лопаре ПЈ 1 „ДУГА“ Бијељина | 43 |
| 18 | ЈУ Центар за дјецу и омладину са сметњама у развоју „Будућност“, Дервента | 8 |
| 19 | УСЗ Дом за старија лица „Милошевић“ Тутњевац | 2 |
|  | УКУПНО | 113 |
|

*Табела 1.-Корисници права на смјештај по установама*

### Право на збрињавање у хранитељску породицу

У току 2023. године 19 лица је користило право на збрињавање у хранитељску породицу, од тога је 12 дјеце смјештено у 11 хранитељских породица и 7 одраслих лица.

У 2024. години подесено је 14 захтјева за остваривање права на збрињавање у хранитељску породицу и проведено је исто толико управних поступака. Од укупног броја захтејва признато је 12, нити један захтјев није одбијен и обустављена су 2 поступка.

У току 2024. године 14 лица је користило право на збрињавање у хранитељску породицу, од тога је 5 дјеце смјештено у 4 хранитељских породица и 9 одраслих лица.

Центар константно популарише хранитељство, као најцјелисходнији облик збрињавања дјеце без родитељског старања.

Трошкови за издржавање корисника утврђују се у износу од 60% за стандардно хранитељство и у износу од 70% за спезијализовано од просјечне цијене услуге у текућој години за корисника смјештеног у установу социјалне заштите чији је оснивач Влада Републике Српске а трошкови ургентног смјештаја корисника обрачунавају се по дану у укупном износу од 7% од просјечне мјесечне цијене смјештаја у установу социјалне заштите чији је оснивач Влада Републике Српске. Средства за ово право обезбјеђује Град Бијељина у износу од 100%.

*Имајући у виду све наведено за 2024. године је било потребно* ***4.735,93 КМ*** *више средстава у буџету него за 2023. годину.*

### Право на његу и помоћ у кући

Закључно са 31.12.2023. године право на његу и помоћ у кући је користило 3 корисника. Ово право обухвата пружање услуга одржавања личне хигијене и хигијене стана, спремање оброка, набавка лијекова и сл.

Закључно са 31.12.2024. године право на помоћ и његу у кући је користило 2 корисника.

У граду Бијељина неопходно је оснивање Центра за пружање услуга помоћи и његе у кући чиме би се значајно унаприједила услуга његе и помоћи у кући. Управо због непостојања установе овог типа, Центар биљежи пад корисника овог права иако потреба у локалној заједници постоји.

### Право на подршку у изједначавању могућности дјеце и омладине са сметњама у развоју

Ово право остварују дјеца и омладина са физичким, менталним, чулним и комбинованим сметњама, која су након основне школе, а најкасније до 30. године живота, укључена у процес образовања.

У току 2023. године право је користило:

* 26 дјеце са сметњама у развоју који школу похађају у мјесту живљења у облику плаћања трошкова мјесечних карата за превоз од куће до школе.

У 2024. години подесено је 13 захтјева за остваривање права на подршку у изједначавању дјеце и омладине са сметњама у развоју и проведено је исто толико управних поступака. Од укупног броја захтејва признато је 8, одбијен је 1 захтјев и обустављено је 4 поступка.

У току 2024. године право је користило:

* 19 дјеце са сметњама у развоју који школу похађају у мјесту живљења у облику плаћања трошкова мјесечних карата за превоз од куће до школе.

### Здравствено осигурање

У складу са Законом о социјалној заштити, преко Центра, здравствено осигурање остварују корисници новчане помоћи, корисници додатка за помоћ и његу другог лица, лица смјештена у установе социјалне заштите и у хранитељске породице, под условом да то право не могу остварити по неком другом основу.

Број корисника наведеног права закључно са децембром 2023. године је 561. Број корисника незнатно осцилира последњих неколико година. У 2023. години је за свако лице, на име здравственог осигурања, издвајано 70,58 КМ мјесечно.

Број корисника наведеног права закључно са децембром 2024. године је 573,00 КМ. У 2024. години за свако лице на име здравственог осигурања издвајано је 79,03 КМ мјесечно.

*Имајући у виду све наведено за 2024. године је било потребно* ***35.099,86КМ*** *више средстава у буџету него за 2023. годину.*

*Графикон 3. Број корисника права на дан 31. децембар по наведеним годинама*

## ПРАВА ИЗ ОДЛУКЕ О ПРОШИРЕНИМ ПРАВИМА И УСЛУГАМА У ОБЛАСТИ СОЦИЈАЛНЕ ЗАШТИТЕ ГРАДА БИЈЕЉИНА

У складу са чланом 11. Закона о социјалној заштити, јединице локалне самоуправе могу одлуком, у складу са потребама становништва, утврдити и друга права из области социјалне заштите, услове и критеријуме за остваривање тих права.

Одлуком о проширеним правима и услугама у области социјалне заштите (Службени гласник града Бијељина број 08/24), Град Бијељина утврдио је следећа проширена права и услуге:

### Право на стамбено збрињавање

У току 2023. године право на стамбено збрињавање користило је 15 породица. У згради социјалног становања која се налази у улици Милована Глишића број 25, право су користиле двије породице и то једна двочлана и један самац.

У 2024. години подесено је 20 захтјева за остваривање права на стамбено збрињавање и проведено је исто толико управних поступака. Од укупног броја захтејва признато је 20, нити један захтјев није одбијен и ни један поступак није обустављен.

За 17 породица се, путем регулисаног права на стамбено збрињавање, плаћа закупнина код станодаваца у приватним објектима.

*Имајући у виду све наведено за 2024. године је било потребно* ***1.490,86 КМ*** *више средстава у буџету него за 2023. годину.*

### Заштита ученичког стандарда

У 2023. години за 44 дјеце корисника новчане помоћи и дјеце под старатељством, плаћени трошкови превоза од куће до школе.

У 2024. години поднесено је 4 захтјева за остваривање права на заштиту ученичког стандарда и проведено је исто толико управних поступака. Од укупног броја захтејва право је признато у 4 захтјева, нити један захтјев није одбијен и ни један поступак није обустављен.

У 2024. години за 6 дјеце корисника новчане помоћи и дјеце под старатељством, плаћени трошкови превоза од куће до школе.

### Право на накнаду за смјештај у властиту породицу

Право на смјештај у властиту породицу остварују лица код којих је:

-неспособност за самосталан живот наступила прије 18-те године

-утврђена потпуна зависност од помоћи и његе другог лица (Прва група корисника у складу са Законом о социјалној заштити).

Накнада за смјештај у властиту породицу утврђује се у процентуалном износу од 25 % од основице, коју чине разлика цијене смјештаја у установу социјалне заштите за лица која потпуно зависе од помоћи другог лица, коју рјешењем утврђује Министарство здравља и социјалне заштите Републике Српске на почетку сваке године и учешћа у трошковима смјештаја корисника права, према Закону о социјалној заштити и обвезника издржавања у складу са Правилником о учешћу у трошковима смјештаја у установу који доноси Министарство здравља и социјалне заштите.

Број корисника права на накнаду за смјештај у властиту породицу закључно са 31.12.2023. године је 198 лица/корисника, а новчана накнада, на име овог права, максимално износи 226,50 КМ.

У 2024. години подесено је 35 захтјева за остваривање права на накнаду за смјештај у властиту породицу и проведено је исто толико управних поступака. Од укупног броја захтејва признато је 28, одбијена су 2 захтјева и обустављено је 5 поступака.

Број корисника права на накнаду за смјештај у властиту породицу закључно са 31.12.2024. године је 204 лица/корисника, а новчана накнада, на име овог права, максимално износи 226,50 КМ.

*Имајући у виду све наведено за 2024. године је било потребно* ***43.669,94 КМ*** *више средстава у буџету него за 2023. годину.*

*Графикон 4. Број корисника права на дан 31. децембар по наведеним годинама*

### Право на помоћ самохраном родитељу-његоватељу

Право на помоћ самохраном родитељу-његоватељу остварује родитељ дјетета са сметњама у развоју, најдуже до навршене 30. године живота. Висина накнаде за помоћ самохраном родитељу-његоватељу утврђује се у висини од 50 % од висине накнаде коју у складу са Законом о дјечијој заштити остварују незапослени родитељи -његоватељи или његоватељи.

Број корисника права закључно са 31.12.2024. године је два самохрана родитеља/корисника.

*Имајући у виду све наведено за 2024. године је било потребно* ***325,00 КМ*** *више средстава у буџету него за 2023. годину.*

### Право на помоћ родитељу-његоватељу након 30. године живота корисника

Право на помоћ родитељу-његоватељу након 30. године живота корисника остварује родитељ лица са сметњама у развоју, након навршене 30. године живота лица са сметњама. Одлуком су прописани услови за остваривање права како за само лице са сметњама, тако и за родитеља који остварује право.

Број корисника права закључно са 31.12.2024. године је шест родитеља/корисника.

*Имајући у виду све наведено за 2024. године је било потребно* ***11.132,50 КМ*** *више средстава у буџету него за 2023. годину.*

### Право на услуге персоналне асистенције

Персонална асистенција подразумијева пружање подршке особи са инвалидитетом (кориснику) од стране друге особе (асистента) за обављање активности које у свакодневном животу не може обавити без помоћи друге особе или би их обављала знатно спорије и уз пуно напора. Намјена персоналне асистенције јесте омогућити постизање продуктивног и самосталног живота особа са инвалидитетом.

Право на услуге персоналне асистенције остварују пунољетне особе са инвалидитетом.

Услуге персоналне асистенције организују се посредством Центра а у партнерству јавног, невладиног и приватног сектора.

Право није почело да се реализује у 2024. години, те није било корисника који су остварили исто.

### Право на услуге становања у заједници уз подршку

Право на услугу становања у заједници уз подршку остварују пунољетне особе са инвалидитетом свих категорија, узраста и оба пола.

Услуга становања у заједници уз подршку организује се у партнерству Центра за социјални рад Бијељина, Градске управе Града Бијељина и Градске организације Црвеног Крста.

Услуга није почела да се реализује у 2024. години, те није било корисника који су остварили исто.

### Обезбјеђење огрева

У 2023. години 321 корисник, остварио је право на помоћ за набавку огрева у износу од по 185,00 КМ.

У 2024. години 316 корисник, остварио је право на помоћ за набавку огрева у износу од по 253,00 КМ.

*Имајући у виду све наведено за 2024. године је било потребно* ***20.495,00 КМ*** *више средстава у буџету него за 2023. годину.*

*Графикон 5. Број корисника права по наведеним годинама*

### Субвенција комуналних трошкова

У протеклој години субвенционисана је потрошња воде за 78 корисника новчане помоћи по 3 м3 по члану породичног домаћинства и одвоз смећа за 113 корисника.

*За субвенције у 2024. години је било потребно* ***866,90 КМ*** *више средстава у буџету него за 2023. годину.*

### Помоћ у збрињавању пунољетних лица макон напуштања установа или хранитељских породица

Право на помоћ у збрињавању пунољетних лица након напуштања установа или хранитељских породица имају лица која након престанка права на смјештај у установи социјалне заштите или хранитељској породици не посједују имовину и приходе из којих се могу издржавати.

Број корисника права закључно са 31.12.2024. године је 1.

### Помоћ у натури

У сарадњи са Евангелистичком црквом из Грозберна и у 2024. години је обезбјеђено 100 пакета одјеће и хигијенских пакета који су подјељени корисницима новчане помоћи и социјално угроженим лицима. Такође је 50 корисника добило новац за куповину огрева за зиму, што је исто донација Евангелистичке цркве.

Центар за социјални рад Бијељина и Градска организација Црвеног крста Бијељина, почетком децембра мјесеца 2024. године започели су акцију прикупљања донаторских средстава за набавку прехрамбених и хигијенских пакета поводом Новогодишњих и Божићних празника. Подјељено је 200 пакета корисницима новчане помоћи, углавном становницима сеоских подручја и социјално угроженим породицама. Укупна вриједност свих пакета је 10. 000,00 КМ.

Удружење грађана „Глас младих Европске Бијељине“ је организовало хуманитарну приредбу „Разиграна јесен“ након које су купљена 40 прехрамбено-хигијенска пакета која су донирана Центру и подијељена социјално угроженом становништву са малом дјецом.

Центар је добио донацију од неформалних група грађана у облику новогодишњих пакетића за дјецу која су социјално угрожена.

### Услуге јавне кухиње

Јавну кухињу у протеклој години у просјеку је користило 270-290, углавном старијих лица, без породичног старања. Одабир корисника врши Центар за социјални рад, дистрибуцију Црвени крст, а средства за храну и спремање хране Градска управа Града Бијељина.

Храна се дијели на седам пунктова, четири у граду и три у сеоским мјесним заједницама (један у Амајлијама и два у Јањи), те путем мобилног тима гдје се за 53непокретних лица храна доставља на адресу становања.

*За јавну кухињу у 2024. години је било потребно* ***24.251,60 КМ*** *више средстава у буџету него за 2023. годину.*

# ПОРОДИЧНО-ПРАВНА ЗАШТИТА

## Старатељство

Старатељством, као обликом друштвене заштите одраслих и малољетних лица у складу са Породичним законом Републике Српске, у току 2024. године обухваћено је укупно 342 лица.

На крају 2024.године у евиденцији лица под старатељством налази се 157 лица од чега је 22 дјеце, чији су родитељи из различитих разлога спријечени да врше родитељску дужност, нису живи или су кроз дуже вријеме занемарили чување и васпитање дјеце и 135 одраслих лица, којим је одузета пословна способност.

У току године за 3 дјеце – услед стицања пунољетства дјетета, признања очинства, пунољетства мајка и сл., донијета су рјешења о престанку старатељства.

У 5 случајева, код одраслих лица, старатељство је престало због смрти штићеника.

За сва лица која се налазе под старатељством сачињени су редовни годишњи, старатељски извјештаји.

Привременим старатељством и старатељством за посебне случајеве у току 2024. године обухваћено је 185 одраслих лица и то у поступцима одузимања пословне способности, оставинским поступцима, за регулисање личних докумената, регулисање пензије, права из Закона о социјалној заштити и сл. У 15 случајева су малољетна лица у различитим поступцима била под привременим старатељством.

Орган старатељства је дао 125 мишљења (сагласности) у поступцима који се воде пред другим органима као што је издавање путне исправе, упис у матичну књигу рођених, отуђења имовине, промјене личног имена, регулисања личних докумената и сл.

У току године Центар је покренуо је 2 поступка пред Основним судом у Бијељини, а ради одузимања пословне способности за лица која су смјештена у установе социјалне заштите.

## Породично-брачни односи

Центар непосредно рјешава и питања из области породичне заштите, а надлежности и задаци из ове области произилазе из Породичног закона, Закона о општем управном поступку, Закона о заштити од насиља у породици као и других прописа који регулишу ову област. Центар је у току 2024. године радио на пословима покушаја мирења брачних партнера, привременог регулисања начина одржавања личних односа између родитеља и дјеце, учествовао у поступцима развода брака и регулисања издржавања за малољетну дјецу, као и у другим поступцима у вези сређивања и унапређења породичних односа.

У септембру мјесецу 2023. године ступио на снагу нови Породични закон Републике Српске који предвиђа неке промјене у поступању Центара за социјални рад, на пољу старатељства, усвојења, развода брака, односа родитеља и дјеце и сл. Поступци повјере дјеце из ванбрачних заједница као и регулисање личних односа су сада у надлежности основних судова, а центри за социјални рад учествују као и у поступцима развода брака.

По важећем Породичном закону Републике Српске у складу са чланом 56, сви супружници који имају малољетну дјецу, прије подношења тужбе за развод брака, обавезни су да се обрате центру за социјални рад захтјевом за спровођење поступка за покушај мирења. У току 2024. године поднесена су 130 захтјева за покушај мирења.

Покушај мирења: 130

* Постигнуто мирење 11
* Постигнут споразум 73
* Без споразума 19
* Обустављен поступак 2
* Без обавезе спровођења мирење члан 62. Породичног закона РС 25

Из претходног приказа видљиво је да се највећи број поступака заврши споразумом супружника, што значи да су се бивши супружници уз посредство Органа старатељства договорили око вршења родитељског права за малољетну дјецу, издржавања и начина одржавања личних односа дјеце и родитеља с којим не живе.

Уколико постоји добровољност и одговарајући капацитети, супружници се у поступку за покушај мирења упућују на савјетодавни рад од стране стручних радника Центра или на неко друго одговарајуће мјесто

Брачни супружници који у поступку покушаја мирења не постигну споразум, након подношења тужбе за развод брака, поново бивају тимски опсервирани од стране стручних радника али овај пут са циљем процјене родитељске подобности и давања приједлога суду о вршењу родитељског права, одржавања личних односа и издржавања малољетне дјеце. Орган старатељства сачињава стручни налаз и мишљење са приједлогом у вези спорних питања те исто доставља суду. Обзиром на промјене по питању стварне надлежности за супружнике који су живјели у ванбрачним заједницама Центар сада и за њих сачињава извјештаје, а суд доноси одлуку у вези вршења родитељског права као и начина одржавања личних односа. У току године сачињено је 121 извјештаја за суд у у горе поменутим поступцима.

У току 2024. године Центар је спровео 10 поступака који се тичу привременог регулисања начина одржавања личних односа дјеце и родитеља са којима не живе, а што је остављено као могућност у току поступак за покушај мирења за оне родитеље који не успијевају да се усагласе око контакта. Центар спроводи првостепени управни поступак, доноси рјешење, а одлука је на снази до судске одлуке.

Неспоразуми између родитеља по било ком питању важном за дијете, могу бити предмет поступања Центра за социјални рад и у току 2024. године отворено је 107 таквих предмета. Иницијатори су најчешће родитељи, а повремено и друге иснституције или сродници дјеце.

## Насиље у породици

У току 2024. године запримљено је 155 обавјештења о насиљу у породици, и то од: полиције 139 обавјештења, од самих жртава насиља у 10 случајeва, тужилаштво и судови 2, школе 2 и од других лица 3 (анонимне пријаве, НВО). Истовремено је Центар за социјални рад полицији доставио 13 пријавa насиља у породици.

Иако је насиље појава која се региструје на свим релацијама у оквиру породичне заједнице, најчешће жртве насиља су и даље жене у партнерском односу, а повећан је број случајева насиља на релацији дјеца - родитељи.

Према врсти насиља најчешће је присутно психичко и физичко насиље у 143 случаја, док је сексуално насиље регистровано у 2 случаја и економско насиље у 2 случаја.

Дјеца су жртве насиља када су директно изложена насиљу као и када присуствују самој радњи насиља те је у 2024.години регистровано 40 дјеце жртава насиља у породици ( 24 дјечак и 16 дјевојчица). У највећем броју, ради се о дјеци основношколског узраста.

У евиденцији Центра за 2024.годину евидентиорано је 20 дјеце као потенцијалне жртве занемаривања и злостављања.

У току 2024. године 2 особе су збринуте у сигурну кућу. Ради се о малољетницама жртвама сексуалног насиља.

Центар за социјални рад води евиденцију о предузетим радњама према Закону о заштити од насиља у породици и податке о броју покренутих и завршених поступака и других предузетих мјера. Више пта годишње, на прописаним обрасцима, достављају се извјештаји Министарству здравља и социјалне заштите и Министарству породице, омладине и спорта.

У току 2024.године суд је у складу са Законом о заштити од насиља у породици у прекршајном поступку изрекао 20 заштитних мјера и то удаљење из стана, куће или другог стамбеног простора 2, забрана проближавања и контактирања учиниоцу насиља са жртвом насиља у породици 5, забрана узнемиравања или ухођења жртве 4, обавезан психосоцијални третман 2 и обавезно лијечење од зависности 7.

## Разврставање дјеце и омладине са сметњама у развоју

Првостепена стручна комисија за процјену потреба и усмјеравање дјеце и омладине са сметњама у развоју у току 2023. године извршила је 170 процjена дjеце и омладине са сметњама у развоју.

Првостепена стручна комисија за процјену потреба и усмјеравање дјеце и омладине са сметњама у развоју у току 2024. године засједала је 28 пута и извршила је 273 процjене дjеце и омладине са сметњама у развоју. Од тог броја:

- лица са психичким поремећајима и обољењима 31

* лица са тјелесним оштећењем и хроничним обољењем 96
* лица са оштећењем вида 16
* лица са оштећењем слуха 8
* лица са оштећењем у говорно-гласовној комуникацији 21
* лица са интелектуалним оштећењем 37
* лица са вишеструким сметњама 64

У раду Стручне комисије ангажованa су три радник Центра од којих је координатор комисије а поред тога и један дипломирани социјални радник и један дипломирани психолог.

## Дјеца и малољетници у ризику и друштвено неприхватљивог понашања

У 2024. години Центар за социјални рад Бијељина регистровао је преко 350 дјеце и малољетника са различитим облицима проблема у понашњу те ризицима за развој девијантног/антисоцијалног и асоцијалног понашања. Од тог броја, 65 малољетника је у сукобу са законом; 19 малољетника починило је кривична дјела (кривично дјело тешке крађе, промет и продаја опојних дрога, тешка телесна повреда, убиство, насиље у породици, вршњачко насиље); 46 малољетника извршило је прекршаје (14 прекршаја из Закона о јавном реду и миру и 31 прекршај из Закона о безбједности саобраћаја, те 1 из Закона о спречавању насиља на спортским приредбама).

Изречено је укупно 42 васпитне мјере и то: 28 судских укора, 3 појачаних надзора родитеља, 2 васпитне мјера појачаног надзора органа старатељства, 7 других судских одлука- наредби о непокретању поступка, начело опортунитета, одбацујућих рјешења. Један (1) малолетник смештен је у малолетнички затвор. Није било смештаја у Васпитно поправни дом у Бања Луци.

У току године, Центар је радио на провођењу изречених васпитних мјера из текуће године, али је праћено и провођење 4 надзора органа старатељства и 8 појачаних надзора родитеља из 2022 и 2023. године.

Важно је истаћи да се у раду са дјецом уочава пораст различитих проблема: пораст броја дјеце која су конзументи психоактивних супстанци, дјеце која не похађају/напуштају школу, младих са агресивним понашањем, младих склоних насилним образцима понашања, дјеце са проблемима у менталном здрављу. Евидентна је криза ,,савремене“ породице која или нема капацитета да се носи са изазовима родитељства или не подстиче здрав раст и развој своје дјеце. Рад са родитељима је врло често исцрпан, дуготрајан и захтијева мултидисциплинарни приступ, јер је кључ у рјешавању проблема у највећем броју случајева управо сарадња стручњака са родитељима.

Што се тиче рада Центра за социјални рад Бијељина у раду на предметима који у фокус стављају дјецу са проблемима у понашању и њихове породице, доминирао је савјетодавни рад, примјена мјера из Породичног закона ( мјере упозорење, надзор над вршењем родитељског права, појачани надзор над вршењем родитељског права, привремено издвајање дјетета из породице), као и примјена мјера из Закона о поступању са дјецом и малољетницима у кривичном постуку (предлагање и праћење васпитних мјера, мјера упозорења и мјера безбиједности, заводских васпитних мјера), као и услуге Дневног центра за дјецу у ризику. Пракса показује да се највећем броју малољетника у сукобу са законом изричу мјере укора, те мјере појачаног надзора органа старатељства и појачаног надзора родитеља. Упитна је ресоцијализација малољетника у оквиру провођења мјера појачаних надзора, имајући у виду све већу немотивисаност младих и њихових породица да раде на промјени дотадашњих образаца понашања али и недостатак програма у заједници (недостатак стручног кадра у установама, недостатак савјетовалишта, клубова за младе, других програма у заједници).

Упоређујући податке неколико година уназад, примјећује се нижи број малољетних извршилаца кривичних дјела. Далеко је већи број дјеце и младих који испољавају различиту феноменологију асоцијалних образаца понашања и девијантног понашања (која тужилаштва не квалификују као кривична дјела). Примјећен је и пораст извршилаца крвичних дјела испод 14 година старости, гдје нема вођења поступка и гдје се рад са дјететом и његовом породицом своди на рад Центра за социјални рад и других институција које могу бити подршка. Недостатак смјештајних капацитета за дјецу без обзира са којим проблемима се суочавају је велики проблем у Републици Српској. Посебно је изазован рад са дјецом за коју се процјењује да имају проблем у понашању и менталном здрављу, а изостаје подршка породице. У зачараном кругу очекивања и притисака да се проблеми ријеше (највећа очекивања имају школе и родитељи дјеце која долазе у контакт са дјететом које има проблем), неријетко постоји неразумијевање за контекст у којем те породице опстају и капацитете који инстутицијама реално недостају.

У току 2024. године настављене су активности сарадње са школама на подручју Града Бијељина у оквиру пројекта ,,Брига о дјеци - заједничка одговорност и обавеза“. Треба напоменути да пројекат ,,Брига о дјеци - заједничка одговорност и обавеза“ реализује Републички педагошки завод уз подршку Министарства здравља и социјалне заштите, Министарства просвјете и културе, Министарства унутрашњих послова и Министарства управе и локалне самоуправе, а да су радници Центра за социјални рад стални чланови тима и заједно са другим члановима у оквиру школе раде на рјешавању различитих проблема дјеце и омладине. ЈУ Центар за социјални рад Бијељина је, између осталог, са 4 едукативна предавања стручних радника у школама, дао допринос превенцији проблема у понашању.

И даље постоји проблем просијачења на улицама Града Бијељина у којем учествује већи број дјеце ромске националности. Поред мјера подршке овим породицама, просијачење опстаје и са собом повлачи и друге проблеме, почев од непохађања школе, вршења кривичних дјела, малољетничких бракова, трговине људима.

У току 2024. године започета је реализација пројекта „Развој и имплементација програма као одговор на потребе дјеце са поремећајима у понашању“ који је суфинансиран од стране Европске уније- ИПА Програм прекограничне сарадње Срб-БиХ 2014-2020 у партнерству Покрајинског завода за социјалну заштиту из Новог Сада са Центром за социјални рад Стара Пазова и Центром за социјални рад Бијељина. У оквиру пројекта који је трајао 18 мјесеци, између осталог проведена је едукација за 4 стручна радника ЈУ Центра који су добили сертификате за тренере из области рада са дјецом са поремећајима у понашању, а који су даље обучили 20 колега стручних радника за рад са дјецом са поремећајем у понашњу у оквиру својих институција и Дневних центара.

Треба нагласити да је проблем и феноменологија малољетничког преступништва и асоцијалног понашања постао озбиљан не само код нас већ и у земљама у региону. Суочени смо са новим трендом и појавом проблема код дјеце на нижем календарском узрасту, са феноменологијом која је до сада била мање видљива (интернет и његов утицај на дјецу), са све већим бројем дјеце и малољетника који имају психичке и менталне потешкоће, са кризом породице која губи своју традиционалну улогу и постаје врло често ,,неснађена“ на путу трансформације и тежње за модерним.

Реформа у овој области мора бити системска и добро испланирана, примјењива у контексту у којем ми као друштво егзистирамо, прилагодљива нашем менталитету и са тенденцијом ширења мјера и услуга према дјетету у проблему.

# УСЛУГЕ ДНЕВНОГ ЗБРИЊАВАЊА

## 5.1. Дневни центар за дjецу у ризику

Током 2024.године Дневни центар за дјецу у ризикуje посјетилo57корисника и укупно су остварили 3488посјете. Од укупно 57 корисника, Дневни центар за дјецу у ризику посјећивало је 28корисника мушког пола и 29корисника женског пола, од којих су 49 њих основношколског узраста, а 8 средњошколског.

Поред рада са дјецом обављани су информативни/савјетодавни разговори са родитељима, односно старатељима и хранитељима и пружана им је психосоцијална подршка.

Подршка у учењу је организована у 993 индивидуално прилагођених часова у трајању најмање пола сата током једне посјете. Обрађени, утврђени, вјежбани и понављани су наставни садржаји свих предмета основне школе (од првог до деветог разреда) те поједини предмети средњих школа. Бесплатне часове подршке у учењу су добили корисници који су због истог упућени у Дневни центар, чији родитељи су затражили ову врсту помоћи или корисници који самоиницијативно учествују у оваквом облику додатне/допунске наставе.Часови подршке у учењу су били одржани из предмета математика, српски језик, моја околина, дигитални свијет,природа и друштво, биологија, енглески језик, њемачки језик, физика, историја, географија, музичка култура, ликовна култура, хемија. Извођени су часови са корисницима основношколског узраста, као и корисницима средњошколског узраста.

Групни рад у Дневном центру за дјецу у ризику је организован у облику радионица различитог типа. Током ове године организован је следећи број радионица:

* креативних 352,
* радноокупационих 385,
* групне/едукативне 95,
* спортских активности 320,
* психолошких 158;
* музичких радионица 81;
* „Дружење са родитељима“ – тематске радионице 2.

Поред часова подршке у учењу и групних радионица, корисницима услуга Дневног центра за дјецу у ризику, су пружане услуге психосоцијалне подршке свакодевно, те организоване разне акције и изложбе на отвореном.

Све радионице су имале за циљ да корисницима пруже могућности да се изражавају у облицима који њима одговарају (вербално, кроз умјетност, писмено и сл.), да се упознају са Дневним центром, са особљем и осталим корисницима услуга Дневног центра, да сазнају, социјализују се, науче, стекну радне навике, усвоје обрасце друштвено-прихватљивог понашања, забаве се, такмиче и др..

* Креативне радионице

Креативне радионице су извођене током цијеле године са свим корисницима Дневног центра за дјецу у ризику. Радионице су биле тематски организоване у складу са потребама дјеце и са предвиђеним активностима.Током 2024. године радило се на следећим радионицама: пано – прољеће, љето, јесен, зима, израда украса за Нову годину, еко поруке, украшавање саксија са пшеницом, васкршњи мотиви, израда домаћег пластелина, фигуре од пластелина, оригами радионице, накит од перли, од крпице до машнице, израда разних украса на тему сезонских мотива, мозаик, рад акрилом, лаком, декупаж на дрвету и стаклуи др.

* Радноокупационе радионице

Радноокупационе радионице су извођене током цијеле године у дворишту и у башти Дневног центра у складу са временским приликама и потребама, као и у просторијама Дневног центра. Корисници су били укључени у активностиразличитогтипас циљем развијања радних навика и како би се упознали са процесом сијања и узгајања биља у башти. Током 2024.године радило се на следећим радионицама: чишћење дворишта, купљење смећа, грабање лишћа, распремање дневног боравка, брисање полица и организација друштвених игара, распремање дидактичког материјала, сијање цвијећа и пшенице, сијање поврћа, чупање траве и припрема цвјетњак за садњу, расађивање цвијећа, уређење дворишта, заливање садница и баште, постављање система за наводњавање, орезивање туја, прихрана поврћа и воћа, израда предмета од дрвета, ограђивање баште са дрвеним летвицама, поправке и ситне занатске радиности, прављење стазе од каменчића и др.

* Едукативне/групнерадионице

Едукативне и групне радионице су извођене током цијеле године, на различите теме за рад едуковања и информисања корисника као и квалитетнијег провођења времена. Едукативне радионице су покривале теме: односи са вршњацима, односи у породици, сајбер насиље, правилна употреба интернета, правила лијепог понашања, лепезице свезналице, пут до бољег ја, емпатија, пирамида потреба, правилна исхрана код дјеце, одржавање личне хигијене и др.

* Спортске активности

Спортске активности су извођене током цијеле године, а покривале су активности групнихспортова, вјежби за јачање тијела, анимирања и социјализацију дјеце.Активности које су извођене су: игре у дворишту Дневног центра – фудбал(такмичење у шутирању на празан гол, игра 2 на2), одбојка(круг-одбијање лопте прстима,чекићем), кошарка(такмичења у погађању слободних бацања), елементарне игре, игре спретности и координације (штафетна такмичења без лопте и са лоптом), игре за развој агилности (ходање преко природних препрека), вјежбе снаге, вјежбе за координацију покрета, часови пливања на базенима и др.

* Музичке радионице:

Организованеу у складу са интересовањима и узрастом корисника: музичке столице, караоке, плес уз музику, нотни систем, музички квиз, слушање и препознавање најпознатијих класичних композиција, виолонски кључ, рад у кајданкама, музички инструменти од картона, новогодишње пјесмице и др.

* Дружење са родитељима/тематске радионице:

Од почетка децембра 2024. године Дневни центар за дјецу у ризику пружа нову услугу под називом „Дружење са родитељима“. Ова услуга је реализована два пута у мјесецу децембру све у складу са обавезама родитеља и распоредом рада у Дневном центру. Усмјерена је на родитеље дјеце са проблемима у понашању и циљ је пружање психосоцијалне подршке родитељима, давање прилике да проговоре о својим доживљајима и искуству и освјесте своје поступке и квалитет односа са дјецом, те развију/повећају родитељске компетенције. До сада су реализоване двије радионице под називом: „Моје дијете и ја“ и „Родитељске реакције на одређена понашања дјеце“.

Рад са родитељима:

Поред рада са дјецом свакодневно се радило и са родитељима, у виду размјене информација, психосоцијалне подршке, рада на квалитетнијем односу родитељ/ дјете, пакета помоћи. Такође, уведена је нова услуга на коју родитељи имају позитивне реакције – услуга „Дружење са родитељима“/тематске радионице.

Напредак у школи:

* број негативних закључених оцјена са полугодишта знатно смањен;
* У неколико ситуација правовременим и адекватним реаговањем радника Дневног центра и заједничким дјеловањем субјеката заштите, обезбјеђена адекватна заштита дјеце од свих облика вршњачког насиља.

Васпитно корективни рад:

Код свих корисника примјећен позитиван помак на васпитном пољу:

* Смањено вријеме проведено на улици и без надзора;
* Кориговано понашање и уклапање у групу вршњака кроз групне активности у Дневном центру,
* Квалитетнија комуникација у групи вршњака,
* Усвајање радних навика посредством радноокупационе терапије, те
* навика одржавања личне хигијене (извјестан број дјеце је долазио видно хигијенски запуштен, након неког времена, уз групне едукативне садржаје и савјетодавни рад на тему Одржавања личне хигијене, смањен број хигијенски запуштене дјеце),
* Тимски рад, развијање осјећаја емпатије према другима – старији корисници помажу млађима око задаће и на радионицама.

Социјална укљученост дјеце и њихових породица:

Дневни центар за дјецу у ризику је прва тачка контактирања у ситуацијама када се суочавају са проблемима.

Током протекле године на иницијативу радника Дневног центра:

* 3 дјеце укључено у ваннаставне спортске активности на иницијативу радника Дневног центра, 29 дјеце - часови пливања на базенима Бање Дворови);
* Укључени у рецитације на разним манифестацијама, извођење представе на тему вршњачког насиља;
* Значајно побољшан квалитет живота корисника и њихових породица.

НОВО У РАДУ:

* „Дружење са родитељима“ дјеце у ризику 2 пута мјесечно, рад на квалитетнијем односу родитељ-дијете.
* Органски поизводи из баште и пластеника дјеце у ризику.

Остварена је сарадња са више донатора/хуманитарних организација, самим тим пружена већа подршка и помоћ корисницима Центра за социјални рад и корисницима услуга Дневног центра за дјецу у ризику.

## 5.2. Дневни центар за дјецу са сметњама у развоју

Право на дневно збрињавање обухвата различите врсте организованих дневних услуга и боравка изван властите породице кроз које се обезбјеђују исхрана, њега, чување, брига о здрављу, васпитању и образовању, психосоцијална рехабилитација, радна окупација и друге услуге. Право на дневно збрињавање имају дјеца и омладина са сметњама у психофизичком развоју узраста од 6 до 21 годину која имају пребивалиште на територији града Бијељина. Дневни центар за дјецу са сметњама у развоју је почео са радом у фебруару 2021. године. Тренутни број корисника је 22, и то 16 корисника мушког пола и 6 корисница женског пола, а према Правилнику Дневног центра капацитет је до 30 корисника. Корисници бораве по три сата дневно, у периоду од 8 часова до 14 часова. Тренутни ангажовани профили радника јесу bachelor логопед-аудиолог, дипломирани психолог, дипломирани логопед-дефектолог, bachelor специјалне едукације и рехабилитације, дефектолог-сметње и поремећаји слуха и медицински техничар. Организација рада је усмјерена на групни рад у који је укључена група од 7 корисника сличних могућности праћења истог садржаја и индивидуални рад са осталим корисницима. Групни и индивидуални рад се спроводе свакодневно а планирју сходно индивидуалном плану услуге за сваког корисника и плану дневних активности који се израђује на двије седмице. Индивидуани план услуга се креира за сваког корисника, обухвата социјални статус који укључује сарадњу са родитељима, вјештине самопомоћи, физички, сензорни, социјално-емоционалнои, интелектуалнни и говорни развој. У оквиру наведених области развоја постављају се циљеви за унапређење развоја, наводе планиране активности и одређује временски оквир остваривања задатог циља. Након истека временског оквира врши се ревизија плана, те креира извјештај о истом.

Према Правилнику услуге Дневног центра у 2024. години реализоваће се кроз три пакета. Први пакет који подразумјева дневни боравак, други пакет којег чини дневни боравак и једна специјалистичку услугу или употреба сензорне собе и трећи пакет којег чини дневни боравак, двије или више специјалистичних услуга и употреба сензорне собе.

Након процјене опште функционалности и израде индивидуалног плана услуга, према потребама и могућностима корисника пружаће се:

1. индивидуални дефектолошки третман- пружаће се према процјени психомоторног и интелектуалног развоја са одређеном дужином трајања и бројем третмана на седмичном нивоу, узимајући у обзир узраст и општу функционалност, са посебним освртом на узраст и укљученост у васпитно-образовни процес;
2. групни дефектолошки третман- спроводиће се према хомогености групе у погледу сличних потреба корисника као и њихових индивидуалних способности и могућности;
3. индивидуални логопедски третман- дужина трајања логопедских третмана и број третмана ће се одредити на основу појединачних случајева, са посебним освртом на узраст и говорно-језички статус, те укљученост у васпитно-образовни процес;
4. групни логопедски третман- пружаће се у зависности од хомогености говорно-језичке патологије, те креирати радионице за богаћење рјечника и учења лијепом изражавању;
5. психолошки савјетодавни разговори- обављаће се у складу са индивидуалним потребама корисника, са родитељима корисника у присуству корисника, те без присуства корисника по потреби;
6. психолошке радионице- обављаће се у мањим групама корисника са сличнијим саставом групе према функционалности и интересовањима;
7. психолошке радионице са родитељима корисника Дневног центра (на предложене теме стручних радника или самих родитеља, према њиховом интересовању);
8. третман сензорне интеграције- третман у сензорној соби ће бити пружен корисницима који у оквиру процјене сензорне интеграције покажу неадекватности у сензорној обради, број третмана ће зависити од степена потешкоћа као и од узраста.

У току планирања активности води се рачуна о прилагођавању и условима социјалног окружења и развојним могућностима сваког дјетета. Такође се прилагођавају и амбијентални услови и дидактички материјали. Годишњи план активности ће се спроводити у седмичном плану актиивности који ће садржати теме одређене Годишњим планом.

Јануар 2024. године:

Теме за обраду у току јануара мјесеца 2024. године су „Нова година“ и „Основе кулинарства“. Темом о кулинрству увешће се више практичног садржаја са акцентом на унапређивање вјештина из свакодневног живота у погледу постизања бољег осамостаљивања. Пратећи план дневних активности теме ће бити обрађене креативним, едукативним и радно-окупационим радионицама које ће бити по групама прилагођене могућностима и индивидуалним потребама корисника. Дана 24.01. јесте Међународни дан образовања те се планира едукативна радионица о појму и значају образовања. Пратећи индивидуални план услуга за сваког корисника биће им пружена дефектолшка услуга, логопедска услуга, индивидуални психолошко-савјетодавни разговори са корисницима и родитељима по потреби, те третман сензорне интеграције.

Фебруар 2024. године:

У мјесецу фебруару обрадићемо теме „Уради сам“ и „Опасност од струјног удара у домаћинству“. „Уради сам“ задаци су значајни за мишљење и логичко закључивање, практично-искуствени рад и манипулативну способност. Док „Опасност од струјног удара у домаћинству“ упознајемо кориснике са опасностима кућних апарата, мјерама опреза и правилној употреби. Пратећи план дневних активности тема ће бити обрађена креативним, едукативним и радно-окупационим радионицама. Пратећи индивидуални план услуга за сваког корисника биће им пружена дефектолшка услуга, логопедска услуга, индивидуални психолошко-савјетодавни разговори са корисницима и родитељима по потреби, те третман сензорне интеграције.

Март 2024. године:

Прва седмица мјесеца марта обиљежиће се темом „Осми март“. Планирају се креативне радионице на којима ће се израђивати честитке и „цвијеће“ за подијелу припадницама љепшег пола у центру. Друге теме за обраду у марту мјесецу биће “Хигијена одјеће и простора“ и „Прољеће“. Поред планираних радионица, планира се и одлазак са корисницима у градски парк или негдје у природу уколико временски услови и други фактори буду то дозвољавали. Планира се и обиљежавање Међународног дана особа са Даун синдромом, гдје ће се начин обиљежавања поближе одредити планом дневних активности уз сарадњу са другим установама. Посљедња седмица марта је седмица здравих уста и зуба, с тога се планирају радионице о оралном здрављу. Пратећи индивидуални план услуга за сваког корисника биће им пружена дефектолшка услуга, логопедска услуга, индивидуални психолошко-савјетодавни разговори са корисницима и родитељима по потреби, те третман сензорне интеграције.

Април 2024. године:

У свијету се 2. април обиљежава као Свјетски дан свјесности о аутизма, па је планирано да се обиљежи и у просторијама нашег центра у виду припреме програма са корисницима и учешћу на Манифестацији. Прва тема за обраду у мјесецу априлу биће „Садња и њега биљака“. Украшавање дворишта Дневног центра, развијање осјећаја за лијепо, учење о врстама биљака и значају за планету. Друга тема за обраду у априлу биће „Мјесец чистоће“. Наведене теме ће се обрадити кроз едукативне, креативне и радно-окупационе радионице. Те 22.04. обиљежићемо Дан планете Земље, гдје ће се кроз радионице указати на значај планете и очување околине. Крај априла обиљежиће се креативним радионицама на тему Васкрса, указивање на значај и симболику овог празника. Пратећи индивидуални план услуга за сваког корисника биће им пружена дефектолшка услуга, логопедска услуга, индивидуални психолошко-савјетодавни разговори са корисницима и родитељима по потреби, те третман сензорне интеграције.

Мај 2024. године

Планирана тема за прве двије седмице маја јесте „Основе вјеронауке“, планирају се едукативне и креативне радионице о великим вјерским догађајима и српским славама, по могућности одлазак у манастир. Друга тема за обраду у мјесецу мају биће „Опште знање- од чега је шта настало“. Припремајући динамичне квизове знања о фабрикама, производњи, чудним чињеницама и рубрици „Да ли сте знали?“. Такође у овом мјесецу планира се одлазак на излет, гдје ће се у наредном периоду детаљи поближе одредити. Пратећи индивидуални план услуга за сваког корисника биће им пружена дефектолшка услуга, логопедска услуга, индивидуални психолошко-савјетодавни разговори са корисницима и родитељима по потреби, те третман сензорне интеграције.

Јун 2024. године

Тема планирана за прве двије седмице јуна је „Држава- географија“. Планирају се едукативне радионице и интерактивни квизови знања из географије. Креативне радионице израде планете Земље и најпознатијих симбола држава и њихових главних градова. Друге двије седмице јуна планира се тема “Љето“. Тема ће се обрадити кроз прилагођене едукативне, креативне и радно-окупационе радионице. У овом мјесецу планирају се двије кулинарске и три фризерске радионице. Пратећи индивидуални план услуга за сваког корисника биће им пружена дефектолшка услуга, логопедска услуга, индивидуални психолошко-савјетодавни разговори са корисницима и родитељима по потреби, те третман сензорне интеграције.

Јул 2024. године

У прве двије седмице јула планирана је обрада теме „Морски свијет“. Кроз прилагођене радионице радиће се на усвајању знања о врстама морских животиња, опасностима на мору и занимљивостима о морима. У јутарњим сатима, те и након тога када то температуре буду дозвољавале планирамо чест одлазак у градски парк са корисницима, као и рекреацију и организовање радионица на отвореном у нашем дворишту. Такође планира се радионица израде ивањданских вјенчића и хуманитарна продајна изложба на градском тргу. У другој половини мјесеца јула тема је „Културе и обичаји“. Кроз радионице, видео приказе корисници ће упознати различитости између народа, основама култура, обичаја и правилима у различитим друштвима. Пратећи индивидуални план услуга за сваког корисника биће им пружена дефектолшка услуга, логопедска услуга, индивидуални психолошко-савјетодавни разговори са корисницима и родитељима по потреби, те третман сензорне интеграције.

Август 2024. године

Прва седмица августа се обиљежава као Међународни дан пријатељства, сходно томе планирају се психолошке радионице о значају пријатељства, исказивању и именовању емоција према пријатељима. Планирана тема за другу седмицу јесте “Спорт и рекреација“. У оквиру ове теме нагласак се ставља на спортске игре, развијање такмичарског духа, боравак на отвореном и указивање значаја спорта на здравље. У посљедње двије седмице августа планирамо тему Људско тијело и болести. Планира се едукација о основама функционисања људског тијела, могућности препознавања симптома, локације и описивање бола, као и повезивање са одговарајућим органом и правовремено дјеловање. Тема ће се обрадити кроз едукативне и креативне радионице, планира се и игра улога пацијент/љекар. Пратећи индивидуални план услуга за сваког корисника биће им пружена дефектолшка услуга, логопедска услуга, индивидуални психолошко-савјетодавни разговори са корисницима и родитељима по потреби, те третман сензорне интеграције.

Септембар 2024. године

Тема за обраду у прве двије седмице септембра биће „Здравље, витамини и лијекови“, надовезујући се на претходну тему кроз радионице ће се обрадити значај очувања здравља, значај узимања витамина, основне лијекове у домаћинству и њихове намјене. За другу половину септембра планирана је тема „Јесен и зимница“. Тема ће се обрадити кроз едукативне, креативне и радно-окупационе радионице, планира се проширење постојећег знања о јесени, плодовима јесени, врстама и припреми зимнице. Пратећи индивидуални план услуга за сваког корисника биће им пружена дефектолшка услуга, логопедска услуга, индивидуални психолошко-савјетодавни разговори са корисницима и родитељима по потреби, те третман сензорне интеграције.

Октобар 2024. године

У октобру мјесецу обиљежићемо Дјечију недјељу у складу са слоганом. Планира се припрема пригодног програма у изведби корисника, организовање тематских радионица и дружења, остваривање нових сарадњи. Планиран је и одлазак на неку од дјечијих представа са корисницима које се одигравају у овој недјељи. Обиљежићемо Свијетски дан инклузије 11. октобра кроз радионицу и активности са ученицима основне школе. У октобру планира се тема „Бонтон“. Планирају се и три кулинарске радионице у овом мјесецу. Тему ћемо обрадити кроз различите радионице које ћемо прилагодити потребама наших корисника. Пратећи индивидуални план услуга за сваког корисника биће им пружена дефектолшка услуга, логопедска услуга, индивидуални психолошко-савјетодавни разговори са корисницима и родитељима по потреби, те третман сензорне интеграције.

Новембар 2024. године

Тема овог мјесеца јесте „Луткарска и музичка секција“. У оквиру ових тема припремиће се изведба двије луткарске представе. Кроз ове активности корисници ће богатити своје усмено изражавање, вјежбати концентрацију и памћење, развијати креативност кроз израду материјала за потребе секције. Такође 20.11. планира се обиљежавање Свјетског дана дјеце, те ће се одржати едукативна радионица о правима дјеце. Пратећи индивидуални план услуга за сваког корисника биће им пружена дефектолшка услуга, логопедска услуга, индивидуални психолошко-савјетодавни разговори са корисницима и родитељима по потреби, те третман сензорне интеграције.

Децембар 2024. године

У мјесецу децембру обиљежава се Међународни дан особа са инвалидитетом 3. децембра. За обиљежавање овог датума планирамо припрему пригодног програма за госте, као и учешће на Манифестацији. У првој половини овог мјесеца обрадиће се тема „ Сналажење у непредвидивим ситуацијама“. Ова тема ће се спровести кроз едукативне радионице уз практичне вјежбе, како би се повећало осамостаљивање у свакодневним животним ситуацијама. У овом мјесецу планирају се двије кулинарске радионице, једна фризерска и три музичке. У другој половини мјесеца планирана је обрада теме „Зима“. У оквиру ове теме планирају се креативне радионице израде новогодишњих украса и божићних икебана, те и Хуманитарна новогодишња изложба у трајању од два дана. Пратећи индивидуални план услуга за сваког корисника биће им пружена дефектолшка услуга, логопедска услуга, индивидуални психолошко-савјетодавни разговори са корисницима и родитељима по потреби, те третман сензорне интеграције.

# Остале активности

Дио активности Центра био је посвећен пружањем различитих услуга из домена социјалног рада:

* у преко 390 случаја пружане су услуге душевним болесницима,
* у 85 случаја рађено је са алкохоличарима,
* у 893 случајева рађено је на рјешавању нарушених породичних односа,
* у преко 650 случајева рађене су анамнезе, извјештаји и приједлози за потребе Казнено-поправних завода (при отпусту затвореника, одобравању допуста, посјетама и сл).

У току протекле године, Центар је пружио и низ других услуга из области социјалног рада (савјетодавне, правне, психолошке и др.). Евидентирано је око 12.000 случајева обраћања грађана, који су се из одређених разлога нашли у стању социјалне потребе и којима је пружен неки од облика, мјера или услуга социјалне заштите, а нису приказани у наведеним категоријама, јер се не могу сврстати у посебну категорију.

Стручни радници Центра за социјални рад Бијељина су и у току 2024. године присуствовали едукацијама и вебинарима путем електронских платформи, у циљу унапређења услуга из области социјалне заштите, као и постизању боље сарадње са сродним установама и невладиним организацијама.

У циљу унапређења стручног рада, 2 радника су похађала едукацију из Системске породичне терапије.

Бројна истраживања код нас и у свијету показују да Стручни радници запослени у Центрима за социјални рад спадају у најризичније групе за сагоријевање на послу. С тим у вези, Министарство здравља и социјалне заштите у сарадњи са Факултетом политичких наука из Бањалуке-Одсјек за социјални рад, а уз подршку донатора, обезбиједило је наставак двогодишње едукације за раднике Центара за социјални рад из Републике Српске који се школују за будуће супервизоре у психосоцијалном раду. Из Бијељине 4 радника похађају едукацију.

У партнерству са Градском управом Града Бијељина интензивно се радило на изради приједлога пројекта „Моја прва прилика“ који у оквиру програма SDG2BiH, заједнички финансирају УНИЦЕФ и Градска управа града Бијељина. Пројекат се базира на унапређењу инклузије и има за циљ стварање инклузивног окружења кроз успостављање мултисекорске срадње и јачање професионалних капацитета стручних радника како би се (п)одржала разноликост и једнакост у образовању.

У току године Центар за социјални рад Бијељина је активно учествовао у изради Стратегије развоја града Бијељина за период 2024-2030. године.

Поред наведеног Центар је радио на изради докумената, анализа, извјештаја, мишљења како за потребе Центра тако и за потребе других институција и установа.

## З А К Љ У Ч Ц И:

* Наставити активности на успостављању нових и развоју постојећих услуга и модела подршке становништву
* Обезбиједити услове за усавршавање и едукацију стручних радника са циљем подизања квалитета рада
* Израдити елаборат о оправданости отварања савјетовалишта, обезбједити стручне раднике са потребним едукацијама за отварање савјетовалишта, обезбиједити техничке, материјалне и просторне услове за оснивање савјетовалишта за породицу
* Наставити сарадњу са привредним и другим субјектима у циљу помоћи и подршке социјално угроженом становништву
* Повећање броја дупломираних социјалних радника
* Проширење просторних капацитета ради пружања нових услуга грађанима и ради повећања броја корисника
* ЈУ Центар за социјални рад Бијељина поред сложености послова, непрестаног повећања броја корисника и пружања услуга сваке године има проблем са недостатком средстава у буџету за финансирање социјалне заштите јер свака година захтјева више средстава за социјалну заштиту у односу на претходну, тако да је у 2024. години укупно било потребо **1.309.646,32 КМ** више средстава него у 2023. години и овај тренд повећања се наставља сваке године
* Потребно је планирање буџета у складу са растом трошкова социјалне заштите у реалном финансијском оквиру.

Бијељина, април 2025. године ОБРАЂИВАЧ

ЈУ ЦЕНТАР ЗА СОЦИЈАЛНИ РАД Б И Ј Е Љ И Н А

1. Запослени на неодређено вријеме [↑](#footnote-ref-1)