

Јавни приход Града 551-7902222590-850 Патријарха Павла бр. 1. +38755205472

Трезор Града 551-7902222618-689 ЈИБ: 4400315290000

Донације 551-7902222604-236 Матични број: 01209230

Врста прихода 722591 Еmail: [skudsemberija@gmail.com](mailto:skudsemberija@gmail.com)

Буџетска организац. 00050503

Општина 005

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 268/25.

Датум: 22. 04. 2025. године

**ПЛАН И ПРОГРАМ РАДА**

**ЈАВНЕ УСТАНОВЕ СРПСКО – КУЛТУРНО УМЈЕТНИЧКО ДРУШТВО „СЕМБЕРИЈА“ БИЈЕЉИНА ЗА 2025. ГОДИНУ**

Бијељина, април 2025. године

**УВОД**

Српско културно – умјетничко друштво „Семберија“ Бијељина je самостална Јавна установа са својством правног лица, основана са циљем чувањa и његовањa културно - умјетничких традиција српског народа Семберских простора и Срба уопште, кроз организовања културних догађаја и оживљавање културно - умјетничких активности на подручју мјесних заједница у Граду Бијељина, подизању и општој афирмацији културних вриједности српског народа Семберских простора, презентацијом културних достигнућа у овој области у Семберији, Републици Српској и широј средини.

Подизањем општег нивоа културно – умјетничког живота на подручју Града Бијељина и остваривањем сарадње са другим градовима у којима друштво наступа и прављењем пријатељских веза између друштава и градова циљ нам је да што боље представимо Град Бијељину и Републику Српску.

Рад Јавне установе Српско културно – умјетничко друштво „Семберија“ Бијељина спроводи се кроз сегменте:

* истраживање у области фолклора и културне баштине семберског подручја;
* обогаћивање и освјежавање програма и набавка неопходне опреме;
* организовање концерата и манифестација на подручју Града Бијељина;
* организовање турнеја у иностранство и презентација нашег културног стваралаштва у другим земљама;
* организација и реализација културно – умјетничких програма
* медијска промоција друштва и Града Бијељина;

**1. СЕКЦИЈЕ ЈАВНЕ УСТАНОВЕ СРПСКО КУЛТУРНО – УМЈЕТНИЧКО**

**ДРУШТВО „СЕМБЕРИЈА“ БИЈЕЉИНА**

Јавна установа Српско културно – умјетничко друштво „Семберија“ свој рад заснива на Одлуци о оснивању, Статуту и Програму рада који усваја Скупштина Града Бијељина.

Јавна установа Српско културно – умјетничко друштво „Семберија“ Бијељина спроводи низ активности кроз које доприноси развоју културе, као и едукацији младих генерација у Граду Бијељина и дјелује кроз следеће секције:

1. секција народних игара (седам ансамбала)
2. народни оркестар
3. школа народних инструмената
4. дјечији хор
5. женска вокална секција (етно, народне и друге пјесме)
6. мушка вокална секција (етно, народне и друге пјесме)
7. ткачка секција (ткање, шивење, плетење, вез, хеклање)

Чланови ЈУ СКУД „Семберија“ дјелују у Друштву без плаћања чланарине. Упис нових чланова се врши у септембру, а по потреби у још једном допунском року и у секције које за тим изразе потребу.

* 1. **Секција народних игара**

 Секција народних игара се састоји од седам ансамбала и то:

1. Први извођачки ансамбл
2. Припремни ансамбл
3. Први д‌јечији ансамбл
4. Други д‌јечији ансамбл
5. Почетни ансамбл
6. Ансамбл ветерана- извођачки
7. Ансамбл ветерана-рекреативци

Поред континуираног рада на стицању играчког знања и вјештина неопходно је исто тако обезбјеђивати ношње које припадају одређеним кореографијама.

Увећавање фундуса народних ношњи за потребе секције народних игара је трајни задатак Друштва, тако да купујемо нове дијелове ношње, а такође и ткамо појасеве, кецеље и друго што је Друштву потребно за одржавање достигнутог нивоа, као и стварање услова за надградњу. То су неки од задатака који су пред ЈУ СКУД-ом у 2025. години. Такође, постављање нових кореографија, једне у Првом извођачком ансамблу и једне у Дјечијем ансамблу. На тај начин ћемо обогатити наш постојећи репертоар који ћемо представити у току године, како на домаћим тако и на иностраним сценама.

**1.2. Народни оркестар**

Значај Народног оркестра за JУ СКУД „Семберија“ је веома велики тако да је сасвим равноправан по важности са водећом секцијом народних игара и њихова синергија на пробама и наступима даје високе резултате.

У току 2025. године репертоар који ће народни оркестар да његује јесте народна музика, класична музика и староградска музика.

**1.3. Школа народних инструмената**

ЈУ СКУД „Семберија“ школу народних инструмената његује већ дуже вријеме и показала се као врло корисна, па њен рад настављамо и у 2025. години. У школи се врши подучавање на инструментима као што су хармоника, гитара, виолина, бубањ, фрула.

**1.4. Дјечији хор ЈУ СКУД – а „Семберија“**

ЈУ СКУД „Семберија“ планира да у 2025. години оснује Дјечији хор ЈУ СКУД „Семберија“. Овај облик музичког изражавања је граду какав је Бијељина итекако потребан, те би са почетком школске године почео са уписом, а са почетком октобра и са радом.

Циљ Друштва је да окупља најмлађе пјеваче, да развија њихове таленте и потенцијале, да креативно испуњава њихово слободно вријеме.

На репертоару дјечијег хора биће дјечија музика, али и обраде домаћих и страних мелодија.

**1.5. Женска вокална секција**

Женска вокална секција - група СКУД-а „Семберија“ броји око 20 чланица. Група успјешно пјевачки прати извођење многих кореографија, што поред учешћа и народног оркестра ЈУ СКУД „Семберија“ знатно одваја од осталих друштава која се баве нашом дјелатношћу, јер се приликом наступа не праве импровизације било које врсте.

Женска вокална група има широк репертоар пјесама, а то су етно, народне, руске, македонске, и многе друге. Често на позив локалних телевизија гостују у музичким програмима.

**1.6. Мушка вокална група**

Мушка вокална група ЈУ СКУД-а „Семберија“ броји око 10 чланова. Мушка група, као и женска успјешно пјевачки прати извођење многих кореографија и значајно је допринијела квалитету и општем утиску када је у питању цјелокупан рад ЈУ СКУД-а „Семберија“. Мушка вокална група је у фази проширивања свог репертоара и план је да до краја године достигне стандард који је већ поставила женска вокална група.

**1.7. Ткачка секција**

Ткачка секција има велики значај за СКУД „Семберију“ из неколико разлога. У ткачкој секцији се израђују појасеви и кецеље за потребе кореографија које су на репертоару. Такође је битна због задатка који је пред себе ставио ЈУ СКУД „Семберија“, а то је очување огромног националног блага које је вијековима настајало на овим просторима, између осталог и **семберски цвијет** који је мустра са семберских простора, а који се врло често користи као мотив у изради многих тканих комада.

Шивење, плетење, вез и хеклање су ручне радиности које су заступљене поред ткања у ткачкој секцији тако да све те дјелатности дружене доприносе квалитетнијем стварању нових кецеља и тканица за сад. Настојаћемо да обезбиједимо производњу дијелова народне ношње потребних за постављање нових кореографија, као и рестаурацију постојечћих костима. Тиме ћемо затворити један производни круг, а традицију подржати и помоћи да и даље живи, како у овом времену тако и у будућности.

**2. ПЛАН АКТИВНОСТИ ЗА 2025. ГОДИНУ**

**2.1. Јануар**

* учешће у литији на Бадње вече;
* дијељење Божићне чеснице грађанима на платоу испред Градске Управе;
* активности у обиљежавању 9. јануара, Дана Републике Српске;
* распуст до 21. јануара 2025. године;

**2.2. Фебруар**

* 11. фебруара 2025. године учешће чланова женске вокалне групе у конкурсу коју је организовала Градска борачка организација Бијељина „Републико Српска у срцу те носим, са тобом се поносим“;
* редовне пробе свих ансамбала;
* промовисање ЈУ СКУД-а у медијима:
* пројекат „Зона Замфирова“ корео - драма први извођачки, ветерани оркестар, вокална група, учесника 60 - 70

**2.3. Март**

* почетак рада на новом пројекту, корео - драми, под радним називом „Зона Замфирова“;
* рад са почетницима на основама фолклора;
* увјежбавање са Другим дјечијим ансамблом кореографија „Шаљиве игре из Баната“ и „Игре из Централне Србиије“;
* увјежбавање са Првим дјечијим ансамблом кореографија „Игре из Шумадије“, „Игре из Понишавља“, „Влашке игре из Халова“ и „Игре из Бујановца“;
* активности Припремног ансамбла на савладавању корака репертоара Првог извођачког ансамбла;
* рад Првог ансамбла на увјежбавању кореографија „Игре из Шумадије“, „Игре из Семберије“, „Игре из Источне Херцеговине“, „Шопске игре“, „Свадбени обичаји села Коретиште“, ,,Ђурђевдан у Пасјану-Биначка Морава“, „Игре из Пчиње“, „Игре из Тимочке Крајине“;
* припреме дјечијих ансамбала за „Лазарице“;

**2.4. Април**

* 12. април 2025. године, приказ народног обичаја на Лазареву суботу „Лазарице“
* традиционална манифестација ЈУ СКУД-а „Семберија“ испред – Народне библиотеке „Филип Вишњић“ и зграде Скупштине Града Бијељина;
* снимање васкршњег програма на БН ТВ;
* 20. април 2025. године, традиционално учешће у манифестацији „Туцијада“ у организацији ЈУ Центра за културу „Семберија“;
* 15. април 2025. године - учешће на хуманитарном концерту;
* припрема сценографије за кореодраму „Зона Замфирова“;
* учешће женске вокалне групе у снимању спота за пјесму наше дугогодишње чланице Неде Марјановић;

**2.5.** **Мај**

* интензивне припреме свих фолклорних ансамбала, вокалних група и народног оркестра за годишњи концерт;
* учешће Првог и Другог дјечијег ансамбла на такмичарском фестивалу „Џивџан фест“ у Врњачкој Бањи;
* обнова рада ткачке секције;
* учешће на семинару за умјетничке руководиоце;
* учешће Ансамбла ветерана на Фестивалу ветерана фолклора у Зворнику;
* постављање кореографије „Еро с оног свијета“ првом ансамблу народних игара;

**2.6.** **Јун**

* учешће Првог извођачког ансамбла и Народног оркестра на Такмичарском фестивалу „Џивџан Фест“ у Врњачкој Бањи;
* интензивне припреме свих фолклорних ансамбала, вокалних група и народног оркестра за годишњи концерт;
* годишњи концерт;
* обиљежавање славе Јавне установе Српско културно – умјетничко друштво „Семберија“, Видовдан;
* аплицирање на конкурс Министарства просвјете и културе Републике Српске“;

**2.7. Јул**

* припрема програма за обиљежавање славе Илино, мјесне заједнице Јања;
* припрема програма за „Пантелинске дане“;
* ткање појасева и кецеља за потребе ЈУ СКУД „Семберија“ у ткачкој секцији;
* учешће Ансамбла ветерана на Фестивалу ветерана фолклора у Новом Саду;

**2.8.** **Август**

* oрганизовање и учешће у програму славе Града, „Пантелински дани“;
* расписивање редовног конкурса за упис нових чланова у све секције;
* рамјена културних активности кроз разне врсте радионица, семинара, концерата, са локалним и регионалним КУД-овима ;
* учешће на међународном фестивалу фолклора у Бугарској, у Златним Пјасцима и то дјечији ансамбл, први извођачки ансамбл, женска вокална група и народни оркестар;
* учешће на међународном дјечијем фестивалу фолклора „Лицидерско срце“ у Ужицу;

**2.9.** **Септембар**

* припрема и почетак уписа у фолклорну секцију (почетници);
* упис ветерана у фолклорну секцију;
* учешће Првог извођачког ансамбла и Народног оркестра на Међународном фестивалу фолклора „“Кроз песму, игру и сећање на хероје“ на Крфу и Ипсосу;
* демонстрација јавног часа Првог и Другог дјечијег ансамбла на тргу;

**2.10.** **Октобар**

* постављање кореографије „Дубочке краљице“ Првом извођачком ансамблу;
* упис у школу ткања;
* обука за свирање на хармоници и виолини;
* јавни час фолклора на отвореном, трг, Градски парк, шеталиште;
* сусрет пријатељских друштава из окружења (дочек и гостовања);
* организовање округлог стола за умјетничке руководиоце;

**2.11. Новембар**

* ткање украсних поклон врећица за потребе ЈУ СКУД „Семберија“ у ткачкој секцији;
* припремање и учешће на концерту у оквиру „Вишњићевих дана“;
* учешће у снимању Новогодишњег програма БН ТВ;
* редовне активности свих секција по утврђеном распореду;

**2.12. Децембар**

* припрема и организовање учешћа на манифестацији „Зимски корзо“;
* учешће Ансамбла ветерана на Међународном фестивалу фолклора на Златибору;
* учешће Првог извођачког и Првог дјечијег ансамбла, Народног оркестра и женске вокалне групе на Међународном фестивалу фолклора у Прагу;
* Никољдански концерт.

**3. ОРГАНИЗОВАЊЕ ТУРНЕЈЕ У ИНОСТРАНСТВУ И УЧЕШЋЕ НА ФЕСТИВАЛИМА У ОКРУЖЕЊУ**

Предвиђено је да у току 2025. године Први извођачки ансамбл, Дјечији ансамбл народних игара, Народни оркестар и женска и мушка вокална група буду равномјерно заступљени како у Републици Српској, тако и у иностранству.

Трошкове за путовање на фестивале ћемо покушати да обезбиједимо уз помоћ локалне заједнице, спонзора, донатора, те дијелом чланова Друштва.

**ЗАКЉУЧАК**

ЈУ СКУД „Семберија“ жели да кроз рад својих секција, фолклорне, музичке, пјевачке, ткачке, заинтересује младе генерације да се приближе традицији и култури уопште. Ангажовање младих људи у друштвено значајним активностима ће помоћи да се сачувају од свакодневног лошег утицаја којем су изложени као што су алкохол, дрога, погрешна употреба друштвених мрежа и слично, а такође и њиховом здравијем одрастању. То ће допринијети њиховом осјећају да су друштвено признати и корисни, а тиме помажемо нашем граду, као и нашој држави.

Директор

ЈУ СКУД „Семберија“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранка Марковић Савчић